**РЕПУБЛИКА СРБИЈА**

**ВЛАДА**

**Нацрт**

**ИЗВЕШТАЈ РЕПУБЛИКЕ СРБИЈЕ**

**О ПРИМЕНИ КОНВЕНЦИЈЕ И ПРЕПОРУКE ПРОТИВ ДИСКРИМИНАЦИЈЕ У ОБРАЗОВАЊУ ЗА ПЕРИОД 2012.-2015. ГОДИНЕ**

мај, 2016.године

**САДРЖАЈ**

[**Увод**](#_Toc400280811) 4

[**Општи преглед стања у образовању**](#_Toc400280811) 6

[**Методологија**](#_Toc400280811) 8

[**Општи подаци о становништву у Републици Србији**](#_Toc400280811) 9

[**Образовна структура становништва у Републици Србији**](#_Toc400280811) 11

[**Извештај**](#_Toc400280815) 12

**I** [**Информације о регулаторним, правним, административним и осталим мерама које држава предузима на националном нивоу** ..](#_Toc400280816)12

1. [Приступне мере – Ратификација Конвенције о борби против дискриминације у образовању..........................................................................................................................](#_Toc400280817)12
2. [Имплементација Конвенције о борби против дискриминације у образовању – национални законски основ](#_Toc400280818) 13

[**II Информације о примени Конвенције или Препорукама о борби против дискриминације у образовању**](#_Toc400280819) 25

1. Забрана дискриминације у образовању [.......](#_Toc400280820)25
2. [Једнаке образовне могућности](#_Toc400280823) 34
3. [Напредак у вези са оставривањем права на образовање](#_Toc400280824) 57

 [3.1 Универзално основно образовање и васпитање](#_Toc400280826) 57

 [3.2 Средње образовање](#_Toc400280827) 60

 [3.3 Високо образовање](#_Toc400280828) 67

 [3.4 Образовање одраслих](#_Toc400280829) 72

 [3.5 Квалитет образовања](#_Toc400280830) 79

 [3.6 Професија наставника](#_Toc400280831) 90

 [3.7 Поштовање људских права и основних слобода](#_Toc400280832) 96

 3.8 [Приватно образовање, верско и морално образовање и васпитање](#_Toc400280832) 102

 [3.9 Права националних мањина](#_Toc400280832) 105

**III** [**Методи и инструменти који се користе у привлачењу пажње различитих нивоа власти који се користе у циљу уклањања баријера и препрека на које се наилази**](#_Toc400280816) .......135

1. [Кратак преглед ефикасности метода који се употребљавају у отклањању препрека.](#_Toc400280817)135
2. Подизање свести  [144](#_Toc400280818)

**Литература**................................................................................................................................. 147

**Сви појмови употребљени у извештају у мушком граматичком роду обухватају мушки и женски род лица на која се односе.**

**Увод**

У припреми периодичног **Извештаја Републике Србије о примени Конвенције и Препоруке против дискриминације у образовању за период 2012.-2015. године,** поред прикупљеног материјала и консултација унутар Министарства просвете, науке и технолошког развоја са свим секторима, учествовале су и релевантне владине и невладине организације и стручне институције и то путем организованих јавних консултација. Искуство стечено на пољу дискриминације у образовању представљало је полазиште у припреми садржаја Извештаја, као и у дефинисању његове структуре.

Први циљ овог Извештаја је да укаже на тренутно стање и остварене резултате у образовном систему Републике Србије кроз призму борбе против дискриминације у образовању, а у складу са применом Конвенције и Препоруком против дискриминације у образовању 1960. године. Други циљ је усмерен на приказ обједињених искустава на пољу предузетих мера у законској и подзаконској регулативи, у оквиру стратешких и акционих планова и јавних политика у спречавању дискриминације у образовању, али и препознавање слабости система, утврђивање актера одговорних за њено спречавање, као и стварање платформе за будућу сарадњу и умрежавање у правцу даље борбе против дискриминације и развоја инклузивне политике, културе и праксе у образовном систему у Републици Србији.

Значајно је истаћи да је извештајни период покрио три различита сазива Народне скупштине и Владе на основу одржаних редовних парламентарних избора у 2012.години и ванредних у 2014.години. Такође, у 2014. и делом у 2015.години, две трећине тероторије Републике Србије је било захваћено катастрофалним поплавама, те је санкционисање последица био државни приоритет у смислу финансијских издвајања, али и примене мера и политика. На крају, у циљу буџетске консолидације и свеукупне реформе јавне управе, Влада Републике Србије је прописала и усвојила мере штедње које су имале значајен импликације на, пре свега, запослене у јавном, односно образовном сектору.

Међутим, и поред наведених објективних околности, које су у извесној мери допринеле успоравању појединих процеса и нарочито имплементацији појединих законских решења, остварени резутати и постигнућа су знатно већи и значајнији него у претходном извештајном периоду.

Такође, у извештајном периоду, Република Србија је приоритетно остала доследна испуњавању националних приорититета у контексту приступања Европској унији. Подсећања ради, Споразум о стабилизацији и придруживању (ССП) са Европском унијом потписан 2008. године, ступио је на снагу 1. септембра 2013. године. Овим Споразумом Република Србија и Европска унија по први пут су ушле у фазу односа уређених свеобухватним уговором, којим се потврђује перспектива чланства Србије у Европској унији. Република Србија поднела је захтев за пријем у чланство Европске уније 22. децембра 2009. године. Европски савет донео је 1. марта 2012. године одлуку да Србији додели статус кандидата за чланство у Европској унији, док је 28. јуна 2013. године донео одлуку да се отворе приступни преговори са Републиком Србијом. Преговори Републике Србије о чланству у ЕУ званично су отпочели су 21. јануара 2014. године у Бриселу, **Првом међувладином конференцијом о приступању Србије ЕУ**, на којој су размењени ставови између представника ЕУ и Србије, представљен Преговарачки оквир ЕУ и Преговарачки тим Републике Србије. У извештајном периоду, Република Србија је основала Координационо тело за процес приступања Републике Србије Европској унији, Савет Координационог тела за процес приступања Републике Србије ЕУ и Преговарачки тим за вођење преговора о приступању Републике Србије ЕУ.У децембру 2015.године, одржана је **Друга међувладина конференција између Србије и ЕУ** и отворена су два од 35 преговарачких поглавља: Поглавље 32 о финансијском надзору и Поглавље 35 о нормализацији односа Београда и Приштине. Тежиште преговора је на условима под којима ће држава кандидат усвајати и извршавати *acquis communautaire* (правну тековину ЕУ), подељену у 35 тематских поглавља. Очекује се да Република Србија обезбеди пуно спровођење кључних реформи и законодавства, посебно у области реформе правосуђа, борбе против корупције и организованог криминала, реформе јавне управе, независности институција, реформе медија, антидискриминације и заштите мањина. Посебан значај придаје се усклађености динамике преговарачког процеса, односно уједначеном напретку у свим поглављима. Ово се посебно односи на **поглавља 23 (правосуђе и основна права)** и 24 (правда, слобода и безбедност) чији напредак мора да прати динамику осталих поглавља.

Влада Републике Србије је посвећена испуњењу захтева које је ЕУ дефинисала на самитима у Лисабону и Копенхагену, и истовремено прати све одлуке које се односе на спровођење Стратегије „Европа 2020”. У том смислу, од посебног значаја је Европска платформа за борбу против сиромаштва и социјалне искључености, усвојена од стране Европске комисије у децембру 2010. године. На основу Стратегије проширења Европске уније и процеса покренутог од стране Европске комисије, Република Србија је израдила **Програм реформи политике запошљавања и социјалне политике** (*Employment and Social Reform Programme* *– ESRP*), чија ће примена у процесу приступања ЕУ представљати главни механизам за дијалог о приоритетима Републике Србије у области образовања, сoциjaлнe пoлитикe и зaпoшљaвaњa.

На позив Европске комисије, представници Републике Србије су од 2014. године, укључени у рад **Отвореног метода координације** (ОМК) **у образовању** на нивоу Европске уније. Учешћем у ЕУ ОМК, Република Србија показује своју спремност и посвећеност да учествује и активно доприноси механизмима европске сарадње који су јој доступни и пре формалног чланства. Учешћем у шест тематских радних група[[1]](#footnote-1), Република Србија ће имати могућност да као равноправан учесник користи најбоље праксе држава чланица ЕУ и њихових образовних политика, као и да представи оствареност својих стратешких и реформских захвата. Учешће у ОМК омогућиће не само размену примера добре праксе и основ за унапређење квалитета образовања, већ и адекватну припрему за испуњавање услова у току преговора за приступање Србије Европској унији.

На међународном нивоу, у погледу испуњења **Миленијумских циљева развоја до 2015.године**, у оквиру **МРЦ 1**: **Преполовити стопу сиромаштва**, идентификована су два главна тренда: први је обележен израженим економским растом до 2008. године и брзим напретком, а други успоравањем од 2008.године до данас. Упркос тешкоћама изазваним почетком глобалне економске кризе, значајни резултати добијени су увођењем социјалне инклузивне политике и ублажавањем проблема код најугроженијих.

У погледу кључног циља националног **МРЦ 2**: **Универзалност основног образовања**, проценат људи који (активно) похађају основну школуу републици Србији био је веома повољан и 2014. године износио до 98,5% укупне популације. Упркос овим веома позитивним трендовима потребно је посветити више пажње области образовања. Тако, укључивање рањивих група и даље оставља много простора за побољшање.

У погледу **МЦР 3: Родна равноправности и побољшање положаја жена**, ниво учешћа жена на свим нивоима политичког живота повећан је, како је и предвиђено Миленијумским циљевима, углавном код заступљености жена у националној и општинским скупштинама. На другој страни, родно засновано насиље је у порасту и захтева снажнији и координисанији одговор институција.

Република Србија је активно учествовала у изради **УН Агенде одрживог развоја 2015.–2030. године**, и на националном и на глобалном нивоу. Уз подршку Тима Уједињених нација у Србији, узела је учешће у две рунде глобалних консултација „Свет какав желим“ (на националном нивоу „Србија какву желим“). Ниво спремности разних актера, а посебно грађана Републике Србије да учествују у том процесу и обезбеде свој глас био је импресиван, док је питање "културе и развоја" заузело високо место у њиховој агенди. Током прве фазе консултација, више од 20.000 људи учествовало је у процесу истраживања укључујући и највише маргинализоване групе (Роме, особе са инвалидитетом, рурално становништво, ЛГБТ популацију и друге), док је више од 500.000 људи о процесу чуло кроз разне канале комуникације.

Влада Републике Србије је основала међуресорну радну групу, којом је званично започет процес дефинисања и национализације циљева одрживог развоја за Србију у спровођењу Агенде Уједињених нација о одрживом развоју до 2030. године, где је наглашена је потреба прилагођавања глобалних циљева специфичностима друштва и обезбеђивање механизама за њихово праћење спровођења кроз приоритетне циљеве Републике Србије.

У оквиру бројних консултација са организацијама цивилног друштва на националном и регионалном нивоу, до сада је испољено велико интересовање за постизање циља број 16: **Промовисање мировних и инклузивних друштава за одрживи развој, омогућавање приступа правди за све и изградња ефикасних, одговорних и инклузивних институција на свим нивоима**. То јасно указује на потребу за изградњом институција, које служе потребама грађана, што стоји као самосталан циљ и као демократска вредност по себи, али и као важан предуслов за постизање других развојних циљева. Највећи успех српске дипломатије јесте то што је заједно са још 70 земаља успела да се избори да Циљ 16 уђе у УН Агенду одрживог развоја 2015.–2030.године.

Важно је истаћи да је овај процес у потпуности компатибилан са процесом приступања ЕУ,  и да не треба постављати нове приоритете Владе у овим областима, већ конкретизовати постојеће. Циљ 16 је за Србију свакако најважнији, јер готово да се може ставити знак једнакости између његовог садржаја и преговарачких поглавља 23 и 24 у процесу приступања Републике Србије Европској Унији.

**Општи преглед стања у образовању**

Република Србија је у извештајном периоду усвојила читав низ системских закона, подзаконских аката, као и јавних политика који на непосредан или посредан начин утичу на спречавање дискриминације у целокупном систему и на свим нивоима образовања. Основни принципи на којима се заснива концепт образовања у Републици Србији су инклузивни принципи који обезбеђују право на образовање све деце и ученика и обавезе за актере система образовања да их спроводе у пракси су: доступност, могућност образовања под једнаким условима на читавој територији државе, квалитетно образовање, обезбеђивање једнаких могућности за образовање деце и ученика са сметњама у развоју и инвалидитетом, као и друге деце односно ученика из осетљивих група, националних мањина, избегла и расељена лица. Дефинисане и спроведене мере превенције су законски регулисане, али је развијен и читав сет незаконских мера кроз различите видове едукација наставног кадра у образовању, развијања њихових компетенција за препознавање отворене и прикривене дискриминације у образовању, као и насиља које се дешаава у установама међу ученицима.

Стратешки оквир за унапређивање образовања је систематизован и ојачан доношењем јединствене Стратегије развоја образовања у Србији до 2020. године, која као циљеве промовише повећање квалитета процеса и исхода образовања, повећање обухвата на свим нивоима образовања, достизање и одржавање релевантности и повећање ефикасности образовања. У складу са Стратегијом, законодавни оквир је унапређен доношењем низа нових законских и подзаконских аката, као и изменама и допунама постојећих закона.

У односу на претходни период извештавања начињен је помак у перформансама Републике Србије у односу на циљеве образовања ЕУ. Међутим, наш образовни систем још увек остварује ниже исходе у односу на међународни просек, образовање на свим нивоима је и даље усмерено ка преношењу академских знања и видан је низак степен развијености општих и кључних компетенција код младих.

Обухват деце обавезним образовањем (предшколски припремни програм и основно образовање) је висок, али још увек није потпун. Највећи изазов представља обухват предшколским васпитањем и образовањем које није обавезно, при чему су деца из руралних средина и деца из маргинализованих група у значајно већој мери искључена. Обухват средњим образовањем је релативно висок, али је обухват општим средњим образовањем још увек далеко од циља који је постављен Стратегијом развоја образовања у Србији до 2020. године. Обухват високим образовањем је релативно висок, али стопа завршавања високог образовања је ниска.

Праведност образовања је у претходних неколико година значајно унапређена, али и даље постоје значајни изазови: значајан број деце из маргинализованих група не уписује или прерано напушта образовање; постоје велике разлике у образовним постигнућима између различитих региона, при чему сиромашнији региони имају углавном нижи квалитет образовања; деца из маргинализованих група која остану у образовању не добијају адекватан квалитет образовања, услед чега имају значајно нижа образовна постигнућа од других ученика; инклузивно образовање је унапређено, али и даље је евидентна недовољна спремност и оспособљеност једног броја наставника, тешкоће у функционисању интерресорних комисија итд.

Ефикасност образовања је у извесној мери унапређена у основном образовању кроз административно повећање броја ученика у одељењима, али је образовни систем и даље недовољно ефикасан. Иако Република Србија издваја процентуално сличан удео БДП за образовање као друге европске земље, квалитет образовања је значајно нижи. Број наставника показује тренд сталног пораста, док број ученика стално опада због негативног демографског тренда. Мрежа основних школа није још увек усклађена са потребама, модел финанисирања није у потпуности адекватан, а пилотирање новог модела финансирања по ученику је заустављено.

Република Србија је наставила са унапређивањем уставног, законодавног и институционалног оквира за поштовање међународног права у области људских права, наставља проактивну политику у вези са приступањем конвенцијама Уједињених нација, Савета Европе и документима других међународних организација које се односе на људска права. Устав Републике Србије прати модерне стандарде заштите људских и мањинских права, али остаје неопходно отклањање мањих непрецизности у делу који се односи на ову област.

Положај осетљивих друштвених група значајно је побољшан (жена, особа са инвалидитетом, ромске националне мањине, ЛГБТИ особа, азиланата, интерно расељених лица и др.), али у одређеним областима постоји потреба за додатним корацима. Процес унапређења положаја ромске националне мањине је настављен, али је потребна координација утврђених мера са циљем постизања бољих ефеката у примени. Становништво ромске националности и даље је изложено дискриминацији, посебно у вези са приступом социјалној и здравственој заштити, запошљавању и адекватном становању. Треба учинити и додатне напоре ка постизању пуне родне равнооправности, јер расположиви подаци показују да су жене још увек у неповољнијем положају у односу на мушкарце, а насиље у породици, нарочито над женама, још увек је распрострањено.

**Методологија**

Национални извештај Републике Србије о примени УН Конвенције и Препоруке против дискриминације у образовању за период 2012-2015.године, израђен је у координацији Министарства просвете, науке и технолошког развоја Републике Србије и осталих институција надлежних за дату област. У процесу израде, значајан допринос је пружио Тим за социјално укључивање и смањење сиромаштва Владе Републике Србије. Остали релевантни органи су допринели припреми Извештаја, док су организоване и јавне консултације у којима су струковна удружења, организације цивилног друштва, независна регулаторна тела, међународне организације и др. дали свој допринос.

Поред усвојених прописа, у изради овог Извештаја, коришћена су званична документа Владе, надлежних ресорних министарстава и служби Владе, образованих установа и институтција, извештаји о раду самосталних регулаторних тела, међународних организација и других организација цивилног друштва које раде и делују у области образовања.

Коришћени подаци су у највећој мери статистички, које у оквиру статистике образовања прикупља и објављује Републички Завод за статистику[[2]](#footnote-2) и надлежно Министарство просвете, науке и технолошког развоја. Од посебног значаја је обрада података Републичког завода за статистику који је реализовао попис становништва у Републици Србији 2011. године. У Извештај су укључени и административни подаци, прикупљени из различитих најрелевантнијих извора. Ресорна министарства и друге институције у оквиру појединих области рада имају своје системе за прикупљање података у зависности од надлежности, а добар део тих података представљају резултати различитих спроведених анализа и истраживања. Такође, коришћени су и подаци и резултати Истраживања вишеструких показатеља положаја деце и жена у Србији 2014.године и Истраживање вишеструких показатеља положаја деце и жена у ромским насељима у Србији 2014.године (MICS 5)[[3]](#footnote-3), Другог и трећег периодичног извештаја о примени Конвенције о правима детета[[4]](#footnote-4), Извештаји експертске мисије о стању мањинских права Републици Србији[[5]](#footnote-5), Годишњи Извештаји Заштитника грађана[[6]](#footnote-6) и Повереника за заштиту равноправности[[7]](#footnote-7), као и други извештаји бројних организација цивилног друштва и међународних организација.

Tерминологија коришћенa у припреми Извештаја је приказана у изворном облику у коме се налази у правној регулативи и у систему образовања Републике Србије, због чега су и сви термини коришћени у мушком роду, уз напомену да се родна димензија језика подразумева као и да је родно диференцирани језик један од основних постулата антидискиманотрних мера у циљу постизања родне и свеукупне равноправности и доследног поштовања људских и мањинских права.

**Важна напомена: Услед начина на који су конципирана питања, тачније њихове садржине у смислу мутидимензионалности и истовремене покривености различитих нивоа образовања и циљних група, одговори на једно питање се у највећој мери могу наћи упоредо у више различитих поглавља, и у оквиру других питања.**

**Основни подаци о становништву у Републици Србији**

Република Србија je eвропска држава и налази се у централном делу Балканског полуострва. Површина територије Републике Србије је 88.361 км2.

Према Попису становништва из 2011. године[[8]](#footnote-8), у Републици Србији живи укупно 7 186 862 становника, од тог броја жене чине 51,3% (3 687 686), мушкарци 48,7% (3 499 176). У односу на 2002. годину, број становника је смањен за 4,1% (311 139 лица), што је последица како негативног природног прираштаја, тако и исељавања становништва. На дан 1. јануара 2013. године, живело је укупно 7.181.505 становника, што представља смањење за 35 хиљада у односу на 1. јануар 2012. године. У периоду од 2002.-2011. године, просечна годишња стопа природног прираштаја износила је - 4,3 (на 1000 становника), број становника смањен је за чак 300 хиљадa лица. Просечна старост становништва повећана је у истом периоду са 40,2 године на 42,2 године, смањује се удео младог становништва (0-14 година), а повећава удео становништва старог 65 и више година. У 2002. години први пут је регистрован већи број старих него лица млађих од 15 година (16,5% односно 15,7%), а у 2011. години разлика је повећана, тако да је учешће лица старих 65 и више година износило 17,4%, а млађих од 15 година 14,3%. Основни разлози негативног природног прираштаја налазе се у ниском фертилитету и у релативно високим специфичним стопама смртности по узрасту. Одлагање рађања је један од узрока ниског фертилитета у Републици Србији. Спроводе се две директне мере важне за подстицање рађања. Родитељски додатак се исплаћује за прво, друго, треће и четврто дете у породици. Омогућена је и пуна накнада зараде запосленој мајци за време породиљског одсуства у трајању од годину дана за прво и друго дете, односно две године за треће и свако наредно дете. Обавезним здравственим осигурањем обухваћено је 95,8% становништва (6.866.904 осигураних грађана на дан 31.12.2012. године) и тај удео је непромењен од 2010. године[[9]](#footnote-9).

|  |
| --- |
| **Становништво Републике Србије према националној припадности[[10]](#footnote-10)** |
| **Националност** | **укупно** | **%** |
| Срби | 5 988 150 | 83,32 |
| Албанци\* | 5 809 | 0,08 |
| Бошњаци | 145 278 | 2,02 |
| Бугари | 18 543 | 0,26 |
| Буњевци | 16 706 | 0,23 |
| Власи | 35 330 | 0,49 |
| Горанци | 7 767 | 0,11 |
| Југословени | 23 303 | 0,32 |
| Мађари | 253 899 | 3,53 |
| Македонци | 22 755 | 0,32 |
| Муслимани | 22 301 | 0,31 |
| Немци | 4 064 | 0,06 |
| Роми | 147 604 | 2,05 |
| Румуни | 29 332 | 0,41 |
| Руси | 3 247 | 0,05 |
| Русини | 14 246 | 0,20 |
| Словаци | 52 750 | 0,73 |
| Словаци | 4 033 | 0,06 |
| Украјинци | 4 903 | 0,07 |
| Хрвати | 57 900 | 0,81 |
| Црногорци | 38 527 | 0,54 |

Извор: Републички завод за статистику, Попис 2011.године

Напомена: Дати су подаци за етничке заједнице које имају више од 2000 припадника.

\* У општинама Прешево и Бујановац је забележен смањен обухват јединица пописа, услед бојкота Пописа од стране већине припадника албанске националне мањине.

|  |
| --- |
| **Укупан број становника Републике Србије и укупан број припадника Ромске националне мањине, по регионима** |
|  | **Број становника** | **Роми** |
| **Укупно** | **% у укупном становништву** |
| **Република Србија** | **7 186 862** | **147 604** | **2,1** |
| Београдски регион | 1 659 440 | 27 325 | 1,7 |
| Регион Војводине | 1 931 697 | 42 391 | 2,2 |
| Регион Шумадије и Западне Србије | 2 031 697 | 20 649 | 1,0 |
| Регион Јужне и Источне Србије | 1 563 916 | 57 239 | 3,7 |

Извор: Републички завод за статистику, Попис, 2011.године

У периоду од 2002.-2011. године, учешће Рома у укупном броју становништва повећано је са 1,4% на 2,1%. Просечна старост је знатно нижа од просечне старости укупног становништва Србије, и уједно су и једина етничка заједница чија је просечна старост мања од 30 година (28.3 године). Полну структуру Рома карактерише нешто веће учешће мушкараца (51%) него жена (49%). Највећи број (60%) живи у градским насељима, док у oстaлим насељима живи њих 40%. Спроводи се нови поступак уписа „правно невидљивих лица“. Иако је у извештајном периоду учињен велики напредак у погледу унапређења положаја ромске националне мањине, пре свега у области образовања и здравства, Роми и даље спадају у најосетљивију групу становништва. Изложени су највећем ризику од сиромаштва, социјалним проблемима, недостатком одговарајућег смештаја, високој стопи незапослености и неактивности, ниској квалификацији, недостатку образовања и већој несигурности од просечне популације. Посебно су тешки услови живота у неформалним (подстандардним) насељима у којима није обезбеђен адекватан приступ води и струји[[11]](#footnote-11).

**Образовна структура становништва Републике Србије[[12]](#footnote-12) (опште)**

На основу Пописа 2011. године, 2% становника старијих од десет година је неписмено (жена је пет пута више него мушкараца), 11% становништва старијег од 15 година има непотпуно основно образовање, 20,8% има само основно образовање и 48,9% становништва средње образовање, 16,2% становништва има завршено више или високо образовање. Постоје значајне регионалне разлике у погледу нивоа образовања, у градским срединама је око 23%, а у ванградским свега 6% особа са вишим или високим образовањем, док је однос обрнут у погледу стопе особа са основним образовањем и ниже од тога – у градским срединама је та стопа око 23%, а у ванградским срединама чак око 51%. Међу мушкарцима и женама постоји сличан проценат особа које имају више и високо образовање (око 16%), али је у популацији жена нешто већи број особа које имају основно образовање или ниже (39% наспрам 29%). Образовни ниво **ромске популације** је значајно неповољнији, 87% ромске популације има основно или ниже образовање, а мање од 1% има више и високо образовање Образовна структура **особа са инвалидитетом**: 53,3% особа са инвалидитетом узраста изнад 15 година има завршено основно образовање или непотпуну основну школу, док свега 6,6% има завршено више или високо образовање. **Образовни ниво радно активног становништва** (15-64) је низак: око 27% особа нема завршено осмогодишње основно образовање или има завршено само осмогодишње основно образовање, а више од половине (56,4%) има завршено средње образовање. Свега око 11% становништва има високо образовање. Број младих који нису запослени, нису у образовању, нити су укључени у обуке се смањивао у периоду 2011-2013 и у 2013. години је износио око 150 хиљада (19,5% од укупног броја младих старости од 15-24 године ).

**Укупан број образовних институција у Републици Србији (државних и приватних по свим нивоима образовања)**



Извор: Републички завод за статистику, статистика образовања, 2016.године

Напомена: До 2014./2015.године, у укупан број установа, укључене су и основне школе у којима се одвија предшколско васпитањ и образовање.

**ИЗВЕШТАЈ**

**I Информације о регулаторним, правним, административним и осталим мерама које држава предузима на националном нивоу**

**1. Приступне мере – Ратификација Конвенције о борби против дискриминације у образовању**

Конвенцију УН о борби против дискриминације у образовању је ратификовала 1964. године, тадашња држава, Социјалистичка Федеративна Република Југославија - СФРЈ. Распадом СФРЈ, формирана је Савезна Република Југославија – СРЈ која је проглашена наследницом СФРЈ. Након отцепљења Црне Горе из састава СРЈ, формирана је Република Србија која је проглашена наследницом СРЈ. Аналогно томе, Република Србија је правни наследник СФРЈ, што значи да је обавезују сви акти које је тадашња држава СФРЈ ратификовала.[[13]](#footnote-13)

**2. Имплементација Конвенције о борби против дискриминације у образовању – национални законски основ**

**Прописи Републике Србије**

У Републици Србији постоји велики број правних аката који се односе на забрану дискриминације, како генерално у друштву, тако и посебно у образовном систему. То су пре свега, Устав Републике Србије и Закон о забрани дискриминације, али и многи други прописи (из области образовања и васпитања) који чине скуп норми које се морају поштовати и спроводити у свакодневној образовно-васпитној и школској пракси.

**Устав Републике Србије[[14]](#footnote-14)** је највиши правни акт који садржи неколико одредаба које се односе на образовање и спречавање дискриминације. Чланом 21. прописана је забрана дискриминације и предвиђено је да су пред Уставом и законом сви једнаки, као и да свако има право на једнаку правну заштиту. Забрањена је свака врста дискриминације, било она непосредна или посредна, по било ком основу, а посебно се наводи да је забрањена дискриминација по основу расе, пола, националне припадности, друштвеног порекла, рођења, вероисповести, политичког или другог уверења, имовног стања, културе, језика, старости и психичког или физичког инвалидитета, али је она у складу са савременим стандардима и важећим законодавством забрањена и по било ком другом основу који у Уставу није експлицитно наведен (нпр. сексуална оријентација, телесна конституција итд.). Устав Републике Србије дефинише законски оквир за остваривање људских и мањинских права и слобода.

Према Уставу, у случајевима када су остварење једнакости и отклањање дискриминације отежани, државни органи могу предузети посебне мере са циљем унапређења права и искорењивања дискриминације. Те мере обухватају могућност давања посебних погодности појединцима или групама, као што су поједине националне мањине или особе са инвалидитетом. Уставом је прописано да сваки грађанин и грађанка Републике Србије, има права на слободу мисли, савести, уверења и вероисповести (члан 43). То право подразумева да се при уверењу или вероисповести може остати или да се она могу променити према личном избору. Уставом је прописано да нико није дужан да се изјашњава о својим верским и религијским уверењима (члан 47.). Слобода вероисповести обухвата и могућност да сваки грађанин по својој вољи похађу верску службу и наставу, као и да у јавности и приватно изражава своја религијска уверења. Ипак, држава има могућност да ограничи слободу испољавања вере и уверења путем закона, ако је то неопходно да би се заштитили здравље људи и морал демократског друштва, слободе и права грађана зајамчени Уставом, јавна безбедност и јавни ред или да би се спречило изазивање или подстицање верске, националне или расне мржње. У том смислу, законом је могуће, на пример у образовном систему, ограничити она испољавања верских уверења која су супротна зајамченим људским правима и противна једнакости грађана (нпр. дискриминација припадника других религија или невећинске сексуалне оријентације). У складу са чланом 43. Устава, родитељско је право (као и право законских старалаца) да својој деци обезбеде верско и морално образовање у складу са својим уверењима.

Припадницима националних мањина гарантована су, осим права која припадају свим грађанима, и посебна појединачна и колективна права која остварују у заједници са другим припадницима мањинске групе. У та права спада и употреба језика и писма у образовању и обраћању државним органима. Путем колективних права која поседују припрадници мањинских група имају могућност да у заједници са другима имају образовање и информисање на свом језику[[15]](#footnote-15).

У оквиру остваривања права на образовање, Устав гарантује бесплатно основно и средње образовање и омогућава приступ високошколском образовању свим грађанима Србије под једнаким условима, а бесплатно високошколско образовање ученицима који постигну одређене резултати на пријемним испитима (члан 71.).

**Општи антидискриминациони прописи**

**Закон о забрани дискриминације[[16]](#footnote-16)** представља темељни документ који регулише материју дискриминације у свим областима, па тако и у образовању. Њиме се уређују општа забрана дискриминације, облици и случајеви дискриминације и поступци заштите од дискриминације.

У члану 3. предвиђено је да свако има право да га надлежни судови и други орган јавне власти Републике Србије ефикасно штите од свих облика дискриминације. Закон штити и стране држављане у Републици Србији, који у складу са међународним уговорима имају сва права зајамчена Уставом и законом, изузев права која по Уставу и закону имају само грађани Републике Србије. По правилу, то су само изборна и нека од имовинских права, тако да се права страних држављана у случајевима дискриминације у образовном систему морају штитити на једнак начин као и права домаћих држављана. Права утврђена законом забрањено је вршити противно циљу у коме су призната или са намером да се ускрате, повреде или ограниче права и слободе других (члан 3.). Закон прописује општу забрану дискриминације, као и да су сви једнаки и да уживају једнак положај и једнаку правну заштиту, без обзира на лична својства. Свако је дужан да поштује начело једнакости, односно забрану дискриминације. Закон прописује посебне случајеве дискриминације (чланови 15. – 27.):

1. дискриминација у поступцима пред органима јавне власти;
2. дискриминација у области рада;
3. дискриминација у пружању јавних услуга и коришћењу објеката и површина;
4. забрана верске дискриминације;
5. дискриминација у области образовања и стручног оспособљавања;
6. дискриминација на основу пола;
7. дискриминација на основу сексуалне оријентације;
8. дискриминација деце;
9. дискриминација на основу старосног доба;
10. дискриминација националних мањина;
11. дискриминација због политичке или синдикалне припадности;
12. дискриминација особа са инвалидитетом;
13. дискриминација с обзиром на здравствено стање.

Закон између осталог предвиђа да сваки појединац има право на подједнак приступ објектима у јавној употреби (објекти у којима се налазе седишта органа јавне власти, објекти у области образовања, здравства, социјалне заштите, културе, спорта, туризма, објекти који се користе за заштиту животне средине, за заштиту од елементарних непогода и сл.), као и јавним површинама (паркови, тргови, улице, пешачки прелази и друге јавне саобраћајнице и сл.), у складу са законом (члан 17.). Свако има право на приступ свим нивоима образовања (предшколском, основном, средњем и високом) под једнаким условима, као и стручном оспособљавању у складу са законом и без икакве дискриминације. Законом је забрањено да се лицу или групи лица на основу њиховог личног својства отежа или онемогући упис у васпитно-образовну установу, да буду искључена из ових установа, да им се отежа или ускрати могућност да прате наставу и учествују у другим васпитним, односно, образовним активностима.

Забрањено је, такође, ученике разврставати према личном својству, злостављати их или на други начин неоправдано правити разлику и неједнако поступати према њима. Законом је још забрањена и дискриминација васпитних и образованих установа које обављају делатност у складу са законом и другим прописима. У складу са важећим прописима, забрањена је и дискриминација лица која користе или су користила услуге тих установа (члан 19.).

**Закон о спречавању дискриминације особа са инвалидитетом[[17]](#footnote-17)** пореднорми о општој забрани дискриминације, садржи и норме које се специфично односе на процес васпитања и образовања. У складу са чланом 18., забрањена је дискриминација због инвалидности на свим нивоима васпитања и образовања. Та дискриминација обухвата:

1) ускраћивање пријема детета предшколског узраста, ученика, односно студента са инвалидитетом у васпитну, односно образовну установу која одговара његовом претходно стеченом знању, односно образовним могућностима;

2) искључење детета предшколског узраста, ученика или студента са инвалидитетом из васпитне, односно образовне установе коју већ похађа из разлога везаних за његову инвалидност;

3) постављање неинвалидности као посебног услова за пријем у васпитну, односно образовну установу, укључујући подношење уверења о здравственом стању и претходну проверу психофизичких способности, осим ако је тај услов утврђен у прописима којима се уређује област образовања. У члану 19. прописано је да се дискриминацијом у образовању због инвалидности не сматра:

1) провера посебних склоности деце предшколског узраста, ученика и студената, односно кандидата за упис у васпитну, односно образовну установу према одређеном наставном предмету или групи предмета, провера њихових уметничких склоности или облика посебне даровитости;

2)организација посебних облика наставе, односно васпитања за ученике, односно децу предшколског узраста, који због недовољних интелектуалних способности не могу да прате редовне наставне садржаје, као и упућивање ученика, односно деце предшколског узраста у те облике наставе, односно васпитања, ако се уписивање врши на основу акта надлежног органа којим је утврђена потреба за таквим обликом образовања ученика, односно детета предшколског узраста.

Коначно, као посебно тежак облик дискриминације због инвалидности законом је предвиђено узнемиравање, вређање и омаловажавање инвалидног детета предшколског узраста, ученика, односно студента због његове инвалидности, када те радње врши васпитач, наставник или друго лице запослено у васпитној, односно образовној установи (члан 20.).

**Закон о равноправности полова[[18]](#footnote-18)** детаљно регулише питања равноправности у образовању. У члану 30., предвиђено је да образовне и научне установе, као и установе за стручно оспособљавање не смеју вршити дискриминацију засновану на полу, нарочито у вези са:

1. условима за пријем и за одбијање пријема у установу;
2. условима и могућностима приступа сталном образовању, укључујући све програме за образовање одраслих и програме функционалног описмењавања;
3. условима за искључење из процеса образовања, научног рада и стручног усавршавања;
4. начином пружања услуга и давања погодности и обавештења;
5. оценом знања и вредновањем постигнутих резултата;
6. условима за стицање стипендија и других врста помоћи за школовање и студије;
7. условима за избор или стицање звања, професионалног усмеравања, стручног усавршавања и стицања диплома;
8. условима за напредовање, доквалификацију или преквалификацију.

Законом је предвиђена равноправност полова као саставни део образовања, а у члану 31. је прописано да је васпитање о равноправности полова саставни део предшколског, основног, средњег и високог образовања, као и трајног учења. У складу са Законом у оквиру наставних планова и програма, односно студијских програма, обезбеђује се васпитање о равноправности полова, ради превазилажења ограничавајућих улога заснованих на полу, ослобађања од стереотипа заснованих на полу и предрасуда заснованих на полу. Такође, у оквиру наставних планова и програма обезбеђује се и посебно одговарајуће информисање и образовање из области сексуалног образовања и репродуктивног здравља. Приликом доношења наставних планова и програма, односно студијских програма, и приликом утврђивања стандарда уџбеника, наставних метода и нормативе школских простора и опреме, органи државне управе надлежни за образовање, односно образовне установе, дужни су да омогуће спровођење политике једнаких могућности жена и мушкараца. Образовне установе такође су дужне да обезбеде једнаке услове за активно бављење спортом, независно од пола, и да предузимају мере подстицања физичког вежбања и спортских активности за девојчице и жене.

**Прописи у области образовања**

Законска регулатива, подзаконска акта и стратешка документа која се непосредно или индиректно баве образовањем у потпуности интегришу и, у складу са наменом, из различитих аспеката разрађују садржину поменутих уставних одредби.

**Закон о основама система образовања и васпитања[[19]](#footnote-19)** се у потпуности темељи на уставним начелима у области остваривања права на образовање.Према члану 3., систем образовања и васпитања за сву децу, ученике и одрасле мора да обезбеди једнако право и доступност образовања и васпитања без дискриминације и издвајања по основу пола, социјалне, културне, етничке, религијске или друге припадности, места боравка, односно пребивалишта, материјалног или здравственог стања, тешкоћа и сметњи у развоју и инвалидитета, као и по другим основама (дакле, и по свим оним основама који су наведени у Уставу и Закону о забрани дискриминације).

Члан 3. Закона прописује изричито да се у остваривању општих принципа система образовања и васпитања посебна пажња посвећује „могућности да деца, ученици и одрасли са сметњама у развоју и са инвалидитетом, без обзира на сопствене материјалне услове имају приступ свим нивоима образовања у установама, а лица смештена у установе социјалне заштите, болесна деца, ученици и одрасли остварују право на образовање за време смештаја у установи и током болничког и кућног лечења“, као и „смањењу стопе осипања из система образовања и васпитања, посебно особа из социјално угрожених категорија становништва и неразвијених подручја, особа са сметњама у развоју и инвалидитетом и других особа са специфичним тешкоћама у учењу и подршци њиховом поновном укључењу у систем, у складу са принципима инклузивног образовања“.

Поред тога, чланом 4., као један од циљева образовања, прописано „стицање квалитетних знања, вештина и ставова које су свима неопходне за лично остварење и развој, инклузију и запослење и стицање и развијање основних компетенција у погледу комуникације на матерњем језику, комуникације на страним језицима, математичке писмености и основних компетенција у науци и технологији, дигиталне компетенције, компетенције учења како се учи, међуљудске и грађанске компетенције и културног изражавања“.

Право на образовање и васпитање детаљније прописује члан 6. овог закона, којим је обухваћен положај у образовању лица са сметњама у развоју и инвалидитетом, лица са изузетним способностима, као и страних држављана, као и члан 9., који прописује право на употребу језика националних мањина, односно право лица са сметњама у развоју и инвалидитетом на употребу знаковног језика или посебног писма, као и друга техничка решења која се могу користити када се образовни процес изводи на знаковном језику и помоћу средстава тог језика.

У члану 14., којим је регулисана надлежност Националног просветног савета, да „прати, анализира и даје препоруке за смањење осипања деце и ученика из образовног система и утврђује предлоге мера за наставак образовања особа које су напустиле систем”. Ову надлежност има и Савет за стручно образовање и образовање одраслих, који је новим прописима задужен да „прати, анализира и даје препоруке за смањење осипања деце и ученика из образовног система и утврђује предлоге мера за наставак образовања особа које су напустиле систем“.

Дискриминација, насиље, злостављање и занемаривање над учесницима у образовном систему представљају сродне облике грубог нарушавања уставом загарантованих људских права и слобода.

Одредбе члана 44. закона односе се на препознавање облика и забрану дискриминације у школским установама, у којима су забрањене активности којима се угрожавају, омаловажавају, дискриминишу или издвајају лица, односно групе лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инвалидитета, здравственог стања, узраста, социјалног и културног порекла, имовног стања, односно политичког опредељења, као и подстицање или неспречавање таквих активности, и по другим основима утврђеним законом којим се прописује забрана дискриминације[[20]](#footnote-20). Под дискриминацијом лица или групе лица сматра се свако непосредно или посредно, на отворен или прикривен начин, искључивање или ограничавање права и слобода, неједнако поступање или пропуштање чињења, односно неоправдано прављење разлика повлађивањем или давањем првенства. Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају. Ближе критеријуме за препознавање облика дискриминације од стране запосленог, ученика или трећег лица у установи, заједнички прописује министар и министар надлежан за послове људских права.

У циљу стварања бољих услова за спровођење инклузивног образовања детаљно је регулисана садржина индивидуалног образовног плана (ИОП) који се доноси за дете и ученика коме је услед социјалне ускраћености, сметњи у развоју, инвалидитета и других разлога потребна додатна подршка у образовању и васпитању, установа обезбеђује отклањање физичких и комуникацијских препрека и доноси индивидуални образовни план. Чланом 77. дефинисан је циљ ИОП-а који се огледа „у оптималном развоју детета и ученика, укључивање у вршњачки колектив и остваривање општих и посебних исхода образовања и васпитања, односно задовољавања образовно-васпитних потреба детета и ученика.“ Детаљно је регулисан начин и поступак израде ИОП, као и његовог вредновања, с тим што је прописано да ближе упутство за остваривање ИОП-а, његову примену и вредновање доноси министар (чл. 77. ст. 14). На овај начин, створени су законски услови за делотворније сузбијање посредне дискриминације деце којима је услед социјалне ускраћености, сметњи у развоју, инвалидитета и других разлога потребна додатна подршка у образовању и васпитању у области образовања.

Одредбе о упису деце, ученика и одраслих у основну и средњу школу (чланови 98, 99. и 100.) садрже изузетке и посебне мере подршке за припаднике осетљивих друштвених група, стране држављане, прогнана и расељена лица, са циљем да се избегне дискриминација деце, ученика и одраслих по било ком основу. Подршка се огледа и у материјалној помоћи кроз обезбеђивање бесплатних излета, исхране, уџбеника и сл., програмској помоћи (припремна и допунска настава за прогнане и расељене), техничкој помоћи (упис деце из осетљивих друштвених група без доказа о пребивалишту родитеља и потребне документације), или подршци прописаној под посебним условима (афирмативна акција уписа ромских ученика у средњу школу и на факултете):

Кадровска подршка такође је законом утврђена мера помоћи у прилагођавању појединих група деце или ученика на услове образовно-васпитног рада (члан 117). Педагошки асистент пружа помоћ и додатну подршку деци и ученицима, у складу са њиховим потребама и помоћ наставницима, васпитачима и стручним сарадницима у циљу унапређивања њиховог рада са децом и ученицима којима је потребна додатна образовна подршка. У свом раду остварује сарадњу са родитељима, односно старатељима, а заједно са директором сарађује и са надлежним установама, организацијама, удружењима и јединицом локалне. Андрагошки асистент пружа подршку одраслима за укључивање у систем образовања и помоћ у отклањању тешкоћа у току образовања, у остваривању индивидуализованог програма, додатној и допунској настави; помоћ наставницима и стучним сарадницима у остваривању програма образовања; сарађује са социјалним партнерима у јединици локалне самоуправе ради остваривања права одраслих, а посебно из осетљивих друштвених и посебних циљних група за укључивање у образовани процес и стицање образовања.

Овим законом,прецизније су уређена и питања које се односе и на:

* Вођење евиденција и јавних исправа;
* Рад интерресорних комисија (уместо препоруке изабраног лекара, комисије дају мишљење по питањима додатне подршке у образовању и уписа у школу за децу са сметњама у развоју) - за одређивање здравственог статуса деце и ученика, прикупљају се подаци добијени на основу процене потреба за пружањем додатне образовне, здравствене и спцијалне подршке коју утврђује интерресорна комисија;
* Закон предвиђа да се за ученике са сметњама у развоју и инвалидитетом прилагођавају уџбеници у складу са њиховим потребама, као и да им се пружа друга (додатна) подршка на начин уређен посебним прописом[[21]](#footnote-21);
* Oбезбеђивање подршке образовној, здравственој или социјалној установи ради прилагођавања услова и окружења и набавке средстава за рад са дететом коме је потребна додатна образовна подршка;
* Употребу прилагођених наставних средстава и асистивних технологија;
* Обезбеђивање обуке за ученика за коришћење Брајевог писма, самостално кретање, коришћење средстава асистивне технологије, знаковног језика или других алтернативних начина комуникације;
* Улогу Савета националних мањина у ситуацијама у којима се у већини одељења образовно-васпитни рад остварује на језику националне мањине;
* Давање надлежности Националном просветном савету и Савету за стручно образовање и образовање одраслих да прате, анализирају и дају препоруке за смањење осипања деце и ученика из система образовања, као и утврђивање предлога мера за наставак образовања особа које су напустиле систем.

**Закон о предшколском васпитању и образовању[[22]](#footnote-22)** у својој основној функцији јесте пре свега подршка целовитом развоју и добробити детета како би се оно на најприкладнији и најбољи начин укључило у друштвену заједницу. Предшколско образовање је доступно свима, без обзира на пол, социјалну, културну, етничку, религијску или другу припадност, место боравка, односно пребивалишта, материјално или здравствено стање, тешкоће и сметње у развоју и инвалидитет, али и по другим основама, у складу са законом (овде се пре свега мисли на Закон о забрани дискриминације). Осим забране дискриминације и равноправности, предшколско образовање је засновано на принципима демократичности, отворености, аутентичности и развојности (члан 4.). У члану 13. предвиђен је и облик афирмативне акције тако што се предност приликом уписа даје деци из осетљивих група.

**Закон о основном образовању и васпитању[[23]](#footnote-23)**, у чл. 9. изричито прописује да је основни задатак школе да омогући „квалитетно образовање и васпитање за свако дете и ученика, под једнаким условима, без обзира где се школа налази, односно где се образовање и васпитање одвија“ као и да ће „лица која обављају образовно-васпитни рад и друга лица запослена у школи нарочито промовисати једнакост међу свим ученицима и активно се супротстављати свим врстама дискриминације и насиља.“ Закон уређује обавезно и бесплатно основно образовање и васпитање. Обавезно образовање подразумева припремни предшколски програм и основно образовање и васпитање у трајању од осам година. Припремни предшколски програм се реализује у години пред полазак детета у школу, у трајању од четири сата дневно током девет месеци. Деца са сметњама у развоју и инвалидитетом могу се образовати у редовној школи уз додатну подршку или у школи за ученике са сметњама у развоју на основу мишљења интерресорне комисије и уз сагласност родитеља, односно старатеља. Ученици завршавају основно образовање и васпитање изласком на завршни испит након успешно завршеног осмог разреда и тако стичу право на упис у средњу школу. За ученике са сметњама у развоју и инвалидитетом завршни испит се прилагођава у зависности од врсте потребне додатне подршке и спроводи се према индивидуалном образовном плану. Закон прописује спровођење редовних националних и међународних испитивања постигнућа ученика. Уведена је и могућност организовања наставе код куће и на даљину.

У чл. 10. регулисана су права ученика са сметњама у развоју и инвалидитетом, а то је свако дете са интелектуалним, чулним и моторичким сметњама у развоју. Као основ и подршка инклузивном образовању, прописано је да дете са сметњама у развоју стиче образовање и васпитање по правилу у школи заједно са осталим ученицима, а када је то у најбољем интересу ученика, у школи за ученике са сметњама у развоју, у складу са законом. Ученику са сметњама у развоју и инвалидитетом признато је право на индивидуални образовни план (ИОП). У чл. 12. закона, којим је регулисан језик остваривања образовно-васпитног рада, прописано је да се образовно-васпитни рад остварује на српском језику. Истим чланом, у ст. 2., регулисано је да се за припаднике националне мањине образовно-васпитни рад остварује и на језику и писму националне мањине, односно двојезично, ако се приликом уписа у први разред за то определи најмање 15 ученика, с тим што је школа овлашћена да остварује образовно-васпитни рад на језику и писму националне мањине, односно двојезично и за мање од 15 ученика уписаних у први разред, уз сагласност министарства надлежног за послове образовања. Ову сагласност министарство даје по прибављеном мишљењу одговарајућег националног савета националне мањине у складу са законом којим се уређује надлежност националних савета националних мањина. Изричито је прописано да се мишљење сматра датим ако национални савет националне мањине не достави мишљење у року од 15 дана од дана пријема захтева. Утврђена је и законска дужност школе да за ученика организује наставу српског језика ако се образовно-васпитни рад остварује на језику и писму националне мањине, као и да се за ученика који је припадник националне мањине, организује настава на језику националне мањине са елементима националне културе као изборни предмет, ако се образовно-васпитни рад остварује на српском језику. Закон прописује могућност да се образовно-васпитни рад изводи на страном језику, односно двојезично, уз сагласност министарства, при чему се ученику организује настава српског језика ако се образовно-васпитни рад остварује на страном језику. Када је реч о образовно-васпитном раду за ученике који користе знаковни језик, односно посебно писмо или друга техничка решења, прописано је да се овај рад остварује у складу са законом, без ближих одређења.

Законом нису укинуте школе за образовање ученика са сметњама у развоју, али је у члану 18. прописано да се у овим школама школују деца без обзира на врсту сметње. Такође, прописано је да ради унапређивања инклузивног образовања и васпитања, школа за образовање ученика са сметњама у развоју пружа подршку школи у систему редовног образовања и васпитања. Школама у систему редовног образовања и васпитања у којој стичу образовање и ученици са сметњама у развоју и инвалидитетом омогућено је да ангажују васпитача, наставника или стручног сарадника, који је запослен у школи за образовање ученика са сметњама у развоју, с тим што се ово ангажовање врши се на основу мишљења интерресорне комисије за процену потреба за пружањем додатне образовне, здравствене или социјалне подршке ученику.

Важно је истаћи да су у циљеве основног образовања и васпитања (члан 21.), поред осталог, увршћени: „пун и усклађен интелектуални, емоционални, социјални, морални и физички развој сваког детета и ученика, у складу са његовим узрастом, развојним потребама и интересовањима“; „развијање способности за улогу одговорног грађанина, за живот у демократски уређеном и хуманом друштву заснованом на поштовању људских и грађанских права, као и основних вредности правде, истине, слободе, поштења и личне одговорности; формирање ставова, уверења и система вредности, развој личног и националног идентитета, развијање свести и осећања припадности држави Србији, поштовање и неговање српског језика и свог матерњег језика, традиције и културе српског народа, националних мањина и етничких заједница, других народа, развијање мултикултурализма, поштовање и очување националног и светског културног наслеђа“; „развој и поштовање расне, националне, културне, језичке, верске, родне и узрасне равноправности и толеранције“.

Законом је прописано и да школска библиотека у свом фонду прикупља уџбенике и друга наставна средства намењена ученицима са сметњама у развоју и инвалидитетом, као и обавеза сваке основне школе да има своју интернет страну[[24]](#footnote-24).

**Закон о средњем образовању и васпитању[[25]](#footnote-25)** уређујe средњoшколско образовање и васпитање које је бесплатно и није обавезно. Уведена је и могућност организовања наставе на даљину. За ученике и одрасле са сметњама у развоју и инвалидитетом који похађају редовне школе, закон прописује додатну подршку, тако да школа обезбеђује отклањање физичких и комуникацијских препрека и, зависно од потреба, доноси и индивидуални образовни план. Школе за ученике са сметњама у развоју остварују образовање и васпитање за поједина занимања за ученике који се у ову врсту школе уписују на основу мишљења интерресорне комисије и уз сагласност родитеља, односно старатеља. Уколико се настава организује на језику националне мањине или на страном језику, Законом је прописано да се за ученике организује и настава српског језика. Средњу школу ученик завршава полагањем завршног испита и/ или матуре. Одредбе којима је регулисана употреба језика у средњошколској настави идентичне су онима којима је регулисано остваривања образовно-васпитног рада у основним школама.

Чланом 2. прописује као један од циљева средњег образовања, поштовање расне, националне, културне, језичке, верске, родне, полне и узрасне равноправности, толеранције и уважавања различитости. Законом нису укинуте школе за ученике са сметњама у развоју, већ је прописано да се у овим школама остварује образовање и васпитање за одговарајућа занимања ученика који ову школу похађају на основу мишљења интерресорне комисије за процену додатне образовне, здравствене и социјалне подршке ученику уз сагласност родитеља. (члан 4).

У погледу верске наставе, прописано је да се наставни програм ове наставе доноси министар, на усаглашени предлог традиционалних цркава и верских заједница, а по прибављеном мишљењу органа надлежног за послове односа са црквама и верским заједницама (члан 7). Према пропису из чл. 8. закона, организовање и остваривање верске наставе прати Комисија за верску наставу у школи, коју образује Влада на време од шест година.

Важно је истаћи да је законом регулисан начин пружања додатне подршкe у образовању и васпитању, чиме су створени законски услови за спровођење инклузивног средњошколског образовања. У чл. 12. прописано је да за ученика и одраслог коме је због сметњи у развоју и инвалидитета, специфичних тешкоћа у учењу, социјалне ускраћености и других разлога потребна додатна подршка у образовању и васпитању, школа обезбеђује отклањање физичких и комуникацијских препрека и зависно од потреба, доноси и индивидуални образовни план, у складу са законом. Циљ додатне подршке у образовању и васпитању јесте постизање оптималног укључивања ученика и одраслих у редован образовно-васпитни рад, осамостаљивање у вршњачком колективу и његово напредовање у образовању и припрема за свет рада. За остваривање додатне подршке у образовању и васпитању, директор, наставник, стручни сарадник, васпитач, педагошки и андрагошки асистент и родитељ, односно старатељ, може да добије посебну стручну помоћ у погледу спровођења инклузивног образовања и васпитања. Прописано је да ради остваривања додатне подршке у образовању и васпитању, школа остварује сарадњу са органима локалне самоуправе, као и другим организацијама, установама и институцијама на локалном и ширем нивоу. Поред тога, омогућено је да посебну стручну помоћ могу да пружају лица компетентна у области инклузивног образовања и васпитања и школе које су својим активностима постале примери добре праксе у спровођењу инклузивног образовања и васпитања.

Кандидатима за упис признато је право да полажу пријемни испит на језику на којем су завршили основно образовање и васпитање, ако уписују школу у којој се полаже пријемни испит за проверу посебних склоности и способности (члан 38.). У погледу услова за упис у средњу школу и рангирања кандидата, закон не прописује могућност увођења посебних мера за ученике из депривираних и маргинализованих друштвених група.

**Закон о високом образовању[[26]](#footnote-26)** међу принципима високог образовања у члану 4., прописује и поштовање људских права и грађанских слобода, укључујући забрану свих видова дискриминације. Право на високо образовање (члан 8, став 1), имају сва лица са претходно стеченим средњим образовањем, без обзира на расу, боју коже, пол, сексуалну оријентацију, етничко, национално или социјално порекло, језик, вероисповест, политичко или друго мишљење, статус стечен рођењем, постојање сензорног или моторног хендикепа или имовинско стање. На основу члана 86., студент високошколске установе има права и обавезе утврђене овим законом и општим актом високошколске установе:

1. на упис, квалитетно школовање и објективно оцењивање;
2. на благовремено и тачно информисање о свим питањима која се односе на студије;
3. на активно учествовање у доношењу одлука, у складу са законом;
4. на самоорганизовање и изражавање сопственог мишљења;
5. на повластице које произлазе из статуса студента;
6. на подједнако квалитетне услове студија за све студенте;
7. на образовање на језику националне мањине, у складу са законом;
8. на различитост и заштиту од дискриминације;
9. да бира и да буде биран у студентски парламент и друге органе високошколске установе.

Студент са инвалидитетом има право да полаже испит на месту и на начин прилагођен његовим могућностима, у складу са општим актом високошколске установе (члан 90.).

**Закон о образовању одраслих[[27]](#footnote-27)** уређује образовање и целоживотно учење одраслих[[28]](#footnote-28) као део јединственог система образовања у Републици Србији. Образовање одраслих остварује се кроз формално и неформално образовање, и информално учење које може да обавља основна или средња школа или друга организација, уколико је регистрована за образовање и добије одобрење Министарства просвете, науке и технолошког развоја. Закон прописује једнаке могућности као један од принципа овог облика образовања. У члану 3., принцип једнаких могућности дефинисан је као укључивање и стицање образовања без обзира на године живота, пол, тешкоће и сметње у развоју, инвалидитет, расну, националну, социјалну, културну, етничку и верску припадност, језик, сексуалну оријентацију, место боравка, материјално или здравствено стање и друга лична својства. Међу циљевима образовања одраслих су и развој демократије, интеркултуралности и толеранције (члан 4). У погледу употребе језика, прописано је да се образовање одраслих остварује на српском језику, а да се за припаднике националне мањине образовање одраслих остварује и на матерњем језику, односно двојезично, ако се за то приликом уписа у програм определи најмање 50% полазника или кандидата. Припаднику националне мањине признато је право да приликом укључивања у поступак признавања претходног учења бира да ли ће се поступак спровести на матерњем или српском језику. Прописано је да се образовање кандидата и полазника који користе знаковни језик, односно посебно писмо или друга техничка решења остварује у складу са законом, с тим што није наведено који је закон у питању.

Закон прописује формирање секторских већа, као стручних тела која се образују за секторе рада према Јединственој класификацији делатности (члан 12). Прописује се и могућност да локална самоуправа формира Савет за образовање одраслих, ради ефикаснијег праћења и остваривања образовања одраслих, као и доношење Годишњег плана образовања одраслих. Више јединица локалне самоуправе могу основати заједнички савет за образовање одраслих (члан 15).

**Закон о ученичком и студентском стандарду[[29]](#footnote-29)** прописује забрану, у установама ученичког и студентског стандарда, било какве активности, којом се на отворен или прикривен начин омаловажавају или дискриминишу групе и појединци по било ком основу, а нарочито расном, верском, по основу националне припадности, порекла, рођења, вероисповести политичког или другог уверења, имовног стања, културе, језика, узраста, сексуалне оријентације, психичког или физичког инвалидитета, конституције. Подстицање на такво понашање је такође строго забрањено. Било каква врста вређања, насилног понашања и злостављања најстроже је забрањена (члан 36). Такође, ради увођења и постизања пуне равноправности дозвољено је предузимати различите афирмативне мере, пре свега да би се помогло групама и појединцима који се налазе у неједнаком положају.

Закон такође прописује право на стипендију за изузетно надарене ученике и студенте, која се месечно исплаћује, без обавезе враћања. Ученичке, односно студентске стипендије или кредите, на основу одлуке, може да додељује и јединица локалне самоуправе. Регулисана су питања вођења евиденција о установи, запосленима, о социјалном статусу ученика и породица, као и начин прикупљања, вођења и обраде података.

Према **Закону о уџбеницима и другим наставним средствима[[30]](#footnote-30)**, за извођење прилагођеног образовно-васпитног рада са слепим и слабовидим ученицима, уџбеник, односно наставно средство, може да се издаје на Брајевом писму, у електронској форми или форматима који су прилагођени за слепе и слабовиде. Закон сврстава уџбенике прилагођене потребама ученика са сметњама у развоју и инвалидитетом у категорију нискотиражних уџбеника, и њихово издавање регулисано је **Правилником о издавању нискотиражних уџбеника**[[31]](#footnote-31). Прописана је могућност да Влада, у складу са расположивим средствима, из буџета, финансира, односно, суфинансира набавку уџбеника, приручника за образовање одраслих и наставних помагала, са циљем омогућавања једнаке доступности уџбеника, приручника и наставних помагала ученицима и полазницима из социјално/материјално угрожених породица (члан 9).

У складу са **Законом о локалној самоуправи**,**[[32]](#footnote-32)** локалне самоуправе имају извршну власт на локалном нивоу. У области образовања, а на основу Закона о основама система образовања и васпитања, локална самоуправа: оснива предшколске установе, основне и средње школе; припрема и доноси акт о мрежи предшколских установа и акт о мрежи основних школа на основу утврђених критеријума; оснива центар за стручно усавршавање; именује и разрешава чланове управног одбора у предшколској установи и школског одбора у школама (основна школа, средња школа и школа за образовање одраслих); врши инспекцијски надзор као поверени посао; финансира предшколско васпитање и образовање[[33]](#footnote-33), стручно усавршавање запослених, јубиларне награде, превоз ученика и запослених[[34]](#footnote-34) и друге текуће расходе. Поред тога, води евиденцију и обавештава предшколску установу, односно основну школу, о деци која су стасала за припремни предшколски програм, односно за основну школу.

**II Информације о примени Конвенције или Препорукама (са референцама са њиховим одредбама) у о борби против дискриминације у образовању**

**1. ЗАБРАНА ДИСКРИМИНАЦИЈЕ У ОБРАЗОВАЊУ**

* 1. **У ком обиму је дискриминација у образовању базирана на основама одређеним по Конвенцији стављенa ван законских оквира у вашој земљи?**

Поред наведеног свеобухватног антидискриминационог законодавног оквира у образовању у Републици Србији, развијен је и цео пратећи сет подзаконских аката којима се ближе и детаљније уређује дата област у циљу спречавања дискриминације у образовању и осигуравању примене наведених законских решења. У извештајном периоду, поред пакета наведених и других закона, усвојен је и ступио на снагу велики број подзаконских аката (правилника) који ближе уређују питања квалитета образовања, а који се односе и на: стандарде (постигнућа ученика за крај основног и општег средњег образовања и васпитања, компетенција наставника, васпитача и директора, квалитета рада установа и квалитета уџбеника); стручно усавршавање и стицање звања наставника, стручних сарадника и васпитача; завршни испит у основном образовању и васпитању; правилници који ближе регулишу оцењивање ученика у основној школи, програм обуке педагошких асистената, норму непосредног рада са ученицима, нискотиражне уџбенике и друго. Најважнији међу актима који је додуше усвојен након извештајног периода, али чија је припрема текла у току извештајног периода је свакако.

Најзначајнији је свакако **Правилник о ближим критеријумима за препознавање облика дискриминације од стране запосленог, детета, ученика или трећег лица лица у установи образовања и васпитања[[35]](#footnote-35),** на основучлана 44. Закона о основама образовања и васпитања. Правилник представља обиман документ који свим учесницима у образовном систему служи да препознају облике дискриминације у конкретним случајевима са којима се сусрећу у пракси. Правилником се дефинишу и уређују: дискриминација у образовању и васпитању, право на заштиту од дискриминације, непосредна дискриминација, посредна дискриминација, повреда начела једнаких права и обавеза, забрана позивања на одговорност (због тражења заштите), удруживање ради вршења дискриминације, говор мржње, као и узнемиравање и понижавајуће поступање. Према овом правилнику, дискриминација у образовању и васпитању представља свако неоправдано прављење разлике или неједнако поступање, пропуштање или давање првенства појединцу или групи на отворен или прикривен начин на основу личне особине. Важна је општа забрана дискриминације пошто се примењује на сваку ситуацију која може да изазове нарушавање принципа једнакости, а чији је узрок мотивисан личним својствима појединца или групе лица.

Дискриминација у образовању је у овом правилнику обухваћена у свим својим појавним облицима, а односи се на ситуације где се због њиховог личног својства лицима:

1. ограничава или ускраћује право на образовање и васпитање под једнаким условима;
2. отежава или онемогућава упис лица у установу;
3. искључују лица или групе лица из образовног система;
4. отежава или ускраћује могућност праћења наставе и учешћа у другим васпитним и образовним активностима;
5. разврставају или злостављају ученици или друга лица.

Видови препознате дискриминације су:

1. повреда начела једнаких права и обавеза;
2. забрана позивања на одговорност (неоправдана изложеност лошијем поступању због тражења заштите од дискриминације са пратећим последицама по тражиоца);
3. удруживање ради вршења дискриминације;
4. говор мржње;
5. узнемиравање и понижавајуће поступање.

Као посебне случајеве дискриминације, наводи се у:

1. остваривању општих исхода и стандарда васпитања и образовања;
2. остваривању права на образовање и васпитање;
3. употреби језика;
4. обезбеђивању безбедности деце и ученика;
5. поштовању правила понашања у установама;
6. планирању и програмирању образовно-васпитног и васпитно-образовног рада;
7. реализацији образовно-васпитног рада;
8. руковођењу и организовању рада васпитно-образовном установом;
9. поштовању права детета, oдносно ученика;
10. прикупљању и употреби података о деци, ученицима, родитељима, старатељима и запосленима када то законом или подзаконским актом није предвиђено;
11. запошљавању и поступању према запосленима у установи, као и
12. другим областима од значаја за образовање и васпитање.

**Правилник о додатној образовној, здравственој и социјалној подршци детету и ученику[[36]](#footnote-36)** се заснива на целовитом приступу деци и ученицима заснованом на једнаким могућностима у сагледавању потреба детета и ученика, са циљем да се пружањем подршке омогући друштвена укљученост детета кроз приступ правима и ресурсима без било какве дискриминације. Према правилнику постоји дужност да се, без било какве дискриминације по било ком основу, сваком детету, односно ученику из друштвено осетљивих група обезбеди додатна подршка у образовању, здравству и социјалној заштити којима је она потребна услед социјалне ускраћености, сметњи у развоју, инвалидитета, тешкоћа у учењу и из других разлога. Када се процењује да ли је ученику потребна додатна подршка, треба узети у обзир принципе поштовања урођеног достојанства детета и његове индивидуалне самосталности, уважавања разлика, забране дискриминације, уважавања развојних способности детета из осетљивих група и поштовање права деце из осетљивих група на очување свог идентитета.

**Правилник о оцењивању ученика у основном образовању и васпитању[[37]](#footnote-37)** обезбеђује објективност у оцењивању ученика према утврђеним критеријумима, оцењивање оног што је релевантно, коришћење разноврсних метода и техника оцењивања, инструктивност у давању повратне информације, јавност оцењивања, правичност у оцењивању, редовност и правовременост оцењивања, оцењивање без дискриминације и издвајања по било ком основу, уважавање индивидуалних разлика, потреба, узраста, претходних постигнућа ученика и тренутних услова у којима се оцењивање одвија.

Приликом оцењивања из предмета који захтевају посебне способности ученика (музичка и ликовна култура, физичко васпитање) полази се од његових способности, степена спретности и умешности. У оцењивању из тих предмета, посебно може доћи до дискриминације по основу телесне конституције, пола итд. Ако ученик нема развијене посебне способности, у оцењивању се узима у обзир индивидуално напредовање у односу на сопствена претходна постигнућа, могућности и ангажовање ученика у наставном процесу. Ученик коме је услед социјалне ускраћености, сметњи у развоју, инвалидитета, тешкоћа у учењу и из других разлога потребна додатна подршка у образовању и васпитању, оцењује се на основу остварености циљева и стандарда постигнућа у току савладавања индивидуалног образовног плана.

**Правилник о оцењивању ученика у средњој школи[[38]](#footnote-38)** регулише оцењивање успеха ученика из наставног предмета као стални образовно-наставни поступак који има више функција. Оцена нарочито треба да буде објективна, да ученика обавештава о редовном постигнућу, да подстиче активан однос према настави и ученика оспособљава за објективну процену сопствених и активности других. Успех ученика у предмету и верска настава изражава се описним оценама: истиче се, добар и задовољава. Критеријуми за оцењивање су редовност у похађању наставе, заинтересованост и активно укључивање у процес наставе. Успех ученика из предмета грађанско васпитање оцењује се описно на основу критеријума о процени остварених резултата, препорука за даље напредовање, запажања о начину ангажовања ученика у току наставе и сарадња са другима уз поштовање и разумевање. Закључне оцене које се изводе из предмета грађанско васпитање јесу веома успешан и успешан.

**Правилник о техничким стандардима приступачности[[39]](#footnote-39)** прописује услове које треба испунити приликом пројектовања, изградње, адаптације, пренамене и реконструкције објеката за јавну намену, чиме се значајно олакшава живот у заједници особама са инвалидитетом и особама са отежаним кретањем. Све образовне институције су у обавези да поштују стандарде наведене у овом правилнику.

**Правилник о стручном усавршавању и стицању звања наставника, васпитача и стручних сарадника**[[40]](#footnote-40) предвиђа приоритетне области стручног усавршавања које су од значаја за развој образовања и васпитања а то су, између осталог, и превенција дискриминације и инклузија деце и ученика са сметњама у развоју и из друштвено маргинализованих група.

**Смернице за унапређивање улоге информационо-комуникационих технологија у образовању**[[41]](#footnote-41) су израђене и усвојене од стране Националног просветног савета 2013. године. Смернице посебно обрађују примену ИКТ у функцији социјалног укључивања кроз препоруке у области развоја приступачних дигиталних наставних материјала, примене асистивних технологија, нових модела наставе, флексибилнијег коришћења школске опреме и др.

Такође, за област антидискриминације, али и социјалног укључивања депреивираних и маргинализованих група, од важности је и очекивано дефинисање и **Правилника о учењу на даљину, Правилника он-лајн учењу и Правилника о настави за децу на кућном и болничком лечењу**.

Поред законодавног оквира, постојећи национални стратешки оквир који обухвата мере и програме у борби против дискиминације у образовању и васпитању, као и у заштити људских и мањинских права, веома је широк и инклузиван, и биће у највећој мери поменут у самом извештају, у оквиру сваког од питања.

**Доношењем Стратегије превенције и заштите од дискриминације** **за** **период од 2013. до 2018. године**,[[42]](#footnote-42) Република Србија се определила за системску изградњу институционалног и законодавног оквира као и механизама борбе против дискриминације. Циљ овог стратешког документа је поштовање уставног начела забране дискриминације, према лицу односно групи лица с обзиром на његово/њено лично својство, а посебно забране дискриминације осетљивих друштвених група. Главни сегменти Стратегије баве се унапређењем положаја девет осетљивих друштвених група највише изложених дискриминацији и дискриминаторском поступању, у које спадају: жене, деца, ЛГБТ особе, особе са инвалидитетом, старије особе, националне мањине, избеглице, интерно расељена лица и друге угрожене мигрантске групе, особе чије здравствено стање може бити основ дискриминације и припадници малих верских заједница и верских група.

Оквир за спровођење стратешких циљева прецизиран је кроз **Акциони план за примену Стратегије превенције и заштите од дискриминације за период од 2014. до 2018.  године[[43]](#footnote-43)**, који ће омогућити реализацију циљева и мера утврђених Стратегијом и системски надзор над њеним спровођењем. Акционим планом предвиђене су конкретне мере и активности неопходне за реализацију стратешких циљева, рокови, одговорни субјекти и ресурси за реализацију. Такође, дефинисани су и показатељи испуњености активности, на основу којих ће се пратити степен њихове реализације, показатељи за процену успешности постављених циљева и потребни ресурси за реализацију утврђених мера. У вршењу надзора над спровођењем Стратегије, Канцеларија за људска и мањинска права користиће искључиво индикаторе испуњености активности. Доношење Акционог плана за примену Стратегије превенције и заштите од дискриминације је важан корак напред у општем процесу европских интеграција и реформи у области антидискриминације.  Важно је истаћи и да је документ усклађен са Акционим плановима за преговарачка поглавља 23 и 24 у процесу приступања републике Србије Европској унији.

**Трећи нацрт Акционог плана за поглавље 23[[44]](#footnote-44) (правосуђе и основна права),** дефинише мере и активности у овом поглављу који је један од предуслова за успешно отпочињање и завршетак процеса приступања Републике Србије ЕУ, спроводиће се усаглашавање са европски стандардима који се односе на у овом поглављу односе се на јачање независности, непристрасности, и професионалности у правосуђу, спровођењу мера превенције и борбе против корупције, те очување високих стандарда заштите људских права и права мањина, који обухватају усвајање ефикасних механизама у борби против свих облика дискриминације, заштите националних мањина и др., а у у циљу остваривања цивилних, политичких, економских и социјалних права грађана у вези са поштовањем основних слобода, једнакости, солидарности.

* 1. **Молимо да опишете мере усвојене са циљем укидања и спречавања дискриминације у значењу предвиђеним Конвенцијом/Препоруком, укључујући забрану дискриминације при упису ученика у образовне установе, једнак третман, подршку које јавне просветне службе пружају образовним установама опхођење према страним држављанима са боравиштем у држави.**

Предшколско образовање има важну улогу у превенцији социјалног искључивања. Повећавање обухвата деце предшколским образовањем, и то превасходно узраста 3-7 година, омогућава већу стопу уписа и смањење осипања деце из основног образовања, посебно деце из социо-културно депривираних средина, која у свом окружењу нису имала довољно подстицаја за развој и која због тога могу да заостају и да напусте основну школу. Иако је остварен значајан напредак у обухвату деце, кључни проблеми у оквиру предшколског васпитања и образовања су и даље недовољан обухват деце из осетљивих група, недовољан број предшколских установа што укључује њихову неадекватно географски распоређену мрежу као и неповољан материјални статус предшколске делатности у целини.

На основу **Закона о основама система образовања и васпитања,[[45]](#footnote-45)** од школске 2006./2007. године, на централном нивоу, уведен је обавезни припремни предшколски програм (ППП), за сву децу узраста од 5.5 до 6.5 година, у трајању од најмање 9 месеци[[46]](#footnote-46), са циљем повећања обухвата деце и њиховог даљег одржавања у систему Припремни предшколски програм јесте део редовног програма предшколске установе у целодневном или полудневном трајању, који се остварује у години пред полазак у школу, а похађање овог програма је бесплатно у установи чији је оснивач Република, аутономна покрајина или јединица локалне самоуправе[[47]](#footnote-47).

Од посебне важности за развој предшколског васпитања и образовања је доношење **Закона о предшколском васпитању и образовању**[[48]](#footnote-48), као и подзаконске регулативе којима се ближе уређују специфична питања за ову делатност. Имајући у виду чињеницу да је похађање припремног предшколског програма обавезно за сву децу у години пред полазак у школу, закон је прописао да јединица локалне самоуправе води евиденцију и обавештава предшколску установу, односно школу која остварује припремни предшколски програм и родитеља, односно старатеља о деци која су стасала за похађање припремног предшколског програма, најкасније до 1. априла текуће године за наредну годину (члан 23). Такође, ради стварања услова за праћење и већи обухват деце у години пред полазак у школу, исти закон је прописао да је предшколска установа, односно школа која остварује припремни предшколски програм, дужна да обавести родитеља, односно старатеља и јединицу локалне самоуправе о деци која се нису уписала, која не похађају редовно или су престала да похађају припремни предшколски програм, најкасније 15 дана од дана протека рока за упис, односно од дана престанка редовног похађања припремног предшколског програма. Закон је прописао и да је родитељ дужан да упише дете у предшколску установу, односно школу ради похађања припремног предшколског програма (члан 24). Такође, приоритет приликом уписа имају деца из осетљивих група (члан 13.), док према члану 14, дете-страни држављанин и дете без држављанства, дете из осетљиве групе без доказа о пребивалишту и других личних докумената, прогнано или расељено лице, уписује се у предшколску установу, односно школу, која остварује ППП, под истим условима и на нчин прописан за држављане Републике Србије.

У оквиру предшколског програма реализују се редовни програми васпитно-образовног рада у целодневном и полудневном трајању, а могу се реализовати и други посебни и специјализовани програми, у складу са потребама и интересовањима деце, родитеља, односно старатеља. Изузетно, у оквиру предшколског програма може да се остварује прилагођени или преузети програм из васпитно-образовних програма других земаља за чију примену је потребан доказ о његовом пореклу, односно доказ да га је признало одговарајуће међународно удружење.

Удео деце у предшколском образовању је повећан од увођења обавезног припремног предшколског програма, али је и даље низак. Најнижи је обухват деце јасленог узраста (0-3 године) и износи 15,9% док је обухват деце од три године до поласка у школу 58,1% (преко 90% у ЕУ). У предшколско образовање су значајно мање укључена сиромашна, ромска, деца са инвалидитетом, као и деца из руралних средина.[[49]](#footnote-49) У школској 2012./2013. години, предшколским васпитањем и образовањем је било обухваћено 188.340 деце[[50]](#footnote-50), распоређених у 9.359 васпитних група, а укупан број запослених у овом нивоу васпитања и образовања је био 24.360.[[51]](#footnote-51) Када се ови подаци упореде са подацима из школске 2011./2012. године,[[52]](#footnote-52) видно је повећање броја деце за око 3.440 (у наведеној школској години укупан број деце је био 184.900, број васпитних група 9.264). У 2014. години, око 93% деце било је обухваћено обавезним предшколским припремним програмом који функционише на границама својих капацитета[[53]](#footnote-53).

Најнижи је обухват деце јасленог узраста (0-3 године) и износи 15,9%. Обухват четворогодишњака је у школској 2012./2013.године износио 49,7%, а обухват деце од 3 године до поласка у школу је 58,1%.[[54]](#footnote-54) Иако обухват деце обавезним предшколским програмом још увек није потпун бележи се тренд пораста деце. У поређењу са школском 2010./11. годином, обухват деце обавезним припремним предшколским програмом у школској 2011./12. години је порастао за 5,6% и износио је 93,16% (према 87,54%), док је обухват деце у школској 2012./13. години, износио 92,65%.

**Обухват деце предшколском васпитањем и образовањем**

Извор: Републички Завод за статистику, статистика образовања, 2016.године

У 2014. години, обухват деце старости 36 – 59 месеци предшколским програмима је за општу популацију у Републици Србији износио 50,2%, док је обухват деце из ромских насеља био 5,7%.[[55]](#footnote-55) Учешће деце у предшколском васпитању и образовању из породица са вишим социо-економским статусом, значајно је више него учешће деце из најсиромашнијих породица (82% наспрам 9%)[[56]](#footnote-56). Приступ систему предшколског васпитања и образовања за децу у руралним подручјима упола је мањи него у градовима: 27,3% наспрам 62,6%. И деца са инвалидитетом су недовољно обухваћена овим системом. Док око 5% деце у овој узрасној групи има неки инвалидитет, само 1,2% уписане деце су деца са инвалидитетом.[[57]](#footnote-57) Подаци указују на корелацију између степена развијености општине и обухвата предшколским образовањем, као и да сиромашне општине немају средстава да субвенционишу сиромашну децу, па их онда и не уписују[[58]](#footnote-58).

Према подацима из 2014. године[[59]](#footnote-59)*,* 50% деце узраста 3-4 године похађа програме предшколског образовања. Обухват је 63% у градским насељима, у поређењу са 27% у осталим насељима. 82% деце из најбогатијих домаћинстава похађа такве програме, док је обухват деце из најсиромашнијих домаћинстава само 9%. Удео деце старости од 36-47 месеци која похађају програме предшколског образовања је 44%, док код деце узраста 48-59 месеци тај број износи 56%. Главни разлог непохађања програма предшколског образовања је то што постоји неко ко се може бринути о детету код куће (66%), док су проблеми приступа препрека похађању код 38 % деце. Скупе услуге представљају препреку углавном за децу из београдског региона (34%) и градских насеља (21%), док је недостатак места у установама чешћи разлог за децу из Војводине (21%) и ону из најсиромашнијих домаћинстава (17%).

Из истог извора[[60]](#footnote-60), само 6% деце узраста 3-4 године из ромских насеља похађа програме предшколског образовања, са нешто већим нивоом похађања у градским насељима (6%) у односу на остала насеља (3%). 28% деце чије мајке имају средње или високо образовање похађа такве програме, док бројка пада на 2% за децу чије мајке имају само основно образовање. Стопа похађања програма предшколског образовања је виша код старије деце узраста 48-59 месеци (10%) у односу на млађу децу узраста 36-47 месеци (2%). Главни разлог непохађања програма предшколског образовања је то што постоји неко ко се може бринути о детету код куће (44%). Проблеми приступа су разлог непохађања за 43 % деце, а главне препреке представљају скупе услуге (2%) и остали превисоки трошкови (22%).

98% деце која тренутно похађају први разред основне школе, похађало је предшколско образовање током претходне школске године, са нижим вредностима само за децу из најсиромашнијих домаћинстава (92%). 98% деце предшколског узраста похађа или је похађало припремни предшколски програм (ППП) у одговарајућем узрасту – 81% деце похађа ППП у државним предшколским установама, а 19 % похађа ППП у школама. 63% деце предшколског узраста из ромских насеља похађа или је похађало ППП у одговарајућем узрасту. Постоји видљива разлика у процентима деце која похађају ППП у односу на социо-економски статус. ППП похађа 59 % деце из сиромашнијих домаћинстава (из три најнижа квинтила благостања), у поређењу са 72% деце из богатијих домаћинстава (из два највиша квинтила благостања).

Што се доступности књига за децу тиче, 72% деце млађе од пет година живи у домаћинствима у којима има најмање 3 дечије књиге, док удео деце која имају 10 или више књига пада на 55 %. Само 44 % деце из најсиромашнијих домаћинстава има 3 или више књига, у поређењу са 83% деце из најбогатијих домаћинстава. 75 % деце узраста 0-59 месеци има 2 или више врста играчака. 1 % деце је био остављен без адекватног надзора током претходне недеље, односно деца су остављена сама или под надзором другог детета. Забрињавајуће је, међутим, да је у ромским насељима овај проценат у односу на 2010. годину опао са 25% на 12%. У ромским насељима у Србији, само 12 % деце млађе од 5 година живи у домаћинствима у којима има најмање 3 дечије књиге, док удео деце која имају 10 или више књига пада на 2 %. 4 % деце из најсиромашнијих домаћинстава има најмање 3 књиге, у поређењу са 24 % деце из најбогатијих домаћинстава. 53 % деце узраста 0-59 месеци има 2 или више врста играчака. 4 % деце је било остављено без адекватног надзора током недеље која је претходила истраживању, односно деца су остављена сама или под надзором другог детета[[61]](#footnote-61).

Према закону, школа је обавезна да упише свак дете са подручја школе. Школа може да упише и дете са подручја друге школе, на захтев родитеља, а у складу са могућностима школе. Подршка коју јавне просветне службе пружају образовним установама остварује се, између осталог, прописивањем индивидуалног образовног плана (члан 77.) и додатне подршке деци и ученицима са сметњама у развоју и инвалидитетом, као и сваком детету односно ученику коме је потребна додатна образовна подршка (члан 98.). Испитивање детета уписаног у школу врше психолог и педагог школе на матерњем језику детета,применом стандардних поступака и инструмената. Уколико не постоји могућност да се испитивање детета врши на матерњем језику, школа ангажује преводиоца на предлог Националног савета националне мањине. Испитивање деце са моторичким и чулним сметњама врши се уз примену облика испитивања на који дете може оптимално да одговори.

За децу – стране држављане, као и за децу из осетљивих група без доказа о пребивалишту и других личних документата, прогнана или расељена лица, омогућен је упис у предшколску установу, односно школу која остварује припремни предшколски програм, под истим условима и на начин који је прописан за држављане Републике Србије. Родитељ детета страног држављанина за боравак у предшколској установи, плаћа економску цену по детету, а родитељ без држављанства, прогнано и расељено лице, плаћа цену по детету коју утврђује оснивач, у складу са законом којим се уређује финансијска подршка породици са децом (члан 14. *).*

У оквиру **пројекта** **„Унапређивање предшколског васпитања и образовања у Републици Србији” (ИМПРЕС – ЕУ ИПА 2009)**, остварен је општи циљ пројекта, а то је допринос социјалној инклузији и смањењу сиромаштва унапређивањем услуга у области предшколског васпитања за децу из маргинализованих група, у које спадају деца из сеоских средина, сиромашни, Роми. У оквиру пројекта, који је трајао у извештајном периоду, до средине 2014. године, остварено је следеће: израђен је Приручник и методологија за планирање, управљање и оптимизацију мрежа предшколских установа на нивоу општине; развијен је Водич за самовредновање предшколских установа као подршка у процесу вредновања рада, разумевања оквира квалитета и стандарда за вредновање квалитета рада предшколских установа; објављен је Приручник за диверсификацију програма предшколског васпитања и образовања. У активности пројекта било је укључено 15 пилот општина и градова. За девет општина, набављени су покретни вртићи или превозна средства за децу која не могу сама стићи до постојећих предшколских установа. Више од 1000 деце из маргинализованих група, која раније нису била уписана у вртиће, укључено је у посебне и специјализоване програме и за око 30% је повећана доступност предшколског васпитања и образовања у изабраним општинама. Израђено је 27 решења о верификацији предшколских установа и три решења о давању сагласности на промену назива предшколских установа.

Пројекат **„Вртићи без граница** **-** **повећање могућности за рано учење деци из осетљивих друштвених група“[[62]](#footnote-62)** реализован јеу периоду од 2011. до 2013. године у 10 локалних самоуправа, у којима је повећан обухват деце од 3 до 5,5 година за око 13%. Развијена су два модалитета квалитетних четворочасовних програма, а уведени су и нови стандарди у погледу изгледа, опремања и садржаја рада предшколских установа.Пројекат је реализовао УНИЦЕФ у сарадњи са Министарством просвете, науке и технолошког развоја, Центром за интерактивну педагогију, 10 јединица локалних самоуправа и предшколских установа. Најзначајнији резултати јесу повећан обухват деце од 3 до 5,5 година у 10 јединица локалне самоуправе за око 13%, односно за 713 деце, као и развијена два модалитета квалитетних четворочасовних програма.

Пројекат **„Овде смо заједно - Европска подршка за инклузију Рома“,** вредан 4,8 милиона евра, финансира ЕУ и спроводи Мисија ОЕБС-а, у периоду од јуна 2013. до јуна 2015. године[[63]](#footnote-63). Пројекат подржава спровођење Стратегије за унапређивање положаја Рома у Републици Србији. Пројекат подржава унапређење положаја Рома кроз шест компоненти: приступ основним правима, формирање мобилних тимова, јачање капацитета организација цивилног друштва, превентивни програми са циљем спречавања напуштања школовања, унапређење услова становања и одрживо запошљавање. Кроз пројекат је пружена правна помоћ за 20 пилот општина, формирано је 20 локалних мобилних тимова које чине ромски координатори, педагошки асистенти, здравствене меријаторке, представници Националне службе за запошљавање и Центра за социјални рад. Педагошки асистенти ће појачати досадашње активности асистената и установа у којима су ангажовани и које се односе на редован и благовремен упис ромске деце у припремни предшколски програм и основну школу. За првих годину дана трајања пројекта, 509 деце је уписано у предшколске установе, 181 педагошких асистената је учествовало у обукама и обезбеђено је 500 стипендија за средњошколце.

**2. ЈЕДНАКЕ ОБРАЗОВНЕ МОГУЋНОСТИ СА ЦИЉЕМ ОБРАЗОВАЊА ЗА СВЕ**

* 1. **Шта је влада предузела у циљу загарантованог једнаког приступа образовању на свим нивоима у вашој земљи?**

Предузете антидискриминационе мере, финансијске мере, додела стипендија, мере позитивне или афирмативне акције су детаљно образложене у оквиру поглавља I (2.1-2.3), II (2.3) и III (3.1-3.9).

* 1. **Молимо да наведете како су развијени закони и политике у области образовања и како се спроводе стратегије и програми у вашој држави у циљу постизања једнакости образованих могућности (у смислу приступа, учешћа и завршетка).**

Целокупна законодаани оквир и релевантни закони који имају за циљ постизање потпуне реализацијеправа сваке особе на образовање, као и једнакости образовних могућности, детаљно су наведени у оквиру поглавља I.2.

Стратешка документа, односно јавне политике у области образовања су у извештајном периоду настали у широком партиципаторном процесу, који је укључивао све релевантне актере из области образовања (ресорно надлежно Министарство просвете, науке и технолошког развоја, други државни, покрајински и општински органи, институти, заводи, организације цивилног друштва, међународне организације, независна регулаторна тела, и др.) у процесу њиховог дефинисања, а затим и примене и праћења остварености резултата. Бројна национална стратешка документа која се баве осетљивим групама становништва[[64]](#footnote-64) указују на појаву дискриминације у различитим облицима друштвеног живота, па и образовања, као на један од горућих друштвених проблема, и прописују одређене мере за њихово решавање.

Потреба за већим укључивањем деце у процес образовања, нарочито деце из осетљивих група, препозната је у бројним националним стратешким документима, који укључују мере и програме који се спроводе како би се осигурала доступност и квалитет обавезног и бесплатног образовања, у најширем смислу чине: Стратегија за смањење сиромаштва[[65]](#footnote-65), Национални план акције за децу[[66]](#footnote-66), Национални миленијумски циљеви развоја у Републици Србији[[67]](#footnote-67), Стратегија превенције и заштите од дискриминације[[68]](#footnote-68), [Стратегијa развоја образовања у Србији до 2020. године](http://www.srbija.gov.rs/extfile/sr/179119/strategija_obrazovanje026_cyr.zip)[[69]](#footnote-69), [Стратегија развоја система бесплатне правне помоћи у Републици Србији](http://www.srbija.gov.rs/extfile/sr/140293/strategija_besplatna_pravna_pomoc0336_cyr.zip)[[70]](#footnote-70), [Стратегија каријерног вођења и саветовања у Републици Србији](http://www.srbija.gov.rs/extfile/sr/128059/strategija_karijerno_vodjenje_savetovanje0227_cyr.zip)[[71]](#footnote-71), [Стратегија развоја широкопојасног приступа у Републици Србији до 2012. године](http://www.srbija.gov.rs/extfile/sr/117938/strategija_sirokopojasni_pristup0152_cyr.zip)[[72]](#footnote-72), [Стратегија за унапређивање положаја Рома у Републици Србији](http://www.srbija.gov.rs/extfile/sr/107688/strategija_romi0080_cyr.zip)[[73]](#footnote-73), [Стратегија за борбу против дрога у Републици Србији за период од 2009. до 2013. године](http://www.srbija.gov.rs/extfile/sr/104483/strategija_za_borbu_protiv_droga0063_cyr.zip)[[74]](#footnote-74), [Национална стратегија за побољшање положаја жена и унапређивање родне равноправности](http://www.srbija.gov.rs/extfile/sr/103870/strategija_rodna_ravnopravnost0060_cyr.zip)[[75]](#footnote-75), [Национална стратегија за превенцију и заштиту деце од насиља](http://www.srbija.gov.rs/extfile/sr/101080/nacionalna_strategija_zastita_dece0044_cyr.zip)[[76]](#footnote-76), [Стратегија развоја спорта у Републици Србији за период од 2009. до 2013. године](http://www.srbija.gov.rs/extfile/sr/99206/strategija_razvoja_sporta0037_cyr.zip)[[77]](#footnote-77), [Национална стратегија одрживог развоја](http://www.srbija.gov.rs/extfile/sr/88898/nacionalna_strategija_odrzivog_razvoja0081_cyr.zip)[[78]](#footnote-78),, [Национална стратегија за младе](http://www.srbija.gov.rs/extfile/sr/88759/nacionalna_strategija_za_mlade0081_cyr.zip)[[79]](#footnote-79), [Стратегија развоја образовања одраслих у Републици Србији](http://www.srbija.gov.rs/extfile/sr/62203/strategija_razvoja_obrazovanja_odraslih173a.zip)[[80]](#footnote-80), [Стратегија унапређења положаја особа са инвалидитетом у Републици Србији](http://www.srbija.gov.rs/extfile/sr/62197/strategija_unapredjenja_polozaja_osoba_sa_invaliditetom173a.zip)[[81]](#footnote-81), [Национална стратегија за борбу против HIV/AIDS-a](http://www.srbija.gov.rs/extfile/sr/60809/strategija_aids.zip)[[82]](#footnote-82), [Стратегија развоја социјалне заштите](http://www.srbija.gov.rs/extfile/sr/60782/strategija_socijalna_zastita_cyr.zip)[[83]](#footnote-83), [Стратегија развоја здравља младих](http://www.srbija.gov.rs/extfile/sr/61405/strategija_mladi_cyr.zip)[[84]](#footnote-84), Стратегија о заштити података о личности[[85]](#footnote-85), Стратегија за борбу против дрога у Републици Србији за период од 2009. до 2013. године[[86]](#footnote-86) и др.

За примену најрелевантнијих стратешких докумената, навешћемо само кључне и најрелевантније акционе планове за њихово спровођење: Акциони план за спровођење Националне Стратегије за побољшање положаја жена и унапређивање родне равноправности за период од 2010. до 2015. године, [Акциони план за спровођење Стратегије унапређења положаја особа са инвалидитетом у Републици Србији за период од 2013. до 2015. године](http://www.srbija.gov.rs/extfile/sr/194782/Akcioni_plan_Strategija_za_osobe_sa_inv088_cyr.zip), Акциони план за примену Стратегије превенције и заштите од дискриминације за период од 2014-2018.године, Акциони план за спровођење Стратегије развоја образовања у Србији до 2020.године[[87]](#footnote-87), Трећи нацрт Акционог плана за поглавље 23[[88]](#footnote-88), Акциони план за унапређивање положаја Рома у Републици Србији до 2015.године, Акциони план за остваривање права мањина[[89]](#footnote-89) и др.

**Стратегија развоја образовања у Србији до 2020. године**[[90]](#footnote-90) је свеобухватни национални стратешки документ који дефинише интегрални оквир за обликовање кључних законских, под-законских аката, као и других регулаторних институција и инструмената функционисања и развоја образовања у Србији. Стратегија се бави утврђивањем сврхе, циљева, праваца, инструмената и механизама развоја система образовања у Републици Србији до 2020. године. Мисија система образовања у Републици Србији је дефинисана стратегијом тако да систем образовања треба да обезбеди основни темељ живота и развоја сваког појединца, друштва и државе заснованог на знању. Циљеви дугорочног развоја образовања који су обавезујући за образовни систем у целини и за сваки њен део, Стратегијом су дефинисани као: 1) повећање квалитета процеса и исхода образовања до максимално достижног нивоа - оног који проистиче из научних сазнања о образовању и угледне образовне праксе; 2) повећање обухвата становништва Републике Србије на свим образовним нивоима, од предшколског васпитања и образовања до целоживотног учења; 3) достизање и одржавање релевантности образовања, посебно оног које се потпуно или делимично финансира из јавних извора, тако што ће се структура система образовања усагласити са непосредним и развојним потребама појединаца, економског, социјалног, културног, медијског, истраживачког, образовног, јавног, административног и других система; 4) повећање ефикасности употребе свих ресурса образовања, односно завршавање образовања у предвиђеном року, са минималним продужетком трајања и смањеним напуштањем школовања.

Поред ових, за сваки део система и нивое образовања, утврђени су додатни, специфични циљеви њиховог развоја, као и конкретне стратешке политике, акције и мере. Основно опредељење Стратегије је да околности које постоје у окружењу Републике Србије, посебно у Европској унији, јасно казују да је Републици Србији потребан веома промишљен, организован и квалитетан развој система образовања јер је то један од кључних услова за развој Републике Србије ка друштву заснованом на знању способном да обезбеди добру запослености становништва. За тако нешто, један од кључних механизама је и добро осмишљен, прецизан и јасно дефинисан, реалистичан, акциони план.

**Акционим планом за спровођење Стратегије развоја образовања у Србији до 2020. године** конкретизоване су појединачне активности (акције) дефинисане циљевима и приоритетима Стратегије, разрађени начини спровођења, рокови, кључни носиоци и извршиоци, инструменти за праћене и показатељи (индикатори) напретка, као и процедуре извештавања и процене ефеката предвиђених стратешких мера. Овај документ (сви акциони планови) састоји се од акционих планова за примену следећих стратегија развоја образовања, одређених Стратегијом: 1) Стратегије развоја предуниверзитетског образовања и васпитања; 2) Стратегије развоја високог образовања; 3) Прожимајуће стратегије развоја образовања. Основ за праћење спровођења Стратегије и оцену Акционог плана су индикатори праћења напретка утврђени Акционим планом.

* 1. **Акције и мере које се спроводе у вашој држави у циљу осигурања инклузивног образовања за све учеснике у процесу учења (мере којима се посебна пажња посвећује родној равноправности и једнакости у образовању и образовним потребама сиромашних, економски и социјално маргинализованих и осетљивих група становништва, мере које се предузимају насупрот родно заснованом насиљу).**

Инклузивно образовање је законска обавеза Републике Србије и регулисано је **Законом о основама система образовања и васпитања**[[91]](#footnote-91) у коме су постављене основе инклузивног образовања, које су даље разрађиване кроз посебне законе и низ подзаконских аката, који су усвојени у извепштајном периоду, који ће у Извештају детаљније бити образложени. Најбитнији елементи законски регулисане политике инклузивног образовања у Републици Србији су следећи:

1. забрана дискриминације, сегрегације и свих облика издвајања која нису у интересу детета;
2. нова уписна политика: уместо тестирања пред полазаку школу, испитивање оних који су уписани и идентификација деце којој је потребна посебна/додатна подршка;
3. нова програмска политика: могућност образовања кроз индивидуализацију начина рада или по индивидуалним образовним плановима – ИОП1 (рад по прилагођеном програму), ИОП2 (рад по измењеном програму) и ИОП3 (обогаћивање и проширивање програма за талентовану децу);
4. нова политика у области оцењивања и вредновања: формативно оцењивање, оцењивање по ИОП-у, завршни испит по прилагођеној процедури, екстерна евалуација по стандардима квалитета на основу дефинисаних индикатора;
5. нова кадровска политика: увођење педагошких асистената, постављање стандарда компетенција за професију наставника и директора, формулисање приоритета стручног усавршавања међу којима је и инклузивно образовање;
6. нова политика управљања школама: формирање стручних тимова за инклузивно образовање укључивање представника родитеља деце из осетљивих група у Савет родитеља; нова политика подршке: локалне интерресорне комисије за процену потреба за образовном, здравственом и социјалном подршком, које укључују школу, Центар за социјални рад и здравствену установу којима припада дете и додатне чланове који добро познају дете; припрема индивидуалног образовног плана подршке чије финансирање тече из општинског буџета са извесним изузецима, рад интерресорне комисије надгледан од стране Заједничког тела;
7. нова улога специјалних школа: укључивање деце са вишеструким сметњама, деце која су до сада била невидљива и ван образовног система због тежине сметњи, мултифункционалне школе (уместо специјализације на једну врсту сметњи/инвалидитета, пружање подршке редовним школама по захтеву);
8. нова финансијска политика: финансирање школа по броју деце („паре прате дете”), уз додатни коефицијент и за децу из осетљивих група. Сви горе наведени елементи су законски и подзаконски уведени почев од школске 2010./2011. године, која се стога сматра првом годином увођења инклузивног образовања у Србији, а 2009./2010. последњом годином пре системског почетка инклузивног образовања. Изузетак чини финансијска реформа која је одложена до 2014/2015, као и мултифункционалност специјалних школа и њихова нова улога као ресурс центара, за шта одговарајуће законске, подзаконске и управне одредбе још увек нису довршене. Увођење инклузивног образовања потпомогнуто је низом пројеката и другим акцијама системске подршке за припрему имплементације и за саму имплементацију инклузивног образовања.

Према **Закону о предшколском васпитању и образовању[[92]](#footnote-92)**, приликом уписа деце у предшколску установу, чији је оснивач Република Србија, аутономна покрајина или јединица локалне самоуправе, приоритет за упис имају деца из осетљивих група (члан 24.). **Правилником којим се прописују ближи услови за утврђивање приоритета за упис деце у предшколску установу[[93]](#footnote-93)**, одређено је да децу осетљивих група чине: деца жртве насиља у породици, деца из породица која користе неки облик социјалне заштите и деца без родитељског старања, деца самохраних родитеља, деца из социјално нестимулативних средина, деца са сметњама у психофизичком развоју, деца из породице у којој је дете које је тешко оболело или има сметње у психофизичком развоју, деца тешко оболелих родитеља, деца чији су родитељи ратни војни инвалиди или имају статус расељеног или прогнаног лица, деца предложена од стране Центра за социјални рад, и деца из средина у којима је услед породичних и других животних околности угрожено здравље, безбедност и развој.

**Закон о основном образовању и васпитању[[94]](#footnote-94)**, у члану 9. изричито прописује да је основни задатак школе да омогући „квалитетно образовање и васпитање за свако дете и ученика, под једнаким условима, без обзира где се школа налази, односно где се образовање и васпитање одвија“, као и да су „лица која обављају образовно-васпитни рад и друга лица запослена у школи нарочито ће промовисати једнакост међу свим ученицима и активно се супротстављати свим врстама дискриминације и насиља.“

У члaну 10. закона, регулисана су права ученика са сметњама у развоју и инвалидитетом, а то је свако дете са интелектуалним, чулним и моторичким сметњама у развоју. Као основ и подршка инклузивном образовању, прописано је да дете са сметњама у развоју стиче образовање и васпитање по правилу у школи заједно са осталим ученицима, а када је то у најбољем интересу ученика, у школи за ученике са сметњама у развоју, у складу са законом. Ученику са сметњама у развоју и инвалидитетом признато је право на индивидуални образовни план (ИОП).

Законом нису укинуте школе за образовање ученика са сметњама у развоју, али је у члану 18. прописано да се у овим школама школују деца без обзира на врсту сметње. Такође, прописано је да ради унапређивања инклузивног образовања и васпитања, школа за образовање ученика са сметњама у развоју пружа подршку школи у систему редовног образовања и васпитања. Школама у систему редовног образовања и васпитања у којој стичу образовање и ученици са сметњама у развоју и инвалидитетом омогућено је да ангажују васпитача, наставника или стручног сарадника, који је запослен у школи за образовање ученика са сметњама у развоју, с тим што се ово ангажовање врши се на основу мишљења интерресорне комисије за процену потреба за пружањем додатне образовне, здравствене или социјалне подршке ученику.

Усвојен је читав сет подзаконских аката којима се ближе уређује целокупна област подршке ученицима у процесу инклузивног образовања. Најважнији су:

**Правилник о ближим упутствима за утврђивање права на индивидуални образовни план, његову примену и вредновање[[95]](#footnote-95)** прописује ближа упутства за утврђивање права на индивидуални образовни план, његову примену ивредновање у предшколској установи, основној и средњој школи, с циљем постизања оптималног укључивања детета и ученика у редован образовно-васпитни рад и његово напредовање и осамостављивање у вршњачком колективу, као и за ИОП за ученике са изузетним способностима.

**Правилник о програму обуке за педагошког асистента[[96]](#footnote-96)** прописује програм обуке за педагошког асистента. Он има за циљ да се лице оспособи за самостално обављање послова педагошког асистента. Програм обуке садржи уводни модул, шест обавезних модула и четири понуђена изборна модула од којих је кандидат за програм обуке у обавези да изабере два. Програм обуке за уводни модул изводи се у трајању од пет дана, а за шест обавезних и два изабрана модула у трајању од годину дана. Уводни модул има за циљ да припреми педагошког асистента за рад у предшколској установи, односно школи. Након похађања уводног модула лице добија потврду, на основу које стиче право да конкурише на радно место педагошког асистента.

**Правилник о додатној образовној, здравственој и социјалној подршци детету и ученику[[97]](#footnote-97)** уређује ближе услове за процену потреба за пружањем додатне образовне, здравствене  или социјалне подршке детету и ученику и састав и начин рада интерресорне комисије.

**Правилник о посебном програму остваривања васпитно-образовног рада у одговарајућим здравственим установама[[98]](#footnote-98)** прописује посебан програм остваривања васпитно-образовног рада у одговарајућим здравственим установама за децу на болничком лечењу.

У предшколским установама и основним школама педагошки асистент пружа додатну помоћ и додатну подршку деци, у складу са њиховим потребама, сарађује са васпитачима и стручним сарадницима, родитељима, односно, старатељима, а заједно са директором сарађује са надлежним установама, организацијама и удружењима и јединицом локалне самоуправе и обавља друге послове, у складу са Законом о основама система образовања и васпитања. Главни акт који регулише њихово деловање јесте **Правилник о програму обуке за педагошког асистента[[99]](#footnote-99).** Улога педагошког асистента се, од периода некадашњих ромских до данашњих педагошких асистената, значајно развијала кроз обуке и кроз практичан свакодневни рад са децом у установама и у складу са потребама и променљивом ситуацијом на терену. Паралелно са еволуцијом статуса педагошких асистената повећавао се списак њихових задужења, али и ефекти њиховог рада. Подаци добијени током консултативних састанака и анализом резултата спроведених истраживања показују да су педагошки асистенти данас значајан вид подршке деци, ученицима, њиховим породицама, васпитачима, наставницима и установама у целини. Установе које данас имају педагошког асистента ову системску меру високо вреднују.

У априлу 2015. године донет је **Закон о употреби знаковног језика[[100]](#footnote-100)**, чији је циљ изједначавање могућности, приступачност и омогућавање остваривања различитих права глувих особа, чиме се доприноси остваривању основних начела која се односе на уживање људских права и на забрану дискриминације. Овим законом уведене су посебне мере ради постизања пуне равноправности особа са инвалидитетом са осталим грађанима, као и пуне укључености глувих особа у доношење одлука које се тичу стандардизације и употребе знаковног језика. Законом је уређена употреба знаковног језика, односно право на учење знаковног језика и право на употребу услуге тумача за знаковни језик, начин употребе услуге тумача за знаковни језик, мере за подстицање примене и унапређење употребе знаковног језика кроз информисање и образовање на знаковном језику и друга питања од значаја за употребу знаковног језика.

Сва досадашња истраживања показују да би инклузивно образовање деце ромске националности тешко било могуће без подршке (ромских) педагошких асистената и да они представљају један од централних стубова социјалне инклузије ромске националне заједнице у Србији. Такође, допринос који су педагошки асистенти, током више од деценије деловања, остварили у правцу повеćања доступности образовања, спречавања напуштања образовног система, подстицања једнаког квалитета образовања за сву децу, побољшања школског успеха и постигнућа деце, као и указивања на штетност дискриминације и сегрегације, потврђује да су педагошки асистенти данас важан ресурс практичних знања, искустава и вештина.

Педагошки асистенти имају велику улогу у подизању инклузивне културе и праксе унутар установа, доступности и повећању квалитета образовања и образовних исхода, подстицању социјалне кохезије унутар установе и на нивоу локалне заједнице, развоју демократских вредности унутар и ван установе (као што су прихватање и разумевање различитости, толеранције и ненасиља). Педагошки асистенти су подршка и детету, али и установи – они помажу сензибилизацији колектива за потребе деце из осетљивих друштвених група.

Према подацима Министарства просвете, науке и технолошког развоја Републике Србије[[101]](#footnote-101), у августу 2015. године посао педагошког асистента обављају 173 ангажована сарадника. „Просечан“ педагошки асистент има између 31 и 40 година, преко пет година радног искуства на овој позицији, чешће је женског пола (101 жена наспрам 74 мушкарца), има средњу стручну спрему (45%) и углавном зна ромски језик (135). Сваки пети педагошки асистент изјављује да не зна или да делимично зна ромски језик. Најмлађи педагошки асистент има 20, а најстарији 58 година. Без радног искуства је седам педагошких асистената, док се 31 (18%) педагошки асистент налази на овој позицији од 7 до 13 година. Образовна структура педагошких асистената је различита: 26% њих има завршен трећи степен стручне спреме, нешто мање од половине (45%) их је са четворогодишњом средњом школом, а мање од једне трећине (28%) има више или факултетско образовање. Према наводима асистената оваква образовна структура отвара и питање коефицијента и плате на основу стручне спреме и улоге унутар установе. Разлике у образовној структури, као и разлике у годинама радног искуства, рефлектују се на стручност и компетенције педагошких асистената, као и на начин њиховог рада, могућност усвајања знања и вештина на обукама, као и на могућност примене стечених знања.

Анализа правног оквира показује да је место педагошког асистента дефинисано као привремена мера, заснована на уговору чије је трајање 12 месеци, са могућношћу продужавања уговора сваке школске године (од 2010. године до данас). Нису дефинисани критеријуми на основу којих установа може да ангажује асистента и на основу којих може да одреди да престаје потреба за његовим ангажманом. Услови конкурса за ангажовање педагошког асистента нису прецизно дефинисани – свака установа их дефинише на свој начин исто као и услове за продужавање уговора на годишњем нивоу.

Педагошки асистенти имају статус спољног сарадника без могућности да радни однос на одређено време прерасте у радни однос на неодређено време, чиме су доведени у неравноправан положај у односу на остале запослене у школи. Педагошки асистенти раде без лиценце и учествују у раду школских органа без права гласа. Међутим, одређени број асистената учествује у више школских стручних тимова и тела него наставни кадар, док део њих није укључен ни у један тим школе.

Анализа показује да су 173 педагошка асистента ангажована на нивоу 72 јединице локалне самоуправе, што је мање од половине локалних самоуправа у Србији. У општинама у којима су ангажовани педагошки асистенти, постоје 72 предшколске установе и 783 основне школе, па је и број ангажованих педагошких асистената недовољан за потребе ових локалних самоуправа. Од укупно 171 предшколске установе, у њих 38 је ангажован педагошки асистент, а од укупно 1.256 основних школа у свега 12% (149) је ангажован најмање један педагошки асистент.

У редовним основним школама преко 5% ученика из социјално нестимулативних средина се исписује у свим разредима, осим у осмом. За почетак предметне наставе карактеристичан је велики проценат ученика укључених у инклузивни програм који понављају разред (8%), као и оних који се исписују (11%). Чини се да је ова промена нарочито тешка за ученике из социјално нестимулативних средина – 15,4% ових ученика исписује се из петог разреда. Стање (према критеријумима завршавања, понављања или напуштања разреда) у редовним средњим школама је по ученике којима је потребна додатна подршка најлошије, а нарочито по оне с тешкоћама у учењу. Чак 30% ученика са тешкоћама у учењу не успева да заврши уписани разред средње школе, а у прва два разреда средње школе се око 13% њих испише из разреда. У првом разреду средње школе се испише и велики број ученика из социјално нестимулативних средина (11,5%).[[102]](#footnote-102)

Капацитети за спровођење инклузивног образовања континуирано се унапређују на националном нивоу путем разноврсних мера и решења, као што су:

* Мрежа подршке инклузивном образовању, која пружа подршку образовно-васпитним установама у развоју доступног, квалитетног и праведног образовања за свако дете, посебно за децу из осетљивих група[[103]](#footnote-103);
* Тим за инклузивно образовање, као стручни тим који се формира на нивоу установе и препорука је да броји од три до пет чланова установе (наставници, стручни сарадници, представници стручних већа);
* интерресорне комисије, које врше процену потреба за додатном подршком у здравству, социјалној заштити и образовању.
* Такође, у систем су уведени педагошки асистенти (у систем је укључено 170 педагошких асистената, а њихове плате финансиране су из буџета Републике Србије)[[104]](#footnote-104). Рад педагошких асистената показао се као изузетно значајан за унапређење образовног процеса.

Развијен је **Оквир за праћење инклузивног образовања у Србији**[[105]](#footnote-105) са циљем праћења реализације инклузивног образовања и унапређења квалитета инклузивног образовања. Документ садржи Оквир за праћење инклузивног образовања у Републици Србији, разрађен на три нивоа (националном, општинском и школском), дефинисане индикаторе и, где год је то било могуће, и садашње и/или очекиване вредности индикатора; садржи и смернице за израду инструмената уз илустрацију неколико разрађених инструмената којима се региструје сплет индикатора. Поред самог оквира документ садржи и преглед ослонаца за израду Оквира – преглед развоја инклузивног образовања у Србији кроз пројекте, политике, институционални и законски оквир и ресурсе који су кроз разноврсне активности створени до сада и могу да се ставе у функцију ваљаног праћења инклузивног образовања и његовог даљег унапређивања. Такође, документ садржи и преглед досадашњих истраживања инклузивног образовања код нас, с посебним освртом на методологију употребљену у истраживањима. Детаљан преглед истраживања, укључујући и њихове резултате који указују на стање инклузивног образовања у Србији у периоду 2008‒2013.године, дат је у седмом поглављу. Коначно, документ садржи и примере добре праксе проистекле из компаративне анализе начина на који се инклузивно образовање прати у пет одабраних земаља, у којима је и пракса инклузивног образовања и пракса редовног праћења образовања добро утемељена.

Рад Заједничког тела зa пoдршку у рaду и кooрдинaциjу нaдзoрa нaд рaдoм интeррeсoрних кoмисиja зa прoцeну пoтрeбa зa пружaњeм дoдaтнe oбрaзoвнe, здрaвствeнe или сoциjaлнe пoдршкe дeтeту и учeнику формиран у претходном периоду, није континуиран.

Омогућено је образовање са додатном подршком, односно припремом индивидуалног образовног плана (ИОП). У обукама је до сада учествовало више од 18.000 директора установа, педагога, психолога и наставника; 360 школа и предшколских установа посебно је обучавано за увођење инклузивног образовања - 10 пакета обука, 334 тренинга, око 11.500 запослених. Сва ромска деца која су уписана у специјалне школе без одлуке Интересорне комисије, укључена су у редовну наставу основне школе и израђени су програми додатне образовне подршке за децу којој је та подршка потребна, уз редовно праћење напредовања. На основу дописа министра, специјалне школе су у обавези да сачине посебне програме подршке са додатним садржајима за ученике старијих разреда у циљу уписивања у редовне средње школе као и да припреме ученике за полагање завршног испита[[106]](#footnote-106).

Према резултатима пописа из 2011. године, образовна структура особа са инвалидитетом веома је неповољна: 52,7% особа са инвалидитетом узраста изнад 15 година има завршено основно образовање или непотпуну основну школу, док свега 6,5% има завршено више или високо образовање.[[107]](#footnote-107) Упркос овим неповољним подацима, отпор инклузивном образовању и даље постоји, а одређене подршке неопходне за адекватно укључивање деце са сметњама у развоју и са инвалидитетом (нпр. превоз деце до школа, ангажовање личних пратилаца) финансирају се из средстава локалних самоуправа, што доводи до велике регионалне неуједначености у приступу овим правима и образовању.

Деца са сметњама у развоју и даље трпе дискриминацију у образовању. Пракса Повереника за заштиту равноправности показује да, осим отпора инклузивном образовању који је још увек присутан код појединих просветних радника и струковних удружења, велику препреку остваривању права на квалитетно образовање представља и то што се додатна подршка за дете финансира углавном из буџета локалне самоуправе. Имајући у виду чињеницу да у Србији има много локалних самоуправа које су сиромашне и девастиране, без адекватних финансијских средстава за финансирање неопходне подршке, може се констатовати да образовање деце са сметњама у развоју којима је потребна додатна подршка, зависи од њиховог места пребивалишта. Додатно, на националном нивоу још увек није једнообразно и прецизно регулисано питање педагошких асистената у основним школама, што такође отежава образовање деце са сметњама у развоју. Млади са инвалидитетом имају отежан приступ високом образовању, упркос увођењу посебних мера за упис на високошколске институције. Позитивно је то што поједине организације цивилног друштва учествују у регионалним иницијативама и пројектима са циљем побољшања положаја студената са инвалидитетом, с обзиром да ће резултате истраживања моћи да презентују и примене у Србији[[108]](#footnote-108).

На узорку од четири петине свих основних и средњих школа у Србији[[109]](#footnote-109) утврђено је да од ученика којима је потребна додатна подршка 92,2% похађа редовне школе (остали специјалне). Уочено је да већи проценат деце којој је потребна додатна подршка уписује редовне основне него редовне средње школе, као и да у школама којима је додељен грант има више ученика из осетљивих група. У редовним одељењима редовних школа од ученика којима је потребна додатна подршка има највише оних из социјално нестимулативних средина (48,3%), мање је ученика с тешкоћама у учењу (29,3%) и најмање ученика са сметњама у развоју и инвалидитетом (22,4%). У специјалним школама је највише ученика са сметњама у развоју и инвалидитетом (77,1%), док је ученика с тешкоћама у учењу и из социјално нестимулативних средина значајно мање (редом, 13% и 9,9%). Ситуација у специјалним одељењима редовних школа је слична као у специјалним школама – највише је ученика са сметњама у развоју и инвалидитетом (59,6%), док ученика из социјално нестимулативних средина и с тешкоћама у учењу има приближно једнак број (21,5%, односно 18,9%). Иако већина ученика којима је потребна додатна подршка завршава разред у редовним школама, у поређењу с осталим ученицима знатно већи проценат ових ученика се исписује из школе и понавља разред. Проценат ученика којима је потребна додатна подршка јер се исписују или понављају разред приближно је исти у редовним и специјалним школама. У редовним школама (основне и средње) 10% ученика којима је потребна додатна подршка не успе да заврши разред (за разлику од 1% осталих ученика). Најуспешнији су ученици са сметњама у развоју и инвалидитетом, а најмање успешни ученици из социјално нестимулативних средина. Код ученика из осетљивих група већа је стопа напуштања и понављања разреда, а највећа је поново код ученика из социјално нестимулативних средина (у редовним основним школама преко 5% се исписује у свим разредима сем осмом). У вишим разредима (и разредне и предметне наставе) има мање ученика којима је потребна додатна подршка: 8,6% у првом разреду насупрот 3,4% у четвртом разреду, и 8,2% у петом разреду насупрот 3,9% у осмом. За почетак предметне наставе карактеристичан је велики проценат понављача из осетљивих група (8%), као и оних који се исписују (11%). Чини се да је ова промена нарочито тешка за ученике из социјално нестимулативних средина – 15,4% ових ученика се исписује из петог разреда. Стање је најлошије (према критеријумима завршавања/понављања/напуштања разреда) у редовним средњим школама по ученике којима је потребна додатна подршка, а нарочито по оне с тешкоћама у учењу. Чак 30% ових ученика не успева да заврши уписани разред средње школе, а у прва два разреда средње школе се око 13% њих испише из разреда. У првом разреду се испише и 11,5% ученика из социјално нестимулативних средина, али је већ у другом разреду овај проценат знатно мањи и остаје низак до краја средње школе. Ученици са сметњама у развоју и инвалидитетом се исписују у најмањем проценту (око 5%). Ова група ученика има релативно висок учинак у погледу свих наведених параметара у редовним школама. Укупно гледано, мало је ученика за које су израђени педагошки профил и ИОП, најмање у средњим и не-грант школама. Педагошки профил и ИОП су најчешће израђивани за ученике са сметњама у развоју, а најређе за оне из социјално нестимулативних средина. Професионално усавршавање запослених у школи најчешће се остварује путем обука, а овим аспектом се најмање баве запослени у уметничким школама и редовним средњим школама. Највећи број школа нема приступне рампе и тоалете прилагођене особама с инвалидитетом. Ово важи и за специјалне школе (преко 70%), као и грант школе, а ситуација је најлошија у 117 уметничким (преко 90 %). У више од 80% свих школа не користе се асистивне технологије, нити специфична опрема потребна конкретном ученику. Стање је нешто боље у специјалним и грант школама. Организација рада у којој су распоред часова, коришћење школског простора и коришћење опреме и наставних средстава прилагођени потребама свих ученика најбоља је у специјалним школама, док око половине основних, уметничких и средњих школа испуњава критеријуме. Грант школе су у овом аспекту успешније него не-грант. Тражење/добијање подршке и сарадња су у уметничким школама најмање заступљени, значајно више у грант школама, у специјалним највише. Велики број школа се бави превенцијом насиља и дискриминације и развијањем толеранције. У 15-20% школа тражена подршка интерресорне комисије није добијена, а школски психолози су ретко чланови интерресорне комисије. Укљученост родитеља је највећа у случају деце са сметњама у развоју и инвалидитетом која похађају специјалне школе, а најчешћи облик укључености родитеља јесте чланство у тиму за пружање додатне подршке управо овој групи ученика.Иако податак о броју ученика из осетљивих група који похађају редовне школе говори о солидној стопи интегрисаности ових ученика у образовни систем, релативно висока стопа напуштања и понављања разреда (и у редовним и у специјалним школама) указује на то да образовни систем након уписа ове деце није у довољној мери обавио све оне активности које би допринеле њиховом задржавању у школи и квалитетном даљем образовању – постоји незанемарљив број ученика из осетљивих група чијим потребама се не успева изаћи у сусрет. Квантитативни показатељи у овом истраживању указују на то да је потребно посебну пажњу обратити на прелазак ученика у пети разред основне школе, а да је спремност за спровођење инклузије у редовним средњим школама ниска. Већина редовних школа нема одговарајуће материјалне и кадровске услове, а подршка се често или не тражи или не добија.

Према подацима из Извештаја о раду установа за смештај деце и младих у 2011. години[[110]](#footnote-110), у 2011. години од 797 деце и младих у домовима, само је 154 похађало школу (19,3%). Специјалну основну школу је похађало 84 деце и 11 младих. Предшколску установу је у 2011. години, похађало 7 деце, у специјалну средњу школу је ишло двоје деце и 22 младих. Редовну основну и средњу школу није похађао ни један корисник. Ови подаци се не могу поредити са претходним годинама зато што раније нису прикупљани кроз годишње извештаје о раду домова за децу и младе са сметњама у развоју. Према подацима из Извештаја о раду установа за смештај деце и младих у 2012. години структура деце (446) и младих према похађању школекао и претходних година показују веома неповољну ситуацију, односно наставак неповољних трендова и у 2012. години. Наиме, 70,1% деце и младих не похађају школе, односно нису обухваћени образовним системом. Када је реч о деци предшколског узраста, само троје деце од 67 деце предшколског узраста у овим домовима, иде у предшколску установу (5% деце). Међу децом и младима који похађају школе, укупно 156, односно, 65,3% иде у специјалну основну школу, 23% у специјалну средњу школу, а 1 дете у редовну средњу школу. У редовну основну школу не иде ни једно дете из ових домова[[111]](#footnote-111). Подаци о образовању и похађању школе нису упоредиви са претходним извештајним периодима (промене старосних категорија у формату за извештавање установа), осим податка о обухвату деце и младих образовањем (редовне или специјалне школе) који је готово непромењен. У 2011. обухват образовањем се односио на 19,3%, а у 2012. на 20,1% деце и младих у овим домовима.

У образовном систему на подручју **АП Косова и Метохије** је 346.000 ђака, од којих су око 1.000 ђака деца са инвалидитетом која похађају специјална одељења у оквиру редовних школа, названа припојена одељења, или иду у специјалне школе. Процењено је да 10.000 деце не похађа школу. Оцена је да велика већина, њих 7.000, спада у групу деце са инвалидитетом. Они представљају 13% укупно процењене стварне популације деце са инвалидитетом на Косову. Преко 40.000 деце са значајним проблемима у учењу похађају редовна одељења, али њихове потребе нису утврђене и по правилу нису задовољене[[112]](#footnote-112). Програми за ублажавање ситуације постоје, али се превише споро примењују. Инклузивно образовање још увек није заживело.

У оквиру Министарства просвете, науке и технолошког развоја ради **Група за социјалну инклузију**, која ради на унапређењу квалитета образовања кроз развијање инклузивне културе, политике и праксе на свим нивоима образовања у Републици Србији[[113]](#footnote-113). Образовни систем треба да пружа једнаке шансе деци, младима и одраслима, у остваривању права на квалитетно образовање. Инклузивно образовање није само питање приступачности или процеса, већ промена основних вредности и уверења. Постоје значајни људски, економски и социјални разлози за инклузивно образовање које представља средство за изградњу односа међу појединцима, унутар групе и друштва у целини. Задатак Групе је да ради на доступности и праведности образовања у Републици Србији, стварању сигурне и подстицајне физичке и социјалне средине за сву децу, ученике, студенте и одрасле ради остваривања њихових права на образовање и додатну подршку.

Од институционалних механизама, нарочито значајну улогу има **Тим за социјално укључивање ис мањење сиромаштва Владе Републике Србије** који је успостављен 2009. године. Тим је надлежан за јачање капацитета Владе да развија и спроводи политике социјалног укључивања засноване на примерима добре праксе у Европи и пружа подршку ресорним министарствима у развијању и спровођењу политика социјалног укључивања, уз редовне консултације са организацијама цивилног друштва. Тим ради на изградњи капацитета и процеса у циљу делотворног развоја и спровођења политика социјалног укључивања у свим органима јавне управе, како би Република Србија могла да извештава о: успостављању система праћења заснованог на индикаторима социјалног укључивања, израђеним и интегрисаним политикама социјалног укључивања, оснаженим и развијеним капацитетима државне управе за примену и извештавање о току процеса социјалног укључивања, као и о успостављеној и одрживој јединици која ће имати функцију механизма за координирање даљег развоја и извештавања о напретку процеса социјалног укључивања. Политике социјалног укључивања треба да постану саставни део редовних активности релевантних институција Владе Републике Србије на свим нивоима, чиме ће се приоритети у процесу социјалног укључивања одразити у процесима редовног планирања активности и њиховог буџетирања[[114]](#footnote-114). Процеси које је потребно развити заснивају се на знању и примерима добре праксе европских земаља, као и на искуству које је Влада Републике Србије стекла током израде и спровођења националних политика, укључујући и релевантна документа као што су Национални програм за интеграцију Републике Србије у Европску унију и Стратегија за смањење сиромаштва.

Такође, значајну улогу има и **Мрежа подршке инклузивном образовању**, која је основана 2010. године од стране Министарства просвете, науке и технолошког развоја.  Настала је као одговор на потребе образовно-васпитних установа за додатном подршком у развијању праксе доступног, квалитетног и праведног образовања за свако дете, са посебном пажњом и бригом за децу из осетљивих друштвених група. Мрежа је развијена кроз активности ДИЛС пројекта[[115]](#footnote-115) Министарства просвете, науке и технолошког развоја Републике Србије и представља значајан ослонац у имплементацији Закона о основама система образовања и васпитања. Како би се инклузивно образовање учинило одрживим и даље унапређивало, на самом почетку је било важно да се обезбеди довољан број стручњака различитих профила и практичара за саветодавни и супервизијски рад са образовним установама у области инклузивног образовања. Управо ову улогу је преузела Мрежа подршке инклузивном образовању. Како би била доступна корисницима, Мрежа подршке инклузивном образовању је постављена тако да покрива читаву територију Републике Србије. У почетку, Мрежу је чинило 16 модел школа и 70 појединаца, док данас, Мрежа броји 120 чланова и има 14 модел школа. Деловање Мреже подршке инклузивном образовању обухвата:

1. Интервенисање у ситуацијама сазнања о неадекватној подршци деци и ученицима (посете школама и пружање смерница школама, школским тимовима и поједицима за квалитетну подршку детету /ученику);
2. Подршку школама / установама у процесу индивидуализације наставе за децу из осетљивих група (помоћ у изради педагошких профила, планова подршке и ИОП-а);
3. Прикупљање и размену искуства и примера добре праксе (ширење позитивних искустава и научених лекција у пружању подршке  ИО као и прикупљање и промовисање примера добре инклузивне праксе);
4. Организациони развој и институционализацију Мреже (изградња и јачање структуре и статуса Мреже, улога и од  говорност различитих чланица-актера Мреже и дефинисање кључних  правила-процедура у пружању подршке).

У протеклом периоду, Мрежа подршке инклузивном образовању је реализовала следеће:

1. Студијске посете модел школама од стране установа које развијају инклузивно образовање (123 посете),
2. Реаговање по приговору у случају кршења права детета (41 интервенција),
3. Промовисање  примера добре инклузивне праксе и прикупљање нових у континуитету (осам регионалних састанака Мреже),
4. Информисање установа, стручних тела и појединца о инклузвном образовању (521 интервенција),
5. Пружање подршке у доношењу важних одлука за образовање деце из осетљивих група (68 интервенција),
6. Пружање подршке у изради педагошких профила и ИОП-а за децу и ученике и развијање најбоље стратегија индивидуализације наставе (282 интервенције),
7. Посете  чланова Мреже школама/установама у циљу  увида у образовно-васпитну праксу и унапређивања исте, а на иницијативу родитеља, запослених у школама, школских управа, НВО
8. Подржавање стручних тимова за инклузивно образовање и  интерресорних комисија
9. Промовосање на јавним скуповима и путем медија културе инклузивног образовања као квалитетног образовања за све.

Корисници услуга Мреже подршке инклузивном образовању током две претходне године били су[[116]](#footnote-116):

основне школе (469), средње школе (83), предшколске установе (49), школе за децу са сметњама у развоју (32), родитељи/ старатељи (196), СТИО и ИОП тимови (295), стручни сарадници (138), директори (235), интерресорне комисије (21), организације цивилног друштва (4), факултети (5), студенти (100), васпитачи (37), педагошки асистенти (26).

Чланови Мреже подршке инклузивном образовању су образовно-васпитне установе које  годинама  успешно развијају, подржавају и промовишу инклузивно образовање, као и појединци – стручњаци различитих профила и практичари из предшколских установа, основних и средњих школа, установа за образовање ученика са сметњама у развоју и инвалидитетом, школских управа и организација цивилног друштва који се посвећено и предано ангажују у области инклузивног образовања. Како би била доступна корисницима, Мрежа подршке инклузивном образовању је постављена тако да покрива читаву територију Републике Србије. У овом тренутку 14 модел-школа и преко 120 појединаца добровољно улажу своје знање, време и енергију у различите активности Мреже.

Више националних пројеката је пружило подршку увођењу инклузивног образовања. Најзначајнији од њих су следећи:

1. **Пројекат DILS[[117]](#footnote-117) се бавио следећим активностима почев од 2009. године:**
* Разрада свих процедура за ИО на школском нивоу током 2009. године (Развој функционалног модела инклузивног образовања – 9 школа, Оснаживање школа за инклузивно образовање – 18 школа);
* Национална обука за све школе у првој половини 2010. (по пет учесника из сваке школе, два дана);
* Грантови за школске инклузивне пројекте (укупно око 300 школа, распоређено тако да је у свакој општини барем једна школа – само у 12 општина се ниједна школа није укључила);
* Обука запослених у грант школама (4–5 модула по три дана, од тога половина са представницима школа, а половина са целом школом);
* Мониторинг грант школа (прикупљање и анализа извештаја);
* Грантови за 56 општина за пројекте укључивања ромске деце у систем образовања (општинска руководства, барем пола школа из општине, ромске ОЦД, ментор за сваку општину, најчешће Ром);
* Мониторинг општинских грантова;
* Обука сталних чланова интерресорних комисија (око 600 особа);
* Обука специјалних школа и грантови за 20 специјалних школа за пилотирање нових улога специјалних школа;
* Приручници и водичи (припрема, штампа, дистрибуција);
* Успостављање и координација мреже подршке за инклузивно образовање;
* Истраживања: национално истраживање инклузивног образовања;
* Предвиђена је и набавка асистивних технологија и возила за превоз ученика, али још није реализована.
* Током 2013. године, осигурана су средства за набавку асистивних технологија за ученике са сметњама у развоју и инвалидитетом и минибус возила за 21 општину, како би им се омогућио бољи приступ и квалитет образовања и како би ученици превазишли баријере у учењу.
1. **Пројекат ИПА „„Квалитетно образовање за све-унапређење доступности и квалитета образовања деце из маргинализованих група“****бавио се следећим активностима у периоду 2009.– 2011.године:**
* Избор и иницијална обука 170 педагошких асистената (даља обука финансирана је из различитих донаторских фондова);
* Обука свих школа и вртића који су у пројекту (у којима ради педагошки асистент);
* Опремање свих школа и вртића (око 10.000 евра по установи) који су укључени у пројекат;
* Подршка разради подзаконских аката који се односе на рад педагошких асистената.
1. **Пројекат ИПА „Развој предшколског васпитања у Србији – IMPRES”[[118]](#footnote-118)** се од 2010. године бавипроширењем мреже предшколских установа у 15 општина, што укључује:
* Монтажне објекте;
* Путујући вртић;
* Возила за превоз деце;
* Обуке општинских служби за добро планирање повећања обухвата деце из вулнерабилних група предшколским васпитањем и образовањем;
* Разраду нових флексибилних курикулума и обуку васпитача.
1. **Пројекат ИПА „Друга шанса”[[119]](#footnote-119) се од 2010. бави проширењем мреже школа која нуде до- образовање одраслима који су напустили систем образовања пре завршетка основне школе, што укључује:**
* 80 основних школа, више десетина средњих школа, око 4.000 полазника (великим делом млади Роми);
* Израду нових програма и обуку наставника;
* Укључивање андрагошких асистената у рад са полазницима.
1. **Пројекат SDC[[120]](#footnote-120) у који су укључени Црвени крст, УНИЦЕФ и ОЦД „Помоћ деци” –** пројекат се од 2005. бави проширењем обухвата предшколским образовањем и пружањем подршке у учењу деци из вулнерабилних група, највише ромској деци. Укључује:
* Вртиће Црвеног крста у 63 општине у близини ромских насеља;
* Целовите услуге деци и родитељима за подршку образовању на југу Србије.

У школској 2012./2013. обезбеђени су бесплатни уџбеници за све ученике првог циклуса основног образовања и васпитања (ученици од првог до четвртог разреда). Средства су обезбеђена у буџету Републике Србије, а овај програм је реализован и у школској 2013./2014. години. Град Београд је и сваком ученику другог циклуса основне школе (од петог до осмог разреда) обезбедио уџбенике[[121]](#footnote-121). У 2015.години, обезбеђено је око 150.000 бесплатних уџбеника, у највећем броју првог разреда основне школе. Зависно од основа по ком се пријављују, ђаци су подељени у 11 категорија (достављају се и докази да је родитељ самохрани, незапослен, са ниским примањима, особа са инвалидитетом, избегло или расељено лице/породица, уколико дете живи у дому или хранитељској породици, уколико има сметње у развоју, и др.). На том списку су доказ о пријави пребивалишта за све чланове домаћинства, који је потребан за све пријављене, а осим тога - изводи из ПИО фонда, из Националне службе за запошљавање, решење о пензионисању, редовном студирању, и др. Самохрани родитељи прилажу пресуду о разводу брака, умрлицу другог родитеља или потврду о неутврђеном очинству и др.

Од школске 2015/16. године, деца самохраних родитеља, из хранитељских породица и домова за незбринуту децу, из породица са оба незапослена родитеља и други ученици из материјално угрожених породица, добијаће бесплатне уџбенике од државе, без обзира на то да ли похађају основну или средњу школу, и те књиге неће морати да враћају. Бесплатни уџбеници претходних година давани су на коришћење свим ученицима у Републици Србији од првог до четвртог разреда основне школе, и то за предмете: матерњи језик, математика и свет око нас, док су за остале предмете родитељи сами набављали уџбенике. Међутим, тај модел показао је низ мањкавости, што ће, применом нових критеријума бити отклоњено, јер је помоћ потребна и једном делу ученика у старијим разредима основне, као и у средњој школи.

Претходних година, употреба књига имала је велико ограничење, ученици су имали обавезу да по завршетку школске године уџбенике који су добили на поклон врате неоштећене, ради коришћења у наредним генерацијама. Зато је новим планом расподеле одлучено да ученици књиге могу да задрже и по завршетку школске године. Износ средстава намењених за тај пројекат остаје исти, око 600 милиона динара, али и додатних 134 милиона динара за обезбеђивање недостајућих уџбеника  на језицима националних мањина. Како би изабрали најквалитетнији уџбеник, наставницима и учитељима се омогућава довољно времена за детаљан увид у све одобрене уџбенике из Каталога уџбеника са скоро 1.700 одобрених наслова[[122]](#footnote-122).

Мрежа организација за децу Србије (МОДС) објавила је **Смернице за планирање и пружање адекватне интерсекторске подршке за инклузивно образовање у локалној заједници**[[123]](#footnote-123)*,* у којима је истакнуто да се инклузија најчешће посматра као процес који је у вези са образовним системом и са обезбеђивањем образовне подршке деци из осетљивих група, при чему се заборавља да је осим образовне, за децу често потребно обезбедити и друге врсте подршке – здравствену или социјалну, као и да подршку понекад треба обезбедити и за породицу детета или за целокупно окружење. Међу препорукама ове анализе су формирање и јачање локалне мреже подршке инклузивном образовању, формализовање сарадње између општине, школе, дома здравља, центра за социјални рад и других институција од значаја за појединачно дете и његову добробит успостављањем јасно дефинисаних процедура и протокола о сарадњи међу установама, развијање одговарајућих ресурса у локалној заједници, унапређивање рада интерресорне комисије, оснивање посебних јединица/служба/особа у општини задужених за инклузивно образовање, креирање система вођења евиденције деце из осетљивих група, финансирање подршке инклузивном образовању и промоција инклузије и инклузивног образовања у локалној заједници.

Коалиција за мониторинг инклузивног образовања[[124]](#footnote-124) припремила је **„Водич за родитеље – препознавање и пријављивање дискриминације у образовању”**, који садржи релевантне информације о томе како препознати и коме пријавити дискриминацију на локалном и националном нивоу.[[125]](#footnote-125) Циљ је да родитељи буду оснажени да препознају дискриминацију у образовању, да се случајеви дискриминације пријаве како би се успоставиле боље и ефикасније процедуре за откривање случајева дискриминације и других облика кршења права детета.

Центар за права детета у јуну је представио прилагођену публикацију **„Нико не сме да те повреди – Књига за децу и младе да им помогне да разумеју шта су злостављање и занемаривање”,** која је првенствено намењена деци и младима са сметњама у развоју, али и деци из опште популације[[126]](#footnote-126), а коју су припремила деца и млади чланови Клуба за здраве промене уз подршку Центра за права детета, међународне добротворне организације Лумос и Центра за социјално превентивне активности ГРиГ.

На тему борбе против свих облика насиља, унапређен је законодавни и стратешки оквир и предузет је велики број мера и акција у извештајном периоду.

**Закон о основама система образовања и васпитања**[[127]](#footnote-127)у члану 45.,прописује забрану физичког, психичког и социјалног насиља; злостављање и занемаривање деце и ученика; физичко кажњавање и вређање личности, односно сексуална злоупотреба деце и ученика или запослених у установи. Под насиљем и злостављањем подразумева се сваки облик једанпут учињеног или понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета и ученика или запосленог. Занемаривање и немарно поступање представља пропуштање установе или запосленог да обезбеди услове за правилан развој детета и ученика. Установа је дужна да одмах поднесе пријаву надлежном органу ако се код детета или ученика примете знаци насиља, злостављања или занемаривања.

Под физичким насиљем, у смислу става 1. овог члана, сматра се: физичко кажњавање деце и ученика од стране запослених и других одраслих особа; свако понашање које може да доведе до стварног или потенцијалног телесног повређивања детета, ученика или запосленог; насилно понашање запосленог према деци, ученицима или другим запосленим, као и ученика према другим ученицима или запосленим.

Под психичким насиљем, у смислу става 1. овог члана сматра се понашање које доводи до тренутног или трајног угрожавања психичког и емоционалног здравља и достојанства детета и ученика или запосленог.

Под социјалним насиљем, у смислу става 1. овог члана сматра се искључивање детета и ученика из групе вршњака и различитих облика социјалних активности установе.

У установи је забрањен сваки облик насиља и злостављања из става 2. овог члана од стране ученика, његовог родитеља, односно старатеља или одраслог, над наставником, васпитачем, стручним сарадником и другим запосленим.

Због повреде забране из става 8. овог члана против родитеља, односно старатеља детета или ученика покреће се прекршајни, односно кривични поступак.

Законом се инсистира на толеранцији и уводе се правила којима се санкционише сваки поступак који нарушава атмосферу у школи од стране запослених, а отказом уговора о раду свако кршење забране насиља од стране наставника према детету. Наставник који добије отказ уговора о раду због утврђеног насиља према детету остаје без лиценце за рад. Ради ефикасне примене ових одредби усвојен је **Правилник о протоколу поступања у установи и одговору на насиље, злостављање и занемаривање***,*[[128]](#footnote-128)који прецизно дефинише процену и поступање. Организоване су обуке за примену протокола свих инспектора и саветника школских управа са цињем да подрже примену али и да санкционишу непримењивање нових прописа. утврђује протокол поступања у установи у одговору на насиље, злостављање и занемаривање. Протокол је одштампан уз овај правилник и чини његов саставни део.

Члaн 41. Закона о основном образовању и васпитању, као и члaн 17. Закона о средњем образовању и васпитању додатно прописују прогрaм зaштите од нaсиљa, злостaвљaњa и зaнемaривaњa и прогрaме превенције других обликa ризичног понaшaњa кaо што су, нaрочито, употребa aлкохолa, дувaнa, психоaктивних супстaнци и мaлолетничкa делинквенцијa, сaстaвни су део школског прогрaмa и оствaрују се у склaду сa Зaконом. Прогрaми из стaвa 1. овог члaнa оствaрују се кроз рaзличите нaстaвне и слободне aктивности сa ученицимa, зaпосленимa, родитељимa, односно стaрaтељимa у сaрaдњи сa јединицом локaлне сaмоупрaве, у склaду сa утврђеним потребaмa. У оствaривaње прогрaмa из стaвa 1. овог члaнa укључују се и физичкa и прaвнa лицa сa територије јединице локaлне сaмоупрaве, устaнове у облaсти културе и спортa, вршњaчки посредници, кaо и лицa обученa зa превенцију и интервенцију у случaју нaсиљa, злостaвљaњa и зaнемaривaњa и других обликa ризичног понaшaњa. Листу лицa обучених зa превенцију и интервенцију у случaју нaсиљa, злостaвљaњa и зaнемaривaњa и других обликa ризичног понaшaњa и листу школa које су својим aктивностимa постaле примери добре прaксе у спровођењу прогрaмa из стaвa 1. овог члaнa, утврђује министaр.

Све предшколске установе, основне и средње школе у Републици Србији, имају своје тимове за заштиту деце од насиља. Тим је у обавези да припреми Програм заштите деце од насиља, који је садржан из два дела, од којих се један део односи на превенцију и други део који се односи на интервенцију и то за сваку школску годину, а у складу са ситуацијом на терену, бира теме које ће се обрађивати током школске године, семинаре за стручно усавршавање наставника и др.

Истраживање[[129]](#footnote-129)показује да је чак 43% деце узраста 1–14 године било изложено барем једном виду психолошког или физичког кажњавања од чланова домаћинства у претходних месец дана, а у већини случајева се у домаћинствима користи комбинација насилних пракси дисциплиновања. Док је 39% деце било изложено психолошком, око је 17% било изложено физичком кажњавању, при чему су млађа деца више изложена неком виду физичког дисциплиновања него старија деца: у узрасту 1–2 године физички је било кажњавано 25% деце, а у узрасту 10–14 година 8%. По питању физичког кажњавања деце, најуочљивија разлика је да у домаћинствима у којима лице на које се води домаћинство нема образовање физички је кажњаван већи број деце (24%) него у домаћинствима у којима лице на које се води домаћинство има високо образовање (13%).

Резултати истраживања показују и да постоји проблем тзв. малолетничких бракова, посебно у ромској популацији, а који представљају повреде људских права, угрожавају развој девојчица и често доводе до раних трудноћа, незавршавања школе и друштвене изолације. Око 4% младих жена из опште популације старости 15–19 година тренутно је удато или је у ванбрачној заједници, док је у ромским насељима овај проценат далеко већи и износи чак 43%. Рана удаја је у директној вези са образовањем, у општој популацији је 35% жена са основним образовањем удато пре 18. године и мање од 1% жена са високим образовањем, док је у ромској популацији 57% жена старости 20–49 година, удато пре напуњене 18. године, са сличним разликама према нивоу образовања.

**Национална студија о друштвеном проблему сексуалног злостављања деце у Републици Србији**[[130]](#footnote-130) показала је да на узрасту од 10 до 18 година, у сваком школском одељењу у Србији постоје четири детета која су преживела одређени вид сексуалног насиља и још четири детета која познају некога коме се то догодило. Чак 22% напада деси се у „виртуелном простору”, односно на друштвеним мрежама, док се у школи сексуално злостављање деси у 7% случајева. Скоро половина интервјуисане деце која су имала лична искуства, односно била жртве сексуалног злостављања школског узраста, први пут је управо кроз интервју проговорило са неким о овој теми, док је друга половина разговарала најпре са мајком, баком или сестром. На тврдњу да дете са инвалидитетом и сметњама у развоју нико не би злостављао, 56% родитеља и 26% деце нису се сложили са овом тврдњом. Са реченицом да су девојчице које се провокативније облаче чешће жртве злостављања, слаже се 56% родитеља и 50% деце. Иако се преко 90% интервјуисаних деце и родитеља сложило да злостављање деце треба увек пријавити полицији и да би нападач требало да иде у затвор, свега 7% оваквих случајева буде пријављено. Само 22% родитеља и само 11% деце сматра да је опоравак жртве сексуалног насиља могућ.

При Министарству просвете, науке и технолошког развоја **Jединица за превенцију насиља[[131]](#footnote-131)**, формирана 2012.године. Задатак Јединице за превенцију насиља  је да квалитетно спроводи програм **„Школа без насиља“** , пружа подршку школама које су се пријавиле за програм и управља спровођењем програма Школа без насиља, да јача капацитете школских управа Министарства просвете, науке и технолошког развоја у пружању потребне подршке школама, да пружа стручну подршку у изради стратегија, подзаконских аката и успостављању мрежа са другим установама у домену превенције насиља, да пружа подршку школским мрежама и модел школама како би се у превенцији насиља и реаговању на њега увела пракса размене искустава, да развија систем редовног праћења и извештавања о насиљу у образовно-васпитном систему, да унапређује рад регионалних школских мрежа како би се осигурало прикупљање примера добре праксе и побољшање квалитета рада у школама и да успоставља партнерске односе и учествује у информисању јавности/медија и људи од струке о свим релевантним активностима на плану заштите деце од насиља, злостављања и занемаривања

**Пројекат** „**Превенција родно заснованог насиља“**

Током првог полугодишта школске 2013./2014 године, Јединица за превенцију насиља, у оквиру програма „Школа без насиља“ , почела је са активностима пројекта „Превенција родно заснованог насиља“ који ће за циљ имати истраживање распрострањености родно заснованог насиља као и превенцију овог облика насиља које је повезано са родним улогама. Пројекат се реализује у сарадњи са УНИЦЕФ-ом, и другим институцијама и организацијама, које имају дугогодишње искуство у области родно заснованог насиља, и уз подршку Покрајинског секретаријата за образовање, управу и националне заједнице Војводине. Поред поменутих активности, Јединица за превенцију насиља радила је и на увођењу модел школа за превенцију насиља и листа стручњака за подршку школама у превенцији насиља у релевантне законске акте, учествовала у изради Стретегије за превенцију насилног понашања на спортским догађајима, у радној групи Министарства унутрашњих послова за Препознавање деце жртава трговине и узела учешће у пројекту Превенција говора мржње на интернету Министарства омладине и спорта. Такође, остварена је одлична сарадња и са великим бројем релевантних партнера који раде на плану заштите деце од насиља, злостављања и занемаривања.

**Обука „Улога образовног система у заштити ученика од породичног насиља“**

У оквиру пројекта **„Заштита деце од насиља у Југоисточној Европи“** који финансира Европска унија у сарадњи са УНИЦЕФ-ом, одржане су обуке за препознавање и реаговање у ситуацијама када су деца жртве породичног насиља, трговине и експлоатације децом и сексуалног насиља у 4 града у Србији. Обухват је 160 запослених у васпитно образовним установама. Други део обуке био је посвећен сарадњи Центара за социјални рад и образовно васпитних установа када су учесници имали прилику да се упознају са свим процедурама и корацима сарадње неопходним за адекватну заштиту и поступање у случајевима породичног насиља.

**Обука Тимова за кризне интервенције**

У сарадњи са Немачком организацијом GIZ, имплементиран је програм за обуку Тимова за кризне интервенције и реаговање у кризним ситуацијама. Обуке су усмерене на помоћ школама у драматичним ситуацијама које могу да поремете функционисање установе школе за дуже време. (самоубиство ученика, смрт ученика или наставника). Циљ рада стручњака из ових тимова је да се осигура брза, ефикасна и стручна помоћ ученицима, родитељима и запосленима у школама у наведеним специфичним ситуацијама, јер се показало да оне могу бити извор новог насиља.

Обука ће обухватити све школске установе на територији Републике Србије чиме ће бити обучени стабилни и мобилни Тимови за кризне интервенције.  Стабилне Тимове за кризне интервенције чиниће директор, стручни сарадник и одабрани члан колектива, док ће мобилне тимове чинити обучени професионалци који ће у школе долазити по позиву директора  и то у кризним ситуацијама које на краће или дуже време поремете функционисање уобичајеног тока живота у школи.  Укупан обухват обучених запослених у образовно-васпитним установама за реаговање у кризним ситуацијама је 350 у 7 школских управа. Током 2013.годдине, наставила се обука и у преосталим школским управама.

**Програм „Школа без насиља“** почео је са својом реализацијом школске  2005/06. године. Јединица за превенцију насиља га спроводи уз  стручну и финансијску подршку УНИЦЕФ- а и у сарадњи са  Министарством здравља, Министарством рада и социјалне политике,  Саветом за права детета Владе Републике Србије, Заводом за  унапређивање образовања и васпитања, а од 2008/09. године    партнерству су се прикључили и Министарство унутрашњих послова  као и Министарство омладине и спорта. Тренутно, 16 800 наставника и 229 000 ученика и њихових родитеља,  као и преко 60 активних ментора чине део растуће породице Школа  без насиља. Својим укључивањем у различите програмске активности повећавају своју осетљивост, знање, мењају ставове према насиљу и јачају вештине да кроз изграђене механизме интервенције на насиље правовремено и успешно раде на његовом заустављању.
У протеклих годину дана, укључено је 28 нових школа у програм, а 24 школе добиле су плакету Школа без насиља чиме су стекле признање да могу самостално да раде на даљем развоју сигурне и подстицајне средине за децу у својој школи.
Укупан број школа у програму је 251 од чега 242 основне школе и 9 средњих школа у око 90 места у Србији, што је око 16% свих школа у Србији.
На листи чекања за улазак у овај програм, тренутно се налази 17 основних и 7 средњих школа за чијим се донаторима трага током целе године. Такође, израђен је интерактивни сајт [www.sbn.rs](http://www.sbn.rs) и инструмент за процену безбедности школског окружења. Након евалуације резултата петогодишњег спровођења програма **„Школа без насиља – моја школа безбедна школа“**, које је обавио Институт за психологију[[132]](#footnote-132), налази указују на следеће: већина деце (56%, у неким школама и до 85%) се у школама осећа сигурније захваљујући програму; смањени су тежи облици насиља (највише је смањено физичко насиље), а у млађим разредима има знатно мање свих облика насиља; број ученика који учестало трпе насиље смањио се за 6%, а у неким школама и до 50%; слабије ефекте програм је имао на ученике старијих разреда, велике школе у урбаним срединама (посебно у Београду): значајно је порасла спремност ученика да се у ситуацијама насиља обрате за помоћ наставнику.

Од значајнијих превентивних активности које **Министарство унутрашњих послова** спроводи у циљу спречавања насиља над и међу децом издвајају се акције: Школа без дроге и насиља, програми Школски полицајац и Школа без насиља - Моја школа, безбедна школа, пројекти Безбедно детињство - развој безбедносне културе младих, Спорт-Школа-Полиција и у складу са Стратегијом полиције у заједници 17 пројеката локалног карактера намењених информисању деце и младих о превенцији злоупотреба опојних дрога и алкохола, насиља у школи и породици, вршњачког насиља и хулиганизмама[[133]](#footnote-133).

Кроз Пројекат **„Зауставимо дигитално насиље”-** обучено је преко 6.000 ученика и запослених за безбедно коришћење интернета и реаговање у ситуацијама дигиталног насиља, док је кроз Пројекат „Превенција родно заснованог насиља” обукама обухваћено 5.800 ученица, 4.900 ученика и 1.800 запослених у 50 основних и средњих школа[[134]](#footnote-134).

У 86 школа спроведено је истраживање о проблему сексуалног злостављања деце и успостављена је **СОС телефонска линија за пријаву насиља у школама**. У наведеном периоду, спроведене су активности на унапређивању рада СОС линије за превенцију насиља у школама. У сарадњи са ЈП „Телеком Србија,” настављен је рад сервиса „СОС линија за превенцију насиља у школама” за пријем позива деце и омладине, односно ученика, родитеља и грађана који су претрпели насиље у школи[[135]](#footnote-135).

**3. НАПРЕДАК У ВЕЗИ СА ОСТВАРИВАЊЕМ ПРАВА НА ОБРАЗОВАЊЕ**

* 1. **УНИВЕРЗАЛНО ОСНОВНО ОБРАЗОВАЊЕ И ВАСПИТАЊЕ**

**Молимо да наведете информације о напретку постигнутом у вези са обезбеђивањем универзалног приступа основном образовању. Да ли је основно образовање бесплатно за свакога? Уколико јесте, којим законима и политикама је регулисано универзално бесплатна доступност основног образовања? Уколико није, како ваша држава намерава да осигура бесплатно основно образовање?**

Детаљни преглед законодавног оквира дат је у поглављу I. 2.

По члану 71. Устава Републике Србије[[136]](#footnote-136), свако има право на образовање, основно образовање је обавезно и бесплатно. У складу са Законом о основама система образовања и васпитања[[137]](#footnote-137) (члан 91.), у установи чији је оснивач Република Србија, аутономна покрајина или јединица локалне самоуправе основно образовање и васпитање ученика и одраслих је бесплатно. Према члану 3. овог закона, систем образовања и васпитања за сву децу, ученике и одрасле мора да обезбеди једнако право и доступност образовања и васпитања без дискриминације и издвајања по основу пола, социјалне, културне, етничке, религијске или друге припадности, места боравка, односно пребивалишта, материјалног или здравственог стања, тешкоћа и сметњи у развоју и инвалидитета, као и по другим основама. Закон о основном образовању и васпитању[[138]](#footnote-138) у члану 4. приписује, да свако лице има право на бесплатно и квалитетно основно образовање и васпитање у јавној школи.

Уведен је низ мера које су директно и/или индиректно усмерене и на превенцију осипања (успостављање интерресорних комисија и инклузивно образовање, увођење педагошких асистената, увођење обавезног припремног предшколског програма, афирмативне акције приликом уписивања деце из осетљивих група, школски акциони планови за превенцију осипања итд).

На основу Другог националног Извештаја о социјалном укључивању и смањењу сиромаштва у Републици Србији, за период 2011.-2014.године[[139]](#footnote-139),број ученика у основном образовању се и даље смањује услед негативног демографског тренда. У први разред основне школе школске 2012./2013. године уписано је 70.192 ученика, док се у основном образовању налази 565.199 ученика. То је у односу на школску 2011./2012. годину мање за 6.900, када је број ученика био 572.099.[[140]](#footnote-140)

Према подацима за 2014.годину[[141]](#footnote-141), 97% деце узраста за полазак у основну школу[[142]](#footnote-142), похађа први разред основне школе, док је то случај код 91% деце из најсиромашнијег квинтила благостања. 99% деце основношколског узраста (6-13 година) похађа основну школу. Стопа завршавања основне школе је 93 %, а индекс једнакости полова је 0,99 за основну школу. Само 69% деце узраста за полазак у основну школу из ромских насеља похађа први разред основне школе (82% у осталим и 65% у градским насељима). 85% деце основношколског узраста (6-13 година) похађа основну школу, док 15% деце не иде у школу. Похађање основне школе је ниже код ромске деце из домаћинстава из најсиромашнијег квинтила (66%), у поређењу са децом из најбогатијих домаћинстава (97%).

Обухват основним образовањем и васпитањем деце основношколског узраста, у школској 2011./12. години је нешто нижи у односу на претходну школску годину и износио је 95,25%[[143]](#footnote-143). Иако је основно образовање обавезно, обухват основним образовањем и васпитањем деце старости од 7 година у школској 2011./2012. години, био је 92,60%, а нешто је већи у школској 2012./13. години, 95,70%[[144]](#footnote-144). Проценат деце у општој популацији која су уписала први разред основне школе у години у којој су узраста за полазак у основну школу школске 2013./2014. године износио је 97%, док је за децу из ромских насеља био значајно нижи, и то 69,1%. Велики број деце из ромских насеља која упишу основну школу не заврше је на време (36%), док је тај проценат када су у питању деца из опште популације значајно мањи (6,6%).[[145]](#footnote-145)

**Обухват основним образовањем**

Извор: Републички завод за статистику, статистика образовања, 2016.године

Стопа одустајања од школовања у основном образовању у школској 2011./12.години, износила је 0,90%, док је у школској 2012./13.године, стопа одустајања била 0,70%.[[146]](#footnote-146) Деца која одустају од редовног школовања су најчешће из маргинализованих група (Роми), који школовање или не настављају или настављају у школама за образовање одраслих. Највећа стопа одустајања за наведени период била је између 5-6 разреда 3,1%, а најмања између 3-4 разреда и износила је 0,7%.[[147]](#footnote-147) Стопа завршавања основне школе у школској 2012/13. години износила је 96,60.[[148]](#footnote-148)

У редовним основним школама, преко 5% ученика из социјално нестимулативних средина се исписује у свим разредима, осим у осмом разреду. За почетак предметне наставе карактеристичан је велики проценат ученика укључених у инклузивни програм који понављају разред (8%), као и оних који се исписују (11%). Чини се да је ова промена нарочито тешка за ученике из социјално нестимулативних средина, јер се 15,4% ових ученика исписује се из петог разреда[[149]](#footnote-149).

Према истраживању Министарства просвете, науке и технолошког развоја[[150]](#footnote-150), на четири петине свих основних и средњих школа у Републици Србији, утврђено је да од ученика, који су укључени у образовање и којима је потребна додатна подршка, 92,2% похађа редовне школе(а остали специјалне). Уочено је да већи проценат деце којој је потребна додатна подршка уписује редовне основне, него редовне средње школе.[[151]](#footnote-151)

У први разред основног образовања и васпитања у школској 2013./2014. години, на територији АП Војводине[[152]](#footnote-152) уписано је укупно 18.651 ученика, што је за 2,31% мање у односу на школску 2012./2013. годину. У оквиру уписаног броја ученика, 6,49% уписаних ученика припада ромској националној заједници. Према истом извору, у школској 2013./2014. години на територији АП Војводине, укупно је уписано 94 ученика са сметњама у развоју. Од уписаног броја ученика, 21 похађа наставу у редовним основним школама, а 73 у основним школама за децу са сметњама у развоју. У наставу изборног предмета „Ромски језик са елементима националне културе” укључено је 164 ученика првог разреда, што је за 76 ученика (86,36%) више него претходне школске године.

У 2014. години, започет је пројекат **„Спречавање осипања деце и ученика из образовног система Републике Србије“** [[153]](#footnote-153)кроз yспостављање и спровођење механизма за рану идентификацију деце у ризику од осипања, реаговање и реализацију мера превенције и интервенције на нивоу школе**.** Циљ пројекта је да допринесе смањењу осипања деце и младих кроз успостављање и спровођење механизама за рану идентификацију деце у ризику од осипања, реаговање и реализацију ефикасних мера превенције и интервенције на нивоу школе. Пројекат реализују УНИЦЕФ и Центар за образовне политике, у сарадњи са Министарством просвете науке и технолошког развоја, а спроводи се у четири основне и шест средњих стручних школа. Пројекат ће биће спроведен у 10 основних и средњих школа чији је оснивач Република Србија, аутономна покрајина или јединица локалне самоуправе. Пројекат има за циљ да смањи осипање ученика у изабраним школама, да тестира креиране препоручене мере и пружи системске препоруке, као и да оснажи капацитете школа за самостално креирање и спровођење политика у овој области. Пројекат ће обухватити школску 2014./2015. и 2015./2016. годину.

* 1. **СРЕДЊЕ ОБРАЗОВАЊЕ**

**Општа доступност и приступ свим врстама/нивоима средњег образовања, укључујући тхеничко и и стручно обарзовање и тренинг/обуке. У којој мери је такво средње образовање бесплатно? Молимо доставите нам информације о учињеном напретку и потешкоћама на које се могло наићи, укључујући rродну једнакост у приступу.**

Деатаљни преглед релевантног законодавног оквира дат је у поглављу I. 2.

Република Србија је једна од ретких земаља у којима средње образовање није обавезно, али је бесплатно[[154]](#footnote-154). Формално, не постојe препрекe за приступ средњем образовању било које групе ученика, укључујући и одрасле полазнике. Стратегијом развоја образовања у Србији до 2020. године, предвиђено је увођење обавезног средњег образовања. Релевантан законска регулатива је детаљно рпоказана у поглављу I, 2.

Иaкo je средње образовање бесплатно и није обавезно, још увек oбухват средњим образовањем није задовољавајући и износи око 85%, док је обухват деце из ромских насеља само 21,6% у школској 2012./2013.години.[[155]](#footnote-155)

Стопа настављања школовања после завршене основне школе је већа од 99%.[[156]](#footnote-156) То значи да од свих оних који заврше основну школу, мање од једног процента не настави школовање на средњошколском нивоу. Ипак, по упису у средње школе долази до осипања, тако да обухват средњошколским образовањем и васпитањем деце средњошколског узраста износи 85,40%[[157]](#footnote-157). Осипање (*drop-out*)[[158]](#footnote-158) пре завршетка средњег образовања је у трогодишњим образовним профилима 3,21%, а у четворогодишњим 1,29% (на нивоу целокупног средњошколског образовања стопа одустајања је 1,54%).[[159]](#footnote-159) Проценат похађања средњошколског образовања је мањи међу децом из осетљивих група, па тако међу најсиромашнијима средњу школу похађа свега 74% деце (68,2% дечака и 83,3% девојчица). Проценат деце из ромских насеља која похађају средњошколско образовање је 21,6%, односно свега 14,9% девојчица и 28% дечака средњошколског узраста.[[160]](#footnote-160)

Вредности индикатора у области средњошколског образовања су остале углавном непромењене у односу на мерење спроведено 2010.године[[161]](#footnote-161). Према подацима из 2014.године[[162]](#footnote-162), средњу школу која није обавезна у Републици Србији, похађа 89 % деце (14-18 година) из опште популације. 11% деце средњошколског узраста не похађа средњу школу: 3 % похађа основну школу, док преосталих 8 % уопште не иде у школу. У најбогатијим домаћинствима, удео деце која похађају средњу школу је око 97%, док он износи 74% код деце из најсиромашнијих домаћинстава.Стопа преласка из основне у средњу школу износи 96 %. Индекс једнакости полова је 1,08 за средњу школу.

22 % деце средњошколског узраста из ромских насеља (14-18 година) похађа средњу школу, 14% њих је и даље у основној школи, док 64 % уопште не иде у школу. Постоје видљиве разлике у похађању средње школе између девојчица (15%) и дечака (28%), као и између деце из најсиромашнијих (5%) и најбогатијих домаћинстава (40%). Стопа завршавања основне школе је 64%, а стопа преласка у средњу школу износи 59%. Индекс једнакости полова је 1,01 за основну школу, док пада на 0,53 за средњу школу. За девојчице из ромских насеља ситуација је далеко гора, само 15% похађа средњу школу. У средњим школама 30% ученика са тешкоћама у учењу не успева да заврши уписани разред средње школе, а у прва два разреда средње школе се око 13% њих испише из разреда. У првом разреду средње школе се испише и велики број ученика из социјално нестимулативних средина (11,5%).[[163]](#footnote-163) Осипање (пре завршетка средњег образовања је у трогодишњим образовним профилима 3,21% а у четворогодишњим 1,29% (на нивоу целокупног средњошколског образовања стопа одустајања је 1,54%).[[164]](#footnote-164) Проценат похађања средњошколског образовања је мањи међу децом из осетљивих група, па тако међу најсиромашнијима средњу школу похађа свега 74% деце (68,2% дечака и 83,3% девојчица).

Стање (према критеријумима завршавања, понављања или напуштања разреда) у редовним средњим школама је по ученике којима је потребна додатна подршка најлошије, а нарочито по оне с тешкоћама у учењу. Чак 30% ученика са тешкоћама у учењу не успева да заврши уписани разред средње школе, а у прва два разреда средње школе се око 13% њих испише из разреда. У првом разреду средње школе се испише и велики број ученика из социјално нестимулативних средина (11,5%).[[165]](#footnote-165)

Средњошколско образовање нуди два алтернативна правца: први, стручно образовање у трајању од 3 или 4 године за постизање неопходних стручних и других кључних компетенција; други, гимназију, односно опште средњошколско и уметничко образовање које припрема ученике за високо образовање. У 2012./2013. години, 76% ученика одабрало је стручни правац, а 24% опште седњошколско образовање. Тренутно, 46% свршених средњошколаца уписује се на универзитете. То значи да је више студената универзитета који су прошли кроз стручни него кроз гимназијски систем[[166]](#footnote-166).

Афирмативна мера акције при упису ромских ученика у средњу школу је још један инструмент у борби против дискриминације у образовању. Афирмативној акцији се приступило у оквиру Декаде Рома[[167]](#footnote-167), а претходиле су јој темељне припреме у којима су учествовала релевантна министарства.[[168]](#footnote-168) Мера афирмативне акција је осмишљена тако, да се одређеном броју ромских ученика који су постигли задовољавајући успех у претходном школовању и чији је гарант тадашње Министарство за људска и мањинска права, омогући упис у жељену средњу школу додавањем одређеног броја бодова по претходно утврђеном кључу. Применом мера афирмативне акције у средње школе,[[169]](#footnote-169) уписано је 380 ученика у школској 2011./2012.години, 367 ученика у школској 2012./2013. години, а у школској 2013./2014. години уписано је 369 ученика у средње школе на жељена занимања. Применом мера афирмативне акције, од школске 2003./2004. године до данас, уписано је укупно 2614 средњошколаца и 1573 студената ромске националности[[170]](#footnote-170).

На основу **Закона о ученичком и студентском стандарду**[[171]](#footnote-171), члан 3. ст. 1. и 2., ученик, односно студент из осетљивих друштвених група (материјално угрожене породице, деца без родитељског старања, једнородитељске породице, ромска национална мањина, лица са инвалидитетом, лица са хроничним болестима, лица чији су родитељи нестали или су киднаповани на територији Косова и Метохије и на територији република бивше СФРЈ, избеглице и расељена лица, повратници по споразуму о реадмисији и депортовани ученици и студенти и др.), остварује права из области ученичког и студентског стандарда (под условима утврђеним овим законом и применом блажих критеријума, које у складу са овлашћењима из овог закона прописује министар надлежан за послове образовања). Ученик, односно студент са посебним потребама остварује право на васпитни рад, односно смештај у установу ученичког, односно студентског стандарда, уз уважавање његових посебних потреба. Министарство просвете, науке и технолошког развоја доноси ванредна решења за ученике и студенте ромске националности о додељивању стипендија и пријему на смештај и исхрану у установе ученичког и студентског стандарда.

**Број ученика и студената корисника ученичких стипендија и кредита (РЗС не располаже подацима по полу)**



Извор: Републички завод за статистику, Сектор за инвестиције ученички и студентски стандард, 2016.године

Захваљујући упису ученика и студената у средње школе и на факултете применом мера афирмативне акције, **Ромски Образовни Фонд**[[172]](#footnote-172) је финансирао многе пројекте који су ромској популацији повећали мотивацију за образовањем и дали подршку континуираном школовању[[173]](#footnote-173). Неки од њих су:

* Стварање услова за повећање обухвата и успешности ромских ученика у средњој школи, током којег је за 150 ромских ученика обезбеђена подршка у остваривању бољег успеха у школи и проходности из основног ка средњем образовању, кроз допунске и припремне часове из српског језика и математике;
* Стварање услова за проширење приступа државним стипендијама и повећање успеха ромске деце у средњим школама током којег је 330 ромских ученика седмог и осмог разреда из десет основних школа, 267 путем организовања индивидуалног туторства и давања савета, имало логистичку подршку;
* Оснаживање ромских студената у Новом Саду, током којег су ромски студенти у Новом Саду имали менторску подршку.

Покрајински секретаријат за образовање, прописе, управу и националне мањине, Савет за интеграцију Рома у АП Војводини и Студентска асоцијација Рома, реализовали су пројекат **„Инклузија ромских ђака у средње школе у АП Војводини“**[[174]](#footnote-174), са циљем да се ромским средњошколцима обезбеди финансијска и менторска подршка. Од 2007.-2014. године, пројектом је до сада обезбеђено 1643 стипендија, финансијска помоћ за набавку уџбеника и школског прибора, менторска подршка и низ додатних пратећих активности, као што су излети и награде за најуспешније ученике, курс енглеског језика, летња школа за ромске девојчице, обилазак и информисање о условима и могућностима наставка школовања у четворогодишњим стручним школама за оне који су завршили трогодишње средње стручне школе, обавезна едукација за наставнике менторе, штампање водича за менторе, акредитација семинара за наставнике менторе од стране Министарства просвете, науке и технолошког развоја. У сам пројекат било је укључено 860 ученика, 110 наставника, ментора из 90 редовних средњих школа на територији АП Војводине. У прилог позитивним резултатима пројекта, иде и чињеница да се проценат осипања ученика средњошколаца, припадника ромске националне заједнице са 25% пре почетка ројекта, већ након прве школске године смањио на 7,30%, односно током четири године укупан проценат осипања је износио 4,15% Систем менторства на територији АП Војводина обезбедио је континуитет у образовању.

Влада АП Војводине, Канцеларија за инклузију Рома, Нови Сад, Савет за интеграцију Рома у АПВ, Унија Ромских студената Универзитета у Новом Саду, припремили су **Информатор-Мере афирмативне акције за упис ученика ромске националности**[[175]](#footnote-175).

Реализује се пројекат **„Професионална оријентација на преласку у средњу школу, припрема младих за директан сусрет са светом рада и појединим занимањима“**у периоду од 2013.-2015. године, у 11 градова, где је обухваћено 112 основних школа, а планира се још 110 нових. У току је и израда Правилника о спровођењу мера афирмативне акције.

У сарадњи са ГИЗ настављено је спровођење пројекта **„Реформа средњег стручног образовања, пета фаза”** и у осам средњих стручних школа су уписани ученици у три нова трогодишња образовна профила, док су за две школе предузете активности на опремању.

У 2013.години, у сарадњи са организацијом ГИЗ започето је спровођење пројекта **„Унапређивање кооперативног занатско-техничког стручног образовања у Србији“**, а стандарди квалификација и наставни планови и програми за три трогодишња образовна профила су у поступку припреме. Започет је поступак за усвајање Методолошког оквира за развој, остваривање, праћење и вредновање програма огледа у средњем стручном образовању.

На основу Закона о основама система образовања и васпитања, члан 100. страни држављани остварују право на образовање под истим условима и на начин прописан законом за држављане Републике Србије, односно, имају једнак третман приликом уписа, похађања и завршавања средње школе, уз претходно спроведен поступак признавања дипломе-сведочанства о стеченом образовању у иностранству или иностраној школи.

На позив Европске комисије, представници Републике Србије су од априла месеца 2014. године укључени у рад Отвореног метода координације у образовању на нивоу Европске уније[[176]](#footnote-176). Учешћем у ЕУ ОМК, Република Србија показује своју спремност и посвећеност да учествује и активно доприноси механизмима европске сарадње који су јој доступни и пре формалног чланства. Учешћем у овим радним групама, Србија ће имати могућност да као равноправан учесник користи најбоље праксе држава чланица ЕУ и њихових образовних политика, као и да представи оствареност својих стратешких и реформских захвата. Учешће у ОМК омогућиће не само размену примера добре праксе и основ за унапређење квалитета образовања, већ и адекватну припрему за испуњавање услова у току преговора за приступање Србије Европској унији, у оквиру шест тематских радних група од којих је једна и **Средње стручно образовање и обуке**, које се налази у фокусу образовне политике Европске уније. Функције ове врсте образовања су: ефикасан одговор на потребе тржишта рада као и припрема за даље образовање, развијајући свест о неопходности целоживотног учења. Ова комплексност представља изазов за образовне политике свих земаља чланица Европске уније али и земље кандидате. Уважавајући традицију стручног образовања у Србији и динамичне промене у привреди и друштву у целини, нагласак средњег стручног образовања и обука се ставља на стицању компетенција односно знања, вештине и ставови, засновани на практичном учењу. Практични облици рада се спроводе како у школи, тако и у реалном свету рада. Квалитетно средње стручно образовање је један од начина за смањење високе стопе незапослености младих у Европској унији. Истовремено средње стручно образовање и обука обезбеђују брзу и квалитетну преквалификацију за занимања која су идентификована као потребна на тржишту рада. Реформа средњег стручног образовања, кроз унапређење ученичких компетенција, обезбеђује ефикасан прелазак из система образовања у свет рада. Средње стручно образовање и обука засновани су на социјалном партнерству образовних установа и послодаваца. Ово партнерство подразумева укључивање послодаваца у процес доношења и спровођења образовних политика. Ово се постиже учешћем свих партнера у процесу утврђивања неопходних квалификација и стандарда квалификација, реализације процеса наставе као и сертификације ученика на крају образовања на завршном испиту односно стручној матури. Задатак представника Републике Србије у овој тематској радној групи је да учествују на састанцима и радионицама чији је циљ размена искустава међу земљама учесницама радне групе, информисање о најбољим механизмима за унапређење сарадње међу главним актерима задуженим за повезивање стручног образовања и тржишта рада и примерима добре праксе, као и припремање смерница за унапређење и повећање делотворности већ постојећих решења у овој области. Значајан део рада ове радне групе представља унапређивање средњег стручног образовања кроз популаризацију праксе и развоју каријерног вођења и саветовања.

У оквиру пројекта **„Модернизација средњег стручног образовања и обука у Србији“ (ЕУ ИПА 07**, 2,8 милиона евра и 1,8 милиона евра за опрему), остварени су следећи резултати:

**Компонента 1 - Управљање у средњен стручном образовању** (Формиран је Савет за стручно образовање и образовање одраслих);

**Компонента 2 - Национални систем квалификација** (Концепт НОК је поново дефинисан и договорен са релевантним интересним групама и социјалним партнерима; Развијен је механизам валидације претходног учења/учење кроз искуство и тестиран оглед);

**Компонента 3 - Осигурање квалитета** (Успостављени индикатори и дефинисане процедуре за праћење и евалуацију целог система; промовисане су и тестиране процедуре самоевалуације
- успостављене процедуре за акредитацију образовних инстуција/пружаоца обука и програма);

**Компонента 4 - Континуирано стручно образовање и обуке (Образовање одраслих)** (успостављено и у функцији база података о програмима континуираног стручног образовања и пружаоца обука који су у складу са потребама и стандардима; осигурана сарадња у континуираном стручном образовању тадашњег Министарства просвете и Министарства економије и регионалног развоја);

**Компонента 5 - Комуникације/видљивост/односи с јавношћу** (Успостављена је сарадња са Евроспком инвестиционом банком и изграђене су нове школе);

**Компонента 6 - Набавка опреме** (77 школа је опремљено специјализованом опремом и 316 школа опремљено ИЦТ опремом.)

У оквиру пројекта **ЕУ ИПА 2012 „Друштвени/Социјални развој (секторски пројекат)“,** Министарство просвете, науке и технолошког развоја је задужено за мере 3 и 5:

**Мера 3: Побољшање квалитета, обухвата и релевантности образовања кроз модернизацију система стредњег стручног образовања и обука (1 милион евра):**

**Компонента 1 (**Процена, предлози и ревидирање пилот програма за имплементацију у 140 нових средњих стручних школа);

**Компонента 2 (**Процена, предлози и спровођење акција које имају за циљ побољшање управљања система стручног образовања);

**Компонента 3 (**Израда концепта завршних и матурских испита у средњем стручном образовању и имплементација истог);

**Компонента 4 (**Израда Националног оквира квалификација);

**Компонента 5 (**Набавка опреме за средње стручне школе).

**Мера 5: Техничка помоћ спровођењу пројектне идеје Владе Републике Србије у области социјалног развоја (Мера 5) у вези са реализацијом Стратегије за инклузију Рома (989.000 евра): Компонента 1 (**Широм земље спроведени превентивни програми са циљем спречавања напуштања школовања ромске деце: кроз развој програма стипендија за ромске ученике средњих школа како би им се омогућило да заврше средњу школу).

* 1. **ВИСОКО ОБРАЗОВАЊЕ**

**У ком обиму је реализована доступност вишем/високом образовању у вашој земљи, заснована на појединачном капацитету, укључујући техничко и стручно образовање и обуке? Које напоре Влада улаже како би осигурала да не постоји дискриминација у упису и завршетку вишег/високогом образовања (у државним и приватним образованим институцијама) пo основама забрањеним Конвенцијом?**

**Закон о високом образовању**[[177]](#footnote-177), члан 8., став 1, прописује право на високо образовање које имају сва лица са претходно стеченим средњим образовањем, без обзира на расу, боју коже, пол, сексуалну оријентацију, етничко, национално или социјално порекло, језик, вероисповест, политичко или друго мишљење, статус стечен рођењем, постојање сензорног или моторног хендикепа или имовинско стање. Члан 80. истог закона, прописује да високошколска установа организује и изводи студије на српском језику, али и да може организовати полагање испита и изводити студије, односно поједине делове студија, као и организовати израду и одбрану завршног, магистарског и специјалистичког рада и докторске дисертације, на језику националне мањине и на страном језику, у складу са статутом установе. Високошколска установа може остваривати студијски програм на језику националне мањине и страном језику уколико је такав програм одобрен, односно акредитован. Такође, за студенте са хендикепом, високошколска установа може организовати и изводити студије, односно поједине делове студија, на гестовном језику (члан 80.).

Систем високог (терцијарног) образовања састоји се од универзитета, високих школа и академија струковних студија у Републици Србији. Високо образовање је организовано као структура од три циклуса која укључује основне академске студије, мастер академске студије и докторске студије. Приступ је конкурентски, базиран на пријемним испитима. Број студената који без накнаде могу бити примљени на студијске програме који се плаћају, одређује Влада.

Република Србија је потписница Болоњског процеса и као таква посвећена је њеним циљевима и задацима.На нивоу високог образовања, Болоњски процес улази у осму годину имплементације, а процес реализације је на министарској конференцији у Букурешту 2012. године оцењен оценом 3,11 (на скали од 1 до 5). Спровођење Болоњске декларације оцењује се као релативно слабо и од стране других актера као што су студенти, професори и тржиште рада[[178]](#footnote-178).

У извештајном периоду, број студената уписаних на високошколске установе расте. У школској 2011./2012. години, број студената на факултетима и високим школама повећао се за 1,4% у односу на претходну годину. Обухват генерације која похађа факултете и високе школе је око 42% и показује даљу тенденцију благог раста.[[179]](#footnote-179) Последњих неколико година, око 53.000 студената се први пут упише у прву годину академских или струковних студија. У поређењу са подацима са пописа становништва из 2011.године, може се видети да се око две трећине генерације осамнаестогодишњака одлучује да образовање настави на терцијарном нивоу образовања. Обухват генерације која похађа факултете и високе школе је око 42% и показује тенденцију благог раста. Око 25% особа 18-24 године је истовремено ван и процеса образовања и обуке (према 13,5% у ЕУ).[[180]](#footnote-180) У 2012. години једна од четири особе у узрасној групи од 25 до 34 године има завршен неки вид високог образовања (24,9%), што је и даље значајно нижи проценат од просека ЕУ- 28 (35,2%).[[181]](#footnote-181)

**Тренд уписа у високо образовање у Републици Србији**

|  |  |  |  |  |
| --- | --- | --- | --- | --- |
|  | **2011/2012.** | **2012/2013.** | **2013/2014.** | **2014/2015.** |
| **Број новоуписаних студената у прву годину академских или струковних студија** | 53.082 | 53.179 | 53.564 | 51.855 |
| **Број осамнаестогодишњака у популацији[[182]](#footnote-182)** | 82.839 | 81.888 | 81.049 | 78.987 |
| **Пропорција осамнаестогодишњака у кохорти уписаних на високо образовање**  | 64,1% | 64,9% | 66,1% | 65,65% |

Извор: Извештаји Републичког завода за статистику (РСЗ) за 2011., 2012 и 2013. годину

Закон о заштити права и слобода националних мањина**[[183]](#footnote-183)** (члан 4. став 2), предвиђа обавезу државних органа да предузимају мере у циљу унапређења положаја лица која припадају ромској националној мањини и чланом 4. Оквирне конвенције за заштиту националних мањина Саветa Европе који предвиђа обавезу држава чланица да предузимају мере за унапређење пуне и ефективне равноправности припадника националних мањина, разматра могућност примене мере афирмативне акције приликом уписа кандидата националних мањина. У односу на наведено, Министарство просвете, науке и технолошког развоја сваке школске године у Стручном упутству за спровођење уписа у прву годину студијских програма основних и интегрисаних студија на високошколским установама чији је оснивач Република Србија,**[[184]](#footnote-184)** прописује упис лица са инвалидитетом, кaо и упис припадника Ромске националне мањине применом афирмативне мере. Овим се обавештавају високошколске установе да све молбе везане за припаднике мањинских група проследе надлежном министарству, у чијој је надлежности израда списка кандидата, провера документације и достављање предмета Министарству на даље поступање. Студенти уписани применом афирмативне мере, остварују право на бесплатну исхрану у студентским ресторанима и смештај у студентским домовима. За школску 2015./2016. годину, oдлучено је да ће бити подржан и финансиран целокупан период студирања кандидата који се пријаве и буду уписани на студијске програме кроз афирмативне мере. То значи да студенти који упишу прву годину студијских програма кроз афирмативне мере и буду финансирани из средстава буџета, стичу право коришћења бесплатног смештаја у студентским домовима и исхране у студентским ресторанима. Приликом уписа на више године студија, ови студенти задржавају буџетски статус и остале погодности из афирмативних мера уколико остваре најмање 36 ЕСПБ током претходне школске године. Одлуком Владе Републике Србије о броју студената за упис у прву годину студијских програма основних струковних, академских и интегрисаних студија које се финансирају из буџета Републике Србије за високошколске установе чији је оснивач Република Србија у школској 2015/2016 години**[[185]](#footnote-185)** Универзитету у Београду је одобрено да, кроз програме афирмативних мера, упише 90 особа ромске националне мањине и 90 особа са инвалидитетом.

**Преглед стања у високом образовању**

Извор: Републички Завод за статистику, 2016.године

Припадници Ромске националне мањине су у високом образовању веома мало заступљени. Међу укупном студентском популацијом, Роми су заступљени са мање од једног промила што је далеко мање него њихова заступљеност у укупној популацији која износи 3-5%. Највећи део ових студената (50%) студира у АП Војводини[[186]](#footnote-186). Мере афирмативне акције спроводе се и при упису на факултете, те је тако школске 2012./2013. године на факултете уписано 120 свршених средњошколаца ромске националности[[187]](#footnote-187).

У академској 2011./2012. години на Универзитету у Београду се школовало 121, на Универзитету у Новом Саду 49, на нишком 20, а на крагујевачком 8 студената са хендикепом. Иако не постоје прецизни статистички подаци, уочљиво је да њихов број расте неколико година уназад.[[188]](#footnote-188) Закон о високом образовању предвиђа право студента да полаже испит на начин прилагођен његовим могућностима, али не дефинише ближе услове у погледу уклањања препрека за студирање студентима са инвалидитетом у погледу приступачности простора, наставних материјала и наставе уопште, као ни доступности информација и студентских служби. Студенти са хендикепом/инвалидитетом и даље се суочавају са физичким препрекама и као и са препрекама када је реч о самој настави и уџбеницима, као и приступу информацијама и студентским службама. Дом „Мика Митровић” у Београду[[189]](#footnote-189) је једини дом за студенте са инвалидитетом и нарушеним здрављем и налази се, а остали студентски домови нису доступни и адаптирани на начин да омогуће свим студентима једнака права. Студенти са хендикепом/инвалидитетом се уписују и на основу дописа Удружења студената са хендикепом и достављеном медицинском документацијом.

Сваке школске године се упише просечно 100 студената који су корисници финансијске подршке државе.С обзиром на аутономију Универзитета, Министарство просвете, науке и технолошког развоја предузима мере у виду препоруке декану или директору високошколске установе за студенте који су материјално угрожени, дау оквиру својих могућности изађу у сусрет и ослободе студента од плаћања школарине, или је умање. Истраживање показује да је стипендије и кредите у академској 2011./2012. години користило само 12% академаца, свега 7% студената становало је у студентским домовима, а петина је користила субвенционисану исхрану у студентским ресторанима. Подаци показују да чак 80% студената није користило ниједну врсту помоћи, док се 60% уопште не квалификује за то.[[190]](#footnote-190)

Високошколске установе у Републици Србији су учествовале у програмима помоћи и сарадње у области високог образовања као што су Темпус, Еразмус Мундус и Жан Моне (2007.-2013.). Нови програм за сарадњу Европске уније покрива области образовања, младих и спорта (у периоду 2014-2020.године). Еразмус + је наследио три програма за образовање у којима је Република Србија до сада учествовала – Темпус, Еразмус Мундус, Програм за целоживотно учење, Млади у акцији. Република Србија очекује да постане земља учесница у програму Еразмус+ до 2018. године[[191]](#footnote-191), успостављањем одговарајућег законодавног, институционалног и административног оквира и именовањем Националне агенције, на основу првих спроведених припремних мера у току 2015. године[[192]](#footnote-192).

**У оквиру ИПА 2010 пројекта „Инфраструктурни пројекат за високо образовање“ (23 милиона евра),**остварено је следеће: прибављени су и одабрани пријекти високошколских установа за финансирање из пројекта, 12 факултета за радове и реконструкцију и 15 опремање, обезбеђен је простор за тим за имплементацију пројекта и разрађена спецификација за набавке опреме и реконструкције и обављена тендерска процедура.

На позив Европске комисије, представници Републике Србије су од априла месеца 2014. године укључени у рад **Отвореног метода координације** **у образовању** на нивоу Европске уније[[193]](#footnote-193). Учешћем у ЕУ ОМК, Република Србија показује своју спремност и посвећеност да учествује и активно доприноси механизмима европске сарадње који су јој доступни и пре формалног чланства. Учешћем у овим радним групама, Србија ће имати могућност да као равноправан учесник користи најбоље праксе држава чланица ЕУ и њихових образовних политика, као и да представи оствареност својих стратешких и реформских захвата. Учешће у ОМК омогућиће не само размену примера добре праксе и основ за унапређење квалитета образовања, већ и адекватну припрему за испуњавање услова у току преговора за приступање Србије Европској унији, у оквиру шест тематских радних група од којих је једна и **Модернизација високог образовања**, као област на којој се континуирано ради и као таква веома је битна за Европску унију као наднационални ентитет који жели да оствари што бољи квалитет високог образовања. Под тим се подразумева повећан ниво успеха студената, усмереност ка практичном знању и обезбеђивање квалитетне практичне наставе, јачање квалитета високог образовања кроз мобилност и прекограничну сарадњу држава чланица ЕУ, као и примена модерног начина управљања и финансирања високог образовања. Фокус рада ове тематске групе је на међусобном учењу између држава чланица о начинима подршке за модернизацију високог образовања, побољшање квалитета образовања кроз идентификацију и примену примера добре праксе у курикулумима, модернизацију управљања високим образовањем, као и реформу финансирања високог овразовања. Задатак представника Републике Србије у овој тематској радној групи јесте да учествују на састанцима и радионицама чији је циљ размена искустава међу земљама учесницима радне групе, информисање о најбољим начинима за подршку модернизацији високошколских установа, као и давање смерница за праћење и евалуацију квалитета система управљања и финансирања.

* 1. **ОБРАЗОВАЊЕ ОДРАСЛИХ И ЦЕЛОЖИВОТНО УЧЕЊЕ**

**Које напоре је Влада уложила да успостави систем континуираног образовања на основама индивидуалних капацитета, посебно основног образовања за особе које нису завршиле основну школу? Које су мере успостављене да осигурају једнаку доступност основном и целоживотном образовању?**

Образовање одраслих је регулисано **Законом о образовању одраслих**[[194]](#footnote-194), док је национални стратешки оквир дефинисан **Стратегијом развоја образовања одраслих у Републици Србији**[[195]](#footnote-195). На основу члана 17. став 5. закона, донет је **Правилник о ближим условима у погледу програма, кадра, простора, опреме и наставних средстава за стицање статуса јавно признатог организатора активности образовања одраслих**[[196]](#footnote-196), којим се прописују ближи услови у погледу програма, наставног кадра, простора, опреме и наставних средстава, укључујући и услове за обезбеђивање приступачности наставе и програма за особе са инвалидитетом, на основу којих друга организација може стећи статус јавно признатог организатора активности образовања одраслих (ЈПОА).

Такође, на основу члана 35. став 3, члана 38. став 4. и члана 39. став 3. закона, усвојен је **Правилник о врсти, називу и садржају образаца и начину вођења евиденција и називу, садржају и изгледу образаца јавних исправа и уверења у образовању одраслих**[[197]](#footnote-197). Овим Правилником прописује се врста, назив и садржај образаца и начин вођења евиденција које води јавно признати организатор активности одраслих (ЈПОА): матична књига, дневник остваривања програма и евиденција о лицима ангажованим у образовању одраслих, као и назив, садржај и изглед образаца јавних исправа и уверења у образовању одраслих, које води и издаје ЈПОА. Ради лакшег разумевања поступка за издавање одобрења за стицање статуса ЈПОА, издата је и Процедура за издавање одобрења која описује комплетан поступак, као и где се могу наћи остале информације. Ова процедура наводи да подносилац захтева, за програм за који је поднео захтев, прилаже и доказе о испуњености услова за стицање статуса ЈПОА образовања одраслих , а који се односе на:

1. простор у коме ће се та активност изводити (уговор о власништву или закупу простора);
2. потребну опрему и средства (листа опреме и наставних средстава);
3. број потребних стручних лица која ће бити ангажована за извођење конкретне активности образовања одраслих (листа предавача, тренера, водитеља, инструктора, стручних сарадника и доказе о њиховим компетенцијама).

Овим правилницима омогућено је одраслима,  да у складу са својим могућностима бирају пут стицања образовања и обучавања и долажења до квалификације:

1. **формалним**путем, кроз школски систем, уписом у одређени програм образовања у статусу редовног ученика (ако је млађи од 17. година) или у статусу ванредног полазника (ако је одрастао старији од 17 година ) и/или
2. **неформалним путем,** кроз систем обучавања код ЈПОА образовања одраслих (било да се ради о установи или другој организацији).

Основно образовање одраслих је конципирано и остварује се по моделу функционалног основног образовања одраслих (ФООО) и омогућава доступност и сврсисходност основног образовања популацији одраслих. ФООО је организациона и програмска целина у систему формалног образовања у којој одрасли стичу основно образовање примерено њиховим потребама, могућностима учења и потребама тржишта рада. Уз основно образовање, одраслима је омогућено да стекну и одговарајућу оспособљеност путем обуке. Два пратећа подзаконска акта детаљније прописују ову област, а то су [**Правилник о наставном плану и програму основног образовања одраслих**](http://www.mpn.gov.rs/wp-content/uploads/2016/01/1.1Pravilnik-o-NPP-OOO.htm)[[198]](#footnote-198)  и [**Правилник о ближим условима за остваривање НПП ООО**](http://www.mpn.gov.rs/wp-content/uploads/2016/01/1.1a-Pravilnik-o-uslovima-za-ostvarivanje-NPP-OOO-Sl.gl-13-13-.pdf)[[199]](#footnote-199).

**Основно образовање одраслих**



Извор: Републички завод за статистику, 2016.године

Наставни план и програм основног образовања одраслих остварује се у посебно оспособљеним и припремљеним основним школама и школама за основно образовање одраслих. Школски тим који реализује програм основног образовања одраслих чине: наставници, стручни сарадници, директор и андрагошки асистент, који су посебно обучени кроз обавезни програм обуке за остваривање програма основног образовања одраслих[[200]](#footnote-200). Основно образовање одраслих, по моделу ФООО, траје три године и остварује се у три циклуса у трајању од по годину дана: у првом циклусу стичу се основе функционалне писмености, у другом и трећем, основе општег образовања и стручне компетенције. Стручне компетенције стичу се путем обуке као једног од облика оспособљавања заснованог на стандардима рада и потребама тржишта рада. Наставни план и програм основног образовања одраслих, по моделу ФООО, усмерен је ка остваривању утврђених општих исхода, односно кључних компетенција. Оствареност општих исхода, односно кључних компетенција као и предметних исхода програма ФООО проверава се на основу општих стандарда постигнућа за основно образовање одраслих, прописаних у оквиру **Правилника о општим стандардима постигнућа за основно образовање одраслих**[[201]](#footnote-201). Реализација основног образовања одраслих спроводи се и у Васпитно поправним установама (ВПУ) и Kазнено поправним заводима (КПЗ). Подршка наставницима у остваривању наставног плана и програма основног образовања одраслих обезбеђена је андрагошким дидактичко-методичким упутствима садржаним у делу програма који се односи на начин остваривања програма сваког предмета, модула и обуке и у посебним водичима за сваки предмет, модул и обуку[[202]](#footnote-202).

Средње образовање одраслих остварује се у складу са циљевима који су дефинисани законом којим се уређују основе система образовања и васпитања и посебним законима. Посебни програми за образовање одраслих у двогодишњем и трогодишњем трајању, програми стручног оспособљавања, специјалистичког, односно мајсторског образовања, програми обуке и други програми за образовање одраслих остварују се у средњој школи, односно средњој школи за образовање одраслих. Упис одраслих врши се у складу са Законом, и посебним законима којима се уређује средње образовање и васпитање и образовање одраслих. Школа у току године врши упис кандидата ради стицања специјалистичког, односно мајсторског образовања, стручне оспособљености, преквалификације, доквалификације и обуке, уз сагласност Министарства просвете, науке и технолошког развоја.

Специјалистичко и мајсторско образовање траје једну или две године, а може да га стекне кандидат који има завршену одговарајућу школу и најмање две године радног искуства. По завршетку програма специјалистичког, односно мајсторског образовања, полаже се испит на којем се проверавају вештине и знања потребне за обављање занимања за које се кандидат пријавио. Програм мајсторског испита доноси министар на предлог Савета за стручно образовање и образовање одраслих. Након положеног испита кандидату се издаје **јавна исправа** која то потврђује у складу са Законом о средњем образовању и васпитању.

Особе које су из одређених разлога напустиле средњу школу, односно прекинуле образовање имају право да наставе школовање у истом трајању по основу Закона о средњем образовању и васпитању[[203]](#footnote-203). Решењем које доноси директор школе, биће одређени допунски испити које полазник мора да положи, док ће ученику бити признати сви раније завршени разреди. Након што положи све допунске испите, ученик полаже разредни испит у који се уписао и на тај начин стиче право да упише следећи разред у статусу ванредног ученика.

Након завршеног средњег образовања и васпитања, одрасли може да се упише у школу ради преквалификације или доквалификације*.* Преквалификацијууписују кандидати који желе да се образују за неки други образовни профил у односу на онај који су завршили, без обзира на подручје рада. Доквалификацијууписују кандидати који желе да се образују за неки други образовни профил у дужем трајању, без обзира на подручје рада. Кандидат који је уписан у програм преквалификације полаже испите из стручних предмета које одређује наставничко веће школе у коју је уписан. Кандидат који је уписан у програм доквалификације полаже додатне испите из предмета чији се садржаји разликују од претходно положених, предмета који нису били утврђени наставним планом и програмом (разлика предмета) и завршни испит.

На основу члaна 20. Закона о основама система образовања и васпитања[[204]](#footnote-204), Зaвод зa унaпређивaње обрaзовaњa и вaспитaњa, у оквиру Центрa зa стручно обрaзовaње и обрaзовaње одрaслих обaвљa стручне послове који се, нaрочито, односе нa:

1) припрему стaндaрдa из нaдлежности Сaветa зa стручно обрaзовaње и обрaзовaње одрaслих;

2) припрему делa нaстaвног плaнa и прогрaмa средњег стручног обрaзовaњa и вaспитaњa зa обрaзовне профиле и прогрaмa зaвршног испитa и стручне мaтуре;

3) припрему делa нaстaвних плaновa и прогрaмa основног и средњег стручног обрaзовaњa одрaслих и прогрaмa зaвршних испитa и стручне мaтуре;

4) припрему прогрaмa мaјсторског и специјaлистичког обрaзовaњa и њихових испитa;

5) припрему делa нaстaвног плaнa и прогрaмa обрaзовaњa зa рaд и зaвршног испитa, прогрaме стручног оспособљaвaњa и прогрaме испитa, прогрaме обуке и прогрaме испитa и моделе признaвaњa претходно стечених знaњa и вештинa;

6) учествовaње у припреми стaндaрдa квaлитетa уџбеникa и нaстaвних средстaвa стручног обрaзовaњa и обрaзовaњa одрaслих и плaнa уџбеникa;

7) дaвaње стручне оцене уџбеникa стручног обрaзовaњa и обрaзовaњa одрaслих у поступку одобрaвaњa;

8) припрему нaционaлног оквирa квaлификaцијa зa ниво средњег стручног обрaзовaњa, специјaлистичког и мaјсторског обрaзовaњa и зa друге облике стручног обрaзовaњa;

9) припрему листе обрaзовних профилa;

10) припрему мреже стручних школa и школa зa обрaзовaње одрaслих и прaћење њене целисходности;

11) припрему рaзвојних пројекaтa и aктивности које повезују стручно обрaзовaње и зaпошљaвaње; 12) послове утврђивaњa испуњености стaндaрдa прогрaмa стручног оспособљaвaњa и обуке кaдa се оствaрују премa вaншколским прописимa;

13) дaвaње мишљењa о испуњености стaндaрдa зa оствaривaње посебних прогрaмa стручног оспособљaвaњa и обуке;

14) помaже координaцију социјaлног дијaлогa и пaртнерствa нa рaзличитим нивоимa плaнирaњa, рaзвојa и оствaривaњa стручног обрaзовaњa и обрaзовaњa одрaслих;

15) друге послове, у склaду сa овим зaконом и aктом о оснивaњу.

Послове из стaвa 1. тaч. 7) и 12) овог члaнa, Зaвод зa унaпређивaње обрaзовaњa и вaспитaњa обaвљa кaо поверени посaо. Каталог програма сталног стручног усавршавања наставника, васпитача, стручних сарадника налази се на интернет страници Завода за унапређење образовања и васпитања[[205]](#footnote-205).

Што се статистичких података тиче**,** и даље je недовољан број одраслих укључен у програме целоживотног образовања. На основу резултата Анкете о образовању одраслих у Републици Србији у 2011. години[[206]](#footnote-206), 16,5% одраслих (старости 25-64 године) учествовало је у образовању, што представља знатан пораст уколико посматрамо податке Еуростата из 2008. године, према којима је само 3% одраслих (25-64 године старости) учествовало у неком програму образовања одраслих у Републици Србији. Међутим, проценат укључености одраслих у образовању знатно је испод просека земаља чланица Европске уније, у којима 40,8% одраслих учествује у образовању[[207]](#footnote-207).

У Републици Србији у неком облику формалног или неформалног образовања заступљенији су представници мушког пола, старости од 26 до 34 године живота, који имају високи степен стручне спреме, у радном су односу и живе у урбаним срединама. Заступљеније је учешће у програмима неформалног образовања који су повезани са запошљавањем, одржањем запослења или напредовањем у каријери. Као разлог неучествовања у неком облику образовања најчешће се наводе високи трошкови образовања/обуке (51,7%), односно породичне обавезе (29,2%). Посебно забрињавају подаци о укључености лица са најнижим образовним нивоом, чак 99,2% жена и 98,7% мушкараца који не учествује ни у једном облику образовања/обука намењених одраслима. Такође, у Републици Србији преко 91% незапослених жена и мушкараца не учествује у образовању и обукама. Са друге стране, преко 77% запослених мушкараца и преко 71% запослених жена не учествује ни у једном облику образовања/обука намењених одраслима. Према подацима Министарства просвете, науке и технолошког развоја, само 3,5% одраслих старости 25-64 године учествовало је у програмима образовања и обука у 2013. години.[[208]](#footnote-208) Иако је начињен помак, још увек је важно радити на усаглашавању са ЕУ циљевима и показатељима у образовању одраслих.

ФООО је обухваћено пројектом **ЕУ ИПА 08 „ Друга шанса**- **Развој система за функционално основно образовање одраслих у Србији““ (4,2 милиона евра за техничку подршку, 300.000 евра за опрему, 3 милиона евра национално кофинансирање),** који се спроводио се у периоду 2011. до 2013.године, намењен осетљивим групама становништва, које су потенцијално изложеније од других дискриминаторском понашању (обухваћено је 4000 одраслих учесника). Овај пројекат је имао за циљ да задовољи потребе за знањима и вештинама особа без занимања и квалификација, незапослених, технолошких вишкова, особа са инвалидитетом, етнички мањинских група, жена, сеоског и пољопривредног становништва, особа које се налазе на извршењу казнених санкција, а који су неписмени или немају потпуно основно образовање. Општи циљ пројекта је био да се изгради модеран систем функционалног образовања одраслих у Републици Србији који би на ефикасан начин допринео запошљивости радне снаге, као и смањењу сиромаштва, већој друштвеној кохезији и економском развоју земље.

**Компонента 1 - Развој концепта ФООО** (Израђен концепт троцикличног ФООО (1. циклус-1. и 4. разред, 2 циклус-5. и 6. разред, 3. циклус-7. и 8. разред и обука за изабрано занимање); Развијена и разрађена методологија и инструменти за мониторинг и евалуацију за спровођење концепта ФООО);

**Компонента 2 - Израда и тестирање наставних програма за ФООО** (Израђени, објављени и ревидирани наставни програми за 3 циклуса ФООО; Дизајниран курикулум ФООО за 30 стручних обука; Завршена 1. година пилотирања развијеног програма у школској 2011/12. години, у 37 основних школа, у 16 школских управа, у 107 одељења (у првој години је успешно завшило програм 1594 полазника, од чега 445 полазника 1. циклуса, 553 полазника 2. циклуса и 586 полазника 3. циклуса; На завршни испит је изашло 517 полазника; Реализован је тендер за укључивање 400 полазника у стручне обуке у сарадњи са НСЗ и изабраним средњим стручним школама);

**Компонента 3 - Ојачан капацитет људских ресурса за спровођење ФООО** (Успостављено је 80 локалних партнерских тимова у 80 локалних заједница; Припремљен и објављен „Интегрални програм обуке наставника за реализацију програма ФООО и програм обуке за педагошке/андрагошке асистенте – основни и обавезни модули; Обучено 1200 наставника у оквиру 80 наставничких тимова у основним и средњим школама; Изабрано и обучено 80 андрагошкох асистената);

**Компонента 4 - Побољшана свест у јавности о ФООО** (Континуирано се врши кампања за упис полазника;Смимљен рекламни спот);

**Компонента 5 – Набавка опреме** (Опрема набављена за свих 80 школа из пројекта и дистрибуирана).

Након успешно завршеног програма ФООО полазници су добили диплому о завршеном основном образовању и сертификат о стручним компетенцијама. Пилот ФООО је био спроведен од стране школских тимова у 80 основних школа (директори, наставници, психолози и педагошки асистенти) и тимова наставника у 75 средњих стручних школа. Више од 1.000 наставника је било обучено за извођење програма ФООO од стране 50 тренера. Усвојени су стандарди постигнућа у образовању одраслих, а развијена је нова концепција плана и програма и нов приступ настави и учењу. У систем су уведени андрагошки асистенти, а у 78 основних школа су обучени наставници за рад са одраслима. Резултати пројекта су омогућили увођење концепта ФООО као системског решења у укупан систем образовања и васпитања у Републици Србији.

**Пројекат „Образовање одраслих у Југоисточној Европи“,** који се спроводи у земљама региона уз финансијску подршку Немачке владе, има за циљ, поред осталог, повећање могућности за запослење кроз континуирано стручно образовање и обуке и промовисање социјално угрожених група и етничких мањина.

Република Србија учествује у **ЕУ Програму за целоживотно учење** (Life Long Learning Programme).[[209]](#footnote-209) Док не постане стална чланица, Република Србија има право да користи централизоване програме, тј. програме којима руководи Европска комисија.

Република Србија од 2014.године учествује у раду тематске групе **Образовања одраслих** у оквиру Отвореног метода координације[[210]](#footnote-210) у образовању на нивоу Европске уније. Ово је једна од приоритетних области у циљу оспособљавања што већег броја људи да се укључе на тржиште рада. Закључак Европске комисије је да је тај проценат веома низак, те да је учешће одраслих у образовању и даље недовољно. Образовање одраслих посматра се као начин за преквалификовање незапослених, стицање нових знања и вештина, као и стварање нових могућности за запослење. Европска агенда за образовање одраслих наглашава потребу за идентификовањем оних образовних пракси које ће помоћи одраслима којима је образовање најпотребније, попут имиграната, ниско-квалификованих радника и незапослених. Поред тога, образовање одраслих повезано је са концептом целоживотног учења, као једног од начела којим се Европска унија води. Фокус рада у овој тематској радној групи јесте евалуирање квалитета политика које се баве образовањем одраслих, идентификовање предности и мана у овој области међу државама чланицама ЕУ, предлагање адекватних решења која се могу пронаћи и представљају примере добре праксе. Посебна пажња усмерена је на развијање вештина за употребу информационо-комуникационих технологија као предуслова за укључивање одраслих на тржиште рада, али и свеобухватно социјално укључивање. У том смислу, задатак представника Републике Србије у овој тематској радној групи је да учествују на састанцима и радионицама чији је циљ размена искустава међу земљама учесницама радне групе, информисање о најбољим механизмима за преквалификацију и доквалификацију одраслих на основу примера добре праксе, као и припремање смерница за спровођење образовне политике која се води начелима целоживотног учења.

**Национална служба за запошљавање**[[211]](#footnote-211) редовно укључује све заинтересоване у програме додатног образовања и обука, чиме се добија прилика за стицањем нових знања и повећањем могућности у проналажењу посла. У зависности од потреба, у понуди су бесплатни програми додатног образовања:

1. Стручна пракса;
2. Стицање практичних знања;
3. Клубови за активно тражење посла;
4. Преквалификација и доквалификација;
5. Обука за започињање сопственог посла;
6. Обуке за активно тражење посла;
7. Обуке за потребе тржишта рада;
8. Обуке на захтев послодавца;
9. Функционално основно образовање одраслих.

Поред стицања нових знања, Национална служба за запошљавање пружа бесплатну подршку у процесу представљања послодавцу на разговору за посао, писању резимеа ЦВ и пропратног писма. Ова знања се могу стећи клубовима за тражење посла, као и на обукама за активно тражење посла.

* 1. **КВАЛИТЕТ ОБРАЗОВАЊА**

**Обезбедите информације о мерама које се предузимају у вашој земљи у циљу осигурања равноправнос у свим образовним институцијама (стандарди у образовању, квалитет образовања (инфраструктура, однос учитељ/ученик, материјали за учење и предавање, др.) , одредбе које омогућују да деца уче у сигурној средини ослобођеној насиља или узнемиравања, укључујући родно-засновано насиље у школи); Обезбедити информације о јавним политикама, протоколима, или Кодексима понашања.**

На основу **Стратегије развоја образовања у Србији до 2020.године**[[212]](#footnote-212), квалитет образовања се састоји од неколико основних компоненти: квалитета услова за наставу и учење, квалитета програма образовања, квалитета процеса наставе и учења, квалитета наставника, квалитета образовних постигнућа ученика (која се објективно утврђују) и квалитета школе као установе. На основу процене стања која је претходила креирању овог документа (у 2011.и 2012.години), и даље се низак квалитет образовања огледа у недовољом степену развијености кључних компетенција код младих, недовољним степеном инклузивности формалног образовања, великим регионалним разликама у степену образованости, високим процентом одраслог становништва које је завршило само основно образовање и ниским процентом одраслог становништва које је укључено у неки вид образовања и обуке.Међународна тестирања образовних постигнућа сугеришу да квалитет образовања у Републици Србији остварује ниже исходе у односу на међународни просек, пре свега у образовним постигнућима ученика након завршетка основног образовања. Међутим, у извештајном периоду је направљен значајан помак у оставрењу квалитета оибразовања у оквиру свих компоненти.

Нa основу члaнa 17. **Зaконa о основaмa системa обрaзовaњa и вaспитaњa[[213]](#footnote-213),** a рaди прaћењa, обезбеђивaњa и унaпређивaњa квaлитетa и рaзвојa системa обрaзовaњa и вaспитaњa, зa обaвљaње рaзвојних, сaветодaвних, истрaживaчких и других стручних пословa у предшколском, основном и средњем обрaзовaњу и вaспитaњу, Републикa Србијa оснивa: Зaвод зa унaпређивaње обрaзовaњa и Зaвод зa вредновaње квaлитетa обрaзовaњa и вaспитaњa.

**Зaвод зa унaпређивaње обрaзовaњa и вaспитaњa[[214]](#footnote-214)** се оснива члaном 18.закона у циљу обaвљaња стручних послова из облaсти обрaзовaњa и вaспитaњa и учествовања у припреми прописa из нaдлежности Министaрствa, Нaционaлног просветног сaветa, Сaветa зa стручно обрaзовaње и обрaзовaње одрaслих, кaо и друге послове у склaду сa зaконом, aктом о оснивaњу и стaтутом.

Зaвод из стaвa 1. овог члaнa у свом сaстaву имa оргaнизaционе јединице - центре, и то:

1) Центaр зa рaзвој прогрaмa и уџбеникa;

2) Центaр зa стручно обрaзовaње и обрaзовaње одрaслих[[215]](#footnote-215);

3) Центaр зa професионaлни рaзвој зaпослених у обрaзовaњу.

Зaвод из стaвa 1. овог члaнa може дa имa посебне оргaнизaционе јединице зa питaњa обрaзовaњa нaционaлних мaњинa, кaо и друге оргaнизaционе јединице, у склaду сa стaтутом. На основу члaна 19., у оквиру Центрa зa рaзвој прогрaмa и уџбеникa, обaвљaју се стручни послови који се, нaрочито, односе нa:

1) припрему стaндaрдa:

1) квaлитетa уџбеникa и нaстaвних средстaвa;

2) условa зa оствaривaње посебних прогрaмa у облaсти предшколског вaспитaњa и обрaзовaњa;

2) припрему:

1) основa прогрaмa предшколског вaспитaњa и обрaзовaњa;

2) нaстaвних плaновa и прогрaмa основног, општег средњег и уметничког обрaзовaњa и вaспитaњa;

3) основa вaспитног прогрaмa;

4) делa нaстaвног плaнa и прогрaмa стручног обрaзовaњa и вaспитaњa и обрaзовaњa одрaслих зa општеобрaзовне предмете;

3) припрему прогрaмa предшколског и основног обрaзовaњa у инострaнству;

4) припрему плaнa уџбеникa основног и средњег општег и уметничког обрaзовaњa и вaспитaњa и учествовaње у припреми плaнa уџбеникa општеобрaзовних предметa стручног обрaзовaњa и обрaзовaњa одрaслих;

5) предлaгaње министру одобрaвaњa уџбеникa и нaстaвних средстaвa основног и средњег општег и уметничког обрaзовaњa и вaспитaњa, општеобрaзовних предметa средњег стручног обрaзовaњa и вaспитaњa и обрaзовaњa одрaслих;

6) друге послове, у склaду сa овим зaконом и aктом о оснивaњу. Послове из стaвa 1. тaчкa 5) овог члaнa Зaвод зa унaпређивaње обрaзовaњa и вaспитaњa обaвљa кaо поверени посaо.

Члaн 21. закона, дефинише надлежности у оквиру Центрa зa професионaлни рaзвој зaпослених у обрaзовaњу, који обaвљa стручне послове који се, нaрочито, односе нa:

1) припрему стaндaрдa компетенцијa зa професију нaстaвникa, вaспитaчa и стручног сaрaдникa и њиховог професионaлног рaзвојa и компетенцијa директорa;

2) унaпређивaње системa стaлног стручног усaвршaвaњa и професионaлног рaзвојa зaпослених у предшколском, основном и средњем обрaзовaњу и вaспитaњу;

3) припрему прогрaмa увођењa у посaо припрaвникa и прогрaмa зa полaгaње испитa зa дозволу зa рaд;

4) одобрaвaње прогрaмa стaлног стручног усaвршaвaњa нaстaвникa, вaспитaчa, стручног сaрaдникa и директорa;

5) учествовaње у оствaривaњу европских и међунaродних прогрaмa у облaсти професионaлног рaзвојa зaпослених;

6) припрему додaтних мaтеријaлa и приручникa зa нaстaвнике и вaспитaче којимa се подржaвa постизaње циљевa обрaзовaњa и стaндaрдa постигнућa, кaо и придржaвaње принципa системa обрaзовaњa и вaспитaњa;

7) друге послове, у склaду сa овим зaконом и aктом о оснивaњу. Послове из стaвa 1. тaчкa 4) овог члaнa Зaвод зa унaпређивaње обрaзовaњa и вaспитaњa обaвљa кaо поверени посaо.

На основу члана 22.закона, **Зaвод зa вредновaње квaлитетa обрaзовaњa и вaспитaњa[[216]](#footnote-216)** обaвљa стручне послове у облaсти прaћењa и вредновaњa степенa, спровођење општих принципa, оствaрености циљевa обрaзовaњa и вaспитaњa, стaндaрдa постигнућa по нивоимa и врстaмa обрaзовaњa, кaо и друге послове, у склaду сa зaконом, aктом о оснивaњу и стaтутом. Зaвод из стaвa 1. овог члaнa обaвљa стручне послове који се, нaрочито, односе нa:

1) припрему:

1) општих и посебних стaндaрдa постигнућa;

2) стaндaрдa квaлитетa рaдa устaновa;

3) посебних стaндaрдa постигнућa у основном обрaзовaњу и вaспитaњу и у општем средњем и уметничком обрaзовaњу и вaспитaњу;

4) прогрaмa зaвршног испитa у основном обрaзовaњу и вaспитaњу, мaтурских испитa у општем средњем и уметничком обрaзовaњу и вaспитaњу;

5) припрему инструменaтa зaвршног испитa у основном обрaзовaњу и вaспитaњу, опште и уметничке мaтуре у општем средњем и уметничком обрaзовaњу и вaспитaњу, обрaду и aнaлизу резултaтa испитa;

2) вредновaње огледa;

3) вредновaње рaдa устaновa;

4) обaвљaње међунaродних истрaживaњa, нaционaлних испитивaњa и прaћење ученичких постигнућa;

5) пружaње стручне подршке Министaрству и нaдлежним сaветимa по питaњу осигурaњa квaлитетa и прикупљaњa и обрaде подaтaкa;

6) пружaње стручне подршке устaновaмa у погледу прaћењa и вредновaњa степенa оствaрености циљевa, општих и посебних стaндaрдa постигнућa, сaмовредновaњa устaновa, припремaње мaтеријaлa зa испитивaње и оцењивaње ученикa, стручних препорукa зa прилaгођaвaње посебних стaндaрдa;

7) прaћење усaглaшености системa вредновaњa и осигурaњa квaлитетa обрaзовaњa и вaспитaњa сa системимa вредновaњa и осигурaњa квaлитетa обрaзовaњa и вaспитaњa европских земaљa;

8) друге послове у склaду сa овим зaконом, aктом о оснивaњу и стaтутом Зaводa.

Зaвод из стaвa 1. овог члaнa у свом сaстaву имa оргaнизaционе јединице - центре, и то:

1) Центaр зa стaндaрде;

2) Центaр зa испите;

3) Центaр зa вредновaње и истрaживaњa.

Зaвод из стaвa 1. овог члaнa може дa имa посебне оргaнизaционе јединице зa питaњa обрaзовaњa нaционaлних мaњинa, кaо и друге оргaнизaционе јединице, у склaду сa стaтутом. Зaвод из стaвa 1. овог члaнa подноси Министaрству посебне периодичне извештaје о обрaзовним индикaторимa.

Процес објективног и транспарентног праћења и осигурања квалитета система образовања, започет је усвајањем низа показатеља за праћење стања у систему образовања, доношењем различитих стандарда постигнућа и успостављањем екстерне евалуације квалитета рада школа[[217]](#footnote-217). У циљу обезбеђивања и унапређивања квалитета система образовања и васпитања донети су: општи стандарди постигнућа за крај обавезног образовања **- Правилник о општим стандардима постигнућа – образовни стандарди за крај обавезног образовања**[[218]](#footnote-218) који имају вишеструку улогу у систему образовања и васпитања, као предуслов за обезбеђивање квалитета образовања, мера квалитета образовања, основ за израду наставних програма и основ за завршни испит и матуру. Поред тога, њиховим увођењем знатно се мења начин и приступ рада наставника у учионици. Циљ није више реализација садржаја програма, већ остваривање стандарда.

Затим су донети и образовни стандарди за крај првог циклуса обавезног образовања[[219]](#footnote-219), стандарди квалитета уџбеника.[[220]](#footnote-220), стандарди компетенција за професију наставника и њиховог професионалног развоја[[221]](#footnote-221), стандарди квалитета рада школа и предшколских установа[[222]](#footnote-222) и стандарди компетенција директора установа образовања и васпитања[[223]](#footnote-223), као и стандарди квалитета предшколских установа, чија се имплементација реализује у сарадњи са УНИЦЕФ-ом[[224]](#footnote-224). Поред тога, Национални просветни савет је у новембру 2013. године, усвојио Стандарде постигнућа у делу општеобразовних предмета за крај средњег образовања[[225]](#footnote-225) за осам општеобразовних наставних предмета у средњем образовању, као и опште и међупредметне компетенције (засноване су на европском оквиру кључних компетенција).

**Правилник о стручно-педагошком надзору[[226]](#footnote-226)** уређује начин вршења стручно-педагошког надзора над радом предшколске установе, основне и средње школе и обављања послова саветника - спољњег сарадника за предмете, групе и области предмета, активности и стручне послове, мерила за вредновање квалитета рада установе и начин вредновања рада просветног саветника и саветника

**Правилник о вредновању квалитета рада установа[[227]](#footnote-227)** уређује органе и тела установе, поступке праћења остваривања програма образовања и васпитања, других облика образовно-васпитног рада, основе и мерила за самовредновање и вредновање, садржину и начин објављивања резултата самовредновања и вредновања квалитета рада установе, ради осигурања свих облика образовно-васпитног рада и услова у којима се он остварује.

**Правилник о сталном стручном усавршавању и стицању звања наставника, васпитача и стручних сарадника[[228]](#footnote-228)**  којим се утврђују: облици стручног усавршавања, приоритетне области за стручно усавршавање за период од три године, програми и начин организовања сталног стручног усавршавања; услови, орган који одлуĉује о стицању звања и поступак напредовања у току усавршавања наставника, васпитача и стручних сарадника; образац уверења о похађаном стручном усавршавању и друга питања од значаја за развој система стручног усавршавања.

**Правилник о стандардима квалитета рада установе[[229]](#footnote-229)** којим се утврђују стандарди квалитета рада установе. Стандарди квалитета рада установе одштампани су уз овај правилник и чине његов саставни део.

**Правилник о стандардима квалитета уџбеника и упутство о њиховој употреби[[230]](#footnote-230)** којим се утврђују се стандарди квалитета уџбеника и упутство о њиховој употреби, које треба да испуне уџбеници, уџбенички комплети и дидактичка средства који се на основу законом прописане процедуре одобравају за коришћење у основном и средњем образовању.

**Правилник о издавању нискотиражних уџбеника[[231]](#footnote-231)** прописује ближе услове у погледу врсте и броја нискотиражних уџбеника, елемената за утврђивање цене продаје, обезбеђивања средстава за њихово издавање, објављивања конкурса и друга питања од значаја за нискотиражне уџбенике.

Образовање будућих наставника, васпитача и стручних сарадника један је од важних предуслова за осигурање и унапређивање квалитета образовања и васпитања. **Законом о основама система образовања и васпитања**[[232]](#footnote-232) прописано је да ово образовање реализује високошколска установа у оквиру акредитованог студијског програма или као програм образовања током читавог живота и да високошколске установе које образују будуће наставнике морају да им понуде и програме из психолошких, педагошких и методичких дисциплина. Посебно је истакнута студентска пракса која до сада није била организована на нивоу система, већ на нивоу појединачних факултета и школа. У намери да се организује на системском нивоу студентска пракса будућих наставника, кроз пројекат **„Подршка развоју људског капитала и истраживања – Опште образовање и развој људског капитала“**, развија се систем студентске праксе кроз повезивање високошколских установа које образују будуће наставнике и школа вежбаоница. У школама вежбаоницама, којих има 41, оспособљавају се наставници за улогу ментора студентима будућим наставницима и за сарадњу са професорима факултета.[[233]](#footnote-233)

Образовни систем у Републици Србији остварује ниже исходе у односу на међународни просек. Анализа образовних постигнућа петнаестогодишњака у Републици Србији на основу испитивања **PISA**[[234]](#footnote-234) показала је да су се резултати ученика из Републике Србије значајно нижи у односу на OECD просек, као и у односу на друге европске земље (осим Бугарске и Румуније). Ипак, образовна постигнућа ученика из Републике Србије су се поправила у периоду од 2006. до 2012. године. У домену читалачке писмености просечна постигнућа у 2012. години су била виша за 45 поена у односу на 2006. годину, док је мањи напредак остварен у доменима научне и математичке писмености (14 поена из математике и девет у домену науке). Поред тога, напредак је остварен и у смислу смањења процента ученика који нису достигли ниво функционалне писмености - са 52% колико је било 2006. године у домену читалачке писмености на 33% у 2012. години. У Републици Србији социјално-економски статус ученика објашњава око 12% варијансе на скали математичке компетенције по чему Република Србија спада у групу земаља у којима је праведност образовања на сличном нивоу као у OECD земљама.[[235]](#footnote-235)

Резултати испитивања **TIMSS**[[236]](#footnote-236) из 2011. године показују да просечно постигнуће из математике (у четвртом разреду) износи 516 поена. Разлика у постигнућу између дечака и девојчица износила је шест поена у корист дечака, али та разлика није статистички значајна. Даље, 10% ученика четвртог разреда није достигло границу најнижег нивоа знања из математике, а мањи број ученика (9%) достиже нивое напредног постигнућа, што се поклапа са међународном медијаном. У области природних наука, просечно постигнуће износило је такође 516 поена, а разлике у постигнућу између дечака и девојчица нису биле значајне. На напредном нивоу нашло се 8% ученика, док њих 9% не достиже границу најнижег нивоа знања. У односу на постигнуће земаља у окружењу. Србија постиже боље резултате и од Републике Хрватске (490 поена) и Републике Словеније (513 поена) у домену математике, док је Република Словенија са 520 поена из природних наука боља од Србије. Република Хрватска и Србија имају једнако постигнуће када је реч о домену природних наука.

Резултати завршног испита на крају основног образовања и васпитања у школској 2012./2013. години нису узети у обзир при распоређивању ученика у средњу школу, услед пропуста у организацији и спровођењу завршног испита. Просечно постигнуће ученика на тесту из српског језика, изражено у бодовима, износило је 11,59, а из математике 10,86 од могућих 20 бодова. Једино су се ученици из општина које припадају првој категорији развијености (изнад републичког просека) значајније издвајала по постигнућу. Ученици из осталих општина, без обзира на степен развијености, у просеку остварују слична постигнућа.[[237]](#footnote-237) Анализа завршног испита у школској 2013./2014. години,показала је да просечно постигнуће ученика, изражено у бодовима, на тесту из српског језика износило 9,22, а из математике 8,57 (од по максималних могућих 16 бодова), а на комбинованом тесту који се спроводи први пут од ове школске године 4,87 (од максималних могућих осам бодова)[[238]](#footnote-238).

Што се ефикасности образовног система тиче, изостала је примена **Уредбе о критеријумима за доношење акта о мрежи предшколских установа и акта о мрежи основних школа**[[239]](#footnote-239). Уредба је дефинисала критеријуме за оптимизацију мреже основних школа без негативног утицаја на праведност и доступност образовања. Уредба није прописивала минималан број ученика по издвојеним одељењима, нити је прописивала правила за гашење сеоских школа. Насупрот томе, критеријуми су били усмерени ка најнерационалнијим основним школама у Србији – малим градским школама. Наиме, критеријуми су били усмерени према нерационалним мрежама основних школа у градовима – централним школама које имају мање од 400 ученика, при чему у њиховој непосредној близини (радијусу мањем од 2 км) постоји још једна централна школа. Применом овог критеријума укинуо би се статус правног лица нерационалним, изузетно малим основним школама у урбаним срединама. Важно је напоменути да се применом овог критеријума не угрожава доступност основног образовања због близине друге, веће централне школе која би примила ученике или би управљала школским објектом укинуте школе, у коме би се и даље одвијао наставни процес. Оптимизација мреже основних школа довела би до смањења наставног и ненаставног особља, без утицаја на доступност и квалитет образовања. Смањење броја одељења није праћено укидањем статуса правног лица за мале, градске школе. Локалне самоуправе нису испоштовале законски рок од годину дана од ступања на снагу ове уредбе и нису предвиделе укидање одређених централних основних школа Актом о мрежи основних школа[[240]](#footnote-240).

Процес пилотирања финансирања према броју ученика прекинут је 2012. године. Још увек нису усвојена подзаконска акта предвиђена Законом о основама система образовања и васпитања, која треба да омогуће увођење новог модела финансирања. Систем финансирања према броју ученика требало би да обезбеди укључивање различитих облика образовних потреба ученика и специфичности локалне средине у којој се одвија наставни процес у формули на основу које се израчунава ниво средстава који свака образовна установа добија из централног и локалног буџета. У новом систему финансирања, предвиђена је значајнија улога локалног нивоа, па је процес пилотирања обухватио тестирање нацрта централне формуле на примеру 16 локалних самоуправа. Замишљено је да се поред тестирања централне формуле развију и модели локалних формула, али је завршетак процеса пилотирања изостао[[241]](#footnote-241).

Јединствени информациони систем у просвети (ЈИСП), без којег није могуће повећати ефикасност и квалитет система образовања, је успостављен у 2015.години. Јединствени информациони систем у просвети је предвиђен као основа за ефикасније планирање ресурса, управљање ресурсима и праћење активности у образовном систему на свим нивоима управљања образовањем и васпитањем. У оквиру информационог система се остварује размена података на релацијама од школе према општинама, од школе према регионалним школским управама Министарства просвете, као и од регионалних школских управа Министарства до централног нивоа Министарства. Такође, предвиђена је и максимална могућа аутоматизација преноса података у супротном смеру, од централног нивоа Министарства према школама. Реализацијом информационог система ЈИСП постижу се и следећи конкретни циљеви:

1. изградња јединственог информационог система у образовању и интеграција појединачних напора и решења
2. подизање информатичке основе за модернизацију управљања, односно, доношење одлука на основу поузданих и проверених информација
3. ефикасније планирање ресурса и управљање ресурсима
4. рационализација финансирања образовања
5. лакше праћење активности у образовном систему на свим нивоима управљања образовањем и могућност лаког прегледа свих релевантних података
6. лака размена података између школа, школских управа Министарства просвете, централног нивоа Министарства, локалних самоуправа, као и максимална могућа аутоматизација преноса података
7. подршка праћењу индикатора развоја у области образовања и образовног система, испуњавању стандарда, а самим тим и подршка европској интеграцији земље

Очекује се успостављање ефикаснијег система финансирања високог образовања уз подршку пројекта **„Ка одрживом и једнакоправном финансирању високог образовања у Босни и Херцеговини, Црној Гори и Србији“ (ФИНХЕД)“ [[242]](#footnote-242)**, који реализује у оквору програма ТЕМПУС Европске уније у периоду од 2013.-2015.године и регионалног је карактера. Пројекат има за циљ да допринесе ефикаснијем, ефективнијем и једнакоправнијем систему финансирања високог образовања у земљама Босни и Херцеговини, Црној Гори и Србији. Конкретније, у оквиру пројекта се настоји да се најпре свеобухватно анализирају постојећи модели системског и институционалног финансирања, као и доступности и једнакоправности високог образовања у овим земљама. Ово, између посталог и подразумева да ће у оквиру овог пројекта наше земље по први пут учествовати у међународној компаративној студији о социјалној димензији у високом образовања – ЕУРОСТУДЕНТ. У другој фази пројекта, партнери ће, заједно са другим релевантним актерима у домену високог образовања, радити на развоју системског оквира за обезбеђивање ефикаснијег, ефективнијег и једнакоправнијег система високог образовања у ове три земље, као и на развоју модела институционалног финансирања који се заснивају на паметној диверзификацији извора прихода.Паралелно са овим активностима, партнери из региона ће се упознавати са постојећим политикама и праксама у земљама ЕУ, а пре свега земаља из којих долазе партнери на пројекту – Белгије, Енглеске, Финске и Словеније. Пројекат спада у категорију такозваних структурних пројеката, што значи да у њему поред универзитета учествују и сва надлежна министарства из региона. Очекује се системски приступ решавању питања финансирања и стварању система високог образовања који је одржив, ефикасан и отворен.

У претходном периоду повећање ефикасности образовног система заснивало се на смањењу броја одељења. Настављена је примена **Стручног упутства о формирању одељења и начину финансирања у основним и средњим школама,** [[243]](#footnote-243) која је довела до смањења броја одељења у периоду 2009. - 2012. године и до повећања броја ученика по одељењу. Оптимизација броја одељења је била усмерена ка редовним основним школама и посебно је била изражена од школске 2009./2010. године, када је уведена контрола формирања одељења у првом разреду и консолидација одељења у петом разреду. Тренд смањења броја ученика у основном образовању од школске 2009./2010. - 2012./2013. године, био је мање изражен у односу на претходни период (пад је износио 2,7%), али је истовремено број одељења смањен за 15,6%, што је резултирало повећањем броја ученика по одељењу. У АП Војводини тренд повећања ефикасности најмање је изражен због реализације наставе на језицима националних мањина. Позитивни фискални ефекти оптимизације броја одељења у основном образовању се могу очекивати у периоду од три до пет година[[244]](#footnote-244). За разлику од основног образовања, број одељења у средњем образовању је прилично стабилан и у протеклој деценији се креће између 10.700 одељења и 11.100 одељења[[245]](#footnote-245). Просечан број ученика по одељењу у средњем образовању по правилу је већи у односу на основно образовање, па примењени облик оптимизације није могао да утиче на значајније смањење броја одељења.

На позив Европске комисије, представници Републике Србије су од 2014. године укључени у рад **Отвореног метода координације** **у образовању** на нивоу Европске уније[[246]](#footnote-246). Учешћем у ЕУ ОМК, Република Србија показује своју спремност и посвећеност да учествује и активно доприноси механизмима европске сарадње који су јој доступни и пре формалног чланства. Учешћем у овим радним групама, Србија ће имати могућност да као равноправан учесник користи најбоље праксе држава чланица ЕУ и њихових образовних политика, као и да представи оствареност својих стратешких и реформских захвата. Учешће у ОМК омогућиће не само размену примера добре праксе и основ за унапређење квалитета образовања, већ и адекватну припрему за испуњавање услова у току преговора за приступање Србије Европској унији, у оквиру шест тематских радних група од којих је једна и **Дигитално и онлајн учење** препознато као специфична област која има свој удео у процесу стицања знања, компетенција, навика и вештина, нарочито у области перманентног образовања. Осим тога, препознао је и као област која има потенцијал да унапреди квалитет образовања и обуке, због чега је дигитално и онлајн учење и предложено као једна од шест тема на којима ће се радити у оквиру Отвореног метода координације у области образовања и обуке. Теме ове тематске радне групе усмерене су на стварање подстицајног и иновативног школског окружења за коришћење информационо–комуникационих технологија (ИКТ) у образовању и обуци. Фокус рада ове радне групе je, између осталог, израда аналитичког оквира за процену степена до ког је систем образовања и установе у њему оснажен за коришћење нових технологија у настави и стварање иновативног и стимулативног окружења за учење које је потпомогнуто новим технологијама. У том смислу, задатак представника Републике Србије јесте да учествују на састанцима и радионицама чији је циљ размена искустава међу земљама учесницама радне групе, информисање о новим трендовима у области ИКТ и примерима добре праксе, припремање смерница за подстицање креирања иновативног окружења за учење и упознавање са истраживањима и студијама у овој области.

У оквиру пројекта **„Опште образовање и развој људског капитала“ (ЕУ ИПА 2011,** 4,5 милиона Евра и 600.000 Евра националног суфинансирања)**,** постигнути су следећи резултати:

**Компонента 1** (Развијен је документ Оквир националног курикулума – основе учења и наставе за опште образовање заснован на стандардима и усмерен на изградњу кључних компетенција; Развијени, унапређени и праћени општи и посебни стандарди постигнућа за крај обавезног образовања; Развијени, размотрени, процењени и дефинисани исходи за опште средње образовање);

**Компонента 2** (У складу са новим компетенцијама (укључујући трансверзалне компетенције) наставници су оспособљени да реализују наставне програме засноване на исходима учења, општим и посебним стандардима знања и постигнућима ученика;Наставници су обучени и у стању су да примењују савремене информационе технологије и технологије за дигитално образовање, и развијаће ове компетенције код својих ученика;Израда платформе за електронско учење);

**Компонента 3** (Побољшан значај и квалитет образовног истраживања као и капацитет истраживача у образовању да информишу политику и праксу;Организовати обуке, семинаре, студијске посете и менторство за подизање капацитета МПНТР и других кључних образовних установа;Оснажен капацитет и спремност међу запосленима у образовању да допринесу добијању доказа и да се понашају у складу с њиховим резултатима;Ојачани капацитети и спремност међу наставницима да доприносе истраживању нове праксе у настави);

**Компонента 4** (Установљене и опремљене вежбаонице као наставна база за стручно усавршавање наставника на локалном нивоу).

У оквиру пројекта **„Подршка осигурању квалитета система завршних испита на националном нивоу у основном и средњем образовању“ (ЕУ ИПА 08,** 4 милиона еура),постигнути су следећи резултати:

**Компонента 1 – основна школа** (Евалуирани елементи завршног испита у основном образовању и васпитању; Развијени и дистрибуирани приручници за завршни испит; Снимљен је видео материјал у коме су практична упутства за основне школе о томе како треба да користе резултате завршног испита у циљу самовредновања резултата школе. Овај материјал је дистрибуиран свим основним школама у Србији; Урађене збирке за завршни испит из српског језика/матерњих језика националних мањина и математике; Реализован завршни испит у основном образовању и васпитању (2011. и 2012.));

**Компонента 2** (Тестирани стандарди, Спроведена је компаративна анализа опште матуре у пет земаља чланица ЕУ – Аустрија, Данска, Немачка, Холандија и Словенија);

**Компонента 3** (Развијени су инструменти за идентификовање слабости у постојећим процесима стручне матуре и завршног испита у средњем стручном образовању; Спроведена је компаративна анализа стручних матура у шест држава ЕУ – Аустрија, Данска, Француска, Немачка, Румунија и Словенија);

**Компонента 4** (Концепт Националног оквира квалификација (НОК) је презентован и прихваћен од Савета за стручно образовање и образовање одраслих; Снимљен је видео материјал у коме су практична упутства за основне школе о томе како треба да користе резултате завршног испита у циљу самовредновања резултата школе. Овај материјал је дистрибуиран свим основним школама у Србији).

На позив Европске комисије, представници Републике Србије су од 2014. године укључени у рад **Отвореног метода координације** **у образовању** на нивоу Европске уније[[247]](#footnote-247). Учешћем у ЕУ ОМК, Република Србија показује своју спремност и посвећеност да учествује и активно доприноси механизмима европске сарадње који су јој доступни и пре формалног чланства. Учешћем у овим радним групама, Србија ће имати могућност да као равноправан учесник користи најбоље праксе држава чланица ЕУ и њихових образовних политика, као и да представи оствареност својих стратешких и реформских захвата. Учешће у ОМК омогућиће не само размену примера добре праксе и основ за унапређење квалитета образовања, већ и адекватну припрему за испуњавање услова у току преговора за приступање Србије Европској унији, у оквиру шест тематских радних група од којих је једна и **Развој** **трансверзалних вештина,** која је повезана са циљевима Европске уније у погледу веће проходности кроз занимања и повећања запослености кроз активности предузетништва. Осим тога, развој ових вештина компатибилан је са начелом целоживотног учења за које се залаже Европска унија. Трансверзалне вештине су у образовној пракси у Србији препознате кроз опште и међупредметне компетенције. То су: компетенција за целоживотно учење, комуникација, рад с подацима и информацијама, дигитална компетенција, решавање проблема, сарадња, одговорно учешће у демократском друштву, одговоран однос према здрављу, одговоран однос према околини, естетичка компетенција, предузимљивост и оријентација ка предузетништву. Овако схваћене компетенције излазе из оквира традиционалних школских предмета и ангажују школска знања на припреми ученика да буду конкурентни и функционални у садашњем и будућем образовном и професионалном простору и да компетентно и активно реализују своје грађанске улоге. Задатак у оквиру тематске радне групе која се односи на трансверзалне вештине обухвата модернизацију система образовања и обуке, на начин који подразумева укључивање што већег броја вештина у наставни план и програм које могу олакшати и убрзати процес уласка на тржиште рада. При томе, највећа пажња ће бити усмерена је на предузетништво, коришћење информационо-комуникационих технологија и познавање језика. Задатак представника Републике Србије у овој тематској радној групи је да учествују на састанцима и радионицама чији је циљ размена искустава међу земљама учесницама радне групе и информисање о најбољим начинима за укључивање трансверзалних вештина у званичну политику образовања.

**3.6 ПРОФЕСИЈА НАСТАВНИКА**

**Да ли је постојао случај дискриминације у погледу обуке наставника у вашој земљи? Ако јесте, шта је био одговор на такву ситуацију у циљу загарантоване обуке наставника без дискриминације? Опишите стање међу наставним особљем на свим нивоима у вашој земљи.**

**Колике су просечне плате наставника у односу на плате других јавних службеника са истим квалификацијама? Које мере ваша земља предузима или разматра како би побољшала услове живота и рада наставног особља?**

У Републици Србији постоји мрежа факултета за образовање наставника и високих школа струковних студија за образовање васпитача, која је по капацитету довољна за потребе Републике Србије (чак је у неким сегментима и преобимна). Факултети су распоређени на седам државних универзитета. Специфичност су факултети за образовање учитеља којих има и у мањим срединама, док су факултети за образовање наставника готово у потпуности лоцирани у већим градовима, односно у седиштима универзитета. На универзитетима или не постоје или су у повоју специјализовани интердисциплинарни мастер програми за стручњаке који би се бавили развојем образовних политика или другим значајним сегментима за развој образовања осим образовања наставника.

Сви наставници у образовању формирају се на нивоу високог образовања (струковне или академске студије) осим сестара-васпитачица (које раде у јаслама и другим установама у којима се спроводе програми за рани узраст) и мајстора у средњим стручним школама, који се формирају на нивоу средњих школа. Национални просветни савет је усвојио **Стандарде компетенција за професију наставника и њиховог професионалног развоја[[248]](#footnote-248)** за дефинисање капацитета наставничких компетенција појединца (скуп потребних знања,  вештина и вредносних ставова), који се исказује у вршењу сложених активности у образовно-васпитном раду.  Наставничке компетенције одређују се у односу на циљеве и исходе учења и треба да обезбеде професионалне стандарде о томе какво се поучавање сматра успешним: наставна област, предмет и методику наставе, поучавање и учење; подршка развоју личности ученика и комуникација и сарадња..

Према важећим прописима у Републици Србији, поред неопходних стручних квалификација и личних карактеристика, наставник, по закону, мора бити држављанин Републике Србије и мора знати језик на којем се изводи настава, уколико је настава на језику националне мањине или двојезична. Такође, уколико наставник ради са осетљивим групама ученика (ученици са сметњама у развоју, сa инвалидитетом, одрасли), од наставника се захтевају специфична знања и вештине. Педагошки асистенти се ангажују за рад са ромским ученицима ради њихове лакше адаптације на услове језика и средине, као и за рад са ученицима којима је из било ког разлога потребна додатна образовна подршка.

**Правилник о степену и врсти образовања наставника и стручних сарадника у основној школи**[[249]](#footnote-249), као и у средњој школи. Сви наставници поседују универзитетско образовање. Наставници морају поседовати лиценцу, као дозволу за подучавање у школи. Испит за лиценцу организује Министарство просвете, науке и технолошког развоја и он укључује проверу практичних способности подучавања и теоретског знања из психологије, педагогије, законодавства и решавања педагошких ситуација. Наставници имају обавезу да се припремају за час и за то имају пола сата за сваки час. Стручно усавршавање је регулисано **Правилником о стручном усавршавању наставника, васпитача и стручних сарадника[[250]](#footnote-250)** и **Правилник о сталном стручном усавршавању и стицању звања наставника, васпитача и стручних сарадника[[251]](#footnote-251).** Постоје акредитовани програми из свих наставних области и наставници имају обавезу да прате 100 часова у току пет година.

**Правилник о сталном стручном усавршавању и стицању звања наставника, васпитача и стручних сарадника**[[252]](#footnote-252), из члана 6. став 1. тачка 1, прописује програм сталног стручног усавршавања, у складу са ЗОСОВ, који одобрава Завод за унапређивање образовања и васпитања на основу конкурса, док за програме на језицима националних мањина на којима се оствaрује образовно-васпитни рад у АП Војводини – Педагошки завод Војводине[[253]](#footnote-253). Програме стручног усавршавања који се остварују извођењем обуке, организовањем стручних скупова, и летње и зимске школе одобрава завод и објављује на својој интернет страници. Приоритетне области стручног усавршавања од значаја за развој образовања и васпитања су: 1. јачање професионалних капацитета запослених, нарочито у области иновативних метода наставе и управљања одељењем 2. учење да се учи и развијање мотивације за учење 3. здравствено образовање и развијање здравих стилова живота; 4. комуникацијске вештине 5. одрживи развој и заштита животне средине; 6. превенција насиља, злостављања и занемаривања 7. превенција дискриминације 8. инклузија деце и ученика са сметњама у развоју и из друштвено маргинализованих група 9. сарадња са родитељима, ученицима и ученичким парламентима 10. информационо-комуникационе технологије. Наставник, васпитач и стручни сарадник у поступку самовредновања и планирања свог стручног усавршавања и професионалног развоја примењује стандарде компетенција. Завод (Центар за професионални развој запослених у образовању) припрема Каталоге одобрених програма сталног стручног усавршавања запослених (наставника, васпитача, стручних сарадника и директора)[[254]](#footnote-254), за сваку школску годину.

**Завод за унапређивање образовања и васпитања**[[255]](#footnote-255) редовно припрема и спроводи програме за професионални развој запослених у образовању од стране и то кроз: припрему стандарда компетенција за професију наставника и васпитача и њиховог професионалног развоја и компетенција директора; унапређивање система сталног стручног усавршавања и професионалног развоја запослених у предшколском, основном и средњем образовању и васпитању; припрему програма увођења у посао приправника и програма за полагање испита за дозволу за рад; одобравање програма сталног стручног усавршавања наставника, васпитача и стручних сарадника и директора (поверени посао); учествовање у остваривању европских и међународних програма у области професионалног развоја запослених; припрему додатних материјала и приручника за наставнике и васпитаче којима се подржава постизање циљева образовања и стандарда постигнућа, као и придржавање принципа система образовања и васпитања и др[[256]](#footnote-256).

У статистици образовања у Републици Србији, не воде се подаци о броју наставника у средњим школама рашчлањено по струкама, профилима и врстама школа у којима раде, осим за специјалне и уметничке средње школе. Процењује се да у области уметничког образовања ради преко 3.000 запослених и да је уписано више од 26.000 ученика. Према проценама и увидима с терена, има довољно наставног кадра у средњем општем и уметничком образовању и васпитању (у неким мање развијеним срединама недостају наставници енглеског језика и математике). Квалификациона структура наставног кадра је добра и одговарајућа[[257]](#footnote-257).

Образовање студената будућих наставника, васпитача и стручних сарадника један је од важних предуслова за осигурање и унапређивање квалитета образовања и васпитања. Законом о основама система образовања и васпитања,[[258]](#footnote-258) прописано је да ово образовање реализује високошколска установа у оквиру акредитованог студијског програма или као програм образовања током читавог живота и да високошколске установе које образују будуће наставнике морају да им понуде и програме из психолошких, педагошких и методичких дисциплина. Посебно је истакнута студентска пракса која до сада није била организована на нивоу система, већ на нивоу појединачних факултета и школа.[[259]](#footnote-259)

Према подацима истраживања **TALIS 2013**[[260]](#footnote-260), већина наставника ужива у свом послу, и поред тога што сматра да њихова професија није цењена у друштву, као и да нису довољно подржани у ономе што раде. Карактеристике наставника у Републици Србији веома су сличне карактеристикама наставника из других земаља обухваћених истраживањем: претежно су женског пола (66%), просечне старости од 43 године, у 81% запослен с пуним радним временом и предају у одељењу са 22 ученика у просеку. Разлике су најуочљивије у проценту наставника са дипломом високог образовања (83% у Републици Србији наспрам 91% у другим земљама). Типичан директор у Републици Србији ради у школи са 555 ученика и 45 наставника у просеку, просечне је старости од 49 године и у 55% је женског пола. Видна разлика у односу на друге земље јесте у уделу директора који су запослени пуно радно време без рада у настави (99% наспрам 62%), као и запослених пуно радно време са радом у настави (1% наспрам 35%). Од времена које наставник проведе у учионици 82% се односи на држање наставе, 10% на одржавање реда унутар учионице и 8% на административне задатке. Око 70% наставника у Републици Србији учествовало је у 2013.години у неком од програма стручног усавршавања за наставнике, наспрам 90% колико износи просек за друге земље. Знатно више у односу на просек других земаља, наставници из Републике Србије учествују на образовним конференцијама и семинарима (60% наспрам 44%). Када је реч о директорима, приметна је разлика у уделу директора/ки који су прошли обуку за школску администрацију (49% наспрам 85%), као и обуку за руководиоце (47% наспрам 78%). Наставници из Републике Србије сматрају да су им најпотребнији програми стручног усавршавања у раду са ученицима са сметњама у развоју и инвалидитетом (35% наставника) и у области употребе нових технологија на радном месту (21%).[[261]](#footnote-261)

На позив Европске комисије, представници Републике Србије су од априла месеца 2014. године укључени у рад **Отвореног метода координације** **у образовању** на нивоу Европске уније[[262]](#footnote-262). Учешћем у ЕУ ОМК, Република Србија показује своју спремност и посвећеност да учествује и активно доприноси механизмима европске сарадње који су јој доступни и пре формалног чланства. Учешћем у овим радним групама, Србија ће имати могућност да као равноправан учесник користи најбоље праксе држава чланица ЕУ и њихових образовних политика, као и да представи оствареност својих стратешких и реформских захвата. Учешће у ОМК омогућиће не само размену примера добре праксе и основ за унапређење квалитета образовања, већ и адекватну припрему за испуњавање услова у току преговора за приступање Србије Европској унији, у оквиру шест тематских радних група од којих је једна и **Политика школа,** која обухвата две области – **осипање ученика из образовног система и образовање наставника**. Политика школа једна је од главних области за обезбеђивање квалитета образовања, а самим тим и место за покретање реформи. У оквиру области политике школа препознати су следећи изазови: развој компетенција и њихова процена, једнакост образовања (нарочито у домену спречавања раног напуштања школовања) и унапређење наставничке професије. Главни задатак ове радне групе јесте да помогне државама чланицама да спроведу реформе којим се обезбеђују квалитетно образовање за све ученике, као и образовање које узима у обзир индивидуалне потребе ученика и унапређује наставничку професију. Фокус радне групе је на конкретним подацима који су усмерени на решавање специфичних изазова у области школских политика.

Наставничке плате у основним и средњим школама, које се финансирају из републичког буџета, регулишу се **Уредбама о коефицијентима за обрачун и исплату плата запослених у јавним службама**[[263]](#footnote-263). У обрачун плате, поред коефицијента, учествује и основица, која се утврђује периодично, јер се усклађује са важећим индексом трошкова живота. На висину плате наставничког кадра утичу школска спрема, дужина радног стажа, педагошка норма, додатне активности (стимулације), посебни услови (рад са ученицима са сметњама у развоју и инвалидитетом у школама за образовање ових ученика, рад у комбинованим одељењима), као и звање у просвети, које се стиче у складу са прописима, али се још у увек у пракси не користи као стимулативна мера. У поређењу са платама у државној управи, плате наставника су у рангу плата саветника за одређену област образовања, запослених у Министарству просвете и науке Републике Србије.

У циљу реформи буџетске фискалне консолидације које Влада спроводи у последње три године, плате наставника, као и свих запослених у јавном сектору су на основу **Закона о привременом уређивању основица за обрачун и исплату плата, односно зарада и других сталних примања код корисника јавних средстава**[[264]](#footnote-264), умањене за 10% од нето износа плата и то по категоријама. Овим законом,  привремено се уређују основица, односно вредност радног часа, вредност бода и вредност основне зараде, за обрачун и исплату плата, односно зарада као и других сталних примања, изабраних, именованих, постављених и запослених лица код корисника јавних средстава, с циљем очувања финансијског система у Републици Србији и система плата и зарада у јавном сектору. Плате су повећане од 1. јануара од 2016.године за око 4% запосленима у основним, средњим школама и установама ученичког стандарда, док запосленима у вишем и високом образовању, повећање износи 2%.

|  |  |  |  |  |
| --- | --- | --- | --- | --- |
|  |  |  |  |  |
| **Сектор** | **#** | **Просечни годишњи трошак по запосленом1** | **Укупна годишња примања запослених1** |  |
|  |  | **РСД** | **Мил РСД**  | **% БДП** |
|  |  |  |  |  |
| Функција образовања - укупно |   |  |  |   |
| Радна места | 185,302 | 807,934 |  |  |
| Запослени | 169,328 | 884,153 | 149,712 | 3.85\* |
| Запослени који раде пуно радно време | 162,826 | 919,460 |  |  |
| Предшколско образовање |   |  |  |  |
| Радна места | 27,232 | 684,971 |  |  |
| Запослени | 27,217 | 685,349 | 18,653 | 0.48 |
| Запослени који арде пуно радно време | 26,978 | 691,412 |  |  |
| Основно образовање |   |  |  |  |
| Радна места | 84,612 | 690,277 |  |  |
| Запослени | 77,266 | 755,905 | 58,406 | 1.50 |
| Запослени који раде пуно радно време | 71,703 | 814,552 |  |  |
| Средње образовање |   |   |  |  |
| Радна места | 40,469 | 705,880 |  |  |
| Запослени | 37,798 | 755,761 | 28,566 | 0.74 |
| Запсолени који раде пуно радно време | 35,190 | 811,773 |  |  |
| Високо образовање |   |  |  |  |
| Радна места | 23,431 | 1,521,525 |  |  |
| Запослени | 22,235 | 1,603,366 | 35,651 | 0.92 |
| Запослени који раде пуно радно време | 21,617 | 1,649,214 |  |  |
| Остало образовање |   |  |  |  |
| Радна места | 9,558 | 882,594 |  |  |
| Запослени  | 9,477 | 890,137 | 8,436 | 0.22 |
| Запослени који раде пуно радно време | 9,450 | 892,726 |  |   |

Извор: Министарство државне управе и локалне самоуправе, 2015.године

\* За 0.6-0.7 пп БДП-а више него што показују завршни рачун буџета, из разлога наведених у фусноти

1 Укупни трошкови су апроксимирани, тако што су укупна примања запослених у марту 2015. године ануализована. У укупна примања запослених улазе И неке ставке које не спадају у расходе за запослене у буџету, као и примања која се исплаћују из сопствених прихода институција.

* 1. **ПОШТОВАЊЕ ЉУДСКИХ ПРАВА И ОСНОВНИХ СЛОБОДА**

**Остварени напори у циљу потпуног развоја људске личности, као и јачању поштовања за људска права и основне слободе (како образовање промовише разумевање, поштовање и даљи напредак ка равноправности полова, кроз нпр.представљање људских права у образовном курикулуму).**

**Устав Републике Србије**[[265]](#footnote-265) јемчи људска права утврђена потврђеним међународним уговорима, општеприхваћеним правилима међународног права и законима, при чему закон ни у ком случају не сме да утиче на суштину зајемченог права (члан 18. став 1). Члан 19. наводи да је сврха уставних јемстава „очување људског достојанства и остварење пуне слободе и једнакости сваког појединца”, док се чланом 15., установљава политика једнаких могућности као обавеза државе и јемчи равноправност жена и мушкараца.

Највиши правни акт Републике Србије прокламује начело једнакости пред Уставом и законом и забрањује непосредну и посредну дискриминацију на било којој основи, укључујући и дискриминацију на основу пола (члан 21. став 3). Устав гарантује право на једнаку законску (члан 21. став 2) и судску заштиту (члан 36), правну заштиту свих основних људских права свим грађанима и грађанкама без дискриминације, укључујући и обраћање међународним институцијама у циљу заштите зајемчених права (члан 22. став 2). Устав Републике Србије предвиђа да Република Србија може увести посебне мере „ради постизања пуне равноправности лица или групе лица која су суштински у неједнаком положају са осталим грађанима” (члан 21. став 4). Ова уставна одредба отвара простор за развијање политике родне равноправности и унапређење законодавства, као и за увођење и примену мера са циљем елиминације дискриминације жена.

Устав, поред тога, гарантује и право на рехабилитацију и накнаду материјалне или нематеријалне штете проузроковане незаконитим или неправилним радом државних или других органа (члан 35), неповредивост физичког и психичког интегритета (члан 25. став 1), забрањује ропство и положај сличан ропству, као и сваки облик трговине људима (члан 26. ст. 1. и 2), јамчи заштиту деце од психичког, физичког, економског и сваког другог искоришћавања или злоупотребљавања (члан 64. став 3), јамчи посебну заштиту породице, мајки, самохраних родитеља и деце (члан 66), налаже обезбеђивање равноправности и заступљености полова у Народној скупштини, у складу са законом (члан 100. став 2). Устав Републике Србије гарантује сет економских права која гарантују право на запошљавање, право на рад и право на слободан избор професије женама и мушкарцима под једнаким условима.

Кључни закони релевантни за ово питање, јесу Закон о забрани дискриминације[[266]](#footnote-266) и Закон о равноправности полова[[267]](#footnote-267).

**Закон о забрани дискриминације** уређује општу забрану дискриминације, облике и случајеве дискриминације и механизме заштите. Међу основама дискриминације наводи, између осталих, пол, родни идентитет, сексуалну оријентацију, брачни и породични статус (члан 2, став 1). Закон дефинише дискриминацију на основу пола као поступање „противно начелу равноправности полова, односно начелу поштовања једнаких права и слобода жена и мушкараца у политичком, економском, културном и другом аспекту јавног, професионалног, приватног и породичног живота” (члан 20. став 1). У члану 14., закон предвиђа примену посебних мера уведених ради постизања пуне равноправности, заштите и напретка лица, односно групе лица која се налазе у неравноправном положају.

**Закон о равноправности полова** уређује стварање једнаких могућности остваривања права и обавеза, предузимање посебних мера за спречавање и отклањање дискриминације засноване на полу и поступак правне заштите лица изложених дискриминацији. Под равноправношћу полова, закон подразумева „равноправно учешће жена и мушкараца у свим областима јавног и приватног сектора, у складу са општеприхваћеним правилима међународног права, потврђеним међународним уговорима, Уставом Републике Србије и законима, и сви су дужни да је поштују” (члан 2. став 1). Државни органи, органи аутономне покрајине, органи јединица локалне самоуправе, организације којима је поверено вршење јавних овлашћења, као и правна лица која оснива или финансира у целини, односно у претежном делу Република Србија, аутономна покрајина и јединица локалне самоуправе дужни су да прате остваривање равноправности засноване на полу у свим областима друштвеног живота, примену међународних стандарда и Уставом зајемчених права у овој области (члан 2. став 4). Закон обавезује органе јавне власти да воде активну политику једнаких могућности у свим областима друштвеног живота (члан 3.). Политика једнаких могућности подразумева постизање равноправности полова у свим фазама планирања, доношења и спровођења одлука које су од утицаја на положај жена и мушкараца. Закон прави разлику између појмова *пол*  и  *род*, наводећи да се *пол* односи на биолошке карактеристике лица (члан 10. став 1. тачка 1), док *род* означава „друштвено успостављене улоге, положаје и статусе жена и мушкараца у јавном и приватном животу, а из којих услед друштвених, културних и историјских разлика проистиче дискриминација заснована на биолошкој припадности одређеном полу” (члан 10. став 1. тачка 2). Дискриминација по основу пола се дефинише као „свако неоправдано прављење разлике или неједнако поступање, односно пропуштање (искључивање, ограничавање или давање првенства) које има за циљ или последицу да лицу или групи отежа, угрози, онемогући или негира признање, уживање или остваривање људских права и слобода у политичкој, економској, друштвеној, културној, грађанској, породичној и другој области” (члан 4. став 1). Дискриминацијом се сматра и ако се према лицу неоправдано поступа лошије него што се поступа према другоме, искључиво или углавном што је тражило или намерава да тражи правну заштиту од дискриминације или је понудило или намерава да понуди доказе о дискриминаторском поступању. Под неоправданим разликовањем, искључивањем, ограничавањем и поступањем или другим предузетим мерама, у смислу овог закона, нарочито се сматра ако: 1) предузета мера није оправдана законитим или легитимним циљем; 2) не постоји сразмера између предузетих мера и циља који се предузетим мерама остварује. Као и Закон о забрани дискриминације, и Закон о равноправности полова предвиђа предузимање посебних мера ради отклањања и спречавања неједнаког положаја жена и мушкараца и остваривања једнаких могућности полова (члан 7.).

Активности предвиђене **Националном стратегијом за побољшање положаја жена и унапређивање родне равноправности**[[268]](#footnote-268) и пратећим **Акционим планом за примену Националне стратегије за побољшање положаја жена и унапређивање родне равноправности у периоду од 2010. до 2015. године**, утврђена је целовита и доследна политика државе са циљем елиминисања дискриминације жена, побољшања њиховог положаја и интегрисања начела равноправности полова у све области деловања институција система које се односе на учешћа жена у изради јавних политика, доношењу одлука, привреди, као и области образовања, здравља, сузбијања насиља над женама, као и питања присутности родних стереотипа у медијима.

Налази евалуације њихове примене[[269]](#footnote-269), указују да је учињен известан напредак у наведеним областима, нарочито у погледу унапређења законског оквира у области антидискриминације, равноправног учешћа жена и мушкараца у политичком животу, рада и запошљавања, затим успостављања институционалних механизама родне равноправности, унапређивања родно осетљиве статистике и повећане видљивости проблематике насиља над женама. Међутим, у многим кључним областима нису постигнути жељени ефекти. Учешће жена у органима јавне власти ван законодавних тела је још увек на ниском нивоу, економски положај жена је лош, насиље над женама, укључујући фемицид[[270]](#footnote-270), широко је распрострањено, а медијске садржаје још увек карактеришу сексизам и мизогинија. Мере образовања, запошљавања, предузетништва и економског оснаживања, као и мере за унапређивање положаја вишеструко дискриминисаних група, дале су слабе резултате. Примена Акционог плана је била фрагментисана са ограниченим хоризонталним и вертикалним дометима. Родна перспектива није укључена у све релевантне стратегије. Алоцирани ресурсни ни приближно нису били довољни за ефективну примену дефинисаних оперативних активности. Оваквим резултатима примене, допринело је и непостојање конзистентних и ефективних механизама управљања, надзирања и извештавања. Налази Евалуације узети су у обзир у изради нове **Националне Стратегије за родну равноправност за период од 2016. до 2020. године са** **Акционим планом за период од 2016. до 2018. године**[[271]](#footnote-271)у избору пре свега, стратешких циљева за наредни средњорочни период.

Један од главних налаза евалуације је показао препознатљиве недостатке у одређивању циљних група жена(нпр. Ромкиње, старије жене, самохране мајке, лезбејке и транс-жене, жене које живе у сеоским и удаљеним областима, жене са физичким и менталним инвалидитетом, жене присилни мигранти, итд), вишеструко дискриминисаних група (као што су Ромкиње са инвалидитетом, старије жене са инвалидитетом, итд), а интервенције за решавање њихових рањивости и њихово оснаживање нису систематизоване и, самим тим су имале мали потенцијал да донесу промену. Упркос добрим намерама, неке мере носиле су висок ризик од сегрегације/гетоизације, као у случају посебних наставних лекција за девојке из вишеструко дискриминисаних група.

Положај Ромкиња у Србији је веома лош, на шта указују бројна истраживања која су спроведена током претходних година. Према подацима УНИЦЕФ-а у Србији за 2014. годину[[272]](#footnote-272), јасно је да су ромске девојчице и жене у лошијем положају у свим друштвеним областима, укључујући образовање, здравствену заштиту, насиље у породици и друго. Поред тога, положај жена са инвалидитетом такође је веома лош, оне су невидљиве у јавном животу, имају велике препреке и баријере у остваривању права, а често су изложене насиљу. 99 % младих жена у Србији су писмене и статус писмености варира само код оних жена које имају само основно образовање и које су из најсиромашнијих домаћинстава. Од жена које су навеле основно образовање као највиши ниво образовања, 90 %а је заправо могло да прочита изјаву која им је била показана, а то је био случај код 94 % жена из најсиромашнијих домаћинстава. 80 % младих жена из ромских насеља су писмене. Од жена које су навеле основно образовање као највиши ниво образовања, 88 % је заправо могло да прочита изјаву која им је била показана. Социо-економски статус је позитивно корелисан са стопом писмености, јер је 51% најсиромашнијих жена писмен, у поређењу са 98% најбогатијих.

Патријархални стереотипи и предрасуде о улози полова дубоко су укорењени у нашем друштву што је директна препрека за успостављање једнаких шанси за жене и мушкарце да развијају своје потенцијале и да равноправно, активно и продуктивно учествују у свим сегментима друштвеног живота. Резултати истраживања **Образовање за родну равноправност – Анализа наставног материјала за грађанско васпитање**[[273]](#footnote-273) су показали да се питања релевантна за разумевање односа (не)равноправности полова експлицитно не појављују као тема ни у наставним програмима, ни у садржају анализираних уџбеника за основне и средње школе. Квантитативно присуство мушких и женских ликова у уџбеницима је веома неуједначено – и на сликама и у тексту представљено је више мушких него женских ликова; посебно је неуједначен број знаменитих личности представљених у уџбеницима, као и цитираних аутора/ки (који су претежно мушкарци). Најмање је урађено на разградњи стереотипне полне поделе рада, према којој професионална сфера „природно“ припада мушкарцима. У основи родне неравноправности су четири аспекта рода: биолошки, друштвени, културнонормативни и психолошки и сваки од њих је употребљен у анализи као основа за препознавање родно значајног садржаја у наставном материјалу. На пример, биолошка заснованост родне неравноправности препозната је у садржају уџбеника кроз теме и репрезентације у којима се жена представља пре свега кроз своју репродуктивну функцију и рађање као испуњење сопствене биолошке функције. Друштвено наметнута полна подела рада препозната је кроз асиметрично приказивање професија, активности и интересовања, тако да су мушкарци представљени како зарађују, издржавају породицу, представљају је у јавности, док жене брину о дому, супругу и деци. Културно „пожељне“ особине препознаване су кроз личне особине приказаних мушких и женских ликова, односно, тамо где су жене представљане као препредене, манипулативне, неодговорне, будаласте, заводнице, а мушкарци као агресивни, непослушни, амбициозни и активни, динамични, предузимљиви, озбиљни, чврстог карактера, освајачи.

Анализирани су наставни програми, уџбеници и радне свеске из следећих предмета: Свет око нас, Природа и друштво, Биологија, Географија, Социологија, Устав и право грађана и Грађанско васпитање. Ови предмети се изучавају у различитим разредима основне и средње школе. Такође, анализирани су уџбеници пет различитих издавача.

Садржаји кроз које се преносе стереотипне улоге полова односе се на представљање професионалних улога. Професије, сфера рада и руководећи положаји су готово ексклузивно представљени кроз мушке ликове. Изузетак су такозвана женска занимања: учитељице, васпитачице, медицинске сестре, чистачице и сл. – углавном додељена женским ликовима. Није тешко у овоме препознати трансфер „женских“ одговорности из домаћинства и породице у професионалну сферу. Уџбеници јасно заговарају модел „нуклеарне, потпуне, хетеросексуалне“, сродничке породице засноване на браку, као супериорни модел за рађање и одгајање деце. Тиме се дискриминишу непотпуне породице као и алтернативни облици партнерства и породичног заједништва и оспорава једна од основних вредности модерног грађанског друштва: слобода индивидуалног избора. Међутим, анализа наводи и позитивне примере. Уџбеници за ниже разреде основне школе у већој мери промовишу представе и идеје родне равноправности него уџбеници за више разреде основн школе и за средњу школу. Највећи помак је направљен у погледу употребе родно осетљивог језика, превазилажења стереотипног представљања мушких и женских особина, и у покушајима да се превазиђе стереотипна подела рада у породици. Анализа показује да нема издавача који су потпуно неосетљиви за све аспекте родне равноправности, али нема ни оних који су доследно увели принципе родне равноправности у свим њеним аспектима.

У области која се односи на образовање и професионалну едукацију, Повереник за заштиту равноправности је прописао меру **унапређења квалитета уџбеника, наставних планова и програма[[274]](#footnote-274)**, као и садржаја уџбеника и других наставних материјала на свим нивоима образовања, ради елиминисања дискриминаторских садржаја, нарочито оних који се односе на националне мањине, род, сексуалну оријентацију и родни идентитет, односно садржаја који подстичу стереотипе и предрасуде. Прва предложена активност односи се на практичну примену препоруке Повереника за заштиту равноправности за уклањање дискриминаторских садржаја из уџбеника и наставних материјала ради спречавања дискриминације, промовисања толеранције, уважавања различитости и поштовања људских права, која је Министарству просвете, науке и технолошког развоја упућена још 2011. године, а још увек није спроведена.

Такође, Повереник за заштиту равноправности је још једном указала да се коришћењем речи само у мушком роду у тексту закона, као генерички неутралних термина и за мушки и за женски род, нарушава принцип равноправности полова. Имајући све то у виду, потребно је да одредбе закона буду написане родно диференцираним језиком, било коришћењем форме и речи у мушком и женском роду, или увођењем клаузуле да се све законске одредбе подједнако односе и на мушкарце и на жене.

**„Истраживање о приступу Ромкиња социоекономским правима у** **Србији**“[[275]](#footnote-275) пружа одређене информације о приступу Ромкиња праву на здравље, образовање, запошљавање, социјалну помоћ, као и информације о условима становања у 10 општина на југу Србије. Резултати показују да је око 30% завршило основну школу Као најчешћи разлог за неостваривање права из социјалне заштите и непоседовање здравствене књижице наведен је недостатак потребних докумената, сиромаштво је највећи узрок неуписивања или прекида основног образовања, док се приходи најчешће остварују обављањем послова на „црно”. Истраживање показује да Ромкиње најчешће очекују неповољан третман због своје националне припадности, па свако другачије понашање представља довољан разлог за задовољство, а тако се доживљава и поштовање прописа, иако је оно обавеза свих институција. Мушкарци су у већем броју случајева, у име породице, носиоци права на социјалну помоћ, у 80% случајева мушкарац је власник или закупац објекта, док је 85% Рома и само 35% Ромкиња изјавило да остварује приходе. Иако око трећина испитаних жена и мушкараца није завршила основну школу, разлика је већа када је у питању средња школа (4% испитаница, 13% испитаника).

Од краја 2012. године, **Министарство за рад, запошљавање, борачка и социјална питања** реализује пројекат „**Интегрисани одговор на насиље над женама у Србији**”.[[276]](#footnote-276) Реализацију пројекта је финансијски омогућио Фонд Уједињених нација за борбу против насиља над женама[[277]](#footnote-277), а циљ пројекта је јачање капацитета установа, институција и организација које пружају услуге заштите жртвама насиља, као и подизање свести јавности о неприхватљивости насиља као модела понашања у циљу доприноса стварању социјалног амбијента који би имао превентивну функцију[[278]](#footnote-278).

Од 2008. до 2012. године Покрајински секретаријат за рад, запошљавање и равноправност полова АП Војводине реализовао је пројекат „**Ка свеобухватном систему за сузбијање насиља над женама**”, који је финансијски био подржан од Фонда УН за борбу против насиља над женама. Општи циљ овог пројекта био је да се допринесе елиминацији насиља у породици и родно заснованог насиља, кроз стварање оквира и неопходних предуслова за успешно спровођење Стратегије за заштиту од насиља у породици и других облика родно заснованог насиља у АП Војводини.[[279]](#footnote-279)

Тадашња Управа за људска и мањинска права, у току 2012. године, уз подршку програма **ЕУ ПРОГРЕС**, започела је рад на унапређивању координације пројеката националних савета националних мањина и финансирања националних савета, а посебно на унапређивању њиховог извештавања о утрошку буџетских средстава.

**3.8 ПРИВАТНО ОБРАЗОВАЊЕ, ВЕРСКО И МОРАЛНО ОБРАЗОВАЊЕ И ВАСПИТАЊЕ**

**Обезбедити регулаторни оквир за оснивање и одржавање приватних образовних институција;**

**Укратко описати образовни оквир за минималне образовне стандарде у односу на права родитеља/стратеља за учешће деце у верском и моралном образовању.**

**Молимо да опишете оквир образовне политике којим се регулишу минимални образовни стандарди у вези са правима родитеља/старатеља на верско и морално образовање њихове деце и правом на одабир образовних установа у складу са одредбама Конвенције*.***

Број приватних образовних установа, као и број деце, ученика, студената који их похађају, приказан је у табели на страници 8. Извештаја.

Према **Закону о основама система образовања и васпитања**[[280]](#footnote-280), члана 28., друго правно или физичко лице може да оснује предшколску установу, док установа може да почне са радом и обављањем делатности образовања и васпитања, уколико испуњава прописане услове (члан 30.):

1. прописани простор, опрему и наставна средства;
2. наставнике, васпитаче и стручне сараднике у радном односу на неодређено време;
3. обезбеђене хигијенско-техничке услове, у складу са законом и прописима којима се уређује ова област.

Приватне предшколске установе, основне и средње школе сe региструју у Привредном суду, док подлежу верификацији и надзору од стране Министарства просвете, науке и технолошког развоја, с обзиром да су у редовном систему образовања и васпитања. Ближе услове за оснивање, почетак рада и обављање делатности установе, прописује министар.

**Закон о основама образовања и васпитања**[[281]](#footnote-281), прописује да наставни план обухвата изборне предмете по нивоима и врстама образовања од којих ученик обавезно бира један или више предмета према својим склоностима. Један од обавезних изборних предмета је верска настава или грађанско васпитање. Ученик који се определио за један од два изборна предмета верску наставу или грађанско васпитање, изборни предмет може да мења у току циклуса основног, односно до краја стицања средњег образовања и васпитања (члан 72.).

Програмски садржаји који се односе на вaспитaњe зa дeмoкрaтиjу и грaђaнскo друштвo увeдeни су у наставни план и програм за основне и средње школе у Републици Србији шкoлскe 2001./2002. гoдинe, а остварују се кроз наставни предмет грађанско васпитање. У почетку је имао статус факултативног предмета, алтернативном предмету Верска настава, а могли су га похађати ученици почетних разреда основне и средње школе. Нaкoн тoгa, законским решењима из 2003., 2004. и 2009. године, као и пратећим подзаконским актима, Грађанско васпитање добија различите статусе – изборни, обавезни изборни који се бира за циклус и обавезни изборни које се бира за сваку школску годину. Oснoв зa увoђeњe и дaљи рaзвoj Грaђaнскoг вaспитaњa прeдстaвљaлa je и прeпoрукa Сaвeтa Eврoпe o oбрaзoвaњу зa aктивнo учeшћe у дeмoкрaтскoм друштву, усвojeнa 2002. гoдинe. Данас је назив предмета Грађанско васпитање и има статус обавезног изборног предмета који се бира за сваку школску годину (у осам разреда основне школе и четири разреда средње школе). Циљ предмета је да ученици стекну знања, развију способности и вештине и усвоје вредности које су претпоставка за целовит развој личности и за компетентан, одговоран и ангажован живот у савременом грађанском друштву. Грађанско васпитање би требало да подстакне развој деце и младих у духу поштовања људских права и основних слобода, мира, толеранције, равноправности полова, разумевања и пријатељства међу народима, етничким, националним и верским групама. Овај предмет уведен је са претпоставком и очекивањем да образовање за демократско друштво може допринети демократизацији, толеранцији и промовисању вредности које воде ка интеркултуралном дијалогу и солидарности, развоју демократских ставова и одговорном и ангажованом животу деце и младих у савременом грађанском друштву. Реч је о предмету који је, према садржајима и методама рада са ученицима, другачије конципиран од осталих наставних предмета у основним и средњим школама. Увођење овог предмета представљало је у неку руку увод за нове захтеве који се постављају пред наставнике у погледу приступа рада, планирања, реализације, вредновања резултата учења и степена аутономије у доношењу одлука о избору садржаја учења на часу. Зa рeaлизaциjу прoгрaмa прeдмeтa Грaђaнскo вaспитaњe предвиђен је jeдaн чaс нeдeљнo, штo нa гoдишњeм нивoу изнoси дo 36 чaсoвa, у зависности од разреда. Учeници сe нe oцeњуjу брojчaним oцeнaмa, а критeриjуми за оцењивање су рeдoвнo пoхaђaње нaстaвe, зaинтeрeсoвaнoст и aктивнo укључивaњe у прoцeс нaстaвe. Теоријске основе предмета Грађанско васпитање своје утемељење имају у интеракционистичкој теорији психичког развоја, по којој је социјална интеракција основни конструктивни чинилац развоја ученика. Сазнање се одвија кроз игру, где нема готових решења и исправних одговора, а акценат је на процесу откривања и сазнавања, а не на исходу.

**Правилником о наставном плану и програму предмета грађанско васпитање за сваки од разреда основне и средње школе**, дефинишу се општи циљ, задаци, садржај овог наставног предмета и даје се упутство за његову реализацију у основним и средњим школама, и прописују се услови за предавање овог предмета, приручници за наставнике и уџбенике, као и начин оцењивања.

Развијени су **Приручници за грађанско васпитање за основну и средњу школу, Приручници на језицима народности,** као и **Приручници за наставнике**[[282]](#footnote-282).

Према неким проценама[[283]](#footnote-283), у основним школама ову наставу реализује 20% стручних сарадника и око 80% учитеља. У средњим школама наставу Грађанског васпитања изводи 30% стручних сарадника и око 70% професора социологије, филозофије и осталих предмета. Један од већих проблема који утичу на развој и унапређење наставе Грађанског васпитања је појава у школама да часове изводе наставници који њима попуњавају неопходан фонд часова. Системска евалуација након 12 година од увођења предмета показала је велико задовољство ученика овим предметом, дала препоруке за унапређење и осавремењивање садржаја предмета и наставе, али и препоруке за унапређење компетенција наставног кадра.[[284]](#footnote-284)

**Уредба о организовању и остваривању верске наставе алтернативног предмета у основној и средњој школи**[[285]](#footnote-285) дефинише циљ верске наставе у основној и средњој школи, садржаје вере и духовно искуство традиционалних цркава и религијских заједница које делују у оквиру друштва, у циљу пружања целовитог религијског погледа на свет и живот, као и омогућавање слободног усвајања духовних вредности цркве или заједнице којој историјски припадају, односно, чување и неговање сопственог верског и културног идентитета. У њој су изнете појединости о организовању и остваривању верске наставе за традиционалне цркве и верске заједнице у основној и средњој школи. Обухваћене су: српска православна црква, исламска заједница, католичка црква, словачка евангеличка црква, јеврејска заједница, реформатска хришћанска црква и евангеличка хришћанска црква. Оваквим одабиром јасно је да се верска настава у образовни систем уводи као строго конфесионално одређена, а не као опште образовни предмет. Уредбом је утврђен статус верске наставе који се организује као факултативни, a регулисано је и оцењивање овог предмета као описно које не утиче на општи успех ученика.

**Правилници о наставном плану и програму предмета верска настава за основне и средње школе,** прописују врсту стручне спреме наставника верске наставе за први разред основне и први разред средње школе, као и критеријуме о начину оцењивања ученика који похађају верску наставу: редовност у похађању наставе, заинтересованост и активно укључивање у процес наставе. Успех ученика оцењује се описно: истиче се, добар и задовољава. Правилници садрже наставни план и програм за седам традиционалних цркава и верских заједница које могу да организују верску настау у школи. Према Правилницима, упознавање ученика са вером и духовним искуствима сопствене, историјски дате цркве или верске заједнице треба да се остварује у отвореном и толерантном дијалогу, уз уважавање других религијских искустава и филозофских погледа, као и научних сазнања и свих позитивних искустава и достигнућа човечанства.

Резултати досадашњих истраживања квалитета верске наставе у школама у Републици Србији,[[286]](#footnote-286) указали су на то да један број ученика и родитеља има примедбе на реализацију верске наставе у погледу њене организације и услова рада, наставних метода и самог наставника и оне указују на потребу за њиховим темељнијим педагошко-психолошким и дидактичко-методичким образовањем, као и за организовањем стручног усавршавања ради упознавања наставника са наставним методама које су најпримереније развојним карактеристикама, предзнањима и способностима ученика.

О одабиру једног од изборних предмета, одлуку доносе родитељи и/или деца уз подршку образовних институција.

* 1. **ПРАВА НАЦИОНАЛНИХ МАЊИНА**

**Каква права су дата националним мањинама у спровођењу и заштити њихових образовних активности? У односу на образовне стандарде у образовним институцијама које воде мањине, опишите правни и стратешки оквир који постоји у вашој земљи.**

**Устав Републике Србије**[[287]](#footnote-287) прописује законски оквир за остваривање људских и мањинских права и слобода. Уставом се утврђује забрана дискриминације, која се односи на све области друштвеног живота (члан 21.), неприкосновеност достојанства и права на слободан развој личности (члан 23.), такође су општеважеће уставне категорије, док је оквир за подстицање уважавања разлика утврђен кроз члан 48. Устав гарантује посебне повластице припадницима националних мањина, у погледу одлучивања о питањима која се тичу различитих области друштвеног живота, укључујући и образовање, а у оквиру остваривања права на самоуправу, Устав предвиђа могућност оснивања националних савета (члан 75.). Забрањена је било каква дискриминација због припадности националној мањини (члан 76.), као и насилна асимилација (члан 78.). У оквиру права на очување посебности у области образовања предвиђа се право на школовање на језику националне мањине у државним установама и установама аутономних покрајина, као и право на оснивање приватних образовних установа (члан 79.). Припадници националних мањина имају право на несметане везе и сарадњу са сународницима изван територије Републике Србије (члан 80.). Развијање духа толеранције (члан 81.) је основна градивна компонента антидискриминаторског понашања у јавном животу. Мере позитивне дискриминације (афирмативне акције) предвиђене су чланом 21. Устава Републике Србије.

**Закон о заштити права и слобода националних мањина**[[288]](#footnote-288) признаје статус националне мањине и утврђује да органи државне власти могу да пропишу и предузимају мере у „циљу обезбеђења пуне и ефективне равноправности између припадника националних мањина и припадника већинске нације”, а нарочито због „поправљања положаја лица која припадају ромској националној мањини” (члан 4.).

**Закон о националним саветима националних мањина**[[289]](#footnote-289) омогућава припадницима националних мањина да непосредно изаберу своју националну мањинску самоуправу (Национални савет националне мањине), преко које могу да одлучују о остваривању права на образовање, културу, информисање и службену употребу језика и писма.

Два закона, већ поменута у Извештају, од огромног су значаја за питања заштите националних мањина од дискриминације, то су Закон о спречавању дискриминације[[290]](#footnote-290) који установљава институцију и прописује надлежности Повереника за равноправност, као и Закон о заштитнику грађана[[291]](#footnote-291) који су детаљније поменути у поглављу I. 2.

Поред наведених закона, општи законски оквир који прописује антидискриминаторна решења, као и за свеукупно побољшање положаја мањина, укључује и **Закон о службеној употреби језика и писама[[292]](#footnote-292), Закон о заштити података о личности[[293]](#footnote-293), Закон о држављанству Републике Србије[[294]](#footnote-294), Закон о пребивалишту и боравишту грађана[[295]](#footnote-295), Закон о личној карти[[296]](#footnote-296), Закон о матичним књигама[[297]](#footnote-297), Породични закон[[298]](#footnote-298), Закон о социјалној заштити[[299]](#footnote-299), Закон о здравственом осигурању[[300]](#footnote-300), Закон о попису становништва[[301]](#footnote-301) и Закон о званичној статистици.[[302]](#footnote-302)**

Приликом пописа становништва 2011. године учињени су значајни напори да се обезбеди да право на слободну само-идентификацију буде у потпуности загарантовано. Попис је укључивао потпуно отворена питања о националној припадности, матерњем језику и верској припадности, без претходно дефинисаних листа, а пописивачима су дате инструкције да тачно забележе одговоре дате на та питања. Погрешним тумачењем Закона о заштити података о личности, у пракси се често дешава да је прикупљање статистичких података о националним мањинама онемогућено. Успостављањем електронског регистра органа и организација јавне управе и запослених у систему јавне управе, уводена је могућност добровољног изјашњења запослених у органима јавне управе о националној припадности, а у циљу прикупљања података о заступљености националних мањина у органима јавне управе, локалном нивоу, полицији и правосуђу. Изменама Закона о матичним књигама, биће омогућено да на лични захтев национална припадност буде унета у матичне евиденције. Такође, унапређењем Посебног бирачког списка (ПБС) националне мањине, надоградиђује се постојећа апликација у циљу што прецизнијег ажурирања података о припадницима националних мањина који имају бирачко право, уз поштовање принципа добровољности уписа у ПБС[[303]](#footnote-303).

У Републици Србији још увек постоје покушаји оспоравања појединих националних мањина и наметања идентитета упркос чињеници да су формирани национални савети националних мањина чија се посебност оспорава. Још увек су присутне расправе о националном идентитету Буњеваца и Хрвата, Влаха и Румуна. Органи Републике Србије се у свом деловању стриктно придржавају начела слободне самоидентификације садржаног у члану 3.Закона о националним саветима националних мањина. Оквирне конвенције и не арбитрирају нити фаворизују поједине стране у оваквим спорењима нити било којој заједници намећу национални идентитет[[304]](#footnote-304).

Због бојкота пописа становништва у 2011. години, подаци о броју становника у општинама Прешево, Бујановац и Медвеђа са већинским албанским становништвом, нису пружали реалну представу фактичког стања броја становника у овим општинама на југу Републике Србије. Уз подршку међународне заједнице независни стручњаци су израдили методологију на основу које се дошло до процене броја становника у овим општинама. Процена броја становника у општинама Прешево, Бујановац и Медвеђа, израђена је од стране експерта, а уз подршку Републичког завода за статистику, у свему поштујући прописе Републике Србије и међународне стандарде[[305]](#footnote-305).

Стратешки оквир за унапређење положаја припадника националних мањина у Републици Србији је прилично развијен и знатно унапређен у извештајном периоду. Најзначајнија стратешка документа чине: **Стратегија пфевенције и заштите од дискриминације[[306]](#footnote-306) и Акциони план за примену Стратегије превенције и заштите од дискриминације за период од 2014-2018.године,** [**Акциони план за спровођење Стратегије унапређења положаја особа са инвалидитетом у Републици Србији за период од 2013. до 2015. године**](http://www.srbija.gov.rs/extfile/sr/194782/Akcioni_plan_Strategija_za_osobe_sa_inv088_cyr.zip)**,  Национална Стратегија за побољшање положаја жена унапређивање рордне равноправности за период[[307]](#footnote-307), Акциони план за спровођење Националне Стратегије за побољшање положаја жена и унапређивање родне равноправности за период од 2010. до 2015. године, Национална Стратегија за спречавање и сузбијање насиља над женама, у породици и у партнерским односима[[308]](#footnote-308), Стратегија за унапређивање положаја Рома у Србији[[309]](#footnote-309) и Акциони план за унапређивање положаја Рома у Републици Србији до 2015.године, Стратегија развоја образовања у Србији до 2020.године[[310]](#footnote-310) и Акциони план за спровођење Стратегије развоја образовања у Србији до 2020.године, Трећи нацрт Акционог плана за поглавље 23[[311]](#footnote-311), Акциони план за остваривање права националних мањина.[[312]](#footnote-312)**

**Стратегија развоја образовања у Србији до 2020. године** заједно са **Акционим планом за спровођење Стратегије развоја образовања у Србији до 2020.године**[[313]](#footnote-313)садржи и део који се односи на образовање и васпитање припадника националних мањина. Према Стратегији, мисија образовања националних мањина је да осигура, с једне стране, право на квалитетно образовање, као и за све грађане Републике Србије, и тиме омогући интеграцију припадника мањина у друштвену заједницу, и са друге стране, да осигура право на очување и развијање националног и културног идентитета свих националних мањина. Посебне стратешке мере којима се остварује таква мисија образовања националних мањина, између осталог су: додатно финансирање специфичних трошкова образовања националних мањина (нпр. штампање нискотиражних уџбеника на језицима националних мањина); развијање образовних програма у оним дисциплинама (школским предметима) које су од посебног значаја за очување и развој националног и културног идентитета и посебно право на неговање матерњег језика сваке националне мањине, право на извођење наставе на матерњем језику, а у случајевима када је то могуће и обезбеђивање образовања наставника на матерњем језику за извођење наставе на матерњем језику и обезбеђивање образовних ресурса на матерњем језику.

**Стратегија за унапређивање положаја Рома у Републици Србији** и **Акциони план за њено спровођење** предвиђа низа мер и активности како би се остварили циљеви у области укључивања Рома у образовни систем и обезбедио континуитет у образовању, посебно у стварању системских услова за образовање деце која нису у систему образовања и васпитања (деце која су изашла из система, прераслих основаца, младих и одраслих, нерегистроване деце, деце повратника /депортованих). Један од циљева односи се и на подршку укључивању деце из специјалних школа у редовне основне школе. Свим образовно-васпитним установама препоруком је наложено да се у оквиру развојног плана, школских програма и годишњих планова рада уведу садржаји интеркултуралности, а у непосредном раду са ученицима различити облици рада који се односе на отклањање предрасуда.

**Трећи нацрт Акционог плана за поглавље 23 (правосуђе и основна права),** дефинише мере и активности у овом поглављу, који је један од предуслова за успешно отпочињање и завршетак процеса приступања Републике Србије ЕУ. Кроз ове мере и програме спроводиће се усаглашавање са европским стандардима који се односе на јачање независности, непристрасности, и професионалности у правосуђу, спровођењу мера превенције и борбе против корупције, те очување високих стандарда заштите људских права и права мањина, који обухватају усвајање ефикасних механизама у борби против свих облика дискриминације, заштите националних мањина и др., а у циљу остваривања цивилних, политичких, економских и социјалних права грађана у вези са поштовањем основних слобода, једнакости, солидарности.

**АП за за остваривање права мањина** за чију су израду основни оквир представљали Оквирна конвенција за заштиту националних мањина, Европска повеља о регионалним или мањинским језицима, као и **Извештај Експертске мисије Европске комисије о стању у мањинских права у Републици Србији[[314]](#footnote-314)**.Усвајањем овог Акционог плана, Република Србија заокружила је своје стратешко опредељење унапређења институционалног и законодавног оквира у области људских и мањинских права и слобода.

У 2015.години, усвојена је и **Стратегија за социјално укључивање Рома и Ромкиња у Републици Србији за период од 2016. до 2025. године.[[315]](#footnote-315)** Овај документ је настао из потребе да се на један системски и свеобухватан начин питања социјалног укључивања Рома и Ромкиња унапреде, како на националном, тако и на локалном нивоу, уз коришћење искустава у спровођењу претходне Стратегије за унапређивање положаја Рома у Републици Србији за период од 2009-2015.године и полазних основа за израду нове стратегије. Према Попису становништва из 2011.години, у Републици Србији живи око 148.000 Рома, који представљају једну од најугроженијих друштвених група, те је циљ Владе Србије да, кроз удружени напор целог друштва, унапреди њихов положај како би се смањиле неједнакости које постоје између Рома и Ромкиња и остатка становништва.

Циљ овог документа је да у наредних девет година интензивира рад институција на националном и локалном нивоу за питања социјалног укључивања Рома и Ромкиња и сузбијање њихове дискриминације, односно за стварање услова за пун приступ остваривању људских права особа ромске националности. Документ покрива пет приоритетних области: образовање, становање, запошљавање, здравље и социјалну заштиту.

Србија се на путу европске интеграције придружила земљама чланицама када је реч о социјалном укључивању Рома и Ромкиња, будући да је као основу за израду овог документа користила Оквир за националне стратегије за интеграцију Рома који је Европска комисија, заједно са Европским парламентом, прописала за своје земље чланице, што осигурава наставак сарадње и наставак подршке ЕУ Србији за унапређење положаја Рома и Ромкиња.

Део који следи је преузет из наведеног стратешког документа, садржан у образложењу и полазним основама као део описа стања у 2014. и 2015.години. Напомена: део који покрива питање положаја ромске националне мањине је апостриофиран и у оквиру поглавља I и II.

У протеклом периоду постигнути су одређени резултати у вези са трајним унапређењем положаја Рома и Ромкиња – **изменама Закона о ванпарничном поступку**[[316]](#footnote-316) омогућен је накнадни упис чињенице рођења лица која нису уписана у матичну књигу рођених и прописан је поступак за остваривање тог права; повећан је обухват ромске деце у основном образовању и установљене су афирмативне мере приликом уписа ученика и студената ромске националности у средње школе и на факултете; побољшан је приступ остваривања појединих права због увођења представника Рома и Ромкиња у процес остваривања јавних политика (педагошки асистенти, здравствене медијаторке, координатори за ромска питања).

Дискриминација је, заједно са сиромаштвом, основна препрека социјалном укључивању Рома и Ромкиња. Република Србија је опредељена за систематску изградњу институционалног и законодавног оквира, као и механизама борбе против дискриминације. Уважавајући ову чињеницу Република Србија је установила и примењује антидискриминационе политике и мере (усвојени су Закон о забрани дискриминације, Стратегија превенције и заштите од дискриминације са пратећим Акционим планом, успостављена је институција Повереника за заштиту равноправности). Упркос томе, још увек су изражене и посредна и непосредна дискриминација према Ромима и Ромкињама. Од укупно 124 притужбе за дискриминацију на основу националне припадности које је Повереник за заштиту равноправности примио у 2014. години, чак 40% се односи на дискриминацију Рома и Ромкиња. У Редовном годишњем извештају Повереника за заштиту равноправности за 2014. годину[[317]](#footnote-317) се наводи да је у току те године поднето пет кривичних пријава због изазивања националне, расне и верске мржње и нетрпељивости према ромској националној мањини, као и да су покренуте две стратешке парнице. Све указује на то да су активности на сузбијању дискриминације Рома и Ромкиња неопходне и да би их требало интензивирати у наредном периоду кроз поменуте механизме, као и кроз напоре на јачању културе људских права и друштвене солидарности.

Посебан проблем је то што се пред судовима води мали број поступака у вези са дискриминацијом Рома и Ромкиња, што доводи до некажњивости, а истовремено је дискриминација према њима изражена како у институцијама и јавном животу, тако и у приватној сфери.

Поред тога што спада у основна људска права, образовање је и неопходан предуслов за остваривање многих других људских права − оно је неопходно како за излазак из сиромаштва, које је препознато као преовлађујући проблем ромске националне мањине, тако и за пуно друштвено укључивање Рома и Ромкиња.

Основно образовање је обавезно и мора бити доступно свима, без дискриминације. Образовање треба да буде доступно свима, кроз одговарајући број и распоређеност образовних установа, приступачно и економски приуштиво, нарочито најрањивијим групама. Такође, инклузивно образовање треба да буде флексибилно тако да се може прилагодити друштвеним променама и потребама групе и појединца. Посебно мора бити прилагодљиво у односу на потребе ученика из различитих друштвених и културних миљеа.

Због тога изостајање деце из обавезног образовања и несразмерно и неоправдано школовање ромске деце у „специјалним школама” представља озбиљну дискриминацију и кршење права на квалитетно образовање. У складу са међународним стандардима људских права образовање треба да буде усмерено на пун развој личности и достојанства, треба да јача поштовање људских права, као и да омогући свим особама пуно учешће у друштву.

Нижи квалитет образовања за ромску децу, сегрегација у образовању, као и нередовно похађање припремног предшколског програма за велики број ромске деце, такође представљају видове кршења права на образовање и дискриминацију ромске деце у односу на остатак популације.

Постојећи налази[[318]](#footnote-318) указују на то да је укљученост деце и младих из ромске заједнице у образовни систем незадовољавајућа, нарочито у средњошколском и високошколском образовању. Иако је, захваљујући бројним политикама и мерама које су уведене остварен одређени напредак у протеклих десет година, постојећи подаци указују на то да је проблем и даље велики и да су критичне тачке: укључивање у предшколско васпитање и образовање ради адекватне припреме за основно образовање, редовно похађање и завршавање основног образовања, као и прелазак у средње образовање, који представља и најкритичнију тачку јер на нивоу средњошколског образовања долази до највећег осипања.

Главни разлози који стоје у основи наведених проблема су:

Деца из ромске заједнице се суочавају са бројним тешкоћама у остваривању својих права на квалитетно образовање. Припадници ромске заједнице се често суочавају са негативним стереотипима и дискриминацијом од стране образовних установа, што директно утиче на приступачност образовања као битан елемент овог људског права.

Ромска деца узраста до 5,5 година су далеко мање укључена у програме предшколског образовања. Док је у општој популације обухват деце узраста од 3 до 5,5 година предшколским образовањем око 50%, у ромској популацији је свега 6%. При том потреба ромске деце за овим програмима је већа пошто значајан број њих живи у условима сиромаштва, због чега немају довољно подстицаја за рани развој и учење у оквиру породичног окружења.

Ромска деца нису у потпуности обухваћена обавезним припремним предшколским програмом или га похађају нередовно и у краћем трајању. Обухват обавезним припремним предшколским програмом у општој популацији је скоро потпун (око 98%), за разлику од ромске заједнице где је свега 63%. При томе, деца из ромске заједнице која живе у условима сиромаштва у још мањој мери похађају припремни предшколски програм (46%). Коначно, деца из ромске заједнице нередовно похађају припремни предшколски програм и у краћем трајању од прописаног. Имајући у виду да је његова основна функција да припреми децу за полазак у основну школу и да, на тај начин, делује превентивно на неуспех у основном образовању, види се да предшколске установе нису довољно спремне и/или немају довољно капацитета да се прилагоде потребама деце из ромске заједнице. Због тога велики број ромске деце није довољно припремљен за полазак у основно образовање, што је важан фактор каснијег неуспеха у образовању.

Недостатак подстицаја за рани развој деце из ромске заједнице је резултат четири неповољне околности. Прво, значајан број деце живи у лошим стамбеним условима, у условима сиромаштва и са родитељима који имају низак ниво образовања и нису запослени. Услед тих околности родитељи нису у могућности да обезбеде деци исте подстицаје за рани развој и учење као други родитељи (развојно подстицајне играчке и књиге, развојно подстицајне активности). Друго, многа ромска деца живе у сегрегисаним насељима која су удаљена од важних друштвених ресурса (здравствени, образовни, културни, спортски). Треће, ромска деца су у далеко мањој мери укључена у програме предшколског образовања. Четврто, ромска деца која су укључена у предшколско образовање сегрегисана су у посебне групе (понекад и у тзв. „развојне групе” које су намењене деци са сметњама у развоју и инвалидитетом), толерише се њихово нередовно похађање чак и припремног предшколског програма који је обавезан или се похађање програма организује у скраћеном обиму. Све то указује да чак и она ромска деца која су укључена у предшколско образовање не добијају исти квалитет услуге као друга деца.

Главни разлози за такво стање су вишеструки. Међу разлозима који се односе на систем предшколског образовања кључни су следећи: (а) капацитети предшколских установа су ограничени због чега је конкуренција за упис деце велика или су вртићу удаљени од насеља у којима живе Роми и Ромкиње, (б) дискриминација деце из ромске заједнице приликом остваривања права приоритетног уписа од стране предшколских установа, (в) неспремност и недостатак капацитета предшколских установа да се прилагоде образовним и културним потребама ромске деце, (г) пропусти јединица локалне самоуправе и центара за социјални рад да обезбеде ромским породицама додатне облике подршке (финансијске и нефинансијске) који би омогућили ромској деци да покрију трошкове редовног похађања предшколских програма, (д) процедуре за остваривање права на приоритетан упис и додатних облика подршке су сложени и некада повезани са одређеним трошковима, и (ђ) непостојање довољног броја педагошких асистената и/или ромских медијатора у јединицама локалне самоуправе који би могли да пруже подршку ромским породицама у остваривању њихових права. Уз све ове разлоге треба додати и да неки родитељи из ромске заједнице, слично родитељима из опште популације, сматрају да похађање вртића није неопходно деци која имају некога у породици ко може да буде са њима преко дана и нису довољно свесни важности предшколских програма за подстицање раног развоја и учења деце. Предшколске установе и локална самоуправа мало чине на сензибилизацији и мотивисању родитеља да децу упишу у предшколске установе.

Нижи обухват и нижа стопа завршавања у основном образовању. Основно образовање је обавезно и треба да има универзалну покривеност. У општој популацији обухват обавезним основним образовањем је скоро потпун, док је у ромској заједници око 85%, што није оправдано. Услед недовољне припремљености за полазак у школу, око 30% ромске деце уписује први разред са закашњењем (најчешће са једном годином закашњења), при чему је то у нешто већој мери случај код дечака и ромске деце која живе у руралним срединама и у условима сиромаштва. Услед тешкоћа са којима се суочавају током основног образовања (дискриминација, недостатак адекватне додатне подршке, сиромаштво, итд.), свега 64% ромске деце завршава основно образовање − то је значајно више у односу на 2005. годину када је свега 28% деце завршавало основно образовање, али и даље значајно ниже у односу на стопу завршавања у општој популацији која износи 93%. При томе, стопа завршавања основног образовања међу децом из ромске заједнице која живе у условима дубоког сиромаштва је још нижа, што указује на то да се ова ромска деца суочавају са додатним проблемима поред оних са којима се суочавају друга ромска деца.

Критичне тачке у образовању деце и младих из ромске заједнице су: упис у основну школу, прелазак у пети разред и наставак школовања након завршетка основног образовања. Као што је речено, око 30% деце из ромске заједнице уписује основну школу са бар једном годином закашњења, док око 10% дечака и девојчица не наставља школовање након завршетка четвртог разреда; око 40% оних који заврше основно образовање не настављају своје школовање у средњем образовању, при чему је то у већој мери случај са девојкама и младима који живе у условима сиромаштва.

Главни разлози на страни образовног система за низак обухват у редовним школама, високу стопу раног напуштања образовања и низак квалитет до-универзитетског образовања који се обезбеђује за децу и младе из ромске заједнице су следећи: (а) недостатак спремности и професионалних компетенција наставника да се прилагоде образовним потребама ученика из ромске заједнице, а посебно оној деци која нису довољно припремљена за основно образовање због тога што нису похађала предшколско васпитање и образовање или, уколико јесу, оно није било у довољној мери индивидуализовано и прилагођено потребама детета и породице, (б) значајан број деце и младих из ромске заједнице не успева да оствари право на додатну подршку која им је неопходна да би могли да се образују редовно и квалитетно (подршка од стране педагошких асистената, индивидуализација наставе и адекватни индивидуални образовни планови, остварење права на финансијске и нефинансијске облике подршке у систему социјалне заштите), (в) негативни стереотипи о Ромима и Ромкињама су раширени у друштву и међу запосленима у образовном систему због чега су деца и млади из ромске заједнице изложени различитим облицима посредне и непосредне дискриминације („скраћивање курикулума”, ниска очекивања и захтеви, нижи ниво подршке у учењу, искључивање ромских ученика из наставних и ваннаставних активности, етикетирање, изложеност насиљу, неоправдано пребацивање у „специјалне школе”, стављање ромских ученика у сегрегисана одељења или истурена одељења школе, итд.), при чему често не постоје ни воља ни капацитети да се ради на превенцији дискриминације, (г) недостатак спремности и капацитета у образовним установама да се реализују превентивне активности са ромском децом која су под ризиком од раног напуштања образовања кроз индивидуализацију, додатну подршку у учењу и обезбеђивање других облика подршке из система социјалне заштите, као и недостатак системских механизама за пружање подршке деци и младима који су напустили образовање пре завршетка средњег образовања да наставе образовање, и (д) капацитети афирмативних мера за упис у средње образовање су недовољни у поређењу са бројем ромских ученика који напуштају образовање након завршетка основног образовања, при чему примена афирмативних мера није праћења обезбеђивањем других предуслова за редовно и успешно похађање средњег образовања (смештај, стипендије).

Све ово указује на то да основно образовање[[319]](#footnote-319) није ни доступно, ни економски приступачно, нити се остварује без дискриминације за ученике и ученице ромске националности.

Велики број деце не влада у довољној мери језиком на ком се образује (српски, мађарски или други језик средине). Увођење припремног предшколског програма требало је да реши овај проблем, али до тога није дошло јер га деца углавном нередовно похађају или га похађају у групама које су сегрегисане. Образовни систем није осетљив, а наставници нису едуковани за специфичности рада са децом која се школују на нематерњем језику. Слабо познавање језика утиче на нижа постигнућа деце и губљење мотивације за даље образовање.

Нижи квалитет основног образовања и нижа образовна постигнућа. Постојећи подаци о образовним постигнућима деце из ромске заједнице показују да они добијају нижи квалитет основног образовања од својих вршњака. Налази сугеришу да су нижа образовна постигнућа само мањим делом резултат неповољнијих социоекономских услова у којима живе ромска деца и да је за то већим делом одговорна чињеница да је квалитет образовања који добијају деца и млади Роми и Ромкиње у образовном систему Републике Србије нижи у односу на другу децу.

Кључни разлози због којих основне школе не успевају да обезбеде адекватан квалитет образовања ученицима из ромске заједнице повезани су са непосредном дискриминацијом и раширеним негативним стереотипима, са неадекватним праксама наставника и школа (скраћивање програма за ромску децу, снижавање очекивања, мање укључивање ромске деце у учење и ваннаставне активности, толерисање изостанака и друго). Посебно забрињава чињеница да није идентификован случај у коме је утврђена одговорност школе или образовног кадра за грубе повреде права на образовање ромске деце, што доприноси сумњи да се таква пракса наставља и понавља. С тим у вези је и неуспех образовног система да ромској деци обезбеди одговарајуће облике додатне подршке за образовање. Као резултат овакве ситуације, чак и она ромска деца која заврше основно образовање имају значајно нижа постигнућа која их ограничавају у погледу наставка образовања на средњошколском нивоу.

Недовољна подршка за учење ромског језика и развој културног идентитета у оквиру обавезног образовања. Иако им Устав и други закони обезбеђују право на школовање на матерњем језику или двојезично, и поред чињенице да велики број родитеља Рома и Ромкиња изражава жељу да њихова деца похађају предмет „Ромски језик са елементима националне културе”, веома мали број ромске деце има прилику да га похађа због тога што многе школе не успевају да обезбеде неопходне услове за реализацију овог предмета. Поред тога, ромска деца се суочавају и са присуством негативних стереотипа о Ромима и Ромкињама у програмима и уџбеницима из других предмета, који могу имати негативне ефекте на развој њиховог културног идентитета; такође, на овај начин се шаље порука ромској деци да школа, па у крајњој мери и друштво у целини, није место на ком могу да изражавају свој идентитет, да га афирмишу и даље развијају.

Низак обухват средњим образовањем и висок степен раног напуштања образовања. Док је у општој популацији обухват младих средњим образовањем око 90%, овај проценат међу младим Ромима и Ромкињама износи око 22%. Обухват младића је нешто виши него девојака (28% наспрам 15%), што указује на родну димензију овог проблема. Поред тога, обухват младих из ромске заједнице који живе у условима дубоког сиромаштва је свега 5%, што опет указује на то да се они суочавају са додатним тешкоћама у погледу укључивања у средње образовање у односу на младе из ромске заједнице који не живе у условима дубоког сиромаштва. Коначно, стопа раног напуштања образовања деце и младих из ромске заједнице достиже 80%, док је у општој популацији далеко нижа – 8%. Иако је обухват средњим образовањем младих из ромске заједнице бољи него у ранијем периоду (нпр. 2005. године је био свега 10%), он је и даље далеко нижи него у општој популацији, што само по себи сведочи о свим тешкоћама и баријерама са којима се деца из ромске заједнице суочавају у свом претходном образовању.

У складу са међународним стандардима људских права, средње образовање треба да буде доступно и приступачно свима, уз коришћење одговарајућих средстава. Чињеница да најсиромашнији Роми и Ромкиње у малом броју похађају средње образовање указује на то да је неопходно да им се средње образовање учини доступнијим и приступачнијим.

Дискриминација ромске деце – упис у „специјалне школе” и сегрегација ромских ученика. Значајан број ромске деце је неоправдано уписан у „специјалне школе”, што представља облик дискриминације и указује како на озбиљно кршење људских права, тако и на неспремност и/или недостатак капацитета редовних основних школа да одговоре на образовне потребе ромске деце. Иако је у претходном периоду направљен одређени напредак, учешће ромске деце у „специјалним школама” је и даље далеко више (око 30% деце у „специјалним школама” су ромска деца, док је њихова заступљеност у општој популацији око 3-4%). Поред тога, и даље постоји пракса пребацивања ромске деце из редовних школа у „специјалне”, док је врло ретко дешава да се неко ромско дете врати из „специјалне” у редовну школу. Најзад, још увек постоје „специјалне школе” у којима је 70% ученика из ромске заједнице. Овако висока заступљеност ромске деце у „специјалним школама” је резултат неадекватног уписа, али и праксе пребацивања ромске деце из редовних у „специјалне школе”, при чему се законска могућност да деца могу, под одређеним околностима, да се пребаце из „специјалних” у редовне школе значајно ређе користи.

Изложеност различитим облицима дискриминације има веома негативне ефекте по образовање деце, младих и одраслих Рома и Ромкиња. Дискриминација представља један од главних разлога за нижу доступност и приступачност образовања припадницима ромске заједнице, за недостатак спремности и капацитета образовних установа да се прилагоде њиховим образовним потребама, као и за ниску прихватљивост образовања за припаднике ромске заједнице пошто им није омогућено да уче ромски језик и културу, нити да на достојанствен начин изражавају и афирмишу свој идентитет у оквиру образовног система. Дакле, различити облици дискриминације у образовању су главни фактор који угрожава остваривање права припадника ромске заједнице у овој области.

Сегрегација одељења и школа није учестала појава, али забрињава чињеница да је у порасту, при чему изостају мере превенције и мере десегрегације, као и мере којима се утврђује одговорност појединаца за настало стање[[320]](#footnote-320). Повећано укључивање Рома и Ромкиња у образовање у неким случајевима доводи до формирања сегрегисаних предшколских група и школа/одељења у којима су Роми и Ромкиње већина, посебно у установама у близини ромских насеља. Сегрегација је, у тим случајевима, појачана тенденцијом других родитеља да избегавају да им се деца школују у „ромским школама”. Проблеми са којим се суочавају сегрегисане школе са великим бројем Рома и Ромкиња су лоши услови рада, низак квалитет образовно-васпитног рада, напуштање школе од стране других ученика, низак статус наставног кадра међу колегама и члановима локалне заједнице, недовољна подршка других институција и локалне управе, што значајно умањује квалитет образовања ромске деце.

Низак обухват младих из ромске заједнице високим образовањем и недостатак стручног кадра у ромској заједници за спровођење мера подршке образовању Рома и Ромкиња. Мали број младих из ромске заједнице успева да се укључи у високо образовање (мање од 2%) иако су уведене мере афирмативног уписа у високо образовање за Роме и Ромкиње. Један од разлога малог броја студената ромске националности је и недостатак адекватних мера додатне подршке у средњем образовању, као и приликом припреме и уписа на факултете. Мањак високо образованих стручњака у ромској заједници се појављује као ограничење приликом спровођења многих подстицајних мера за побољшање образовања за децу и младе из ромске заједнице; наиме, многе мере које су уведене захтевају образоване стручњаке из ромске заједнице. Поред тога, стварање услова за једнакоправно образовање ће захтевати да у предуниверзитетском образовању постоји већи број васпитача, наставника и стручних сарадника који су припадници ромске заједнице како би деца и млади из ромске заједнице могли да се увере да у образовном систему има места за Роме и Ромкиње.

Низак ниво писмености одраслих Рома и Ромкиња и ниска стопа запослености. Образовна структура одраслих у ромској заједници је значајно неповољнија него у општој популацији − око 53% одраслих Рома и Ромкиња је без школе или није завршило основно образовање, око 33% је завршило основно образовање, око 12% средње образовање, а мање од 1% има завршено више или високо образовање. Ови бројеви указују на то да у ромској заједници постоји велики број одраслих који имају потребу за компензаторним програмима који би им омогућили да стекну бар основно образовање и неки облик квалификације након достизања основног образовања. Проблем неповољне образовне структуре одраслих у ромској заједници има изражену родну димензију пошто у већој мери погађа припаднице ромске заједнице. Услед неповољне образовне структуре која је резултат бројних баријера и тешкоћа са којима се суочавају припадници ромске заједнице током свог образовања, стопа радно активних припадника ромске заједнице који су запослени је свега 41%, што је значајно ниже него у општој популацији где достиже 78%.

***Анализа јавних политика и мера у образовању***

У претходној деценији у образовни систем је уведен и примењен већи број политика и мера које су имале за циљ да се повећа доступност и приступачност образовања за децу, младе и одрасле припаднике ромске заједнице, да се образовање учини прихватљивијим за припаднике ромске заједнице и да се повећа прилагодљивост образовања специфичним образовним и културним потребама припадника ромске заједнице.

Иако је захваљујући овим политикама и мерама остварен одређени напредак, подаци указују на то да је проблем образовања Рома и Ромкиња и даље изражен и да су критичне тачке: укључивање у предшколско образовање, редовно похађање и завршавање основног образовања и прелазак у средње образовање.

***Предшколско васпитање и образовање***

Приоритетни упис у предшколско васпитање и образовање. Према Закону о предшколском васпитању и образовању деца из осетљивих група имају право приоритетног уписа, а **Правилник о ближим условима за утврђивање приоритета за упис деце у предшколску установу**[[321]](#footnote-321) дефинише критеријуме за приоритетни упис, међу којима је и припадност друштвено осетљивим групама – деца из социјално нестимулативних средина[[322]](#footnote-322).

Упркос поменутим мерама није дошло до повећања обухвата ромске деце, чак је забележен негативан тренд и нижа укљученост него у претходном периоду. Разлог је делимично и у самој правној основи: приоритетне групе су прешироко дефинисане – готово свако дете би могло да се препозна у њима, приоритетни упис зависи од могућности предшколске установе, a родитељи и старатељи треба да поднесу захтев (не обезбеђује им се помоћ у томе, нити се сензибилишу у вези са значајем раног укључивања). Спровођење ове мере се не прати на националном нивоу, нити постоје смернице за примену. Не постоји ни јединствена база података о коришћењу нити подаци о броју корисника. Не постоје санкције за јединице локалне самоуправе и предшколске установе које не примењују ове мере.

Диверсификовани предшколски програми - Како би се повећао обухват деце предвиђена је могућност организовања посебних и специјализованих програма[[323]](#footnote-323). Предшколске установе годишњим планом рада утврђују време, место, начин и носиоце остваривања ових за дете бесплатних програма. Нажалост, предшколске установе и јединице локалне самоуправе нису у обавези да организују ове облике рада; процењује се да тек трећина предшколских установа реализује неке од облика рада за децу из осетљивих група која нису обухваћена предшколским програмима, као и да је број ромске деце која су њима обухваћена мали. Потребна је додатна обука и подршка предшколским установама и јединицама локалне самоуправе за планирање и спровођење ових програма, као и за њихову евиденцију и евалуацију.

Увођење обавезног припремног предшколског програма. Припремни предшколски програм је обавезан и има за циљ да осигура да сва деца буду припремљена за полазак у основно образовање. Јединица локалне самоуправе обавештава установу која остварује припремни предшколски програм и родитеље о деци која су стасала за његово похађање. Предшколска установа/школа је дужна да обавести родитеље и јединицу локалне самоуправе о деци која се нису уписала, која не похађају редовно или су престала да похађају припремни предшколски програм. Закон предвиђа и казнене мере за предшколску установу која не упише дете, као и за родитеља који без оправданог разлога није уписао дете у припремни предшколски програм или ако дете неоправдано изостаје. Предшколска установа има обавезу да упише свако дете у припремни предшколски програм без обзира на пребивалиште родитеља, али Закон о основама система образовања и васпитања није експлицитно дефинисао да се дете може уписати без одговарајућих докумената (као што је то случај са уписом у основну школу).

Иако закон предвиђа одређену улогу образовне установе и јединице локалне самоуправе при упису, она није довољна јер се своди на информисање и казнене мере, а не на мере подршке. Предшколска установе и јединице локалне самоуправе нису одговорне уколико родитељи не упишу дете; међутим, с обзиром на то да јединице локалне самоуправе немају прецизне податке, предшколске установе могу да се укључе у проналажење деце и породица како би пружиле подршку укључивању детета у предшколско васпитање и образовање. У неким срединама упис касни, те програм траје краће, а понекад се формирају и сегрегисане групе. Потврде о похађању припремног предшколског програма потребне за упис у први разред не говоре о дужини и редовности похађања и нису гаранција да су ромска деца припремљена за полазак у основно образовање.

***Основношколско образовање***

Олакшани упис у основну школу. Према наведеним важећим прописима деца имају право да у јавним школама добију обавезно, бесплатно и квалитетно основно образовање, могу да користе књиге, школски материјал, превоз, исхрану, као и смештај када је то потребно. Ипак, и поред ове законске обавезе не уписују се сва ромска деца у основну школу; многи од њих касне са уписом, док је чак 30% ученика „специјалних школа” ромске националности. Тестирање за упис у први разред се не врши на матерњем језику јер стручни сарадници не говоре ромски, а позитиван тренд је то што тестирању присуствују педагошки асистенти који говоре ромски језик. Новчана казна за родитеље који нису уписали децу у обавезно основно образовање је мера која се, упркос томе што је неделотворна, годинама одржава у јавној политици образовања.

Нижи обухват и нижа стопа завршавања основног образовања. У општој популацији обухват обавезним основним образовањем је скоро потпун, док је у ромској заједници око 85%. Услед недовољне припремљености за полазак у школу, око 30% ромске деце уписује први разред са закашњењем, при чему је то у нешто већој мери случај код дечака и ромске деце која живе у руралним срединама и у условима сиромаштва.

Због дискриминације, недостатка адекватне подршке, сиромаштва и других повезаних проблема свега 64% ромске деце завршава основно образовање. Овај податак указује на извесно унапређење стања, јер је 2005. године свега 28% деце завршавало основно образовање. Ипак, проблем обухвата ромске деце у основном образовању је још увек отворен пошто је и даље значајно нижи у односу на стопу завршавања у општој популацији која износи 93%. При томе, стопа завршавања основног образовања међу децом из ромске заједнице која живе у условима дубоког сиромаштва још је нижа.

***Средњошколско образовање***

Низак обухват средњим образовањем и висок степен раног напуштања образовања. Док је у општој популацији обухват младих средњим образовањем око 90%, у популацији младих Рома и Ромкиња је свега око 22%. Обухват младића је нешто виши него девојака (28% наспрам 15%), што указује на родну димензију овог проблема. Поред тога, обухват младих из ромске заједнице који живе у условима дубоког сиромаштва је свега 5%.

Коначно, стопа раног напуштање образовања деце и младих из ромске заједнице достиже 80%, док је она у општој популацији далеко нижа. Иако је обухват средњим образовањем младих из ромске заједнице бољи него у ранијем периоду (нпр. 2005. године је био свега 10%), он је и даље далеко нижи него у општој популацији.

***Афирмативне мере уписа у средње и високо образовање***

Устав предвиђа могућност увођења посебних прописа и мера ради постизања пуне равноправности између припадника националне мањине и грађана који припадају већини, ако су усмерене на уклањање изразито неповољних услова живота који их посебно погађају. Поменута одредба је садржана у Закону о заштити права и слобода националних мањина, Закону о државној управи и у Закону о основама система образовања и васпитања.

Министарство просвете, науке и технолошког развоја спроводи мере подршке упису ромских ученика у средње школе у сарадњи са Националним саветом ромске националне мањине и Канцеларијом за људска и мањинска права. Мере афирмативне акције за упис на високо образовање за припаднике ромске заједнице спроводе се у сарадњи са високошколским установама. У случају афирмативног уписа, студент стиче статус буџетског студента. Високошколска установа чији је оснивач Република је обавезна да за упис ромских студената предвиди 1% од броја студената који се финансирају из буџета.

Не постоје тачни подаци о броју уписаних ученика и студената и њиховом постигнућу, јер се њихово школовање није пратило. Анализа јавних политика којима се подстиче школовање ромских ученика и студената је указала на потребу да се примена постојећих мера додатно ојача у смислу прецизирања критеријума, боље информисаности потенцијалних корисника, пружања подршке у остваривању права на основу афирмативних мера, али и тако што ће се из државног буџета финансирати уписивање студената ромске националности на основу примене афирмативних мера. Неопходно је са мерама за упис повезати менторски рад и подршку у оквиру ученичког/студентског стандарда, као и редовно праћење постигнућа. Потребно је повећати квоте за упис студената на факултете који су од значаја за ромску заједницу.

***Педагошки асистенти***

У претходном периоду створена је правна основа за статус, ангажовање, обуку и финансирање педагошких асистената[[324]](#footnote-324), што је омогућило њихово увођење у образовни систем. Досадашњи рад педагошких асистената је у великој мери допринео повећању обухвата ромске деце основним и средњим образовањем. Ипак, и поред тога што се педагошки асистенти сматрају најзначајнијом мером подршке ромској деци у образовању, њихов статус у оквиру образовне установе, улога и могућности напредовања и после шест година нису јасно дефинисани. Увођење педагошких асистената у образовање требало би представља значајан корак ка прилагођавању установа и наставника образовним потребама деце и младих из ромске заједнице и повезивању образовних установа са ромским заједницама и породицама, што није увек случај јер се одговорност често пребацује на самог асистента. У предшколским установама ради мали број педагошких асистената,и то само у оквиру припремног предшколског програма; број асистената би требало повећати и у школама.

***Индивидуализација и индивидуални образовни планови***

Кроз Закон о основама система образовања и васпитања је уведен низ мера подршке за успешно укључивање деце у доуниверзитетско образовање. Васпитачи, наставници и стручни сарадници су у обавези да континуирано прате развој и напредовање детета од самог уписа у предшколско васпитање и образовање/припремни предшколски програм, основну и средњу школу. Психолог/педагог, у сарадњи са васпитачима, наставницима и родитељима процењује да ли је детету потребно прилагођавање начина и садржаја рада, односно индивидуализовани рад и у ком домену и степену. Када се на основу праћења уочи да дете не постиже очекиване исходе, ради се педагошки профил којим се утврђује врста потребе за додатном подршком, односно како индивидуализовати начин рада. Уколико индивидуализовани приступ не даје жељене резултате у односу на развој и постигнућа детета, ради се индивидуални образовни план. Израду и спровођење индивидуалног образовног плана регулишу Закон о основама система образовања и васпитања и посебни закони и подзаконска акта: **Правилник о додатној образовној, здравственој и социјалној подршци детету и ученику**[[325]](#footnote-325), **Правилник о ближим условима за утврђивање права на индивидуални образовни план, његову примену и вредновање**[[326]](#footnote-326).

Потребно је развити процедуре праћења напредовања деце и обучити стручњаке за њихову примену. У основи неадекватног коришћења мера индивидуализације и индивидуалног образовног плана могу бити или негативни стереотипи према деци и младима из ромске заједнице, али и чињеница да васпитачки и наставни кадар није припремљен за индивидуализовани рад и инклузивни приступ.

***Мере антидискриминације, десегрегације и заштита од насиља, злостављања и занемаривања***

Забрана дискриминације јасно је законски регулисана (Закон о забрани дискриминације[[327]](#footnote-327), Закон о основама система образовања и васпитања, појединачни закони у образовању). Дефинисани су различити облици и случајеви дискриминације и прописани поступци заштите од дискриминације. Мере додатне подршке и афирмативне акције не сматрају се дискриминацијом, јер је њихов циљ да се обезбеде приступ и једнако практиковање права. Усвојен је **Правилник о ближим критеријумима за препознавање облика дискриминације од стране запосленог, детета, ученика и трећег лица у установи**. **Правилник о протоколу поступања у установи у одговору на насиље, злостављање и занемаривање** их обавезује да донесу Програм заштите деце од насиља, оснују Тим за заштиту деце од насиља и спроводе предвиђене мере превенције и процедуре за сузбијања свих облика насиља.

Проблеми настају на нивоу примене: запослени нису довољно информисани и обучени и не препознају дискриминацију у свом раду, а неке суптилније форме правдају условима рада или потребом да помогну деци. Деца су свакодневно изложена насиљу од стране вршњака, запослених и родитеља друге деце. Они који крше права детета и законе не сносе последице, чак ни када то раде јавно и са намером. Деца и родитељи су толико навикли на нека дискриминаторна понашања да их прихватају као „нормална” и неминовна. Родитељи не познају права и немају капацитете да воде поступке за заштиту детета од дискриминације, осим у случајевима када добијају правну помоћ од стране организација цивилног друштва.

***Партиципација родитеља из ромске заједнице у образовним установама***

Закон о основама система образовања и васпитања је подржао већу партиципацију родитеља, а на њој се инсистира и у законима који регулишу различите нивое образовања. Поред учешћа у раду Школског одбора, Управног одбора предшколске установе и Савета родитеља, родитељи би требало да буду укључени и у рад тимова који се формирају на нивоу образовне установе. Укључивање родитеља из мањинских заједница у тела и тимове установе се очекује у установама које похађају њихова деца, али је то дефинисано као необавезујућа препорука. Установа, васпитач/наставник и стручни сарадник израђују годишњи план сарадње са породицом.

Сарадња образовних установа са родитељима Ромима и Ромкињама је веома оскудна. Облици сарадње нису прилагођени њиховим потребама и могућностима, те се они не осећају добродошлим. Не постоје подаци о броју родитеља из ромске заједнице који су чланови тела и тимова установа, али је према информацијама са терена њихова партиципација минимална. С једне стране разлоге треба тражити у затворености предшколске установе/школе, а с друге стране ни родитељи нису довољно информисани, мотивисани и активни. Педагошки асистенти који би требало да допринесу бољој комуникацији установе са родитељима често су њени једини представници који остварују сарадњу.

***Образовање на ромском језику, учење ромског језика и неговање ромског идентитета и културе***

Уставом и законом припадницима националних мањина гарантовано је право на „изражавање, чување, неговање, развијање и јавно изражавање националне, етничке, културне у верске посебности”, на „коришћење свог језика и писма”, као и на „школовање на свом језику у државним установама”. У претходном периоду су остварени одређени предуслови за остваривање поменутих права: Национални савет ромске националне мањине је усвојио одлуку о стандардизацији ромског језика, план и програм за предмет „Ромски језик са елементима националне културе” од I до VIII разреда је усвојен од стране Министарства просвете, науке и технолошког развоја и Завода за унапређивање образовања и васпитања на предлог Националног савета ромске националне мањине, покренут је студијски програм за образовање васпитача на ромском језику на Високој струковној школи за образовање васпитача у Вршцу, на Филолошком факултету Универзитета у Београду почео је са радом Лекторат за ромски језик, а у оквиру Центра за целоживотно учење организује се обука наставника за предмет „Ромски језик са елементима националне културе”. Иако је према анкети Националног савета ромске националне мањине око 8.600 родитеља изразило жељу да им деца похађају предмет „Ромски језик са елементима националне културе”, мали број ученика има прилику да похађа тај предмет. У школској 2014/15. години укупно је 978 ученика у 39 школа на територији АП Војводине похађало овај предмет као изборни. ”

***Додатна образовна, здравствена и социјална подршка***

У Републици Србији се од 2010. године развија низ мера које треба да обезбеде додатну подршку деци (образовна, здравствена и социјална) како би могли редовно и успешно да похађају одређени ниво предуниверзитетског образовања. Ова мера је уређена Законом о основама система образовања и васпитања и Правилником о додатној образовној, здравственој и социјалној подршци детету и ученику[[328]](#footnote-328). Правилник уређује процену потреба детета за додатним облицима подршке на основу целовитог индивидуализованог приступа заснованог на једнаким могућностима и сагледавања потреба детета, као и рад интерресорних комисија које функционишу на нивоу јединица локалне самоуправе. Овим правилником је уређено да се додатна подршка обезбеђује без дискриминације по било ком основу сваком детету, односно ученику из друштвено осетљивих група, коме је услед социјалне ускраћености, сметњи у развоју, инвалидитета, тешкоћа у учењу и других разлога потребна додатна подршка у образовању, здравству или социјалној заштити.

Концепт додатне подршке регулисан је на недискриминаторни начин, заснован на правима детета и инклузивним вредностима, али мали број деце добија потребну подршку јер је регулатива недоречена, процедуре компликоване и нејасне, надлежни кадар није довољно обучен за њихову примену, недостају стручни људски ресурси и нису обезбеђена додатна финансијска средства. Из тог разлога је потребна суштинска ревизија уређења и финансирања додатне подршке.

***Превенција раног напуштања школовања***

Значајан број ромских ученика напушта основно образовање пре његовог завршавања. Закон о основама образовања и васпитања Националном просветном савету и Савету за средње стручно образовање и образовање одраслих даје мандат да прате, анализирају и дају препоруке за смањење осипања деце и ученика из образовног система и да утврђују предлоге мера за наставак образовања. Основне школе су дужне да обавесте јединицу локалне самоуправе о ученику који нередовно похађа или је престао да похађа наставу, а основна школа је дужна да у оквиру школског развојног плана дефинише мере превенције осипања. Школе не располажу сетом индикатора који би указивали на ризик од напуштања образовања на основу којих би школа могла да реагује превентивно и да пружи одговарајућу подршку ученику. Саветодавни рад своди се на убеђивање родитеља/старатеља да обезбеде редовно похађање школе и оправдавање изостанака, а најчешће се примењују онда када до напуштања школе већ дође.

Педагошки асистенти имају веома позитивну улогу у спречавању напуштања образовања. Ипак, на нивоу школе не постоји дефинисан тим за превенцију осипања у оквиру школе који би спроводио одређене активности у случају сумње да ће неко дете напустити школу, већ се запослени ad hoc укључују, и то најчешће на основу личне иницијативе. Ако саветодавни рад не доведе до редовног похађања школе обавештавају се центар за социјални рад и јединица локалне самоуправе. Сарадња школе и центра за социјални рад је законски јасно дефинисана.

Може се закључити да је, у претходних неколико година, постављена системска основа за решавање проблема раног напуштања образовања, али је постојећа пракса у школама и центрима за социјални рад и даље често недовољно делотворна када је у питању превенција, а и када је у питању интервенција.

***Ученички и студентски стандард – стипендије, кредити и домови***

Закон о ученичком и студентском стандарду[[329]](#footnote-329)84 дефинише услове под којима се остварује право на подршку различитих корисника, у коме се експлицитно наводи ромска национална мањина. Закон прописује право на смештај, исхрану, студентски кредит, студентску стипендију, стипендију за изузетно надарене студенте, одмор и опоравак, као и за културне, уметничке, спортске и рекреативне активности и информисање. Правилником о ученичким и студентским кредитима и стипендијама[[330]](#footnote-330) је дефинисано да ученици и студенти из осетљивих група могу да остваре право на стипендију и кредит уз примену афирмативних мера. Министарство просвете, науке и технолошког развоја од укупног броја кредита и стипендија 10% опредељује за студенте из осетљивих друштвених група који се рангирају применом блажих критеријума у погледу успеха и без узимања у обзир социоекономског статуса породице. Кредити се обезбеђују за струке у којима недостаје радна снага на тржишту рада. Приликом оцене за смештај у домове, социоекономски положај се вреднује нешто више него у случају стипендија.

Постојећи систем ученичког и студентског стандарда није довољно искоришћен као инструмент за подршку деци и младима из ромске заједнице. Он је прилагођен потребама опште популације и само под посебним условима ограничен број деце и младих из ромске заједнице може да користи ове мере. Потребно је да се редефинишу критеријуми и процедуре за остваривање права. Ово је посебно важно када су у питању ученици средњег образовања и студенти пошто су подаци показали да је обухват Рома и Ромкиња средњим образовањем изузетно низак.

***Бесплатни уџбеници***

Као основ за бесплатне уџбенике наводи се одредба Устава по којој је основно образовање обавезно и бесплатно. Од школске 2009./10. године траже се модалитети за давање бесплатних уџбеника, прво у АП Војводини и локалним самоуправама, затим и на нивоу целе земље. Спровођење ове мере је најпре почело као пројектна активност давања бесплатних уџбеника ромској деци. Од наредне школске године ова мера се финансира из Буџета Републике Србије − бесплатне уџбенике, а потом и радне свеске, добијају сви ученици прва четири разреда без обзира на социоекономски статус; након тога ученици су добијене бесплатне уџбенике враћали школама за следеће генерације. Од школске 2015./16. године ова мера се усмерава на ученике свих разреда који спадају у неку од прецизно наведених 11 група. Иако се припадност ромској мањини не помиње експлицитно међу критеријумима, деца и породице из ромске заједнице могу, по различитим основама, да остваре право на бесплатне уџбенике. Уколико се породица пријави по неколико основа, она може да оствари право по основу који је најповољнији за породицу.

У овом тренутку не постоје анализе на основу којих би могли да се утврде ефекти измене у политици бесплатних уџбеника, нити у којој мери су деца из ромске заједнице добила подршку за обезбеђивање уџбеника.

***Функционално основно образовање одраслих, средње образовање и андрагошки асистенти***

Велики број одраслих Рома и Ромкиња није завршио основну школу и за њих је успостављање делотворног система основног образовања одраслих и стицање минималне квалификације од пресудне важности. Министарство просвете, науке и технолошког развоја спроводи упис полазника програма функционалног основног образовања одраслих старијих од 17 година по истој процедури и у роковима одређеним за ванредне ученике, а млађих од 17 година по критеријумима за кандидате из осетљивих друштвених група. Образовање одраслих може да организује основна или средња школа која има решење о верификацији од Министарства просвете, науке и технолошког развоја; Влада усваја Годишњи план образовања одраслих и обезбеђује финансијске ресурсе за његову реализацију. Улогу андрагошког асистента уређују Закон о основама система образовања и васпитања, Закон о образовању одраслих и Правилник о условима у погледу простора, опреме, наставних средстава, степена и врсте образовања наставника и андрагошких асистената за остваривање наставног плана и програма основног образовања одраслих[[331]](#footnote-331).

Функционално основно образовање одраслих, као и додатни програми обуке које реализује Национална служба за запошљавање, могу значајно да допринесу смањењу постојећег образовног јаза и да повећају шансе одраслих Рома и Ромкиња да се запосле, али обухват ових програма није довољан имајући у виду величину јаза (да би се стопа одраслих који немају основно образовање свела на ниво који постоји у општој популацији, било би потребно око 30 година ако би сваке године око 1.000 одраслих Рома и Ромкиња стекло основно образовање кроз програме функционалног основног образовања одраслих).

***Мере из области социјалне заштите које подржавају образовање деце***

Дечји додатак је намењен деци која живе у условима сиромаштва, а остварење права је условљено редовним школовањем деце и младих до 19 година старости. Право се остварује на нивоу јединице локалне самоуправе, а финансира из републичког буџета. Према поменутом MICS истраживању 60% ромске деце прима дечји додатак у односу на 27% деце у општој популацији (72% међу децом узраста 7-14 година и 29% међу децом узраста 15-18 година). Новчана социјална помоћ је намењена породицама без прихода или са недовољним приходима и има за циљ да обезбеди одржање минималног стандарда живота. Центар за социјални рад може да осмисли индивидуални план активације са корисницима који их обавезује да, између осталог, учествују у програмима за образовање одраслих, стручног оспособљавања и преквалификације, што је посебно важно за унапређење образовања одраслих Рома и Ромкиња.

**Закон о финансијској подршци породици са децом**[[332]](#footnote-332) прописује регресирање трошкова за похађање предшколског васпитања и образовања деце из материјално угрожених породица, али веома мали број деце укључене у овај ниво образовања указује да постоје проблеми у вези са реализацијом те мере. Мере из мандата центара за социјални рад које се односе на превенцију раног напуштања образовања су: саветодавни рад, надзорна функција над родитељима и њиховим вршењем родитељских права и посебно кроз пружање подршке у остваривању приступа материјалним и нематеријалним облицима помоћи у школовању деце (нпр. обезбеђивање школског прибора) представљају важан инструмент који треба да делује превентивно на напуштање образовања.

Анализе коришћења ових мера су указале на главне тешкоће у њиховој примени: проблеми у одређивању корисника различитих мера, због чега значајан број деце не остварује своја права, лоше администрирање на нивоу локалне самоуправе, неадекватно информисање због којег многи потенцијални корисници нису ни упознати са својим правима, аплицирање је повезано са одређеним трошковима и остваривање права је повезано са сложеним управним поступцима.

***Образовање на језицима националних мањина***

У вишенационалним срединама, **Закон о основама система образовања и васпитања**[[333]](#footnote-333) предвиђа у члану 9, могућност школовања на језику националне мањине или двојезично, у којем случају се српски језик учи као нематерњи. Равноправност употребе језика и писма спроводи се већ у фази припреме за упис у средњу школу, када се тестови за полагање матурског испита штампају и дистрибуирају у довољном броју примерака на језицима националних мањина у национално мешовитим срединама. Деци која припадају националним мањинама, у основној и/или средњој школи, омогућена је извођење и праћење наставе кроз три модалитета у образовању:

* Настава на матерњем језику (изводи се на албанском, босанском, бугарском, мађарском, румунском, русинском, словачком и хрватском);
* Двојезична настава - на матерњем и српском језику (изводи се на албанском и српском, мађарском и српском, румунском и српском, словачком и српском и хрватском и српском);
* Настава на српском језику, уз изборни предмет матерњи језик са елементима националне културе.

За потребе образовања националних мањина одобравају се уџбеници на језицима националних мањина, који по свом тиражу спадају у нискотиражне уџбенике. Министарство просвете, науке и технолошког развоја суфинансира издавачким кућама штампање ових уџбеника, како њихова цена не би била већа од високотиражних уџбеника. Тренутно је одобрено 1.300 уџбеника за основну и средњу школу[[334]](#footnote-334) (у 2014.години)

**Закон о основном образовању и васпитању**[[335]](#footnote-335) у члану 12. закона, којим је регулисан језик остваривања образовно-васпитног рада, прописано је да се образовно-васпитни рад остварује се на српском језику. Истим чланом, у ст. 2., регулисано је да се за припаднике националне мањине образовно-васпитни рад остварује и на језику и писму националне мањине, односно двојезично, ако се приликом уписа у први разред за то определи најмање 15 ученика, с тим што је школа овлашћена да остварује образовно-васпитни рад на језику и писму националне мањине,односно двојезично и за мање од 15 ученика уписаних у први разред, уз сагласност министарства надлежног за послове образовања. Ову сагласност министарство даје по прибављеном мишљењу одговарајућег националног савета националне мањине у складу са законом којим се уређује надлежност националних савета националних мањина. Изричито је прописано да се мишљење сматра датим ако национални савет националне мањине не достави мишљење у року од 15 дана од дана пријема захтева. Утврђена је и законска дужност школе за ученика организује наставу српског језика ако се образовно-васпитни рад остварује на језику и писму националне мањине, као и да за ученика који је припадник националне мањине организује се настава језика националне мањине са елементима националне културе као изборни предмет, ако се образовно-васпитни рад остварује на српском језику. Закон прописује могућност да се образовно-васпитни рад изводи на страном језику, односно двојезично, уз сагласност Министарства, при чему се ученику организује настава српског језика ако се образовно-васпитни рад остварује на страном језику. Када је реч о образовно-васпитном раду за ученике који користе знаковни језик, односно посебно писмо или друга техничка решења, прописано је да се овај рад остварује у складу са законом, без ближих одређења.

**Предшколско образовање**

За припаднике националне мањине васпитно-образовни рад остварује се на **матерњем језику**, а може и **двојезично** или на српском, ако се за то определи најмање 50% родитеља, односно старатеља деце.

|  |  |
| --- | --- |
| **Језик** | **На матерњем језику** |
| **2011./2012.** | **2012./2013.** | **2013./2014.** | **2014/2015** |
| Албански | 843 | 586 |  |  |
| Мађарски  | 4.447 | 4.331 |  |  |
| Румунски | 138 | 131 |  |  |
| Русински | 154 | 148 |  |  |
| Словачки | 996 | 987 |  |  |
| Хрватски | 85 | 100 |  |  |
| УКУПНО | 6.663 | 6.283 |  |  |

|  |  |
| --- | --- |
| **Језик** | **Двојезично (на српском језику и на једном од језика националних мањина)** |
| **2011./2012.** | **2012./2013.** | **2013./2014.** | **2014/2015** |
| Албански | 35 | - |  |  |
| Босански | 2.420 | 2.536 |  |  |
| Бугарски  | 222 | 220 |  |  |
| Мађарски  | 998 | 887 |  |  |
| Немачки | 23 | 136 |  |  |
| Ромски | 205 | 55 |  |  |
| Румунски | 106 | 116 |  |  |
| Словачки | 85 | 87 |  |  |
| Хрватски | - | - |  |  |
| УКУПНО | 4.094 | 4.037 |  |  |

**Основно образовање**

|  |  |
| --- | --- |
| **Језик** | **Образовно-васпитни рад на језику и писму националне мањине** |
| **2011./2012.** | **2012./2013.** | **2013./2014.** | **2014/2015** |
| Албански | 8.327 | 7.337 |  |  |
| Бугарски | 98 | 90 |  |  |
| Мађарски  | 15.350 | 15.216 |  |  |
| Румунски | 1.126 | 1.079 |  |  |
| Русински | 487 | 479 |  |  |
| Словачки | 3.183 | 3.034 |  |  |
| Хрватски | 296 | 296 |  |  |
| УКУПНО | 28.867 | 27.531 |  |  |

Напомена: У школској 2013./2014. години отпочела је целокупна настава на босанском језику, док је у школској 2014./2015. години уведена и двојезична настава на босанском и српском језику у основним школама у Рашкој области.

**Средње образовање**

|  |  |
| --- | --- |
| **Језик** | **Образовно-васпитни рад на језику и писму националне мањине** |
| **2011./2012.** | **2012./2013.** | **2013./2014.** | **2014/2015** |
| Албански | 3.825 | 3.619 |  |  |
| Бугарски | 87 | 98 |  |  |
| Мађарски  | 7.092 | 6.784 |  |  |
| Румунски | 238 | 224 |  |  |
| Русински | 65 | 61 |  |  |
| Словачки | 381 | 256 |  |  |
| Хрватски | 128 | 145 |  |  |
| УКУПНО | 11.816 | 11.187 |  |  |

Напомена: У школској 2013/2014. години отпочела је целокупна настава на босанском језику, док је у школској 2014/2015. години уведена и двојезична настава на босанском и српском језику у средњим школама у Рашкој области.

У случају предмета матерњи језик са елементима националне културе, за припаднике националних мањина који похађају наставу на српском језику, омогућено је изучавање предмета Матерњи језик са елементима националне културе.

**Основно образовање**

|  |  |
| --- | --- |
| **Језик** | **Матерњи језик са елементима националне културе**  |
| **2011./2012.** | **2012./2013.** | **2013./2014.** | **2014/2015** |
| Бошњаци | 10.825 | 10.930 |  |  |
| Бугари | 736 | 725 |  |  |
| Буњевци | 338 | 353 |  |  |
| Мађари | 1.711 | 2.186 |  |  |
| Македонци | 5 | 10 |  |  |
| Роми | 695 | 534 |  |  |
| Русини | 256 | 267 |  |  |
| Словаци | 334 | 342 |  |  |
| Украјинци | 548 | 490 |  |  |
| Хрвати | 120 | 160 |  |  |
| Чеси | 417 | 480 |  |  |
| **УКУПНО** | **16.010** | **16.533** |  |  |

Напомена: У школској 2014/2015. години уведено је изучавање Влашког језика са елементима националне културе у основним школама.

**Средње образовање**

|  |  |
| --- | --- |
| **Језик** | **Матерњи језик са елементима националне културе**  |
| **2011./2012.** | **2012./2013.** | **2013./2014.** | **2014/2015** |
| Бугари | 616 | 414 |  |  |
| Мађари | - | - |  |  |
| Румуни | 28 | 36 |  |  |
| Русини | 72 | 61 |  |  |
| Словаци | 331 | 260 |  |  |
| Хрвати | 37 | 36 |  |  |
| **УКУПНО** | **1.084** | **807** |  |  |

Министарство просвете, науке и технолошког развоја надлежно је за евиденцију свих одобрених уџбеника који се води у Регистру одобрених уџбеника. Тако је, на пример, у школској 2012./2013. години одобрено 329 нових уџбеника на језицима националних мањина. Доња табела садржи податке о броју одобрених уџбеника за наставу о/на мањинском језику намењених основном образовању припадника националних мањина.

|  |  |  |
| --- | --- | --- |
| **Национална мањина** | **Разреди основне школе** | **Укупно** |
| **I** | **II** | **III** | **IV** | **V** | **VI** | **VII** | **VIII** |
| Албанци | 1 | - | 4 | 3 | 3 | 1 | 2 | 3 | **17** |
| Бугари | 2 | - | 1 | 1 | 2 | 1 | - | 3 | **10** |
| Мађари | 2 | 5 | 8 | 6 | 7 | 8 | 10 | 21 | **67** |
| Румуни | 4 | 5 | 6 | 3 | 3 | 2 | 14 | 21 | **58** |
| Русини | 6 | 3 | 5 | 3 | 2 | 9 | 10 | 16 | **54** |
| Словаци | 3 | 4 | 5 | 4 | 4 | 4 | 17 | 16 | **57** |
| Украјинци | 2 | 2 | 1 | 1 | 1 | 0 | - | 3 | **10** |
| Хрвати | 2 | 4 | 3 | 4 | 11 | 8 | 8 | 9 | **49** |
| Чеси | 1 | - | 1 | 1 | 1 | - | - | 3 | **7** |
| **Укупно** | **23** | **23** | **34** | **26** | **34** | **33** | **61** | **95** | **329** |

У периоду 2010.-2012. године, Покрајински секретаријат за образовање, управу и националне заједнице АП Војводине одобрио је 66 оригиналних уџбеника на језицима националних мањина за ученике основних и средњих школа. Тим бројем нису обухваћени уџбеници увезени из земаља матица који су одобрени за наставу на језицима националних мањина у Републици Србији.

Прописи из области образовања дају могућност да се наставници који предају на мањинским језицима додатно усавршавају. Каталози програма сталног стручног усавршавања наставника, васпитача и стручних сарадника[[336]](#footnote-336) објављују се за сваку школску годину и садрже програме стручног усавршавања који су одобрени од стране Комисије Завода за унапређивање образовања и васпитања и Педагошког завода Војводине. Акредитовани програми који су од значаја за образовање националних мањина и извођење наставе на мањинским језицима: 37 за школску 2011./2012.годин, 36 за школску 2012./2013.годину.

Пројекат „**Унапређивање предшколског васпитања и образовања у Србији (ИМПРЕС)“**, финансира ЕУ (ИПА) са 3,75 милиона евра. Општи циљ пројекта: Допринос социјалној инклузији и смањењу сиромаштва унапређивањем услуга у области предшколског васпитања; за децу из маргинализованих група. у које спадају деца из сеоских средина, сиромашни, Роми (бесплатни припремни предшколски програм траје девет уместо шест месеци, за девет општина набављени су покретни вртићи или превозна средства за децу која не могу сама стићи до постојећих предшколских установа). У активности пројекта укључено је 15 пилот општина и градова. У оквиру ИМПРЕС пројекта изашао је из штампе Водич за самовредновање у предшколским установама.

**Канцеларија за људска и мањинска права** је, уз подршку амбасада Велике Британије и Холандије, у периоду од новембра 2012. до маја 2013. године, спровела пројекат шестомесечног плаћеног стажирања за дванаест припадника албанске, бошњачке и ромске националне мањине у органима управе чија је делатност од значаја за остваривање колективних права мањина.[[337]](#footnote-337) Канцеларија, уз подршку амбасада Велике Британије и Холандије, Шведске агенције за међународни развој (СИДА) и Организације за европску безбедност и сарадњу, у периоду од новембра 2013. године до маја 2014. године спровела наставак ове активности.

**Пројекат „Пружање унапређених услуга на локалном нивоу у области здравства, образовања и социјалне заштите на локалном нивоу“**, (ДИЛС**-**Delivery of Improved Local Services)завршен је 2013. године. Финансиран је из зајма Светске банке и истовремено су га спроводила три министарства надлежна за образовање, здравље и социјалну политику, укупна вредност кредита износила је 32 милиона евра, од чега је министарство просвете за реализацију циљева пројекта користило око 12 милиона евра. Основни циљеви су: Јачање капацитета локалних самоуправа и локалних институција у процесу децентрализације; бољи квалитет, већа доступност, ефикасност и уједначеност у пружању услуга на локалном нивоу (образовању ромске деце, деце са инвалидитетом и сметњама у развоју, сеоске, расељене и сиромашне деце). Грантове је добило око 450 школа и 56 предшколских установа. Значајан део средстава (укупно 2 милиона евра, у просеку 35.000 евра по општини) био је намењен реализацији пројеката у 56 општина које имају бројно становништво ромске националности, велики број ромске деце школског узраста, а спадају међу најнеразвијеније општине Србије. За подршку инклузивном образовању је вођена кампања у 100 општина широм земље, у сарадњи са Фондом за отворено друштво Србије, Центром за интерактивну педагогију, Савезом учитеља Републике Србије и Центром за образовне политике. Циљ кампање био је да информише, едукује, повезује и подстиче на акцију оне који су одговорни и заинтересовани за квалитетно образовање доступно сваком детету. У оквиру кампање, организоване су трибине и медијски догађаји којима је присуствовало око 12.000 учесника. Презентовано је преко 120 примера добре праксе. Лифлет и брошура штампани су на српском, албанском, ромском и мађарском језику, а брошура и на Брајевом писму.

Такође, вођена је уписна кампања у припремни предшколски програм и основну школу у сарадњи са партнерима: Ромским образовним фондом из Будимпеште, UNICEF-ом, Швајцарском агенцијом за развој (SDC), Фондом за отворено друштво Србије, Шведском агенцијом за међународни развој (SIDA), Мисијом ОЕБС-а у Србији и пројектом **„Образовање за све“**. Циљ кампање је био да се родитељи из осетљивих друштвених група и шира јавност упознају са новим уписним процедурама. Развијене су и реализоване обуке за више од 600 наставника и директора из 180 установа.

Пројекат **„Овде смо заједно - Европска подршка за инклузију Рома“**, вредан 4,8 милиона евра, финансира ЕУ и спроводи Мисија ОЕБС-а у Србији у периоду од јуна 2013. до јуна 2015. године[[338]](#footnote-338) Пројекат подржава спровођење Стратегије за унапређивање положаја Рома у Републици Србији. Пројекат подржава унапређење положаја Рома кроз шест компоненти: приступ основним правима, формирање мобилних тимова, јачање капацитета организација цивилног друштва, превентивни програми са циљем спречавања напуштања школовања, унапређење услова становања и одрживо запошљавање. Кроз пројекат се пружа правна помоћ 20 пилот општина, формирано је 20 локалних мобилних тимова које чине ромски координарор, педагошки асистент, здравствена меријаторка, представник Националне службе за запошљавање и Центра за социјални рад. Педагошки асистенти ће појачати досадашње активности асистената и установа у којима су ангажовани и које се односе на редован и благовремен упис ромске деце у припремни предшколски програм и основну школу. За првих годину дана пројекта 509 деце је уписано у предшколске установе, 181 педагошки асистент учествује у обукама, обезбеђено је 500 стипендија за средњошколце.

**Учињен је значајан помак у образовању ромских ученика**. Истраживање показује[[339]](#footnote-339) да се мере образовне политике усмерене на повећање обухвата, смањење осипања и одсуства и повећавања школског успеха ромских ученика успешно спроводе у школама и да доводе до првих ефеката. Истраживање о ефектима мере увођења педагошког асистента у 22 основне школе у Републици Србији[[340]](#footnote-340) показује позитиван утицај на образовна постигнућа ученика ромске националне мањине, редовност похађања наставе, повећање броја ученика у ваннаставним активностима школа и унапређивање сарадње са родитељима ученика.

Поред успостављеног законодавног оквира за **образовање ученика на језицима националних мањина,** потребно је додатно унапређење и у погледу информисања и обезбеђивање неопходних уџбеника како би се створили предуслови за квалитетно образовање на језицима мањина.[[341]](#footnote-341) Међутим, садржаји уџбеника како природних, тако и друштвених наука обилује дискриминаторним садржајима, пре свега у односу на питања везана за трансродност, трансполност и интерсексуалност, као и на стeрeoтипни прикaз рoдних улoгa и прoфeсиja, и особа истополне сексуално-емотивне оријентације[[342]](#footnote-342).

Међутим, на основу **Извештаја Заштитника грађана о спровођењу Стратегије за унапређење положаја рома са препорукама**[[343]](#footnote-343), постигнутим резултатима нису отклоњене препреке за социјалноекономску интеграцију Рома и није створен потпун нормативни основ за спровођење дугорочних мера смањивања сиромаштва и остваривања суштинске једнакости грађана ромске националности. нису у довољној мери разрађене и нису предузимане као средство за превазилажење изузетног неповољног социјално-економског и друштвеног положаја Рома, које су узрок њихове суштинске неравноправности.

Законом о заштити права и слобода националних мањина, припадницима Ромске националности признат је статус националне мањине и утврђена је обавеза органа власти да у складу са Уставом и законом „доносе прописе, појединачне правне акте и да предузимају мере у циљу обезбеђења пуне и ефективне равноправности између припадника националних мањина и припадника већинске нације“, а нарочито ради „поправљања положаја лица која припадају ромској националној мањини.“[[344]](#footnote-344) До средине 2013. године органи јавне власти су доношењем прописа и спровођењем јавних политика допринели делимичном и недовољном унапређењу положаја грађана ромске националности у следећим областима: статусна питања (пријава пребивалишта и боравишта, и лична документа), здравствене заштита и осигурање, образовање, запошљавање и становање)[[345]](#footnote-345).

Упркос томе што не постоје прецизни подаци о броју деце ромске националности уписане у вртиће, основне и средње школе чињеница је да је њихов број у образовању све већи, као и то да се сваке године одређени број студената упише на прву годину студија на основу ad hoc мера афирмативне акције. Међутим, и поред бројних достигнућа у области инклузивног образовања ромске популације, према овом Извештају[[346]](#footnote-346), пуно укључивање и континуитет образовања још увек нису постигнути. Није остварено потпуно укључивање ромске деце у образовни систем и није обезбеђен континуитет у образовању, а постигнућа ученика ромске националности су нижа од постигнућа вршњака других националности. Није успостављен систем за праћење и извештавање о степену и квалитету образовања ученика ромске националности и не постоји тачна евиденција о броју ученика ромске националности у образовном систему. Нису донети прописи којима се ближе уређују мере афирмативне акције за упис и током школовања ученика ромске националности у средњим школама и на јавним факултетима. Критеријуми о броју и раду асистената за подршку у образовању ромских ученика нису установљени, а сам број асистената за подршку ученицима ромске националности у предшколском и основношколском образовању је далеко мањи од потребног броја асистената. Подршка инклузивном образовању није остварена у мери која обезбеђује пуно укључивање ромских ученика. Рад интересорних комисија и примена **Правилника о додатној образовној, здравственој и социјалној подршци детету и ученику[[347]](#footnote-347)** само су делимично допринеле смањивању неоснованог уписа деце ромске националности у „специјалне“ школе. Сегрегација ромске деце у образовању је и даље присутна, а у неколико градова у школама које су близу ромских насеља уписују се претежно ученици ромске националности. Дискриминаторна понашања према ученицима ромске националности у образовном систему су још увек изражена. Не постоје услови за наставу предмета Ромски језик са елементима националне културе Нису обезбеђени ни кадровски, нити програмски услови за организовање наставе предмета „Ромски језик са елементима националне културе“ на начин како је то омогућено ученицима припадницима других националних мањина.

Према **Закону о националним саветима националних мањина**[[348]](#footnote-348), Национални савети националних мањина имају значајну улогу у спречавању дискриминације према својим сународницима у образовању, јер имају одређене надлежности:

**У оснивачким правима** (члан 11.): Република, аутономна покрајина и јединица локалне самоуправе као оснивачи установа из става 1. овог члана могу у целини или делимично пренети оснивачка права на национални савет.

**У учешћу у управљању установама** (члан 12.): У установама предшколског васпитања и образовања, и основног и средњег образовања и васпитања чији је оснивач Република, аутономна покрајина или јединица локалне самоуправе, у којима се образовно-васпитни рад изводи и на језику националне мањине, или у којима се изучава говор, језик или култура националне мањине као посебан наставни предмет, национални савет:

1. даје мишљење о предложеним кандидатима за чланове управног, односно школског одбора – представницима јединице локалне самоуправе;
2. у установама у којима се у већини одељења образовно-васпитни рад изводи на језику националне мањине или за које је утврђено да су од посебног значаја за националну мањину, предлаже чланове управног, односно школског одбора – представнике јединице локалне самоуправе;
3. даје мишљење о кандидату за директора установе из става 1. тачка 1) овог члана;
4. даје мишљење у поступку разрешења директора и чланова органа управљања у установама из става 1. тач. 1) и 2) овог члана;
5. даје претходну сагласност за избор директора установа из става 1. тачка 2) овог члана.

У установама ученичког и студентског стандарда чији је оснивач Република, аутономна покрајина или јединица локалне самоуправе, Национални савет:

1. предлаже једног члана – представника оснивача и даје мишљење о осталим кандидатима за чланове управног одбора установа ученичког стандарда чије је седиште на територији јединице локалне самоуправе у којој је језик националне мањине у службеној употреби. Ако је у јединици локалне самоуправе више језика националних мањина у службеној употреби, заинтересовани национални савети предлажу заједничког кандидата за члана управног одбора;
2. даје мишљење о кандидатима за чланове управних одбора установа студентског стандарда чије је седиште на територији јединице локалне самоуправе у којој је језик националне мањине у службеној употреби;
3. даје мишљење у поступку избора директора установа ученичког и студентског стандарда чије је седиште на територији јединице локалне самоуправе у којој је језик националне мањине у службеној употреби;
4. даје мишљење у поступку разрешења директора и чланова органа управљања из става 2. тач. 1) до 3) овог члана.

Национални савет националне мањине чији језик није у службеној употреби ни у једној јединици локалне самоуправе има права из става 2. тач. 1) до 4) овог члана у јединици локалне самоуправе у којој припадници националне мањине коју он представља чине више од 1% укупног становништва према резултатима последњег пописа становништва.

У области високог образовања у установама чији је оснивач Република, аутономна покрајина или јединица локалне самоуправе, национални савет даје мишљење о кандидатима предложеним за органе руковођења и управљања високошколске установе на којој се настава у целини или делимично изводи на језику националне мањине.

**У наставним плановима и програмима** (члан 13.), Национални савет:

1. предлаже Националном просветном савету опште основе предшколског програма, наставне планове и програме основног и средњег образовања и васпитања и основе васпитног програма, за садржаје који изражавају посебност националне мањине, а нарочито из области историје, музичког васпитања и ликовне уметности;
2. предлаже Националном просветном савету програм основног и средњег образовања и васпитања за језик националне мањине и језик, односно говор, националне мањине са елементима националне културе;
3. даје мишљење Националном просветном савету на наставне програме српског језика, као нематерњег;
4. предлаже министру надлежном за послове образовања мере и програм васпитног рада са ученицима у установама ученичког стандарда, који се односе на афирмацију међуетничке толеранције и мултикултурализма;
5. даје мишљење на школски и васпитни програм установа за које је утврђено да су од посебног значаја за националну мањину.

**У одабиру уџбеника и наставних средстава** (члан 14.): Ако се образовно-васпитни рад остварује на језику националне мањине, Национални просветни савет предлаже министру надлежном за послове образовања давање одобрења за коришћење уџбеника и наставних средстава чији садржаји изражавају посебности националне мањине уз претходну сагласност националног савета.

Министар надлежан за послове образовања даје одобрење за коришћење домаћих или увезених уџбеника на језику националне мањине у образовно-васпитном раду, на предлог националног савета.

**У другим надлежностима у области образовања** (члан 15.), Национални савет у складу са законом:

1. предлаже једног кандидата за заједничку листу кандидата за избор чланова Националног просветног савета;
2. даје мишљење у поступку доношења акта о мрежи предшколских установа и основних школа у јединици локалне самоуправе у којој је у службеној употреби језик националне мањине или у којој се образовно-васпитни рад изводи на језику националне мањине;
3. утврђује образовно-васпитне установе од посебног значаја за образовање националне мањине; ако је укупан број установа већи од четири, за установе од посебног значаја може се прогласити највише једна четвртина од укупног броја установа у којима се настава изводи и на језику националне мањине; ако је укупан број таквих установа мањи од четири, установом од посебног значаја може се прогласити једна од установа у којима се настава изводи на језику националне мањине, односно и на језику националне мањине; у случају националне мањине на чијем језику се не изводи настава, правила из ове тачке се сходно примењују на установе у којима се изучава језик или говор са елементима културе националне мањине;
4. даје мишљење министру надлежном за послове образовања у поступку утврђивања мреже средњих школа и установа ученичког и студентског стандарда;
5. даје мишљење министру надлежном за послове образовања у поступку давања сагласности на обављање делатности школе ван седишта школе у којој се настава изводи на језику националне мањине;
6. предлаже оснивачу, Републици, аутономној покрајини или јединици локалне самоуправе осамостаљивање издвојеног одељења школе у којем се настава изводи на језику националне мањине;
7. даје мишљење у поступку утврђивања броја ученика за упис у средњу школу, као и у поступку давања сагласности на број ученика за стицање стручне оспособљености, преквалификације, доквалификације и специјализације;
8. даје мишљење министру надлежном за послове образовања у поступку давања сагласности на отварање одељења на језику националне мањине за мање од 15 ученика;
9. установама ученичког и студентског стандарда даје мишљење у поступку расподеле места у тим установама;
10. даје мишљење у поступку расподеле средстава из буџета Републике, аутономне покрајине и јединице локалне самоуправе која се додељују путем јавног конкурса установама и удружењима у области образовања;
11. установљава стипендије из сопствених средстава и својим актима прописује критеријуме и поступак одлучивања о додели стипендије и спроводи поступак за додељивање;
12. одређује представника у Националном просветном савету који учествује у његовом раду без права одлучивања, када се на језику националне мањине изводи настава у оквиру образовног система, а када Национални просветни савет разматра питања од значаја за образовање националне мањине;
13. одређује свог представника у Националном савету за високо образовање који је пуноправни члан овог савета када се на језику националне мањине у целини или делимично изводи настава у оквиру високог образовања;
14. обавља и друге послове из ове области утврђене законом или другим прописима.

**Национални савет бошњачке националне мањине** поднео је 22 притужбе Поверенику за заштиту равноправности (у 2014.години)[[349]](#footnote-349), због дискриминације Бoшњака у образовном систему. Притужбе су поднете против неколико основних и средњих школа, предшколских установа, као и против Министарства просвете науке и технолошког развоја, а у њима је указано на неостваривање колективних мањинских права, конкретно права на образовање на босанском језику. У 10 предмета утврђена је дискриминација и издате су одговарајуће препоруке, а по седам препорука је поступљено.

**III МЕТОДИ И ИНСТРУМЕНТИ КОЈИ СЕ КОРИСТЕ У ПРИВЛАЧЕЊУ ПАЖЊЕ РАЗЛИЧИТИХ НИВОА ВЛАСТИ КОЈИ СЕ КОРИСТЕ У ЦИЉУ УКЛАЊАЊА БАРИЈЕРА И ПРЕПРЕКА НА КОЈЕ СЕ НАИЛАЗИ**

**1.Кратак преглед ефикасности метода који се употребљавају у отклањању препрека**

Основна обавеза свих укључених у образовни систем јесте да не поступају дискриминаторски, односно да се уздрже од дискриминације. Дискриминаторно понашање и поступање могуће је разложити и посматрати на неколико нивоа:

1. у односу ученика и ученица и њиховој међусобној свакодневној комуникацији;
2. у односу професора/наставника према ученицима и ученицама;
3. у односу наставника и управе образовне институције.

Уколико се дискриминација ипак појави, заштита права се може остварити на неколико начина:

1. на основном нивоу, разговором са наставником или разредним старешином који би требало да представља доброг медијатора у поступку помирења и налажења решења у односима између ученика;
2. приговором школској управи и просветној инспекцији који може поднети наставник или ученик поводом односа ученик – ученик или ученик – наставник;
3. подношењем притужбе независним институцијама;
4. подношењем тужбе суду.

Уколико се **дискриминаторно поступање догоди у односу ученик – ученик**, почетна је претпоставка да прво реагују наставник и разредни старешина, који ће најпре заузети негативан став о дискриминаторном понашању и ставити до знања да је оно потпуно неприхватљиво. Наставник би требало да помогне ученику који је жртва, а да затим ученику за кога се везује дискриминаторно понашање и околини укасе на то да су негативне реакције на његов/њен пол, изглед, сметње у развоју, расу или друга својства неприхватљиве предрасуде. Наставник би требало да утврди право чињенично стање и разговара с родитељима на одељенским састанцима. Таквим деловањем наставници неће пружити могућност за развој дискриминације већ ће је активно препознавати и настојати да превазиђу путем медијације.

Ако наставник или управа сматрају да санкције морају бити строже, против ученика се може повести васпитно-дисциплински поступак. Тај поступак се против ученика може покренути уколико је повређен члан 44. Закона о основама система образовања и васпитања, који гласи: „*У установи су забрањене активности којима се угрожавају, омаловажавају, дискриминишу или издвајају лица, односно групе лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инвалидитета, здравственог стања, узраста, социјалног и културног порекла, имовног стања, односно политичког опредељења и подстицање или неспречавање таквих активности, као и по другим основима утврђеним законом којим се прописује забрана дискриминације. Под дискриминацијом лица или групе лица сматра се свако непосредно или посредно, на отворен или прикривен начин, искључивање или ограничавање права и слобода, неједнако поступање или пропуштање чињења, односно неоправдано прављење разлика повлађивањем или давањем првенства. Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају. Ближе критеријуме за препознавање облика дискриминације од стране запосленог, ученика или трећег лица у установи, заједнички прописује министар и министер надлежан за послове људских права.*“

Овај поступак је чланом 114. Закона о основама система образовања и васпитања, означен као хитан и покреће га директор закључком. Као казна за кршење члана 44. за ученика средње школе, предвиђен је престанак својства ученика средње школе у тој школској години и немогућност да даље настави образовање у тој школи. Школа је дужна да обавести родитеље или старатеље и тако их укључи у целокупан поступак. Уколико је ученик малолетан, изјава се од њега узима у присуству родитеља. Овај дисциплински поступак окончава се решењем директора. Родитељи могу поднети жалбу у року од три дана од дана достављања решења о утврђеној одговорности и изреченој мери. Школски одбор решава по жалби у року од 15 дана од дана достављања, жалбом се одлаже извршење решења директора. Другостепено решење је коначно и против њега не постоји могућност жалбе. Против другостепеног решења о изреченој мери искључења ученика из средње школе, родитељ, односно старатељ има право на судску заштиту у управном спору.

Уколико се **проблем дискриминације јави у односу** **наставник – ученик – школа**, проблем би требало решавати следећим корацима:

1. обраћањем директору школе;
2. обраћањем општинском инспектору надлежне школске управе;
3. обраћањем републичком просветном инспектору, односно Покрајинском инспекторату.

Пријаву повреде права директору образовне установе могу поднети сами ученици, њихови родитељи, али и наставно особље ако примети да је дошло до повреде права. Пријава се мора доставити директору школе најкасније 15 дана од дана када је начињена повреда, а директор има рок 15 дана да утврди чињенично стање које је било предмет пријаве (члан 103.). Директор најзад може да одбаци пријаву као неосновану или да донесе решење којим покреће дисциплински поступак против ученика или да поднесе прекршајну и кривичну пријаву против наставног особља. Директор школе је одговоран за преузимање мера за извршавање налога просветног инспектора и просветног саветника. Прекршајна и кривична пријава могу се поднети и против ученика под условом да је старији од 14 година. Решење директора школе не представља крајњу инстанцу у решавању проблема повреде забране дискриминације. Ако решење није у складу са Законом, повређено лице се може обратити градском односно општинском инспектору и пријавити му настали проблем.

Ако приликом заснивања радног односа у школи наставник сматра да је било **дискриминаторног поступања међу школским особљем** (повреда радног права, злостављање на раду, др.) и да због неког личног својства које не утиче битно на извршавање радних обавеза није имао једнак третман, надлежна је инспекција рада. Као једна од надлежности инспекције рада убраја се и активност на смањењу броја повреда радно**-**правних односа подстакнутих дискриминаторним поступањем. Пријем наставника у радни однос требало би да буде заснован на забрани дискриминације с обзиром на пол, рођење, језик, расу, старост, трудноћу, верску, језичку, етничку припадност. Забрана дискриминације требало би да обезбеди: равноправне услове за пријем кандидата, услове рада и сва радна права из радног односа, напредовање на послу, образовање и усавршавање, учествовање у раду стручних и органа управљања установе и равноправне услове у случају отказа. Инспекција рада обично не поступа по анонимним пријавама, а инспектор треба да поступи најкасније месец дана од дана пријема пријаве. Закон о спречавању злостављања на раду[[350]](#footnote-350) штити психички интегритет запосленог, ако поступак дође пред суд, он је хитан и терет доказивања је на послодавцу уколико тужилац учини вероватним да је злостављање извршено (члан 32).

На основу члана 146. и 147. Закона о основама система образовања и васпитања[[351]](#footnote-351), прописан је **инспекцијски и стручно-педагошки надзор**, као и послови инспекцијоског надзора, односно, поступање просветне инспекције. Просветна инспекција Министарства просвете, науке и технолошког развоја у сарадњи са органима којима је поверено вршење инспекцијског надзора на градском и општинском нивоу, у оквиру својих надлежности и овлашћења, кроз редовне и ванредне инспекцијске надзоре ради и на спречавању дискриминације у образовању. Инспекцијским надзором испитује се спровођење овог и посебних закона и прописа донетих на основу њих, непосредним увидом у рад установе и зависно од резултата надзора, изричу мере и контролише њихово извршење.

Послове инспекцијског надзора врши просветни инспектор, у смислу остваривања и заштите права деце, ученика, запослених и родитеља врши контролу:

1. обезбеђивања заштите детета и ученика и запослених од дискриминације, насиља, злостављања, занемаривања;
2. остваривања заштите права детета и ученика, њихових родитеља, односно старатеља и запослених;
3. остваривања права и обавеза запослених, ученика и њихових родитеља, односно старатеља;

Поред осталих овлашћења, просветни инспектор, уколико у редовном или ванредном инспекцијском надзору утврди чињенице које указују на дискриминацију у образовању и васпитању:

1. налаже директору отклањање неправилности и недостатака које омогућавају или доводе до повреде забране; предузимање одговарајућих мера из надлежности директора којима се утврђује чињенично стање и спроводе одговарајући поступци. и за то даје одређени рок;
2. решењем забрањује спровођење радњи у установи у којима се угрожавају, омаловажавају, дискриминишу или издвајају лица, односно групе лица, по основу: расне, националне, етничке, језичке, верске или полне припадности, физичких и психичких својстава, сметњи у развоју и инвалидитета, здравственог стања, узраста, социјалног и културног порекла, имовног стања, односно политичког опредељења и подстицање или неспречавање таквих активности, као и по другим основима утврђеним законом којим се прописује забрана дискриминације;
3. након истека одређеног рока, просветни инспектор врши надзор којим се контролише извршење наложене мере;
4. подноси пријаву надлежном органу уколико утврди повреду забране дискриминације.

Ближи критеријуми за препознавање облика дискриминације од стране запосленог, ученика или трећег лица у установи, прописани су **Правилником о ближим критеријума за препознавање облиак дискриминације од стране запосленог, ученика, детета или трећег лица у установи образовања и васпитања.**[[352]](#footnote-352) Установа такође, Статутом ближе одређује поступање органа установе ради обезбеђивања остваривања права детета и ученика, заштите и безбедности деце, ученика и запослених и мере за спречавање повреда забрана утврђених законом.

Иако је чланом 44. Закона о основама система образовања и васпитања јасно дефинисана забрана дискриминације, дефинисањем осталих одредби у великој мери се посредно или непосредно доприноси спровођењу принципа Конвенције против дискриминације у образовању. То су пре свега:

**Права детета и ученика** (члан 103.): Установа је дужна да обезбеди све услове за остваривање права детета и ученика. Права детета и ученика остварују се у складу са потврђеним међународним уговорима, овим и посебним законима, а установа, односно сви запослени дужни су да обезбеде њихово остваривање, а нарочито право на:

1. квалитетан образовно-васпитни рад који обезбеђује остваривање принципа и циљева из члана 3. и 4. овог закона;
2. уважавање личности;
3. заштиту од дискриминације, насиља, злостављања и занемаривања;
4. подршку за свестрани развој личности, подршку за посебно исказане таленте и њихову афирмацију.

 У случају повреде права детета и ученика и непримереног понашања запослених према детету и ученику, родитељ, односно старатељ може да поднесе пријаву директору у року од 15 дана од дана наступања случаја. Директор је у обавези да размотри пријаву и да, уз консултацију са учеником, родитељем, односно старатељем детета и ученика и запосленим, одлучи о њој и предузме одговарајуће мере у року од 15 дана од дана пријема пријаве.

**Захтев за заштиту права ученика** (члан 111.): Ученик, његов родитељ, односно старатељ, који сматра да су му повређена права утврђена овим или посебним законом, доношењем или недоношењем одлуке након подношења пријаве, односно ако је повређена забрана из чл. 44. и 45. закона, право из члана 103. овог закона, што утиче на статус ученика, има право да поднесе захтев за заштиту права Министарству, у року од осам дана од дана сазнања за повреду својих права. Министарство ће у року од осам дана од дана пријема захтева да упозори школу и одреди јој примерен рок за отклањање повреде закона. Ако школа не поступи по упозорењу из става 2. овог члана, Министарство ће одлучити о захтеву.

**Одељењска заједница** (члан 104.): Ученици једног одељења школе образују одељењску заједницу. Начин рада одељењске заједнице ученика ближе се уређује статутом школе. Директор школе одређује одељењског старешину чија је педагошка улога, важна, као и административна и организациона.. Школа је у обавези да редовно планира рад одељењске заједнице. Са учеником који врши повреду правила понашања или се не придржава одлука директора и органа школе и који својим понашањем угрожава друге у остваривању њихових права, школа је дужна да појача васпитни рад, као и да организује одређене активности у оквиру одељенске заједнице.

**Обавезе ученика** (члан 112.): У остваривању својих права ученик не сме да угрожава друге у остваривању њихових права. Ученик има обавезу да: поштује личност других ученика, наставника и осталих запослених у школи; поштује школска правила, одлуке директора и органа школе.

**Одговорност ученика** (члан 113.): Са учеником који врши повреду правила понашања или се не придржава одлука директора и органа школе, који својим понашањем угрожава друге у остваривању њихових права, школа је дужна да, уз учешће родитеља, односно старатеља ученика, појача васпитни рад активностима: у оквиру одељенске заједнице, стручним радом одељењског старешине, педагога, психолога, посебних тимова, а када је то неопходно и да сарађује са одговарајућим установама социјалне, односно здравствене заштите на промени понашања ученика. Ученик може да одговара:

1. за тежу повреде обавезе, због свесног непридржавања правила и мера безбедности ученика; употребе мобилног телефона, електронског уређаја и другог средства у сврхе којима се угрожавају права других;
2. за повреду забране из чл. 44. и 45. овог закона.

**Васпитно-дисциплински поступак** (члан 114.): За теже повреде обавеза ученика и за повреде забране из члана 44. овог закона школа мора водити васпитно-дисциплински поступак о коме мора бити обавештен родитељ, односно старатељ ученика. Васпитно-дисциплински поступак покреће директор најкасније у року од 30 дана за учињене теже повреде обавеза ученика или учињене повреде забране из члана 44. и 45. овог закона и окончава се решењем. Пре доношења решења морају се утврдити све чињенице које су од значаја за доношење решења.

**Васпитне и васпитно-дисциплинске мере и правна заштита ученика** (члан 115.):Када малолетни ученик изврши повреду обавезе, односно забране из чл. 44. Закона, школа одмах обавештава родитеља, односно старатеља и укључује га у одговарајући поступак.

 Са учеником који врши повреду правила понашања или се не придржава одлука директора и органа школе, који својим понашањем угрожава друге у остваривању њихових права, школа је дужна да, уз учешће родитеља, односно старатеља ученика, појача васпитни рад активностима: у оквиру одељенске заједнице, стручним радом одељењског старешине, педагога, психолога, посебних тимова, а када је то неопходно да сарађује са одговарајућим установама социјалне, односно здравствене заштите на промени понашања ученика. Када предузете активности доведу до позитивне промене понашања ученика, обуставиће се поступак, осим ако је учињеном повредом забране из чл. 44. и 45. озбиљно угрожен интегритет другог лица.

За учињену повреду забране из чл. 44. овог закона ученику се након спроведеног појачаног васпитног рада и васпитно-дисциплинског поступка и утврђене одговорности,, изриче се васпитно - дисциплинска мера и то :

1. укор директора или укор наставничког већа;
2. премештај ученика од петог до осмог разреда у другу основну школу на основу одлуке наставничког већа, уз сагласност родитеља, односно старатеља и школе у коју прелази;
3. за ученика средње школе – искључење ученика из школе или школе са домом. Васпитно-дисциплинска мера изриче се у школској години у којој је учињена повреда обавезе ученика.

Уколико има сазнања, запослени у установи дужан је да пријави директору, односно органу управљања, кршење права детета и ученика. Запослени може да одговара за: лакшу повреду радне обавезе, утврђену општим актом установе; тежу повреду радне обавезе прописану овим законом;  повреду забране прописану овим законом; материјалну штету коју нанесе установи, намерно или крајњом непажњом, у складу са законом.

Због учињене повреде забране из чл. 44, 45 и 46. Закона, прописано је да се запослени привремено удаљава са рада - до окончања дисциплинског поступка.

Директор установе покреће и води дисциплински поступак, доноси одлуку и изриче меру у дисциплинском поступку против запосленог. Дисциплински поступак покреће се писменим закључком на који приговор није допуштен, а који садржи податке о запосленом, опис повреде забране, време, место и начин извршења и доказе који указују на извршење повреде. Закључак којим се покреће дисциплински поступак доставља се и синдикату чији је члан запослени. Након утврђивања одговорности запосленог, директор доноси решење о диспиплинској одговорности запосленог. Када одлука директора о утврђеној повреди забране постане коначна, запосленом који изврши повреду забране, прописане чл. 44. Закона:

1. престаје радни однос и
2. одузима се лиценца – члан 128.

**Надлежност и одговорност директора установе** (члан 62.): У оквиру својих надлежности директор установе  одлучује о правима, обавезама и одговорностима ученика и запослених.Директор предузима мере у случајевима повреда забрана из чл. 44. Закона и недоличног понашања запосленог и његовог негативног утицаја на децу и ученике; предузима мере ради извршавања налога просветног инспектора и просветног саветника, као и других инспекцијских органа.

**Престанак дужности директора** (члан 63.): Орган управљања разрешава директора установе ако је утврђено да: директор не предузима или неблаговремено предузима одговарајуће мере у случајевима повреда забрана из чл. 44. Закона.

**Казнене одредбе (**чланови 161. – 165.): Уколико не предузима или неблаговремено предузима, односно не предузима одговарајуће мере у случајевима повреда забрана из чл. 44. Закона и тежих повреда радних обавеза запослених или не донесе или не остварује индивидуални образовни план (члан 77.) казниће се за прекршај:

1. установа - новчаном казном од 30.000 до 500.000 динара;
2. директор, односно одговорно лице установе новчаном казном од 5.000 до 50.000 динара.

Просветни инспектори који су анализирали повреду забране дискриминације на свом терену истакли су да су малобројна уочена дела дискриминације, на начин како је то прописано и описано чланом 44. Закона и да се дискриминација појављује као саставни део насиља, злостављања и занемаривања, односно да су те појаве међусобно често условљене.

У свим наведеним односима дискриминаторног понашања могуће је подношење притужби и независним институцијама, од којих су надлежне Заштитник грађана и Повереник за заштиту равноправности.

**Заштитник грађана[[353]](#footnote-353)** поступа по притужби грађана или на сопствену иницијативу. Главна обавеза заштитника је да испитује да ли су орган управе или друга организација која врши јавна овлашћења, законито и правилно решавали о неком праву или интересу грађана и, ако нису, да захтева се да се грешка, односно пропусту раду исправи. Заштитник грађана може да посредује, даје мишљење и савете, али његове препоруке нису правно обавезујуће. Ако установи да је у раду органа било пропуста, Заштитник ће препоручити начин њиховог отклањања, а орган који је направио пропуст у свом раду дужан је да најкасније у року од 60 дана обавести Заштитника грађана да ли је поступио по препоруци. Уколико није поступљено према његовим препорукама, Заштитнику су на располагању механизми обавештавања јавности, Народне Скупштине и Владе.

**Повереник за заштиту равноправности[[354]](#footnote-354)** представља централно национално тело за заштиту од дискриминације. Основна надлежност поверереника јесте да поступа по притужбама у случајевима дискриминације особа или група особа које повезујује исто лично својство. Повереник није овлашћен да сам покрене поступак у појединачном случају, већ то чини тек по тужби грађана (члан 33.). Притужбу поверенику може поднети свако физичко или правно лице, али и група лица која сматра да је претрпела дискриминацију, као и организације које се баве заштитом људских права. Притужба мора бити потписана и уз то мора да садржи следеће податке – ко је дискриминисан, од кога, опис ситуације, прилог свих докумената којима се доказује дискриминација. Повереник ће примљену притужбу у року од 15 дана доставити лицу против кога је притужба поднета и оставити му рок од 15 дана да се изјасни о оптужбама које су наведене у притужби, што неће одложити поступак пред Повереником, иако се лице на кога се односи поступак не изјасни. У року од 90 дана, Повереник ће проверити наводе изнете у притужби и одлучити о притужби (члан 39). Уколико утврди да је дошло до повреде неког права, Повереник ће донети мишљење са препоруком, што лице на које се препорука односи обавезује да поступи у року од 30 дана и о томе обавести Поверника. Повереник може да покрене поступак мирења, али за то мора да добије одобрење обеју страна. Повереник делује снагом свог ауторитета и нема законом утврђене санкције којима ће утицати на дискриминатора. Према Закону о забрани дискриминације, може да покрене тужбу пред судом, али му је за то потребно овлашћење особе против које је извршена дискриминација. Повереник не може поступати по службеној дужности, већ само по притужби.

***Поступање по притужбама[[355]](#footnote-355)***,***[[356]](#footnote-356)***

Поступак пред Повереником за заштиту равноправности покреће се подношењем притужбе, коју може поднети свако физичко или правно лице, или група лица која сматра да је претрпела дискриминацију, као и организација које се баве заштитом људских права или друго лице у име и уз сагласност лица које сматра да је претрпело дискриминацију. У случају дискриминације групе лица, организација која се бави заштитом људских права може поднети притужбу у своје име, без сагласности појединачних лица који су припадници дискриминисане групе.

Притужбе најчешће подносе физичка лица, при чему треба имати у виду да се мушкарци чешће обраћају од жена – ове године мушкарци су поднели око 60%, а жене око 40% притужби. Правна лица поднела су 121 притужбу, од чега су организације цивилног друштва поднеле 101 притужбу. Повереник је највећи број притужби примио из Београдског региона (25,3%), а најмање из региона Јужне и Источне Србије (9,5%) и са Косова и Метохије (0,2%). Највећи број притужби поднет против државних органа, односно, органа јавне власти – чак 50%. Након тога следе правна лица (28%), па физичка лица, групе лица и на крају организације[[357]](#footnote-357). Притужби у оквиру области образовање и стручно усавршавање је у 2014.години[[358]](#footnote-358) било 39, односно 5,8% у односу на укупан број притужби по областима, а поднете су од 23 физичка лица (23 мушкарара и 6 жене), 2 правна лица, 11 организација и 3 групе лица. Укупан број притужби за 2013.годину[[359]](#footnote-359) за област образовање и стручно оспособљавање је био 61 (односно 8,5%), од чега су 4 пристигле од стране организација, 1 од групе лица и 56 од стране физичких лица (мушкарци 19, жене 37).

По пријему притужбе, најпре се испитује да ли је Повереник за заштиту равноправности надлежан да одлучује о повреди права на коју се у притужби указује. Уколико Повереник није надлежан, притужба ће бити одбачена, а подносилац обавештен коме може да се обрати, односно, ко је надлежан у конкретном случају. Даље се проверава да ли притужба садржи све елементе неопходне за поступање. Ако је притужба непотпуна, неразумљива или садржи друге недостатке који онемогућавају поступање (нпр. није потписана), упућује се захтев подносиоцу притужбе да отклони недостатке у року од 15 дана, уз поуку о томе који су то недостаци и како треба да их отклони. Уколико у остављеном року недостаци не буду отклоњени, притужба се одбацује.

Након тога се испитује да ли постоје законске сметње које онемогућавају спровођење поступка, с обзиром да је Законом о забрани дискриминације прописано да Повереник не поступа по притужби у следећим случајевима: 1) кад је по истој ствари покренут поступак пред судом или је поступак пред судом правоснажно окончан; 2) када је очигледно да нема дискриминације на коју подносилац притужбе указује; 3) када у истој ствари већ поступао, а нису поднети нови докази и 4) када је због протека времена од учињене повреде права немогуће постићи сврху поступања. У овим случајевима Повереник за заштиту равноправности поступа по притужби, тако што након утврђивања да постоји неки од законских разлога за обуставу поступка, доноси акт којим обавештава подносиоца притужбе о разлозима због којих неће даље поступати по притужби.

Ако су испуњени услови за вођење поступка, Пoвeреник мoжe прeдлoжити пoступак медијације*,* ако зa тo пoстoje услoви. У случају да обе стране прихвате медијацију, поступак по притужби се обуставља до завршетка поступка медијације. Уколико стране постигну договор, поступак се окончава, а ако у медијацији није постигнут договор, поступак пред Повереником се наставља. Уколико нема услова за поступак медијације или уколико медијација не успе, поступак се наставља дoстaвљaњем притужбе лицу прoтив кoјег je пoднeтa, у рoку oд 15 дaнa. Лицe против којег је притужба поднета може да се изјасни у рoку oд 15 дaнa o нaвoдимa из притужбе, с тим да ћe Пoвeрeник наставити поступак и aкo сe лицe нe изjaсни. Рaди утврђивaњa чињeничнoг стaњa, Пoвeрeник мoжe узeти изjaвe и oд других лицa (нпр. свeдoкa).

***Судски поступци за заштиту од дискриминације***

Повереник има овлашћење да покреће антидискриминационе парнице, при чему сам процењује потребу за подизањем тужбе. Треба имати у виду да подизање тужбе није механизам којим се обезбеђује поштовање препорука Повереника за заштиту равноправности, нити је део поступка по притужбама. У сваком конкретном случају најпре се испитује да ли је предмет од стратешког значаја и тек након процене да је потребно водити тзв. „стратешку парницу”, подноси се тужба надлежном суду. Уколико је жртва дискриминације појединац, неопходна је сагласност тог лица, док сагласност није потребна у случајевима дискриминације групе лица повезаних истим личним својством. Повереник тужбу увек подиже у своје име и у општем интересу, а може истаћи све правозаштитне захтеве осим захтева за накнаду материјалне и нематеријалне штете. Вођење ових парница омогућава да се унапреди судска пракса, да се јавност сензибилише за проблем дискриминације и утиче на промене ставова јавног мњења. За вођење стратешких парница бирају се типични случајеви широко распрострањене дискриминације, у погледу којих постоје добри изгледи за успех. Повереник може подносити прекршајне, односно кривичне пријаве када сазна да је извршено делокојим је повређено начело једнакости..

***Препоруке мера за остваривање равноправности***

Повереник има овлашћење да препоручује органима јавне власти и другим лицима мере за остваривање равноправности. Препоруке могу бити усмерене ка томе да органи јавне власти предузму мере како би спречили и отклонили институционалну дискриминацију и унапредили рад институција система у сузбијању дискриминације. Препорукама се указује и на потребу предузимања посебних мера којима се обезбеђује пуна равноправност, заштита и напредак особа или група које се налазе у неједнаком положају у односу на друге грађане.

***Законодавне иницијативе и мишљења о прописима***

Повереник је овлашћен да прати спровођење закона и других прописа, да покреће доношење или измену прописа како би се унапредила заштита од дискриминације. Такође, овлашћен је и да даје мишљења о одредбама нацрта закона и других прописа који се тичу забране дискриминације.

***Упозорења и саопштења јавности***

Повереник је овлашћен да упозорава јавност на најчешће, типичне и тешке случајеве дискриминације, а то чини на основу информација и сазнања из притужби, средстава јавног информисања и из других извора. Смисао упозорења јавности је да Повереник за заштиту равноправности укаже на дискриминаторе, начин вршења дискриминације, поједине групе или појединце према којима се врше најчешћи, типични и тешки облици дискриминације, као и на последице дискриминације.

Закон о забрани дискриминације[[360]](#footnote-360), чланом 41., предвиђа судску заштиту и подношење тужбе и хитан поступак. За покретање поступка надлежан је месни суд тужиоца, а тужбом се може тражити:

1. забрана извршавања радње од које прети даље вршење дискриминације;
2. утврђивање да ли је тужени поступао дискриминаторски према тужиоцу или другоме;
3. извршавање радњи ради уклањања последица дискриминаторног поступања;
4. накнада материјалне или нематерјалне штете;
5. објављивање пресуде донете поводом неке од тужби из претходно наведених ставки.

Заштита се најпре тражи од основног суда подношењем тужбе. У случају да је незадовољна одлуком основног суда, странка може жалбу поднети апелационом суду на чијем подручју се налази основни суд који је донео првостепену пресуду. Апелациони суд својом пресудом потврђује пресуду основног суда или је преиначује, а решењем одбацује жалбу на пресуду или укида пресуду основног суда и предмет враћа основном суду да га поновно расправи и пресуди. Против одлуке апелационог суда може се поднети ревизија Врховном касационом суду.

**2. ПОДИЗАЊЕ СВЕСТИ**

**2.1 Представити активности које се изводе у циљу привлачења пажње различитих државних институција у односу на Конвенцију/Препоруке? Представити активности које се спроводе у циљу подизања јавне свести о принципима не-дискриминације и равноправности образовних могућности садржаних у Конвенцији и препорукама, и њиховом националном и локалном ширењу, нарочито невладиним организацијама?**

Подизање јавне свести о принципима не-дискриминације, спроводи се редовно путем програмских и пројектних активности различитих надлежних институција, независних регулаторних тела, као и међународних и домаћих организација цивилног друштва. Министарство просвете, науке и технолошког развоја, као и друга надлежна министарства и службе Владе, као и локалне самоуправе, редовно (минимум једном годишње) расписују јавне конкурсе за финансирање пројеката из области образовања, људских и мањинских права у оквиру расподеле јавних буџетских средстава, које за циљеве, између осталог имају и подизање свести о борби против дискиминације и равноправности образовних могућности. Такође, ЕУ и други мултилатерални и билатерални међународни донатори расписују конкурсе у којима се има за циљ борба против дискиминације и промоција равноправности у образовању[[361]](#footnote-361). Свакако најзначајнију улогу у томе имају институције пре свега Канцеларија за људска и мањинска права Владе Републике Србије[[362]](#footnote-362), Тим за социјално укључивање и смањење сиромаштва Владе Републике Србије[[363]](#footnote-363) и Повереник за заштиту равноправности[[364]](#footnote-364). Међутим, највећи део активности у борби против дискриминације у образовању спроводе организације цивилног друштва самостално, у оквиру постојећих коалиција, платформи и мрежа, али и у сарадњи са органима власти на националном и локалном нивоу.

**2.2** **Спецификовати активности које се спроводе у прилог подршци Националној комисији у односу на промоцију Конвенције/Препорука, као и неговање дебате о критичким питањима у вези са правима садржаним у инструментима.**

Република Србија је пуноправни члан Унеска од 4. фебруара 2003. године (<https://en.unesco.org/countries/serbia>). СФРЈ је 31. марта 1950. године постала члан Унеска и исте године формирала је прву Комисију за Унеско. Србија је изабрана за  члана Извршног савета Унеска, у мандату 2015-2019. године. Претходно је била члан овог тела у периоду од 2005. до 2009.г.
Устав Унеска предвиђа да све државе чланице Организације оснују Националне комисије које су саветодавна тела Владе за области надлежности Унеска. Актуелни сазив Националне комисије именован је од стране Владе Републике Србије, у априлу 2015. године. Комисија има 25 чланова, а председник је проф.др Горан Милашиновић, лекар и књижевник.

Национална Комисија за Унеско редовно сарађује са надлежним Министарством просвете, науке и технолошког развоја, чији представници су чланови њеног Одбора за образовање, у циљу промоције Конвенције/препорука, али и иницирању и неговању континуираног дијалога и механизмима за борбу против дискриминације у образовању. Неке од наведених активности у претходном периоду су[[365]](#footnote-365):

1. Обележавање међународног дана матерњег језика, 21.фебруара, које се сваке године спроводи у Ковачици под покровитељством Националне Комисије;
2. Подршка изради Националне Стратегије за младе 2015.-2025.године, чији су интегрални део област образовања младих као и борба против свих обилак дискриминације младих, и у образовању;
3. Редовна промоција Конвенције у образованим институцијама у сарадњи са Министарством просвете, науке и технолошког развоја и Канцеларијом за људска и мањиснка права Владе Решублике Србије;
4. Универзитетски клубови за Унеско у организацији конференције за остваривање циљева одрживог развоја;
5. Заједнички допринос изради националне Стратегије за остварење УН Агенде одрживог развоја;
6. Редовни састанци Министарства просвете, науке и технолошког развоја на састанцима Унеска;
7. Учешће делегације Републике Србије, Министра просвете, науке и технолошког развоја и представника министарства на 38. редовном заседању генералне конференције Унеска.

**Литература** (Списак коришћене литературе у смислу наведене законске регулативе, стратешког оквира, редовних годишњих извештаја, и др. ће бити финализован након пријема свих коментара и сугестија на основу пристиглих информација о референтним документима, извештајима, публикацијама, анализама, истраживањима и др.)

1. Доступно на интернет страници <http://omk-obrazovanje.gov.rs/> [↑](#footnote-ref-1)
2. Доступно на интернет страници <http://webrzs.stat.gov.rs/WebSite/Public/PageView.aspx?pKey=126> [↑](#footnote-ref-2)
3. Истраживање је спроведено од стране Републичког завода за статистику и Уницеф-а, у периоду од 1. фебруара до 30. априла 2014. године, на национално-репрезентативном узорку од 7.351 домаћинстава и на узорку од 1.976 домаћинстава у ромским насељима, где је стопа одговора домаћинстава за оба истраживања била преко 90%, доступно на интернет страници <http://webrzs.stat.gov.rs/WebSite/Public/PageView.aspx?pKey=535> [↑](#footnote-ref-3)
4. Доступно на интернет страници <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta/1337-drugi-i-treci-periodicni-izvestaj-o-primeni-konvencije-o-pravima-deteta> [↑](#footnote-ref-4)
5. Доступно на интернет страници <http://www.ljudskaprava.gov.rs/index.php/yu/nacionalne-manjine2/1428-izvestaj-ekspertske-misije-o-stanju-manjinskih-prava-u-rs> [↑](#footnote-ref-5)
6. Доступно на интернет страници <http://www.zastitnik.rs/index.php/izvestaji/godisnji-izvestaji> [↑](#footnote-ref-6)
7. Доступно на интернет страници <http://www.ravnopravnost.gov.rs/index.php?lang=rs&pismo=lat> [↑](#footnote-ref-7)
8. Напомена: у складу са чланом 47. Устава Републике Србије изражавање националне припадности је слободно и нико није дужан да се изјашњава о својој националној припадности. [↑](#footnote-ref-8)
9. Републички фонд за здравствено осигурање, доступно на интернет страници [www.rfzo.rs](http://www.rfzo.rs) [↑](#footnote-ref-9)
10. Напомена: У складу са чланом 47. Устава Републике Србије изражавање националне припадности је слободно и нико није дужан да се изјашњава о својој националној припадности. [↑](#footnote-ref-10)
11. Крајем 2013. године започете су активности у вези са мапирањем и израдом географског информационог система (ГИС) ромских насеља, развијање адекватних стамбених модела и израда урбанистичке и техничке документације за унапређење инфраструктуре и услова становања у ромским насељима, спровођење координира Канцеларија за људска и мањинска права. [↑](#footnote-ref-11)
12. Преглед 2.националног извештаја о социјалном укључивању и смањењу сироамштва за период 2011.-2014.године: улога локаланих самоуправа, Влада Републике Србије, 2014.године, доступно на интернет страници <http://socijalnoukljucivanje.gov.rs/rs/category/dokumenta/> [↑](#footnote-ref-12)
13. „Службени лист СФРЈ“ – Међународни уговори Број/година издања:04/64 Врста прописа: Уредба; Назив правног прописа: Уредба о ратификацији Конвенције и борби против дискриминације у области просвете [↑](#footnote-ref-13)
14. „Службени гласник РС“, бр. 98/06 [↑](#footnote-ref-14)
15. Детаљније у одељку **3.9 - Националне мањине** [↑](#footnote-ref-15)
16. „Службени гласник РС“, бр. 22/2009 [↑](#footnote-ref-16)
17. „Службени гласник РС“, бр. 33/2006 [↑](#footnote-ref-17)
18. „Службени гласник РС“, бр. 104/2009 [↑](#footnote-ref-18)
19. „Службени гласник РС“, бр. 72/2009, 52/2011, 55/2013, 35/2015 - аутентично тумачење и 68/2015 [↑](#footnote-ref-19)
20. Закон о забрани дискриминације („Службени гласник РС“, бр. 22/2009) [↑](#footnote-ref-20)
21. **Правилник о додатној образовној, здравственој и социјалној подршци детету и ученику** („Службени гласник РС“, бр.63/2010) [↑](#footnote-ref-21)
22. „Службени гласник РС“, бр. 18/2010 [↑](#footnote-ref-22)
23. „Службени гласник РС“, бр. 55/20013 [↑](#footnote-ref-23)
24. Према подацима Министарства спољне и унутрашње трговине и телекомуникација за 2013.годину, а који су прикупљени током реализације пројекта „Дигитална школа”, 842 школе је имало своју интернет презентацију. [↑](#footnote-ref-24)
25. „Службени гласник РС“, бр.55/2013 [↑](#footnote-ref-25)
26. „Службени гласник РС”, бр. 76/2005, 100/2007 - аутентично тумачење, 97/2008, 44/2010, 93/2012, 89/2013, 99/2014, 45/2015 - аутентично тумачење и 68/2015 [↑](#footnote-ref-26)
27. „Службени гласник РС”, бр. 55/13 [↑](#footnote-ref-27)
28. Одрасли, у смислу овог закона, су лица старија од 15 година која стичу основно образовање према програму за основно образовање одраслих, лица старија од 17 година која стичу средње образовање према програму за одрасле и лица старија од 18 година која су укључена у друге облике неформалног образовања и информалног учења. [↑](#footnote-ref-28)
29. „Службени гласник РС“, бр. 18/2010 и 55/2013 [↑](#footnote-ref-29)
30. „Службени гласник РС“, бр.68/2015 [↑](#footnote-ref-30)
31. „Сл. гласник РС“, бр. 30/2010 [↑](#footnote-ref-31)
32. „Службени гласник РС“, бр. 129/2007 и 83/2014 - др. закон [↑](#footnote-ref-32)
33. На основу члана 50. Закона о предшколском образовању и васпитању, 80% расхода на предшколско образовање покривају локалне самоуправе, док 20% потребних средстава финансирају домаћинства чија деца су корисници услуга. [↑](#footnote-ref-33)
34. Локална самоуправа је дужна да финансира превоз деце и њихових пратилаца ради похађања припремног предшколског програма на удаљености већој од 2 км, ученика основне школе на удаљености већој од 4 км, а у случају деце и ученика са сметњама у развоју без обзира на удаљеност. Поред тога, локална самоуправа има обавезу да финансира превоз ученика на републичка такмичења. [↑](#footnote-ref-34)
35. „Службени гласник РС“, бр.22/16. Напомена: иако је наведени Правилник усвојен у 2016.години, након извештајног периода, наводи се пре свега због огромног значаја за примену, као и целокупног процеса његовог дефинисања који је трајао у извештајном периоду. [↑](#footnote-ref-35)
36. „Службени гласник РС“, бр. 63/2010 [↑](#footnote-ref-36)
37. „Службени гласник РС“, бр. 74/2011 [↑](#footnote-ref-37)
38. „Службени гласник РС“, бр. 33/99 и „Службени гласник РС“– Просветни гласник, бр. 3/2003 [↑](#footnote-ref-38)
39. „Службени гласник РС,” број 46/2013 [↑](#footnote-ref-39)
40. „Службени гласник РС“, бр. 85/2013 [↑](#footnote-ref-40)
41. Смернице за унапређење улоге IКТ у oбразовању, интернет страници Националног просветног савета, <http://www.nps.gov.rs/wp-content/uploads/2013/12/SMERNICE_final.pdf> [↑](#footnote-ref-41)
42. Усвојена 2012.године [↑](#footnote-ref-42)
43. Усвојен у октобру 2014. године. [↑](#footnote-ref-43)
44. Доступно на интернет страници Министарства правде <http://www.mpravde.gov.rs/tekst/8597/treci-nacrt-akcionog-plana-za-poglavlje-23.php> [↑](#footnote-ref-44)
45. „Службени гласник РС“, бр. 72/2009, 52/2011, 55/2013, 35/2015 – аутентично тумачење и 68/2015 [↑](#footnote-ref-45)
46. Члан 93. Закона о основама система образовања васпитања [↑](#footnote-ref-46)
47. Напомена: Подаци Републичког завода за статистику и Министарства просвете, науке и технолошког развоја о броју деце у систему предшколског васпитања и образовања разликују се због различите методологије прикупљања података и различитог временског периода у којем се подаци прикупљају (РЗС прикупља податке о стању на дан 1. октобар, а деца у ППП се уписују и након тог датума). [↑](#footnote-ref-47)
48. „Службени гласник РС“, бр.18/2010 [↑](#footnote-ref-48)
49. Други Извештај о социјалном укључивању и смањесу сиромаштва у Републици Србији за период 2011-2014.године, <http://socijalnoukljucivanje.gov.rs/sr/category/dokumentacrl/> [↑](#footnote-ref-49)
50. Број деце обухваћен системом предшколског васпитања и образовања узраста од 6 месеци до поласка у школу у установама које спроводе програм предшколског васпитања и образовања. [↑](#footnote-ref-50)
51. Подаци су преузети са <http://webrzs.stat.gov.rs/WebSite/repository/documents/00/00/99/66/dd20042013.pdf> [↑](#footnote-ref-51)
52. Извор података: <http://webrzs.stat.gov.rs/WebSite/repository/documents/00/01/17/33/05_Obrazovanje.pdf> [↑](#footnote-ref-52)
53. Извештај са скрининга за поглавље 26, 2014.године [↑](#footnote-ref-53)
54. Републички завод за статистику, Статистика образовања [↑](#footnote-ref-54)
55. Републички завод за статистику и УНИЦЕФ, Истраживање вишеструких показатеља положаја жена и деце у Србији, 2014 и Истраживање вишеструких показатеља положаја жена и деце у ромским насељима у Србији (Multiple Indicator Cluster Survey-MICS 5), 2014.године; резултати су објављени на <http://www.unicef.rs/files/MICS5_Srpski_web.pdf> [↑](#footnote-ref-55)
56. Ибид. [↑](#footnote-ref-56)
57. Улагање у образовање у раном детињству у Србији, УНИЦЕФ, 2012. [↑](#footnote-ref-57)
58. Ибид. [↑](#footnote-ref-58)
59. Републички завод за статистику и УНИЦЕФ, Резултати Истраживања вишеструких показатеља положаја деце и жена у Србији 2014 и Истраживање вишеструких показатеља положаја деце и жена у ромским насељима у Србији (MICS 5), 2014.године, објављени су на <http://www.unicef.rs/files/MICS5_Srpski_web.pdf> [↑](#footnote-ref-59)
60. Ибид. [↑](#footnote-ref-60)
61. Ибид. [↑](#footnote-ref-61)
62. Више информација доступно на <http://www.unicef.rs/novosti/vrtici_bez_granica.html> [↑](#footnote-ref-62)
63. Средства су обезбеђена из предприступне помоћи ЕУ, ИПА Друштвени развој за 2012.годину. Пројекат се спроводи у сарадњи пројектног тима са Канцеларијом за људска и мањинска права, Министарством здравља, Министарством за рад, запошљавање, борачка и социјална питања, Министарством просвете, науке и технолошког развоја, Министарством грађевинарства, саобраћаја и инфраструктуре, Канцеларијом за европске интеграције, Тимом за социјално укључивање и смањење сиромаштва, НВО Praxis и Фондом за образовање Рома. [↑](#footnote-ref-63)
64. [↑](#footnote-ref-64)
65. Усвојена 2003.године [↑](#footnote-ref-65)
66. Усвојена 2004.године [↑](#footnote-ref-66)
67. „Службени гласник РС“, бр.101/06 [↑](#footnote-ref-67)
68. Усвојена 2013.године [↑](#footnote-ref-68)
69. „Службени гласник РС“, бр.107/2012 [↑](#footnote-ref-69)
70. „Службени гласник РС“, бр.74/2010 [↑](#footnote-ref-70)
71. „Службени глансик РС“, бр.16/2010 [↑](#footnote-ref-71)
72. Усвојена 2009.године [↑](#footnote-ref-72)
73. „Службени гласник РС“, број 27/09 [↑](#footnote-ref-73)
74. „Службени гласник РС“, бр.16/09 [↑](#footnote-ref-74)
75. „Службени гласник РС“, бр.15/09 [↑](#footnote-ref-75)
76. „Службени гласник РС“, бр.122/08 [↑](#footnote-ref-76)
77. „Службени гласник РС“, бр.110/08 [↑](#footnote-ref-77)
78. „Службени гласник РС“, бр. 57/08 [↑](#footnote-ref-78)
79. „Службени глансик РС“, бр. 55/08 [↑](#footnote-ref-79)
80. „Службени гласник РС“, бр. 1/07 [↑](#footnote-ref-80)
81. „Службени гласник РС“, бр.1/2007 [↑](#footnote-ref-81)
82. Усвојена 2005.године [↑](#footnote-ref-82)
83. „Службени гласник РС“, бр. 108/05 [↑](#footnote-ref-83)
84. „Службени гласник РС“, бр.104/06 [↑](#footnote-ref-84)
85. „Службени гласник РС“, бр.58/10 [↑](#footnote-ref-85)
86. „Службени гласник РС“, бр.16/09 [↑](#footnote-ref-86)
87. АП је усвојен 2012.године [↑](#footnote-ref-87)
88. Доступно на интернет страници Министарства правде <http://www.mpravde.gov.rs/tekst/8597/treci-nacrt-akcionog-plana-za-poglavlje-23.php> [↑](#footnote-ref-88)
89. Предвиђен у оквиру АП за преговарачко поглавље 23, усвојен 2016.године [↑](#footnote-ref-89)
90. „Службени гласник РС”, бр.107/12 [↑](#footnote-ref-90)
91. „Службени гласник РС“, бр. 72/2009, 52/2011, 55/2013, 35/2015 - аутентично тумачење и 68/2015 [↑](#footnote-ref-91)
92. „Службени гласник РС“, бр.18/2010 [↑](#footnote-ref-92)
93. „Службени гласник РС'', број 44/2011 [↑](#footnote-ref-93)
94. „Службени гласник РС“, бр.55/2013 [↑](#footnote-ref-94)
95. „Службени гласник РС”, бр.76/2010 [↑](#footnote-ref-95)
96. „Просветни гласник“ бр. 110-00-242/2010-07 [↑](#footnote-ref-96)
97. „Службени гласник РС“, бр. 63/2010 [↑](#footnote-ref-97)
98. „Службени гласник РС”, бр. 124/2012 [↑](#footnote-ref-98)
99. „Службени гласник РС - Просветни гласник", бр. 11/2010 [↑](#footnote-ref-99)
100. „Службени гласник РС”, број 38/15 [↑](#footnote-ref-100)
101. **Анализа правног оквира и актуелног статуса и праксе педагошких асистената**, Министарство просвете, науке и технолошког развоја и Тим за социјално укључивање и смањење сиромаштва, 2015.године, доступно на интернет страници<http://socijalnoukljucivanje.gov.rs/wpcontent/uploads/2015/11/Analiza_pravnog_okvira_i_aktuelnog_statusa_i_prakse_pedagoskih_asistenata.pdf> [↑](#footnote-ref-101)
102. Курчубић, П. (2012). Мониторинг реализације инклузивног приступа у образовном систему у Србјии. Београд: Министарство просвете, науке и технолошког развоја. [↑](#footnote-ref-102)
103. [↑](#footnote-ref-103)
104. Кроз пројекат **„Образовање за све – унапређење доступности квалитета образовања деци из маргинализованих група“** (ЕУ ИПА 2008), урађен је Правилник о педагошким асистентима и обучено је нових 128 асистената. У оквиру ИПА 2012. предвиђен је пројекат који се односи на даље обуке педагошких асистената и превенцију, путем стипендирања, осипања ученика ромске националности из система образовања. [↑](#footnote-ref-104)
105. Овај документ је резултат пројекта **„Развој оквира за праћење инклузивног образовања у Србији”,** који је припремио тим Института за психологију за потребе Тима за социјално укључивање и смањење сиромаштва и УНИЦЕФ. Израду овог документа подржали су Министарство просвете, науке и технолошког развоја Републике Србије и Фондација за отворено друштво, Србија. Пројекат је покренут како би Министарство просвете, науке и технолошког развоја и Завод за вредновање квалитета образовања и васпитања добили подршку за објективно праћење напретка у области инклузивног образовања, а у циљу даљег спровођења и унапређења инклузивног образовања у Србији на основу прикупљених података. Циљ пројекта је дефинисање методолошког оквира за праћење квалитета инклузивног образовања, који би омогућио увид у тренутно стање инклузивног образовања и предложио механизме за његово кориговање и унапређење. Израда оквира заснована је на анализама постојећих ресурса и предузетих активности усмерених на спровођење инклузивног образовања, на прегледу истраживања на тему инклузивног образовања у Републици Србији и на компаративној анализи иностраних система за праћење квалитета инклузивног образовања. Наведене анализе указале су на потребу за свеобухватним, детаљним оквиром који има јасне циљеве, индикаторе и репере постављене на различитим нивоима (школски, општински и национални), а који ће омогућити систематско праћење различитих аспеката имплементације инклузивног образовања, и то на нивоу улазних, процесних и излазних параметара. [↑](#footnote-ref-105)
106. Други и трећи периодични извештај o примени Конценције о правима детета, 2015.године, доступно на <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta> [↑](#footnote-ref-106)
107. Републички завод за статистику, 2011.године [↑](#footnote-ref-107)
108. *Унапређење социјалне димензије Европског простора високог образовања у Југоисточној Европи*, Удружење студената са хедикепом: <http://www.ush.rs/index.php/sr/projekti/istrazivanja/34-regionalni-izvestaj-unapredivanje-socijalne-dimenzije-u-jugoistocnoj-evropi.html>, *Јачање високог образовања за израду социјалне политике и обезбеђивање социјалних услуга,* Центар за самостални живот особа са инвалидитетом:<http://www.cilsrbija.org/ser/static.php?id=shespss> [↑](#footnote-ref-108)
109. Истраживање спроведено школске 2010/2011, Министарство просвете, науке, и тхенолошког развоја, 2012.године [↑](#footnote-ref-109)
110. Доступно на интернет страници Републичког завода за социјалну заштиту <http://www.zavodsz.gov.rs/index.php?option=com_content&task=view&id=160&Itemid=157> [↑](#footnote-ref-110)
111. Други и трећи периодични извештај о примени Конвенције о правима детета, усвојен 2015.године, доступно на интернет страници <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta/1337-drugi-i-treci-periodicni-izvestaj-o-primeni-konvencije-o-pravima-deteta> [↑](#footnote-ref-111)
112. Kosovo Education Centre (KEC), Monitoring of the Rights of the Child in the Education Sector in Kosovo, Report 2 – 2010/11 [↑](#footnote-ref-112)
113. Стручну и финансијску подршку раду Групе за социјалну инклузију пружају УНИЦЕФ и Швајцарска агенција за развој и сарадњу (СДЦ). [↑](#footnote-ref-113)
114. Швајцарска Конфедерација пружа подршку Влади Републике Србије да унапреди процес социјалне инклузије у Републици Србији, у периоду од 2009. до 2017. године, кроз пројекат **“Подршка унапређењу социјалног укључивања у Србији”,** доступно наинтернет страници<http://socijalnoukljucivanje.gov.rs/sr/> [↑](#footnote-ref-114)
115. ДИЛС програм (*Delivery of Improved Local Service)s*, пројекат подржан кредитом Светске банке, обухвата здравство, социјалну подршку и образовање, односно на програме подршке који се односе на доступност и квалитет инклузивног образовања, доступно на интернет страници <http://www.dils.gov.rs/> [↑](#footnote-ref-115)
116. Ови подаци су сакупљени кроз тромесечне извештаје чланова Мреже који су, на јединственом формату, достављени из свих школских управа. [↑](#footnote-ref-116)
117. Delivery of Improved Local Services (DILS), Пружање унапређених услуга на локалном нивоу пројекат подржан кредитом Светске банке, обухвата здравство, социјалну подршку и образовање, доступно на интернет страници <http://www.dils.gov.rs/> [↑](#footnote-ref-117)
118. Доступно на интернет страници <http://www.impres.rs/o-projektu/> [↑](#footnote-ref-118)
119. Доступно на интернет страници <http://drugasansa.rs/> [↑](#footnote-ref-119)
120. Доступно на интерент страници <http://www.swiss-cooperation.admin.ch/serbia/sr/Home> [↑](#footnote-ref-120)
121. Други национални Извештај о социјалном укључивању и смањењу сиромаштва у Републици Србији (за период 2011-2014.године), доступно на интернет страници <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-121)
122. Доступоно у бази података Министарстав просвете, науке и технолошког развоја <http://opendata.mpn.gov.rs/listaudzbenika.php> [↑](#footnote-ref-122)
123. Публикација доступна на адреси: <http://socijalnoukljucivanje.gov.rs/wp-content/uploads/2015/11/Intersektorska_podrska_za_inkluzivno_obrazovanje.pdf> [↑](#footnote-ref-123)
124. Кojу чине Друштво за развој деце и младих – Отворени клуб из Ниша, Ужички центар за права детета, Удружење грађана Родитељ из Београда и Нексус из Врања. [↑](#footnote-ref-124)
125. : Доступно на интернет страници <http://oknis.org.rs/koalicija-za-monitoring-inkluzivnog-obrazovanja/doc/vodic-za-roditelje.pdf> [↑](#footnote-ref-125)
126. Публикација је доступна на интернет страници <http://www.cpd.org.rs/system/home/newsplus/viewsingle/_params/newsplus_news_id/5988.html> [↑](#footnote-ref-126)
127. „Службени гласник РС", бр. 72/2009, 52/2011, 55/2013, 35/2015 - аутентично тумачење и 68/2015 [↑](#footnote-ref-127)
128. „Службени гласник РС, бр.30/2010 [↑](#footnote-ref-128)
129. Истраживање вишеструких показатеља положаја жена и деце у Србији 2014 и Истраживање вишеструких показатеља положаја жена и деце у ромским насељима у Србији 2014, Коначни извештај, Републички завод за статистику и УНИЦЕФ, Београд 2015, Публикација је доступна на адреси: <https://mics-surveys-prod.s3.amazonaws.com/MICS5/Central%20and%20Eastern%20Europe%20and%20the%20Commonwealth%20of%20Independent%20States/Serbia%20%28Roma%20Settlements%29/2014/Final/Serbia%20%28National%20and%20Roma%20Settlemen%29%202014%20MICS_Serbian.pdf> [↑](#footnote-ref-129)
130. Национална студија реализована је у оквиру димензије „Утицај на законодавство и образовање” званичне кампање Савета Европе „1 од 5” од стране Инцест траума центра, у сарадњи са Министарством просвете, науке и технолошког развоја Републике Србије - Јединица за превенцију насиља, Група за заштиту од насиља и дискриминације и Центром за промоцију здравља жена из Београда. Представља полазну основу за израду Стратегије за превенцију сексуалног насиља над децом. Резултати студије доступни су на адреси: <http://www.incesttraumacentar.org.rs/files/2015/Press%20paket%20-%20ITC%20Preliminarni%20izvestaj%20Nacionalne%20studije%202015.pdf> [↑](#footnote-ref-130)
131. Доступно на интернет страници <http://www.mpn.gov.rs/grupa-za-prevenciju-nasilja/> [↑](#footnote-ref-131)
132. Доступно на интернет страници <http://www.unicef.rs/files/Rezultati_5_godina_skole_bez_nasilja.pdf> [↑](#footnote-ref-132)
133. Други и трећи периодични извештај о примени Конвенције о правима детета, усвојен 2015.године, доступно на интернет страници <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta/1337-drugi-i-treci-periodicni-izvestaj-o-primeni-konvencije-o-pravima-deteta> [↑](#footnote-ref-133)
134. Извештај о раду Владе за 2014.годину [↑](#footnote-ref-134)
135. Ибид. [↑](#footnote-ref-135)
136. „Службени гласник РС“, бр.98/06 [↑](#footnote-ref-136)
137. „Службени гласник РС“, бр. 72/2009, 52/2011, 55/2013, 35/2015 – аутентично тумачење и 68/2015 [↑](#footnote-ref-137)
138. „Службени гласник РС“, бр.55/2013 [↑](#footnote-ref-138)
139. Извештај је доступан на интернет страници <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-139)
140. Подаци се односе на почетак школске године. [↑](#footnote-ref-140)
141. Републички завод за статистику и УНИЦЕФ, Резултати Истраживања вишеструких показатеља положаја деце и жена у Србији 2014 и Истраживање вишеструких показатеља положаја деце и жена у ромским насељима у Србији (MICS 5), 2014.године, доступно на интернет страници <http://www.unicef.rs/files/MICS5_Srpski_web.pdf> [↑](#footnote-ref-141)
142. Деца која су напунила 6 година живота до 1. марта 2013. године [↑](#footnote-ref-142)
143. Обухват основним образовањем и васпитањем деце основношколског узраста представља однос броја деце старости 7-14 година која похађају основну школу и процењеног броја деце узраста 7-14 година. [↑](#footnote-ref-143)
144. Обухват основним образовањем деце старости 7 година представља однос броја деце старости 7 година која похађају основну школу и процењеног броја деце старости 7 година. [↑](#footnote-ref-144)
145. Републички завод за статистику и УНИЦЕФ, *Истраживање вишеструких показатеља положаја жена и деце у Србији*, 2014 и *Истраживање вишеструких показатеља положаја жена и деце у ромским насељима у Србији*, 2014.године [↑](#footnote-ref-145)
146. Републички завод за статистику, Статистика образовања - Стопа одустајања представља разлику између броја ученика на почетку и броја ученика на крају школске године, стављена у однос са бројем ученика на почетку школске године. Овај начин израчунавања стопе одустанка не може да региструје оне ученике који су одустали између краја једне школске године и почетка наредне школске године. [↑](#footnote-ref-146)
147. Комбиновани подаци Министарства просвете, нуаке и технолошког развоја и Републичког завода за статистику. [↑](#footnote-ref-147)
148. Републички завод за статистику, Статистика образовања - Стопа завршавања основног образовања јесте однос броја ученика који су завршили завршни (осми) разред основног образовања и старосне групе деце узраста предвиђеног за завршавање основног образовања. [↑](#footnote-ref-148)
149. Курчубић, П. (2012). Мониторинг реализације инклузивног приступа у образовном систему у Србији. Београд: Министарство просвете, науке и технолошког развоја. [↑](#footnote-ref-149)
150. Ибид. [↑](#footnote-ref-150)
151. ДИЛС (Delivery of Improved Local Services) је пројекат Владе који се финансира из средстава зајма Међународне банке за обнову и развој - ЕBRD број 7510, („Службени гласник РС”, број 121/08). [↑](#footnote-ref-151)
152. Покрајински секретаријат за образовање, управу и националне заједнице <http://www.puma.vojvodina.gov.rs/dokumenti/_obrazovanje/informacije/2013_2014/Informacija_Upis_u_prvi_razred_osnovne_skole_2014.pdf> [↑](#footnote-ref-152)
153. Доступно на интернет страници <http://www.unicef.rs/?action=page&id=sprecavanje_osipanja_ucenika_iz_obrazovnog_sistema> [↑](#footnote-ref-153)
154. Члан 21. Устава РС и члан 91. Закон о основама система образовања и васпитања („Службени гласник РС“, бр. 72/2009, 52/2011, 55/2013, 35/2015 – аутентично тумачење и 68/2015) [↑](#footnote-ref-154)
155. Други национални извештај о социјалном укључивању и смањењу сиромаштва у Републици Србији (за период 2011.-2014.године), доступно на интернет страници <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-155)
156. Републички завод за статистику, Статистика образовања. Стопа настављања школовања после завршене основне школе јесте однос броја новоуписаних ученика у први разред средње школе и ученика који су уписали завршни, осми разред основне школе у претходној школској години. [↑](#footnote-ref-156)
157. Републички завод за статистику, Статистика образовања, у школској 2012./2013. години. [↑](#footnote-ref-157)
158. Напомена: Статистику осипања деце из образовног система је неопходно унапредитиу смислу прецизног дефинисања овог показатеља, начина мерења и прикупљања података. [↑](#footnote-ref-158)
159. Републички завод за статистику, Статистика образовања. [↑](#footnote-ref-159)
160. Републички завод за статистику и УНИЦЕФ, Истраживање вишеструких показатеља положаја жена и деце у ромским насељима у Србији (МИКС 5), 2014.године; Резултати су доступни на интернет страници <http://www.unicef.rs/files/MICS5_Srpski_web.pdf> [↑](#footnote-ref-160)
161. Исто МИКС 4, Уницеф [↑](#footnote-ref-161)
162. Исто као под 143 [↑](#footnote-ref-162)
163. Курчубић, П. (2012). Мониторинг реализације инклузивног приступа у образовном систему у Србји. Београд: Министарство просвете, науке и технолошког развоја. [↑](#footnote-ref-163)
164. Републички завод за статистику, Статистика образовања [↑](#footnote-ref-164)
165. Курчубић, П. (2012). Мониторинг реализације инклузивног приступа у образовном систему у Србији. Београд: Министарство просвете, науке и технолошког развоја. [↑](#footnote-ref-165)
166. Извештај са скрининга за поглавље 26, 2014.године. Доступно на интернет страници <http://eukonvent.org/wp-content/uploads/2016/04/Izve%C5%A1taj-sa-skrininga-poglavlje-26.pdf> [↑](#footnote-ref-166)
167. Декада инклузије Рома 2005.-2015.године, представља до сада, највећи напор међународне заједнице да се суочи са заједничким изазовом инклузије Рома, на кооридниран, отворен и транспарентан начин. Од 2005.године, покренут је велики број иницијатива за креирање и примену политика и пројеката који омогућавају већи приступ Рома здравственој заштити, решавању проблема становања, запошљавања и образовања. Инклузија ромске деце у редован систем школовања и њихов приступ квалитетном образовању, опште су препознати као кључни фактори у превазилажењу социјалне исккључености и дискриминације, и од суштиснког су значаја за стицање вештина и ресурса код младе генерације, уз помоћ којих треба прекинути циклус сиромаштва и ускраћивања. Република Србије је председавала Декадом Рома (јуни 2008.године – јуни 2009.године), када је главни фокус активности био образовање, односно спречавање и елиминација дискриминације ромске едеце у образованом систему. [↑](#footnote-ref-167)
168. У тадашњем сазиву Владе, то су били Министарство просвете и науке и Министарство за људска и мањинска права, као и Национални савет ромске националне мањине, школе и организације цивилног друштва. [↑](#footnote-ref-168)
169. У складу са **Упутством за спровођење заједничког конкурса за упис студената у прву годину основних и интегрисаних студија на високошколским установама,** чији је оснивач Република Србија, за школску 2014/2015.годину, Канцеларија за људска и мањинска права је доставила 1. августа 2014. Министарству просвете, науке и технолошког развоја списак од 228 кандидата ромске националности за упис на факултете и високе школе чији је оснивач Република Србија. Канцеларија је на основу стручног упутства за упис у средње школе доставила Министарству присвете науке и технолошког развоја списак са 322 кандидата ромске националности за упис у средње школе применом афирмативне акције. [↑](#footnote-ref-169)
170. Други и Трећи периодични извештај о примени Конвенције о правима детета, усвојен 2015.године, доступно на <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta/1337-drugi-i-treci-periodicni-izvestaj-o-primeni-konvencije-o-pravima-deteta> [↑](#footnote-ref-170)
171. „Службени гласник РС“, бр.18/2010 и 55/2013 [↑](#footnote-ref-171)
172. Roma Education Fund, <http://www.romaeducationfund.hu/scholarship-program-tertiary-education> [↑](#footnote-ref-172)
173. Други и т

рећи периодични извештај о примени Конвенције о правима детета, 2015.године. Доступно на <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta/1337-drugi-i-treci-periodicni-izvestaj-o-primeni-konvencije-o-pravima-deteta> [↑](#footnote-ref-173)
174. Доступно на интернет страници <http://www.puma.vojvodina.gov.rs/etext.php?ID_mat=1241&PHPSESSID=enpi5bjbghsqvfclatev3702g3> [↑](#footnote-ref-174)
175. Информатор је досптупан на страници <http://www.inkluzijaroma.vojvodina.gov.rs/wp-content/uploads/2015/03/Informator-Mere-afirmativne-akcije-2015-2016.pdf> [↑](#footnote-ref-175)
176. Отворени метод координације (Open method of coordination) је инструмент Европске уније, помоћу којег се обезбеђује усаглашавање такозваног „меког законодавства“ између држава чланица ЕУ. Овај инструмент успостављен је 2000. године, усвајањем Лисабонске стратегије и представља врсту добровољног усаглашавања законодавства држава чланица, најпре у областима социјалне политике и политике запошљавања, да би се касније проширио и на друге области. Помоћу Отвореног метода координације, државе чланице размењују искуства и примере добре праксе из одређене области и имају могућност да у складу са својим потребама и специфичностима даље развијају своје образовне политике. [↑](#footnote-ref-176)
177. „Службени гласник РС“, бр. 76/2005, 100/2007 - аутентично тумачење, 97/2008, 44/2010, 93/2012, 89/2013, 99/2014, 45/2015 - аутентично тумачење и 68/2015 [↑](#footnote-ref-177)
178. Истраживање које је спроведено у оквиру TEMPUS Careers пројекта, <http://www.careers.ac.rs/documents-download/finish/80-univerzitet-u-beogradu/195-careers-istrazivanje-info-za-javnost.html> [↑](#footnote-ref-178)
179. Статистички годишњак Републике Србије, 2013.године [↑](#footnote-ref-179)
180. Други национални Извештај о социјалном искључивању и смањењу сиромаштва у Републици Србији (за период 2011.-2014.године), доступно на интернет страници <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-180)
181. EUROSTAT (2014), подаци из Анкете о радној снази. [↑](#footnote-ref-181)
182. Пројекције су засноване на подацима са Пописа становништва 2011.године [↑](#footnote-ref-182)
183. „Службени лист СРЈ“, бр. 11/2002, „Сл. лист СЦГ“, бр. 1/2003 - Уставна повеља и „Службени гласник РС“, бр. 72/2009 - др. закон [↑](#footnote-ref-183)
184. Доступно на интерент страници <http://www.vts-pozarevac.edu.rs/index.php/upis-ministarstvo-2016/1135-struc-up-za-sprov-upisa-2015a> [↑](#footnote-ref-184)
185. „Службени гласник РС“, бр. 48/2015.године [↑](#footnote-ref-185)
186. Према подацима Темпус пројекта **„Једнак приступ за све, оснаживање социјалне димензије у циљу јачања европског простора високог образовања“,** 2011-2014.године, доступно на интернет страници: <http://www.equied.ni.ac.rs/> [↑](#footnote-ref-186)
187. Извор: Министарство просвете, науке и технолошког развоја. [↑](#footnote-ref-187)
188. Удружења студената са хендикепом из Београда, Крагујевца, Ниша и Новог Сада. [↑](#footnote-ref-188)
189. Доступно на интернет страници <http://www.sc.rs/sc/index.php?run1=33&run=dom> [↑](#footnote-ref-189)
190. Према подацима Темпус пројекта **„Једнак приступ за све, оснаживање социјалне димензије у циљу јачања европског простора високог образовања“,** 2011.-2014.године, доступно на интернет страници: <http://www.equied.ni.ac.rs/> [↑](#footnote-ref-190)
191. Оквирни Споразум је потписан 2014.године [↑](#footnote-ref-191)
192. Извештај о скринингу –Поглавље 26 (образовање и култура), април 2014. године, доступно на интернет страници <http://eukonvent.org/wp-content/uploads/2016/04/Izve%C5%A1taj-sa-skrininga-poglavlje-26.pdf> [↑](#footnote-ref-192)
193. **Отворени метод координације** (Open method of coordination) је инструмент Европске уније, помоћу којег се обезбеђује усаглашавање такозваног „меког законодавства“ између држава чланица ЕУ. Овај инструмент успостављен је 2000. године, усвајањем Лисабонске стратегије и представља врсту добровољног усаглашавања законодавства држава чланица, најпре у областима социјалне политике и политике запошљавања, да би се касније проширио и на друге области. Помоћу Отвореног метода координације, државе чланице размењују искуства и примере добре праксе из одређене области и имају могућност да у складу са својим потребама и специфичностима даље развијају своје образовне политике. [↑](#footnote-ref-193)
194. „Службени гласник РС“, бр. 55/2013 [↑](#footnote-ref-194)
195. „Службени гласник РС“ бр. 1/07 [↑](#footnote-ref-195)
196. „Службени гласник РС“, бр.89/2015 [↑](#footnote-ref-196)
197. „Службени гласник РС", бр. 89/2015 [↑](#footnote-ref-197)
198. „Службени гласник РС“ - Просветни гласник бр. 13/13 [↑](#footnote-ref-198)
199. „Службени гласник РС“ - Просветни гласник бр. 13/13, 18/13 [↑](#footnote-ref-199)
200. Интегрални програм обуке за остваривање ФООО може се преузети на <http://drugasansa.rs/> [↑](#footnote-ref-200)
201. „Службени гласник РС“, бр. 50/2013 и 115/2013 [↑](#footnote-ref-201)
202. Доступно на интернет страници Министарства просвете, науке и технолошког развоја <http://www.mpn.gov.rs/obrazovanje-odraslih/> [↑](#footnote-ref-202)
203. „Службени гласник РС“, бр.55/2013 [↑](#footnote-ref-203)
204. „Службени гласник РС”, бр. 72/2009, 52/2011, 55/2013, 35/2015 - аутентично тумачење и 68/2015 [↑](#footnote-ref-204)
205. Доступно на интернет страници [www.зуов.рс](http://www.зуов.рс) [↑](#footnote-ref-205)
206. Анкета о образовању одраслих спроведена је од стране Републичког завода за статистику у периоду од 20. августа до 31. децембра 2011. године, по принципу случајно изабраног узорка (на узорку од 4138 појединaцастарости од 25 до 64 године), коришћењем метода телефонске и теренске анкете. [↑](#footnote-ref-206)
207. Највишу стопу учешћа у образовању одраслих имају Луксембург и Шведска (преко 70%), а најнижу Румунија и Грчка. [↑](#footnote-ref-207)
208. Извештај о скринингу – Поглавље 26 (образовање и култура), април 2014. године, доступно на интернет страници <http://eukonvent.org/wp-content/uploads/2016/04/Izve%C5%A1taj-sa-skrininga-poglavlje-26.pdf> [↑](#footnote-ref-208)
209. Меморандум за учешће у програму је потписан између Владе Србије и Европске комисије децембра 2011. године. [↑](#footnote-ref-209)
210. **Отворени метод координације** (Open method of coordination) је инструмент Европске уније, помоћу којег се обезбеђује усаглашавање такозваног „меког законодавства“ између држава чланица ЕУ. Овај инструмент успостављен је 2000. године, усвајањем Лисабонске стратегије и представља врсту добровољног усаглашавања законодавства држава чланица, најпре у областима социјалне политике и политике запошљавања, да би се касније проширио и на друге области. Помоћу Отвореног метода координације, државе чланице размењују искуства и примере добре праксе из одређене области и имају могућност да у складу са својим потребама и специфичностима даље развијају своје образовне политике. [↑](#footnote-ref-210)
211. Доступно на интернет страници <http://www.nsz.gov.rs/live/trazite-posao/svi-poslovi> [↑](#footnote-ref-211)
212. "Службеном гласнику РС", бр. 107/2012 [↑](#footnote-ref-212)
213. **Отворени метод координације** (Open Method of Coordination-OMC) је инструмент Европске уније, помоћу којег се обезбеђује усаглашавање такозваног „меког законодавства“ између држава чланица ЕУ. Овај инструмент успостављен је 2000. године, усвајањем Лисабонске стратегије и представља врсту добровољног усаглашавања законодавства држава чланица, најпре у областима социјалне политике и политике запошљавања, да би се касније проширио и на друге области. Помоћу Отвореног метода координације, државе чланице размењују искуства и примере добре праксе из одређене области и имају могућност да у складу са својим потребама и специфичностима даље развијају своје образовне политике. На позив Европске комисије, представници Републике Србије су од априла месеца 2014. године укључени у рад шест тематских група. [↑](#footnote-ref-213)
214. Доступно на интернет страници <http://www.zuov.gov.rs/> [↑](#footnote-ref-214)
215. Више информација у **Поглављу 3.4** [↑](#footnote-ref-215)
216. Доступно на интернет страници <http://www.ceo.edu.rs/> [↑](#footnote-ref-216)
217. Други национални извештај о социјалном укључивању и смањењу сиромаштва у Републици Србији за период од 2011.-2014.године, доступно на <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-217)
218. „Службени гласник РС – Просветни гласник”, број 5/10. [↑](#footnote-ref-218)
219. „Службени гласник РС – Просветни гласник”, број 5/11. [↑](#footnote-ref-219)
220. „Службени гласник РС – Просветни гласник”, број 1/10. [↑](#footnote-ref-220)
221. „Службени гласник РС – Просветни гласник”, број 5/11. [↑](#footnote-ref-221)
222. „Службени гласник РС”, бр. 7/11 и 68/12. [↑](#footnote-ref-222)
223. „Службени гласник РС”, број 38/13. [↑](#footnote-ref-223)
224. Доступно на интернет страници <http://www.ceo.edu.rs/images/stories/publikacije/Standardi%20predskolske%20ustanove.pdf> [↑](#footnote-ref-224)
225. <http://www.nps.gov.rs/arhiva> (јануар 2014. године). [↑](#footnote-ref-225)
226. „Службени гласник РС“,  бр. 34/2012 [↑](#footnote-ref-226)
227. „Службени гласник РС“, бр.  9/2012 [↑](#footnote-ref-227)
228. „Службени гласник Рс”, бр. 13/2012 [↑](#footnote-ref-228)
229. „Службени гласник РС“,  бр. 7/2011 [↑](#footnote-ref-229)
230. „Службени гласник РС” - Просветни гласник“, број 1/2010 [↑](#footnote-ref-230)
231. „Службени гласник РС“, бр.30/2010 [↑](#footnote-ref-231)
232. „Сл. глaсник РС", бр. 72/2009, 52/2011, 55/2013, 35/2015 - aутентично тумaчење и 68/2015 [↑](#footnote-ref-232)
233. Други национални извештај о социјалном укључивању и смањењу сиромаштва у Републици Србији за период 2011.-2014.године, доступно на <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-233)
234. PISA (*Programme for International Student Assessment*) је један од инструмената којим се на нивоу ЕУ прати остварење Лисабонских циљева, a његови резултати су показатељи квалитета образовања који су предвиђени Националним програмом за усвајање правних тековина ЕУ, Стратегијом за смањење сиромаштва у Србији, као и национално специфичним показатељима социјалне искључености. [↑](#footnote-ref-234)
235. У Републици Србији 2009. године социјално-економски статус ученика објашњавао је свега 10% варијансе образовних постигнућа у домену читалачке писмености, док је 2006. објашњавао 14% варијансе. Просечна разлика у домену читалачке писмености између ученика који се на скали социјално-економског статуса (просек 0, стандардна девијација 1) разликују за једну стандардну девијацију је 2009. године износила 27 поена на PISA скали, док је 2006. године била нешто већа и износила је 36 поена. [↑](#footnote-ref-235)
236. Енг. *Trends in International Mathematics and Science Study*. [↑](#footnote-ref-236)
237. Завод за вредновање квалитета образовања и васпитања, „Извештај о реализацији и резултатима завршног испита на крају основног образовања и васпитања у школској 2012/2013. години”, Београд, октобар 2013 [↑](#footnote-ref-237)
238. <http://www.mpn.gov.rs/vesti?start=40>, (преузето 18. јула 2014. године) [↑](#footnote-ref-238)
239. „Службени гласник РС”, број 80/10 [↑](#footnote-ref-239)
240. Други национални извештај о социјалној укључености и смањењу сиромаштва (за период 2011.-2014.године), доступно на <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-240)
241. Ибид. [↑](#footnote-ref-241)
242. Више информација доступно на интерент страници <http://www.finhed.org/> [↑](#footnote-ref-242)
243. Стручно упутство бр.: 401-00-481/1/2009-08, Министарство просвете, науке и технолошког развоја (2009., 2010.године) [↑](#footnote-ref-243)
244. Други национални извештај о социјалној укључености и смањењу сиромаштва (за период 2011.-2014.године), доступно на <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-244)
245. Извор: Републички завод за статистику, 2014.године [↑](#footnote-ref-245)
246. **Отворени метод координације** (Open method of coordination) је инструмент Европске уније, помоћу којег се обезбеђује усаглашавање такозваног „меког законодавства“ између држава чланица ЕУ. Овај инструмент успостављен је 2000. године, усвајањем Лисабонске стратегије и представља врсту добровољног усаглашавања законодавства држава чланица, најпре у областима социјалне политике и политике запошљавања, да би се касније проширио и на друге области. Помоћу Отвореног метода координације, државе чланице размењују искуства и примере добре праксе из одређене области и имају могућност да у складу са својим потребама и специфичностима даље развијају своје образовне политике. [↑](#footnote-ref-246)
247. **Отворени метод координације** (Open method of coordination) је инструмент Европске уније, помоћу којег се обезбеђује усаглашавање такозваног „меког законодавства“ између држава чланица ЕУ. Овај инструмент успостављен је 2000. године, усвајањем Лисабонске стратегије и представља врсту добровољног усаглашавања законодавства држава чланица, најпре у областима социјалне политике и политике запошљавања, да би се касније проширио и на друге области. Помоћу Отвореног метода координације, државе чланице размењују искуства и примере добре праксе из одређене области и имају могућност да у складу са својим потребама и специфичностима даље развијају своје образовне политике. [↑](#footnote-ref-247)
248. Доступно на интернет страници <http://www.cep.edu.rs/sites/default/files/Standardi_kompetencija_za_profesiju_nastavnika.pdf> [↑](#footnote-ref-248)
249. „Службени гласник РС - Просветни гласник", бр. 11/2012 и 15/2013 [↑](#footnote-ref-249)
250. „Службени гласник РС“, бр.13/2012 и 31/2012 [↑](#footnote-ref-250)
251. „Службени гласник РС“, бр. 85/2013 и 86/2015 - др. правилник [↑](#footnote-ref-251)
252. Службени гласник РС―, бр.13/2012 и 31/2012 [↑](#footnote-ref-252)
253. Образовање васпитача одвија се и на ромском језику, на струковним студијама "Михајло Палов", у Вршцу. Реализује се међународни пројекат, QUALIROM, Quality Education in Romani for Europe чији је координатор Филолошки факултет Универзитета у Београду, а други партнер из Србије Универзитет у Новом Саду. У припремној фази пројекта Филолошки факултет Универзитета у Београду превео је сву документацију Савета Европе са енглеског на српски језик. Од почетка реализације пројекта одржана су три семинара за обуку наставника ромског језика и припремљени су наставни материјали за ниво знања А1 и А2 за основну школу (Заједничког европског референтног оквира за језике и Курикуларног оквира за учење и наставу ромског језика Савета Европе), за два ромска дијалекта са територије Србије: гурбетски и арлијски. Следећи корак у раду на пројекту подразумева тестирање припремљених наставних материјала у складу са Европским језичким портфолијом за ромски језик и Курикуларним оквиром за ромски језик у настави у две основне школе у Србији. [↑](#footnote-ref-253)
254. Преузето са <http://www.zuov.gov.rs/katalozi-su/> [↑](#footnote-ref-254)
255. Доступно на интернет страници <http://www.zuov.gov.rs/> [↑](#footnote-ref-255)
256. Доступно на интернет страници <http://www.zuov.gov.rs/centri-zavoda/cprzo/> [↑](#footnote-ref-256)
257. Стратегија развоја образовања у Србији до 2020. године („Сл. гласник РС“, бр. 107/2012) [↑](#footnote-ref-257)
258. „Службени глaсник РС", бр. 72/2009, 52/2011, 55/2013, 35/2015 - aутентично тумaчење и 68/2015 [↑](#footnote-ref-258)
259. У намери да се организује на системском нивоу студентска пракса будућих наставника, кроз пројекат **„Подршка развоју људског капитала и истраживања – Опште образовање и развој људског капитала“**, развија се систем студентске праксе кроз повезивање високошколских установа које образују будуће наставнике и школа вежбаоница. У школама вежбаоницама, којих има 41, оспособљавају се наставници за улогу ментора студентима будућим наставницима и за сарадњу са професорима факултета. [↑](#footnote-ref-259)
260. Доступно на интернет страници <http://www.oecd.org/edu/school/talis-country-notes-and-country-profiles.htm>) [↑](#footnote-ref-260)
261. Други национални Извештај о социјалном укључивању и смањењу сиромаштва у Републици Србији (за период 2011.-2014.године, досупно на интернет страници <http://socijalnoukljucivanje.gov.rs/rs/usvojen-drugi-nacionalni-izvestaj-o-socijalnom-ukljucivanju-i-smanjenju-siromastva/> [↑](#footnote-ref-261)
262. **Отворени метод координације** (Open method of coordination) је инструмент Европске уније, помоћу којег се обезбеђује усаглашавање такозваног „меког законодавства“ између држава чланица ЕУ. Овај инструмент успостављен је 2000. године, усвајањем Лисабонске стратегије и представља врсту добровољног усаглашавања законодавства држава чланица, најпре у областима социјалне политике и политике запошљавања, да би се касније проширио и на друге области. Помоћу Отвореног метода координације, државе чланице размењују искуства и примере добре праксе из одређене области и имају могућност да у складу са својим потребама и специфичностима даље развијају своје образовне политике. [↑](#footnote-ref-262)
263. „Службени гласник РС”, бр. 44/01, 15/02, 30/02, 32/02, 69/02, 78/02, 61/03, 121/03, 130/03, 67/04, 120/04, 5/05, 26/05, 81/05, 105/05, 109/05, 27/06, 32/06, 58/06, 82/06, 106/06, 10/07, 40/07, 60/07, 91/07, 106/07, 7/08, 9/08, 24/08, 26/08, 31/08, 44/08, 54/08, 108/08, 113/08, 79/09, 25/10, 91/10, 20/11, 65/11, 100/11, 11/12, 124/12, 8/13 и 4/14 [↑](#footnote-ref-263)
264. „Службени гласник РС“, бр. 116/2014 [↑](#footnote-ref-264)
265. „Службени гласник РС“, бр. 98/2006 [↑](#footnote-ref-265)
266. „Службени гласник РС”, бр.22/09 [↑](#footnote-ref-266)
267. „Службени гласник РС”, бр. 104/09 [↑](#footnote-ref-267)
268. „Службени гласник РС”, број 15/09 [↑](#footnote-ref-268)
269. Доступно на интернет страници <http://www.gendernet.rs/rrpage.php?chapter=24>, усвојени у октобру 2015. године [↑](#footnote-ref-269)
270. Под „фемицидом” се подразумева родно засновано убијање жена, односно намерно убиство жена од стране мушкараца зато што су жене. Фемицид је облик насиља над женама мотивисан мржњом, презиром и нетрпељивошћу према женама. У различитим културама фемицид се исказује на различите начине (спаљивање удовица, абортирање женских фетуса, генитално сакаћење, убиства „из части”, убиства везана за мираз жена, убиства од стране интимног партнера и др.). У Србији најизраженији облик фемицида је убиство жена које је последица пролонгиране изложености насиљу у породичним и партнерским односима. [↑](#footnote-ref-270)
271. Усвојени 2016 .године [↑](#footnote-ref-271)
272. Истраживање вишеструких показатеља положаја жена и деце у Србији 2014 и Истраживање вишеструких показатеља положаја жена и деце у ромским насељима у Србији 2014, Коначни извештај, Републички завод за статистику и УНИЦЕФ, Београд 2015, Публикација је доступна на адреси: <https://mics-surveys-prod.s3.amazonaws.com/MICS5/Central%20and%20Eastern%20Europe%20and%20the%20Commonwealth%20of%20Independent%20States/Serbia%20%28Roma%20Settlements%29/2014/Final/Serbia%20%28National%20and%20Roma%20Settlements%29%202014%20MICS_Serbian.pdf> [↑](#footnote-ref-272)
273. Истраживање/анализа је спроведено од стране Центра за студије рода и политике Факултета политичких наука из Београда, Мена групе, и организација цивилног друштва „Одбор за грађанску иницијативу“ која је реализована у сарадњи са Управом за родну равноправност, уз финансијску подршку УНДП и Делегације Европске комисије, 2010.године, доступно на интернет страници <http://gendernet.rs/files/Publikacije/Publikacije/Obrazovanje_za_rrAnaliza_nastavnog_materijala_za_Gradjansko_vaspitanje.pdf> [↑](#footnote-ref-273)
274. Редован годишњи извештај Повереника за заштиту равноправности за 2014.годину, доступно на интернет страници <http://www.ravnopravnost.gov.rs/sr/izve%C5%A1taji/izve%C5%A1taji> [↑](#footnote-ref-274)
275. НВО Праксис и Civil Rights Defenders, доступно на интернет страници: <http://www.praxis.org.rs/images/praxis_downloads/Pristup%20Romkinja%20socioekonomskim%20pravima.pdf> [↑](#footnote-ref-275)
276. Овај пројекат спроводи се под окриљем Уједињених нација у Србији, и то уз директно учешће три УН агенције: Програм Уједињених нација за развој (UNDP), Агенција Уједињених нација за оснаживање жена и родну равноправност (UN Women) и Дечији фонд Уједињених нација (УНИЦЕФ). [↑](#footnote-ref-276)
277. енг. UN Trust Fund to End Violence against Women. [↑](#footnote-ref-277)
278. Више о овом програму на: <http://sigurnakuca.net/upload/documents/SRBfinal.pdf> [↑](#footnote-ref-278)
279. Више информација о овом пројекту на: <http://www.psrzrp.vojvodina.gov.rs/pages/StopNasilju.php> [↑](#footnote-ref-279)
280. „Службени гласник РС“ , бр. 72/2009, 52/2011, 55/2013, 35/2015 - аутентично тумачење и 68/2015 [↑](#footnote-ref-280)
281. Ибид. [↑](#footnote-ref-281)
282. Доступно на интернет страници Министарства просвете, науке и технолошког развоја <http://www.mpn.gov.rs/prirucnici-za-gradjansko-vaspitanje/> [↑](#footnote-ref-282)
283. Бауцал, Игњатовић, Радић-Дудић. „Грађанско васпитање у основним и средњим школама у србији - евалуативна студија“. ФПН, Годишњак, 2009.године [↑](#footnote-ref-283)
284. „Грађанско васпитање као обавезни изборни предмет у основној и средњој школи - Евалуација програма и компетенција наставника“, Завод за вредновање квалитета образовања и васпитања, 2013.године [↑](#footnote-ref-284)
285. „Службени гласник РС“, бр. 46/2001 [↑](#footnote-ref-285)
286. Гашић-Павишић, С. и Шевкушић, С. „Евалуација реализације верске наставе у београдским школама“, Православни богословски факултет, Педагошко-катихетски институт и Институт за педагошка истраживања  2011.године. Доступно на интернет страници <http://www.ipisr.org.rs/page/verska_nastava_u_beogradskim_skolama> [↑](#footnote-ref-286)
287. „Службени гласник РС“, бр. 98/2006 [↑](#footnote-ref-287)
288. „Службени лист СРЈ“, бр. 11/2002, „Сл. гласник РС“, бр. 72/2009 - др. закон и 97/2013 - одлука УС [↑](#footnote-ref-288)
289. „Службени гласник РС“, бр. 72/2009, 20/2014 - одлука УС и 55/2014 [↑](#footnote-ref-289)
290. „Службени гласник РС“, бр.22/2009 [↑](#footnote-ref-290)
291. „Службени гласник РС“, бр. 79/2005 и 54/2007 [↑](#footnote-ref-291)
292. „Сл. гласник РС", бр. 45/91, 53/93, 67/93, 48/94, 101/2005 - др. закон и 30/2010 [↑](#footnote-ref-292)
293. „Сл. гласник РС“, бр. 97/08 и 104/09-др. закон [↑](#footnote-ref-293)
294. „Службени гласник РС“, бр. 135/04 и 90/07 [↑](#footnote-ref-294)
295. „Службени гласник РС“, бр. 87/11 [↑](#footnote-ref-295)
296. „Службени гласник РС“, бр. 62/06 и 36/11 [↑](#footnote-ref-296)
297. „Службени гласник РС“, бр. 20/09 и 145/14 [↑](#footnote-ref-297)
298. „Службени гласник РС“, бр. 18/05, 72/11 – др. Закон и 6/11 [↑](#footnote-ref-298)
299. „Службени гласник РС“, бр.24/2011 [↑](#footnote-ref-299)
300. „Службени гласник РС“, бр. 107/2005, 109/2005 - испр, 57/2011, 110/2012 - одлука УС и 119/2012. [↑](#footnote-ref-300)
301. „Службени гласник РС“, бр. 104/09 и 24/11 [↑](#footnote-ref-301)
302. „Службени гласник РС“, бр. 104/09 [↑](#footnote-ref-302)
303. Други и трећи периодични извештај о примени Конвенције о правима детета, усвојен 2015.године, доступно на интернет страници <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta/1337-drugi-i-treci-periodicni-izvestaj-o-primeni-konvencije-o-pravima-deteta> [↑](#footnote-ref-303)
304. Ибид. [↑](#footnote-ref-304)
305. Ибид. [↑](#footnote-ref-305)
306. „Службени гласник РС“, бр.60/2013 [↑](#footnote-ref-306)
307. „Службени гласник РС“, бр.15/2009 [↑](#footnote-ref-307)
308. „Службени гласник РС“, бр.27/2011 [↑](#footnote-ref-308)
309. „Службени гласник РС“, бр.27/2009 [↑](#footnote-ref-309)
310. „Службени гласник РС“, бр.107/2012 [↑](#footnote-ref-310)
311. Доступно на интернет страници Министарства правде <http://www.mpravde.gov.rs/tekst/8597/treci-nacrt-akcionog-plana-za-poglavlje-23.php> [↑](#footnote-ref-311)
312. Усвојен 2016.године [↑](#footnote-ref-312)
313. АП је усвојен 2012.године [↑](#footnote-ref-313)
314. Доступно на интерент страници <http://www.ljudskaprava.gov.rs/index.php/nacionalne-manjine2/1428-izvestaj-ekspertske-misije-o-stanju-manjinskih-prava-u-rs> [↑](#footnote-ref-314)
315. Усвојена у марту 2016.године [↑](#footnote-ref-315)
316. „Службени гласник СРС, бр. 25/82 и 48/88 и „Службени гласник РС“, бр. 46/95 - др. закон, 18/2005 - др. закон, 85/2012, 45/2013 - др. закон, 55/2014, 6/2015 и 106/2015 - др. закон [↑](#footnote-ref-316)
317. Извештај доступан на интернет страници Повереника за заштиту равноправности <http://www.ravnopravnost.gov.rs/sr/izve%C5%A1taji/izve%C5%A1taji> [↑](#footnote-ref-317)
318. Приликом идентификације кључних проблема у образовању Рома и Ромкиња као доминантан извор података коришћени су резултати Истраживања вишеструких показатеља жена и деце у Србији 2014. и Истраживања вишеструких показатеља положаја жена и деце у ромским насељима у Србији 2014, Републички завод за статистику и УНИЦЕФ, 2014. (Multiple Indicator Cluster Survey-MICS) које је у Републици Србији спроведено 2014. године, али и 2005. године. Ова студија прати широк спектар индикатора на основу репрезентативног узорка опште популације и репрезентативног узорка Рома и Ромкиња који живе у ромским насељима. Поред овог извора података у појединим анализама коришћени су и други доступни извори. Чињеница да се свака анализа образовања Рома и Ромкиња у Републици Србији суочава са недостатком системских података који би омогућили праћење остваривања права на квалитетно образовање за децу из ромске заједнице указује сама по себи на то да решавање постојећих проблема у образовању Рома и Ромкиња још увек није добило високо место на дневном реду текућих реформских процеса у области образовања у Републици Србији. [↑](#footnote-ref-318)
319. У складу са Општим коментаром 13 Комитета УН за економска, социјална и културна права. [↑](#footnote-ref-319)
320. Са становишта људских права, посебно је значајан проблем неутврђивања одговорности и некажњивости за дискриминаторно поступање. [↑](#footnote-ref-320)
321. „Службени гласник РС”, број 44/11. [↑](#footnote-ref-321)
322. Према Закону о финансијској подршци породици са децом („Службени гласник РС“, бр. 16/2002, 115/2005 и 107/2009), деца из материјално угрожених породица имају право на регресирање трошкова боравка у предшколској установи, а ова мера се финансира из буџета локалних самоуправа. [↑](#footnote-ref-322)
323. Ови програми су уређени Законом о основама система образовања и васпитања и Законом о предшколском васпитању и образовању, односно **Правилником о врстама, начину остваривања и финансирања посебних, специјализованих програма и других облика рада и услуга које остварује предшколска установа** („Службени гласник РС”, број 26/13) и **Правилником о стандардима услова за остваривање посебних програма у области предшколског васпитања и образовања** („Службени гласник РС”, број 61/12). [↑](#footnote-ref-323)
324. „Службени гласник РС – Просветни гласник”, број 11/10. [↑](#footnote-ref-324)
325. „Службени гласник РС”, број 63/10 [↑](#footnote-ref-325)
326. „Службени гласник РС”, број 76/10 [↑](#footnote-ref-326)
327. „Службени гласник РС”, број 22/09 [↑](#footnote-ref-327)
328. „Службени гласник РС”, број 63/10. [↑](#footnote-ref-328)
329. „Службени гласник РС”, бр. 18/10 и 55/13. [↑](#footnote-ref-329)
330. „Службени гласник РС”, бр. 46/10, 47/11, 56/12 и 75/13. [↑](#footnote-ref-330)
331. „Службени гласник РС – Просветни гласник”, бр. 13/13 и 18/13. [↑](#footnote-ref-331)
332. „Службени гласник РС“, бр. 16/2002, 115/2005 и 107/2009 [↑](#footnote-ref-332)
333. „Службени гласник РС“, бр. 72/2009, 52/2011, 55/2013, 35/2015 - аутентично тумачење и 68/2015 [↑](#footnote-ref-333)
334. Други и трећи периодични извештај о примени Конвенције о правима детета, 2015.године, доступно на интернет страници <http://www.ljudskaprava.gov.rs/index.php/yu/ljudska-prava/konvencije/55-konvencija-o-pravima-deteta> [↑](#footnote-ref-334)
335. „Службени гласник РС“, бр.55/2013 [↑](#footnote-ref-335)
336. Каталози су доступни на сајту Завода за унапређивање образовања и васпитања [www.zuov.gov.rs/katalozi-su/](http://www.zuov.gov.rs/katalozi-su/) [↑](#footnote-ref-336)
337. „Годишњи извештај Канцеларије за људска и мањинска права за 2013. годину”, 2014, доступно на интернет страници www.ljudskaprava.gov.rs [↑](#footnote-ref-337)
338. Средства су обезбеђена из предприступне помоћи ЕУ, ИПА Друштвени развој за 2012.годину. [↑](#footnote-ref-338)
339. Јовановић, В. (ур.) (2013): Образовна инклузија деце ромске националности: извештај о спроведеном мониторингу у основношколском образовању. Београд: Центар за образовне политике. [↑](#footnote-ref-339)
340. Завод за вредновање квалитета образовања и васпитања (2009.): Улога асистената за подршку ученицима ромске националне мањине као системске мере у унапређивању образовања Рома. Београд, Република Србија. [↑](#footnote-ref-340)
341. Европска комисија (2012.): Извештај о напретку Републике Србије, 2012., доступно на: <http://www.seio.gov.rs/upload/documents/eu_dokumenta/godisnji_izvestaji_ek_o_napretku/izve%C5%A1taj_napretku_2012.pdf> [↑](#footnote-ref-341)
342. Лабрис – организација за лезбејска људска права, Истополна оријентација у средњошколским уџбеницима, 2014, доступно на <http://labris.org.rs/wp-content/uploads/2014/07/Analiza-diskriminatornog-sadrzaja-srednjoskolskih-udzbenika.pdf> [↑](#footnote-ref-342)
343. Извештај Заштитника грађана о спровођењу Стратегије за унапређење положаја рома са препорукама, 2013.године, доступно на интернет страници <http://www.ombudsman.rs/attachments/3115_IZVESTAJ%20ZG%20O%20SPROVODJENJU%20STRATEGIJE.pdf> [↑](#footnote-ref-343)
344. Члан 4, ставови 1. и 2. Закона о заштити права и слобода националних мањина, „Службени лист СРЈ“, бр. 11/2002, „Службени лист СЦГ“, бр. 1/2003 - Уставна повеља и „Службени гласник РС“, бр. 72/2009 - др. Закон. [↑](#footnote-ref-344)
345. Извештај Заштитника грађана о спровођењу Стратегије за унапређење положаја рома са препорукама, 2013.године, доступно на интернет страници <http://www.ombudsman.rs/attachments/3115_IZVESTAJ%20ZG%20O%20SPROVODJENJU%20STRATEGIJE.pdf> [↑](#footnote-ref-345)
346. Ибид. [↑](#footnote-ref-346)
347. „Службени гласник РС“, бр.63/2010 [↑](#footnote-ref-347)
348. „Службени гласник РС", бр. 72/2009, 20/2014 - одлука УС и 55/2014 [↑](#footnote-ref-348)
349. Редован годишњи извештај Повереника за заштиту равноправности за 2014.годину, доступно на интернет страници <http://www.ravnopravnost.gov.rs/sr/izve%C5%A1taji/izve%C5%A1taji> [↑](#footnote-ref-349)
350. „Службени гласник РС“, бр.36/2010 [↑](#footnote-ref-350)
351. „Сл. гласник РС”, бр. 72/2009, 52/2011, 55/2013, 35/2015 - аутентично тумачење и 68/2015) [↑](#footnote-ref-351)
352. „Службени гласник РС“, бр. 22/2016 [↑](#footnote-ref-352)
353. Закон о Заштитнику грађана, („Службени гласник РС“, бр. 79/2005 и 54/2007) [↑](#footnote-ref-353)
354. Закон о забрани дискриминације („Службени гласник РС“, бр. 22/2009) [↑](#footnote-ref-354)
355. Иако не постоји прописана форма притужбе, Повереник за заштиту равноправности израдио је образац притужбе који може да служи као водич за достављање података и информација које су неопходне за вођење поступка. Образац притужбе је доступан у штампаном облику на српском језику, језицима националних мањина и у формату прилагођеном деци у просторијама Повереника, док је у електронској форми доступан на интернет страници Повереника [http://www.ravnopravnost.gov.rs/rs/дискриминација/поднеси-притужбу](http://www.ravnopravnost.gov.rs/rs/%D0%B4%D0%B8%D1%81%D0%BA%D1%80%D0%B8%D0%BC%D0%B8%D0%BD%D0%B0%D1%86%D0%B8%D1%98%D0%B0/%D0%BF%D0%BE%D0%B4%D0%BD%D0%B5%D1%81%D0%B8-%D0%BF%D1%80%D0%B8%D1%82%D1%83%D0%B6%D0%B1%D1%83). Поред основних података који су наведени у обрасцу притужбе, неопходно је да притужба буде потписана. Детаљнија објашњења о поступку подношењу притужбе доступна су на интернет страници а <http://www.ravnopravnost.gov.rs/> [↑](#footnote-ref-355)
356. Све притужбе у оквиру **Области**: **Образовање и стручно усавршавање**, за цео извештајни период, могу се наћи на интернет страници Повереника за заштиту равноправности <http://www.ravnopravnost.gov.rs/sr/tags/obrazovanje-i-stru%C4%8Dno-usavr%C5%A1avanje?limitstart=0> или по **Основи дискриминације: Национална припадност, инвалидитет, старосно доба и др.** на истој интернет страници <http://www.ravnopravnost.gov.rs/sr/nacionalna-pripadnost> [↑](#footnote-ref-356)
357. Редован годишњи извештај Повереника за заштиту равноправности за 2015.годину, доступно на интернет страници <http://www.ravnopravnost.gov.rs/sr/izve%C5%A1taji/izve%C5%A1taji> [↑](#footnote-ref-357)
358. Редован годишњи извештај Повереника за заштиту равноправности за 2014.годину, доступно на интернет страници

<http://www.ravnopravnost.gov.rs/sr/izve%C5%A1taji/izve%C5%A1taji> [↑](#footnote-ref-358)
359. Редован годишњи извештај Повереника за заштиту равноправности за 2014.годину, доступно на интернет страници

<http://www.ravnopravnost.gov.rs/sr/izve%C5%A1taji/izve%C5%A1taji> [↑](#footnote-ref-359)
360. „Службени гласник РС“, бр.22/2009 [↑](#footnote-ref-360)
361. Више детаља о досадашњим финансираним пројектима на централном и локалном нивоу може се преузети из *Годишњих збирних извештаја о утрошку средстава која су као подршка програмским активностима обезбеђена и исплаћена удружењима и другим организацијама цивилног друштва из средстава буџета Републике Србије*, доступно на интернет страници Канцеларије за сарадњу са цивилним друштвом Владе Републике Србије <http://www.civilnodrustvo.gov.rs/dokumenta-i-publikacije/dokumenta.16.html> [↑](#footnote-ref-361)
362. Извештаји о раду који укључују спроведене програме и пројекте с циљем подизања јавне свести о принципима не-дискриминације и равоправности образованих могућности доступни су на интернет страници <http://www.ljudskaprava.gov.rs/index.php/yu/kancelarija-l/godisnji-izvestaj-o-radu-kancelarije> [↑](#footnote-ref-362)
363. Извештаји о раду који укључују спроведене програме и пројекте с циљем подизања јавне свести о принципима не-дискриминације и равоправности образованих могућности доступни су на интернет страници <http://socijalnoukljucivanje.gov.rs/rs/category/dokumenta/> [↑](#footnote-ref-363)
364. Извештаји о раду који укључују спроведене програме и пројекте с циљем подизања јавне свести о принципима не-дискриминације и равоправности образованих могућности доступни су на интернет страници <http://www.ravnopravnost.gov.rs/sr/izve%C5%A1taji/izve%C5%A1taji> [↑](#footnote-ref-364)
365. Информација добијена из Групе за Унеско, при Министарству спољних послова Владе РС [↑](#footnote-ref-365)